
Kiekvienas gali matyti tik tai, ką 
pastebi, o pastebi kiekvienas tik tai, 
kas kadaise jau įsikūrė jo mintyse. 


ALFONSAS BERTILJONAS 


„„Gailestingumui sutverta širdis, 
Užuojautai sutvertas veidas. 

Ir meilė Dievo mums duota, 
Taika — tai žmogiškasis apdaras. 


VILJAMAS BLEIKAS, 
„Nekaltumo dainos“ 
(Dieviškasis atvaizdas) 


Žiaurumo kupina žmogaus širdis, 
Pavydas kraipo bruožus veido, 

Mums siaubas siųstas iš dangaus, 
Dar pridengtas slaptumo apdaru. 


Tie apdarai — kieti šarvai, 
Baimės kalvėj ilgai brandinti. 
Veide žioruoja žaizdro atšvaitai. 
Sunku besotę širdį nuraminti. 


VILJAMAS BLEIKAS, 
„Patyrimo dainos“ 
(Dieviškasis atvaizdas)* 


* Po Bleiko mirties šios eilės buvo rastos kartu su „Patyrimo dainų“ graviūrų 
atspaudais. Buvo paskelbtos tik po autoriaus mirties. 


1 SKYRIUS 


Tarp namo ir vandenyno stovėjo lauko staliukas, kelios kėdės. 
Vilas Greihamas pasodino Krofordą. Padavė stiklinę šaltos arba- 
tos. Džekas Krofordas žiūrėjo į dailų, nuo druskos papilkėjusį se- 
ną medinį namą. Ryškioje šviesoje sienos spindėjo sidabru. 

— Galėjau pasičiupti tave Maratone, beeinantį iš darbo, - pasa- 
kė. — Atrodo, čia apie tai nenori kalbėtis. 

— Niekur nenoriu apie tai kalbėtis, Džekai. Tau reikia, todėl 
negaiškim. Tik, prašau, jokių nuotraukų. Jei jau atsinešei, palik 
lagaminėlyje — netrukus sugrįš Molė su Viliu. 

— Ką žinai? 

— Tai, ką rašo Majamio Herald ir Times, - atsakė Greihamas. 
— Prieš mėnesį savo namuose nužudytos dvi šeimos. Birmingeme 
ir Atlantoje. Panašiomis aplinkybėmis. 

— Ne panašiomis. Tokiomis pačiomis. 

— Kiek iki šiol prisipažino? 

— Kai skambinau šią popietę — aštuoniasdešimt šeši, — atsakė 
Krofordas. — Visi pamišėliai. Nė vienas nežino detalių. Žmogžu- 
dys daužė veidrodžius ir pjaustė šukėmis. Nė vienas to nežino. 

— Ką dar slepi nuo laikraštininkų? 

— Jis stiprus dešiniarankis blondinas, dėvi vienuolikto dydžio 
batus. Moka surišti jūreivišką mazgą. Visą laiką mūvėjo gumines 
pirštines. 

— Jau minėjai tai viešai. 

— Jam nesiseka su užraktais, — tęsė Krofordas, — todėl paskutinį 
kartą pateko į namą naudodamas stiklo rėžtuką ir siurbtuką. Tie- 
sa, kraujas — AB teigiamas. 

— Susižeidė? 

— Iš kur ištraukei? Nustatėme iš sėklos ir seilių. Jo išskyrų. — 
Krofordas pažvelgė į ramią jūrą. — Vilai, noriu paklausti. Skaitei 
laikraščius. Matei viską per televiziją. Ar bent ketinai man paskam- 
binti? 

— Ne. 

— Kodėl gi? 

— Apie Birmingemą žinojau mažai. Galėjo būti bet kas — kerš- 
tas, šeimos rietenos. 

— Bet po antrosios juk turėjai suprasti, ką tai reiškia. 

— Taip. Psichopato darbas. Neskambinau, nes nenorėjau. Be 
to, Žinojau, kaip tu dirbi. Juk turi geriausią laboratoriją. Turi Heim- 
ličą Harvarde, Blumą — Čikagos universitete... 

— Ir tave, nors tu knisiesi čia su prakeiktais valčių varikliais. 

— Nežinau, ar dar galiu būti tau naudingas, Džekai. Nebegal- 
voju apie tai. | 

— Nejaugi? Juk tu sučiupai abu. Du paskutinius mūsiškius su- 
čiupai tu. 

— Kodėl aš? Juk dariau tą paų, ką tu ir kiti vaikinai. 

— Ne visai taip. Tu kitaip galvoji. 

— Man atrodo, gerokai perdedi mano mąstymo svarbą. 

— Bet kai kurių savo veiksmų taip ir nepaaiškinai. 

ė- Buvo įrodymų, — atšovė Greihamas. 

— Žinoma. Žinoma, buvo. Daugybė - po visko. Kai juos sulai- 
kėme, atsirado daugybė įrodymų. Iš pradžių neturėjome už ko 
užsikabinti. 

— Turi pakankamai tau reikalingų žmonių, Džekai. Nemanau, 
jog būčiau nepamainomas. Labai noriu nuo visko pailsėti. 

— Žinau. Praeitą kartą tave sužeidė. Dabar atrodai puikiai. 

— Ir jaučiuosi puikiai. Viskas ne tik dėl praeito karto. Juk tau 
trgi kliuvo. 

— Kliuvo, bet ne tiek, kiek tau. 

— Nesvarbu. Tiesiog nutariau užrišti. Nemanau, jog sugebėsiu 
paaiškinti. 

— Jei nebegali to matyti, dėl Dievo, suprasiu. 

— Ne. Pats žinai — reikia žiūrėt, ir žiūri. Negera, bet Žinai, jog 
tebesi gyvas, o jie visi — lavonai. Daug blogiau — ligoninės, ap- 
klausos. Turi liautis galvojęs apie tuos Žmones ir toliau dirbti savo 
darbą. Nemanau, jog dar sugebėsiu. Galiu pažvelgti, bet nebesigi- 
linsiu, suprask. 

— Tai ir pažvelk. Šį kartą tik lavonai, — kiek galėdamas atsar- 
giau ištarė Krotordas. 

Greihamo balse Džekas Krofordas atpažino savo paties žodžius 
ir intonacijas. Jau buvo su tuo susidūręs. Dažnai įtemptai ben- 
draujant Greihamas perimdavo pašnekovų kalbos manierą. Iš pra- 
džių Krofordas galvojo, jog Greihamas sąmoningai taip elgiasi, 

jog tai tarsi kokia gudrybė, užtikrinanti tarpusavio ryšį. Vėliau 
suprato, jog taip nutinka savaime, jis net mėgina liautis, bet ne- 
gali. 

Krotordas kyštelėjo ranką į švarko kišenę, ištraukė dvi nuo- 
traukas ir užverstas nusviedė ant stalo. 

— Gyvų neliko, — sausai pratarė. 

Greihamas akimirką stebeilijo į jį, po to atvertė nuotraukas. 

Tai buvo mėgėjiškos fotografijos. Vienoje — moteris, pakrante 
tempianti iškylų krepšį. Ją vorele seka trys vaikai. Kitoje - šeima, 
apspitusi šventinį tortą. 

Po pusės minutės Greihamas padėjo nuotraukas. Uždėjo vieną 
ant kitos, rūpestingai sulygino kraštus. Pažvelgė į pakrantę. Ber- 
niukas tupėdamas kažką tyrinėjo smėlyje. Moteris, leisdama men- 
kutėms bangelėms laižyti jos nuogas kulkšnis, įsispendusi stovėjo 
prie pat vandens ir stebėjo vaiką. Nukratydama nuo pečių drėg- 
nus plaukus šiek tiek pasilenke. 

Nekreipdamas dėmesio į svečią, Greihamas ilgokai stebėjo Molę 
ir berniuką. 

Krofordas buvo patenkintas. Suprato, jog pokalbiui pasirinko 
tinkamą vietą. Stengėsi neparodyti džiaugsmo, nenorėjo skubinti 
įvykių, bet manė, jog Greihamą jau turi. 

Atkėblino trys neįtikėtinai bjaurūs šunys ir sugulė ant žemės 
aplink stalą. 

— Dieve mano, kas gi čia? — pasibaisėjo Krofordas. 

— Ko gera, šunys, — atsakė Greihamas ir paaiškino: - žmonės 
čia nuolat atsikrato šunyčių. Kai kuriuos, dailesnius, pavyksta iš- 
dalinti. Kiti lieka slankioti aplink ir užauga. 

— Šie pernelyg riebūs. 

— Molė negali ramiai Žiūrėti į valkataujančius šunis. 

— Gražiai gyveni, Vilai. Su Mole ir berniuku. Kiek jam metų? 

— Vienuolika. 

— Gražus vaikas. Užaugs aukštesnis už tave. 

Greihamas linktelėjo. 

— Jo tėvas buvo aukštas. Čia esu laimingas. Žinau. 

— Norėjau atsivežti Filisę. Į Floridą. Atsistatydinęs įsikurčiau 
čia ir daugiau nebegyvenčiau kaip urvinis Žmogus, bet ji atšovė, 
jog visi jos draugai — Arlingtone. 

— Vis ketinau padėkoti jai už knygas, atneštas man į ligoninę. 
Pasakyk tai. 

— Perduosiu. 

Ant stalo, tikėdamiesi rasti lesalo, nutūpė du margi paukšte- 
liai. Krofordas smalsiai stebėjo, kaip jie striksi ir nuskrenda. 

— Vilai, šį keistuolį, ko gera, veikia mėnulis. Džeikobius Bir- 
mingeme jis nužudė birželio dvidešimt aštuntosios naktį, per pil- 
natį. Lidsų šeimą Atlantoje - kitos pilnaties išvakarėse, liepos dvi- 
dešimt šeštąją. Jei iš tiesų taip ir mums pasiseks, turime truputį 
daugiau negu tris savaites, kol jis smogs vel. Nemanau, jog ketini 
toliau tūnoti palei rifus ir apie kitą žmogžudystę perskaityti Maja- 
mio Aerald. Po galais, aš ne kunigas ir negaliu pasakyti, ką priva- 
lai daryti, tik noriu paklausti, ar tau rūpi mano nuomonė, Vilai? 

— Taip. 

— Manau, greičiau jį sučiuptume, jei mums padėtum. Po ga- 
lais, apsispręsk, pajudink sėdimąją ir padėk. Nuvyk į Atlantą, į 
Birmingemą, apsižvalgyk. Tada atskrisk į Vašingtoną. Tiesiog lai- 
kinai padirbek. 

Greihamas nieko neatsakė. 

Krotordas palaukė, kol į krantą atsirito penkios bangelės. Tuo- 
met atsistojo ir užsimetė švarką. 

— Pasikalbėsime po pietų. 

— Pasilik. Pavalgysime. 

Krofordas papurtė galvą. 

— Grįšiu vėliau. Viešbutyje turėtų būti Žinučių, be to, reikia 
kai kam paskambinti. Vis tiek, padekok Molei už kvietimą. 

Krofordas, sukeldamas debesį dulkių, nuvažiavo išsinuomotu 
automobiliu. Dulkės nusėdo ant krūmų abipus žvyrkelio. 

Greihamas sugrįžo prie stalo. Bijojo, jog šis vaizdas — ledo ku- 
beliai dviejose arbatos stiklinėse, nuo raudonmedžio stalelio brizo 
nupūsta servetėlė ir Molė su Viliu pakrantėje — bus paskutinis 
Cukraus galvos įlankos prisiminimas. 


Saulėlydis Cukraus galvoje. Nejudrūs, tarsi suakmenėję gar- 
niai. Raudona saulė — didžiulė, išbrinkusi. 

Vilas Greihamas ir Molė Foster Greiham saulėlydžio nuauk- 
sintais veidais, pamažu grimzdami į melsvas sutemas, sėdėjo ant 
išbalinto, matyt, ilgai plūduriavusio rąsto. Molė suspaudė vyro 
ranką. 

— Iš pradžių Krofordas užsuko pas mane į parduotuvę, — prata- 
rė. - Klausė, kaip nuvažiuoti. Mėginau prisiskambinti. Tikrai tu- 

rėtum bent retkarčiais kelti ragelį. Grįžę pamatėme mašiną ir nu- 
ėjome tiesiai į paplūdimį. 

— Ko dar klause? 

— Kaip tu laikaisi. 

— Ką atsakei? 

— Pasakiau, jog viskas gerai, o jis, po galais, turėtų palikti tave 
ramybėje. Ko norėjo? 

— Kadapžiūrėčiau įkalčius. Aš juk teismo ekspertas, Mole. Marei 
mano diplomą. 

— Mačiau, kaip savo diplomu užtaisei tapetų skylę, —- moteris 
apsižergė rąstą, kad geriau jį matytų. - Jei būtum pasiilgęs savo 
ankstesniojo gyvenimo, būtum apie jį kalbėjęs. Niekuomet to ne- 
darei. Dabar esi toks atviras, ramus, nesuvaržytas... Toks man la- 
bai patinki. 

— Mums gera, tiesa? 

Išvydęs trumpą stingdantų žvilgsnį, Vilas suprato, jog derėjo 
pasakyti ką nors protingesnio. Kol susigaudė, Molė tęsė: 

— Tai, ko reikia Krofordui, netinka tau. Juk jis turi daugybę 
kitų žmonių, ko gera, visą prakeiktą valdžią. Kodėl negali mūsų 
palikti ramybėje? 

— Ar Krofordas nepasakojo? Tuos du kartus, kai iš FTB akade- 
mijos buvau išėjęs padirbėti praktiškai, jis man vadovavo. Nieko 
panašaus nebuvo matęs per visą savo praktiką, o Džekas — tikrai 
ne naujokas. Dabar vėl turi panašų atvejį. Tokie psichopatai reti. 
Jis Žino, jog aš turiu... patirties. 

— Turi, - sukuždėjo Molė. 

Pro atsagstytus marškinius ji gerai regėjo Vilo pilvą vagojantį 
randą — piršto storio niekuomet neįdegantį rumbą, kylantį nuo 
kairiojo šlaunikaulio iki krūtinės ląstos dešinėje. Randą paliko dak- 
taro Hanibalo Lekterio linoleumo pjaustymo peilis. Prieš metus 
iki jiems su Mole susipažįstant Vilo vos nenužudė. Daktaras Lek- 
teris, bulvariniuose laikraščiuose žinomas kaip Hanibalas Kaniba- 
las, buvo antrasis Greihamo sučiuptas psichopatas. 

Pasveikęs Greihamas atsistatydino iš Federalinio tyrimų biuro, 
išvyko iš Vašingtono ir tapo dyzelinių variklių mechaniku. Dar- 
bavosi Maratono laivų remonto dirbtuvėse Floridos įlankoje. Be- 
sidarbuodamas sutvirtėjo. Miegodavo pakrantėje, namuke ant ra- 
tų. Pagaliau sutiko Molę ir atsidūrė jos gerokai apgtiuvusiame na- 
melyje Cukraus galvos įlankoje. 

Greihamas irgi apžergė rąstą, suspaudė Molės delnus. Moteris 
kojomis rausė smėlį po jo padais. 

— Klausyk, Mole. Krofordas įsitikinęs, jog turiu uoslę monst- 
rams. Šitai jį tiesiog apsėdo. 

— O pats tuo tiki? 

Greihamas sekė tris palei krantą skrendančius pelikanus. 

— Mole, yra keletas priežasčių, kodėl sumanų psichopatą, ypač 
sadistą, taip sunku pagauti. Pirmiausia, jis neturi pagrįsto moty- 
vo. Antra, dažniausiai nelieka liudininkų. Supranti, apklausiant 
liudininkus ir informatorius, reikia daug pastangų, bet šiuo atve- 
ju jokio informatoriaus net 7ega/į būti. Net pats nusikaltėlis gali 
nesuvokti, 43 daro. Todel tenka remtis tik tuo, ką matai. Bandai 
suprasti, kaip jis mąstė, mėgini susidaryti vaizdą. 

— Seki jį ir sučiumpi, — pratęsė Molė. - Bijau, jog medžiojant šį 
maniaką, ar kas jis bebūtų, tau nutiks tas pats, kas praeitą kartą. 
Štai kas mane gąsdina. 

— Mole, jis niekuomet manęs nepamatys, net nesužinos mano 
vardo. Kai pavyks surasti, suiminės policija, ne aš. Krofordui tik 
reikia dar vienos nuomonės. 

Molė žiūrėjo į pakibusią ties horizontu raudoną saulę. Virš jos 
danguje švytėjo lengvučiai plunksniniai debesys. 

Greihamas mėgo stebėti, kaip Molė pasuka galvą, nesąmonin- 
gai atsukdama jam ne itin tobulą savo profilį. Staiga, stebėdamas 
ant kaklo pulsuojančią gyslelę, prisiminė jos odos sūrumą. Susi- 
valdė 1r pratarė: 

— Ką, po galais, man daryti? 

— Tai, ką jau nusprendei. Jei pasilikus čia įvyks daugiau žmog- 
Žudysčių, ši vieta tau apkars. Vidudienis ir visas šitas šlamštas. Ma- 
nau, jog mano atsakymo visai nereikia. 

— O jei reskia, ką pasakysi? 

— Pasilik čia su manimi. Manimi. Manimi. Manimi. Ir Viliu, 
jei šis vardas tau ką nors reiškia. Bet jeigu man teks nusišluostyti 
akis 1r pamojuoti nosinaite, iki pat galo guosiuosi mintimi, jog 
pasielgei teisingai. Tada sugrįšiu į namą 1r vieniša atsigulsiu į patalą. 

— Aš neužtruksiu. 

— Meluoji. Ar esu savanaudė? 

— Man nesvarbu. 

— Man irgi. Taip gera ir jauku čia būti. Tik palyginęs su praei- 
timi gali įvertinti dabartį. 

Greihamas linktelėjo. 

— Jokiu būdu nenoriu šito prarasti, — ištarė Molė. 

— Nesijaudink. Mums niekas negresia. 

Staigiai sutemo. Žemai pietryčiuose suspindo Jupiteris. 

Jiems beeinant namo, danguje iš lėto kilo milžiniškas mėnulio 
diskas. Seklumoje blaškėsi masalui palikta gyva Žuvis. 


Krofordas sugrįžo po pietų. Nusivilkęs švarką nusirišo kakla- 
raištį, atsiraitojo rankoves — stengėsi atrodyti kasdieniškai. Molei 
šmėstelėjo, jog stori blyškūs Krofordo dilbiai atrodo atstumian- 
tys. Kažkodėl vyriškis priminė beždžionę - velniškai protingą bež- 
džionę. Molė, pateikusi verandoje po ventiliatorium kavą, prise- 
do greta. Greihamas su Viliu nuėjo pašerti šunų. Moteris tylėjo. Į 
tinklelį plakėsi drugiai. 

— Jis puikiai atrodo, Mole, - pasakė Krofordas. - Jūs abu spor- 
tiški ir įdegę. 

— K3 besakyčiau, vis tiek jį pasigrobsit, tiesa? 

— Taip. Tikiuosi. Tiesą sakant, privalau. Bet, prisiekiu Dievu, 
Mole, rūpinsiuosi juo, kiek tik galėsiu. Jis taip pasikeitė. Nuosta- 
bu, jog susituokėte. 

— Jam vis geriau. Nebesapnuoja taip dažnai. Iš pradžių tarsi 
apsėstas rūpinosi šunimis. Šiuo metu tik pašeria, paglosto, nebe- 
kalba apie juos visą laiką. Juk esate jo draugas, Džekai. Kodėl ne- 
paliekat ramybėje? 

— Todėl, kad jam lemta būti geriausiu. Todėl, kad jis galvoja 
kitaip, negu dauguma, neina pramintu taku. | 

— Vilas mano, jog prašysite tik atlikti ekspertizę. 

— Žinoma, noriu, kad jis atliktų ekspertizę. Nėra geresnio eks- 
perto. Tačiau jis, be abejo, turės atlikti dar šį tą — įsivaizduoti, 
numatyti. Žinau, jog toji darbo dalis jam itin ne prie širdies. 

— Jums tai taip pat nepatiktų. Pažadėkite, Džekai, jog neleisite 
jam pernelyg įsitraukti. Jei teks kovoti, jis pražus. 

— Vilui kovoti neteks. Pažadu. 

Greihamui pasirūpinus šunimis Molė padėjo susikrauti daiktus. 

Vilas Greihamas lėtai pravažiavo pro namą, kuriame gyveno ir 
buvo išžudyta Čarlio Lidso šeima. Langai tamsūs. Kieme degė vie- 
nišas žibintas. Mašiną paliko už dviejų namų. Lėtai, kvėpdamas 
šiltą nakties orą, kartoniniu aplanku su Atlantos policijos valdy- 
bos ataskaita nešinas patraukė atgal. 

Greihamas užsispyrė eiti vienas. Dar kas nors name jį blaškytų 
— būtent taip paaiškino Krofordui. Tačiau buvo dar viena, asme- 
ninė, priežastis: nežinojo, kaip elgsis. Nenorėjo, kad į jį nuolat 
stebeilytų. 

Morge viskas praėjo gerai. 

Dviejų aukštų plytų statinys kūpsojo atokiau nuo gatvės me- 
džiais apsodintame sklype. Sustojęs šešėlyje Greihamas ilgokai žvel- 
gė į namą. Stengėsi išlikti ramus. Mintyse matė besisūpuojančią 
sidabrinę švytuoklę ir lauke, kol ši sustos. 

Pro šalį pravažiavo keletas kaimynų. Jie žvilgrelėdavo ir greit 
nusisukdavo. Sunku pakęsti kaimynystėje stovintį namą, neseniai 
suteptą žiauria žmogžudyste. Tarsi regėtum ką nors, kas nepatei- 
sino tavo vilčių. Stebeilijo tik pašaliečiai ir vaikai. 

Užuolaidos buvo atitrauktos. Greihamą tai džiugino. Vadinasi, 
viduje nebuvo giminaičių. Giminaičiai visuomet užtraukia užuo- 
laidas. 

Atsargiai, nejungdamas žibintuvėlio, apėjo apie namą. Du kar- 
tus sustojo pasiklausyti. Atlantos policija žinojo, jog jis čia, tačiau 
kaimynai — ne. Jie buvo sunerimę. Galėjo šauti. 

Žiūrėdamas pro užpakalinius langus garvės žibintų šviesoje jis 
matė kiaurai ten, kur neužstojo baldai. Ore tvyrojo slogus jazmi- 
nų aromatas. Iš kiemo pusės beveik visą namą juosė pinučių ve- 
randa. Atlantos policijos departamentas buvo užantspaudavęs ve- 
randos duris. Greihamas nulupo juostą ir įžengė vidun. 

Policininkai išėmė stiklą, todėl durys iš verandos į virtuvę buvo 
užkaltos fanera. Nedegdamas žibintuvėlio pareigūnų duotu raktu 
jas atrakino. Norėjo uždegti šviesas. Norėjo įsisegti blizgantį žen- 
klelį. Norėjo sukelti triukšmą ir kaip nors oficialiai pateisinti savo 

buvimą šiame tyliame penkių žmonių žūtų liudijančiame name. 
Nieko tokio nepadarė. Įėjo į tamsią virtuvę, atsisėdo ant taburetės. 

Tamsoje švytėjo dvi kontrolinės viryklės lemputės. Jis uodė bal- 
dų ir obuolių kvapą. 

Trakštelėjo termostatas: įsijungė kondicionierius. Garsai Grei- 
hamą išgąsdino, gerklėje sukilo gumulas. Tačiau gerai pažinoda- 
mas savo baimes jas suvaldė. Tiesiog išsigando, dabar toliau tęs 
darbą. 

Išgąstis tik sustiprindavo regą ir klausą, bet aiškiai sudėlioti Žo- 
džius tapdavo sunku, todėl dažnai prisidengdavo grubumu. Ta- 
čiau čia nebuvo su kuo kalbėtis, kas galėtų įsižeisti. 

Beprotybė, avėdama vienuolikto dydžio batus, įsibrovė į šiuos 
namus pro virtuvės duris. Sėdėdamas tamsoje Greihamas jautė 
beprotybę, tarsi pėdsekys uostų marškinius. 

Greihamas visą dieną nagrinėjo Atlantos žmogžudysčių sky- 
riaus pareigūnų ataskaitą. Prisiminė, jog policininkams atvykus 
virš viryklės degė garų surinktuvo lemputė. Įjungė. 

Ant sienos, už viryklės, kabėjo du įrėminti išsiuvinėti šūkiai. 
Vienas skelbė: „Bučinys trumpas, virimas amžinas“. Kitas - „Drau- 
gai pirmiausiai virtuvėn skubės. Pasiklausęs namų širdies, gali čia 
jaukiai pailsėt“. 

Greihamas dirstelėjo į laikrodį. Pusė dvyliktos. Patologo nuo- 
mone, mirtis užklupo tarp vienuoliktos vakaro ir pirmos nakties. 

Pirmiausia — įėjimas. Mąstė apie tai... 

Beprotis atkabino išorinių durų kabliuką. Stovėdamas tamsioje 
verandoje, kažką išsitraukė iš kišenės. Siurbtukas, tikriausiai tokiais 
pačiais prie stalų tvirtinami drožtukas. 

Susigūžęs prie medinės virtuvės durų apačios, beprotis ištiesė kak- 
Ig ir įsispitrijo pro stiklą. Iškišo liežuvį, palaižė siurbtuką, prispaudė 
Ji prie stiklo ir atlenkė svirtelę. Prie siurbtuko taip, kad galėtų išpjau- 
Hi skritulį, buvo pritvirtintas mažas stiklo rėžtukas. 

Plonytis režtuko pjūvis tr tikslus taukštelėjimas — stiklas išpjautas. 
Viena ranka stukteli, kita laiko siurbtuką. Stiklas neturi nukristi. 
Išpjautas gabalas šiek tiek ovalus, nes rėžtuką prilaikanti juostelė ap- 
sivyniojo aplink siurbtuko rankenėlę. Siek tiek džeržgesio išstumiant 
stiklo gabalėlį. Jis nė kiek nesijaudina, jog ant stiklo liko seilių. 

Gumine pirštinė aptempią ranką įkiša pro skylę, suranda užrak- 
tą. Durys tyliai atsiveria. Jis viduje. Kontrolinių lempučių šviesoje 
mato save svetimoje virtuvėje. Name maloniai vėsu. 

Vilas Greihamas nurijo dvi tabletes nuo galvos skausmo. Grū- 
damo į kišenę celofano traškesys suerzino. Kaip įpratęs, ištiestoje 
rankoje laikydamas žibintuvėlį, patraukė per svetainę. Nors pasta- 
to planą buvo detaliai išnagrinėjęs, laiptus surado ne iš karto. Jie 
negirgždėjo. 

Dabar stovėjo šeimininko miegamojo tarpduryje. Be žibintu- 
vėlio matė silpnai. Lubose atsispindėjo ant naktinio stalelio sto- 
vinčio laikrodžio skaičiai. Prie vonios durų žibėjo oranžinė nakti- 
nė lempelė. Vis dar tebetvyrojo aštrus, varį primenantis kraujo 
kvapas. 

Akys priprato prie tamsos, matė pakankamai gerai. Beprotis 
puikiausiai skyrė, kur guli ponas Lidsas, kur — jo žmona. Pakako 
šviesos pereiti kambarį, čiupti Lidsą už plaukų ir perrėžti gerklę. 
O po to? Grįžti prie jungiklio, įjungti šviesą ir prieš peršaunant 
pažvelgti į ponią Lids? 

Greihamas įjungė šviesas. Nuo sienų, čiužinio, grindų rėkė krau- 
jo dėmės. Visas oras tarsi gaudė nuo priešmirtinio klyksmo. Jis 
krūpčiojo nuo triukšmo šiame tyliame, tamsių džiūstančių dėmių 
pilname kambaryje. 

Greihamas atsisėdęs ant grindų laukė, kol nustos daužytis šir- 
dis. Nurimti, nurimti, likti ramiam. 

Daugybę įvairių kraujo dėmių, mėgindami atkurti nusikalti- 
mą, tarsi dėlionę dėliojo Atlantos kriminalistai. Visos aukos tyso- 
jo savo lovose. Tai visiškai neatitiko dėmių išsidėstymo. 

Iš pradžių manyta, jog poną Lidsą užpuolė dukters kambaryje, 
kūną po to nutempė į miegamąjį. Kruopščiai išanalizavę dėmes, 
persigalvojo. 

Žudiko judėjimas kambariuose vis dar nenustatytas. 

Dabar, jau turėdamas skrodimų ir laboratorijos išvadas, Vilas 
Greihamas pradėjo įsivaizduoti įvykį. 

Įsibrovėlis perpjovė greta žmonos miegančio pono Lidso ger- 
klę, grįžo prie jungiklio ir įjungė šviesą. Ant panelio liko guminės 
pirštinės paliktų pono Lidso plaukų ir aliejaus nuo jo galvos pėd- 
sakų. Pašovęs vos pakirdusią ponią Lids nusikaltėlis nuėjo tiesiai į 
vaikų kambarius. 

Nors ir perrėžta gerkle, ponas Lidsas pakilo ir mėgino apginti 
vaikus, palikdamas nesupainiojamus arterinio kraujavimo pėdsa- 
kus, bande kovoti. Jį nubloškė. Vyriškis parkrito ir mirė drauge 
su dukra jos kambaryje. 

Vieną iš dviejų berniukų nušovė lovoje. Antrąjį pareigūnai taip 
pat surado lovoje, tačiau jo plaukuose buvo daugybė dulkių tu- 
mulų. Policininkai manė, jog jį išvilko iš palovio, po to nušovė. 

Kai visi buvo negyvi, išskyrus, ko gera, ponią Lids, prasidėjo 
veidrodžių daužymas ir šukių pasirinkimas. Pagaliau žudikas pri- 
siminė ponią Lids. 

Savo aplanke Greihamas turėjo visų skrodimų protokolų ko- 
pijas. Vienas iš jų — ponios Lids. Kulka pataikė į pilvą dešinėje ir 
įstrigo nugarkaulyje, tačiau moteris mirė uždususi. 

Padidėjęs serotonino ir išsiskyrusio histamino kiekis rodo, jog 
po šūvio moteris buvo gyva dar bent penkias minutes. Histamino 
daug daugiau negu serotonino. Tai reiškia, jog ji išgyveno ne i|- 
giau negu penkiolika minučių. Daugybė kitų sužeidimų galėjo 
būti padaryti po mirties. 

Jei žaizdos buvo pomirtinės, ką darė žudikas visą tą laiką? Grei- 
hamas svarstė. Kovojo su Lidsu ir žudė kitus. Žinoma, tačiau tai 
tetruko kokią minutę. Daužė veidrodžius. Bet ką dar? 

Atlantos detektyvai buvo kruopštūs: išmatavo ir nufotografavo 
kiekvieną daiktelį, nuodugniai apieškojo visą namą, net sifonus 
po praustuvais išsuko. Bet Greihamas vis dar tikėjosi kažką surasti. 

Iš policijos nuotraukų ir nubrėžtų linijų Greihamas lengvai su- 
prato, kur gulėjo kūnai. Parako pėdsakai ant patalynės rodė, jog 
aukos gulėjo beveik tose pačiose vietose, kuriose ir mirė. 

Tad kaip paaiškinti daugybę kraujo dėmių ir slydimo žymes 
ant prieškambario kilimo? Vienas detektyvas spėliojo, jog kuri nors 
auka bandė pasprukti nuo žudiko. Greihamas tuo netikėjo. Aiš- 
ku, jog negyvus kūnus ištampęs žudikas vėliau vėl grąžino atgal. 

Akivaizdu, ką jis darė su ponios Lids kūnu. Tačiau su kitais? 
Nė vienas nebuvo subjaurotas. Visų vaikų galvose buvo po vieną 
šautinę žaizdą. Ponas Lidsas mirė nukraujavęs. Dar viena žymė, 
be mirtino pjūvio kakle, buvo negili prorėža krūtinėje, tikriausiai 
pomirtinė. Ką su negyvėliais žudikas darė? 

Greihamas išsitraukė iš aplanko nuotraukas, laboratorijos ata- 
skaitas apie kraujo ir kitas organines dėmes kambaryje bei stan- 
dartines lyginamąsias kraujo lašų trajektorijų lenteles. 

Meėgindamas sutapatinti dėmes ir sužeidimus, bandydamas at- 
sekti įvykių eigą, lėtai apėjo antrojo aukšto kambarius. Kiekvieną 
dėmę pažymėjo milimetriniame šeimininko miegamojo plane, ban- 
dydamas nustatyti ištiškusio kraujo kampą ir.greitį, lygino ją su 

standartinėmis lentelėmis. Šitaip ketino nustatyti kūnų padėtį įvai- 
riu metu. 

Vienoje vietoje ant miegamojo sienos buvo trys nutekėjusios 
kraujo dėmės. Po jomis — trys blankesnės. Siena virš lovos galvū- 
galio, pono Lidso pusėje, taip pat buvo kruvina. Ant grindjuosčių 
matyti smūgių žymės. Kambario planas ėmė panėšėti į užduotį 
„Šujunk taškus“, tik be skaičiukų. Greihamas stebeilijo į šią keistą 
figūrą, vėl į kambarį, vėl į planą, kol iš skausmo pradėjo plyšti 
galva. 

Vonios kambaryje iš čiaupo prisipylė vandens ir nurijo dvi pas- 
kutines nuskausminamąsias tabletes. Apsišlakstęs veidą nusišluostė 
marškinių skvernais. Tik pastebėjęs vandens balą ant grindų prisi- 
minė, kad sifonai nusukti. Akivaizdu, jog vonios kambarys nebu- 
vo nuniokotas, tik sudaužytas veidrodis. Visur pilna raudonų, Dra- 
kono krauju vadinamų, miltelių, skirtų pirštų atspaudams aptik- 
ti. Dantų šepetėliai, veido kremas, skustuvas buvo savo vietose. 

Atrodė, lyg vonios kambariu vis dar buvo naudojamasi. Ant 
gyvatuko kabėjo paliktos džiūti ponios Lids pėdkelnės. Pastebė- 
jęs, jog nubėgus akims, moteris nukirpdavo kojinę ir vienu metu 
mūvėdavo dvejas vienakojines pėdkelnes, taip šiek tiek sutaupy- 
dama, Greihamas susigraudino. Molė elgėsi taip pat. 

Pro langą Greihamas išlipo ant verandos stogo. Prisėdo ant 
šiurkščių čerpių. Apsikabino kelius. Prie nugaros prilipę drėgni 
marškiniai persmelkė šalčiu. Mėgindamas atsikratyti žudynių tvai- 
ko, nusišnypšte. 

Atlantos šviesos rausvino nakties dangų. Žvaigždžių beveik ne- 
simatė. Tokią giedrą naktį [Įlankoje drauge su Mole ir Viliu galėtų 
stebėti krintančias žvaigždes. Jie sutarė, jog krintant žvaigždėms 
girdisi tylus švilpesys, todėl atidžiai klausė keistų nakties garsų. 
Tokiu metu meteoritų lietūs ypač stiprūs, Vilis juos stebi labai 
susidomėjęs. 

Jis suvirpėjo. Vel išsišnypštė. Dabar labai nenorėjo galvoti apie 
Molę. Tai buvo ir netaktiška, ir trikdė. 

Dėl keisto mąstymo Greihamas turėjo nemažai bėdų. Kartais 
mintys tikrai neatrodė patrauklios. Jose nebuvo jokių skyrių ar 
pertvarų. Viskas, ką pamatydavo ir išmokdavo, siejosi su viskuo, 
ką jau žinojo. Kai kurios sąsajos buvo sunkiai paaiškinamos. Bet 
negalėjo liautis, negalėjo nieko užblokuoti ar išstumti. Turėda- 
mas supratimą apie tai, kas tinkama ir padoru, dažnai pats pasi- 

baisėdavo kylančiomis galvoje vizijomis, tokiomis panašiomis į 
sapnus. Asociacijos iškildavo šviesos greičiu. Deja, minčių kovos 
arenoje nebuvo tvirtovių, ginančių tuos, kuriuos jis mylėjo. Jo 
sveikas protas labai greitai reagavo į aplinką. Greihamas negalėjo 
keisti ar nukreipti savo mąstymo kita linkme. 

Jis tokį protavimo būdą laikė absurdišku, bet naudingu. Pana- 
šiai nuteiktų iš elnio ragų pagamintas krėslas. Nieko negalėjo pa- 
keisti. 

Išjungė šviesą ir išėjo pro virtuvę. Tolimajame verandos kam- 
pe žibintuvėlis nušvietė dviratį ir šuns pintinę. Galiniame kieme 
stovėjo būda, prie laiptelių — dubenėlis. 

Visi įkalčiai tvirtino, jog Lidsus užklupo miegančius. 

Smakru prispaudęs žibintuvėlį prie krūtinės Greihamas brūkš- 
telėjo raštelį: „Džekai, kurgi šuo?“ 

Greihamas važiavo į viešbutį. Pusę penkių ryto automobilių 
buvo ne kažin kiek, bet vairuodamas turėjo susikaupti. Galvą te- 
beskaudėjo, todėl ieškojo kiaurą naktį dirbančios vaistinės. 

Vieną pastebėjo Persikų gatvėje. Prie įėjimo snaudė apsileidęs 
budintis policininkas. Apkiautęs vaistininkas pleiskanomis nubars- 
tytu švarku pardavė Greihamui Buferino. Nuo ryškios šviesos pa- 
talpoje gėlė akis. Jam nepatiko jauni provizoriai. Dažniausiai jų 
vaistinėse tvyrodavo netvarka, o patys — tokie pasipūtę. Greiha- 
mas įsivaizdavo, kokie nemalonūs jie namuose. 

— Ką dar? — laikydamas pirštus virš kasos aparato klavišų pa- 
klausė vaistininkas. — Ką dar? 

Atlantos FTB skyrius įkurdino Greihamą idiotiškame viešbu- 
tyje netoli naujo Persikų prekybos centro. Tarsi egzotiško augalo 
ankštys pastatą aplipę stikliniai liftai neleido pamiršti, jog dabar 
jis tikrai mieste. 

Drauge su dviem kažkokio suvažiavimo delegatais, seginčiais 
vardines korteles su užrašu „Sveiki!“, Greihamas kilo į savo kam- 
barį. Kildami anie laikėsi turėklų ir žvalgėsi į fojė. 

— Paveizek ten, prie staliuko, ten Vilma, ir šitie dabar įėjo, — 
pratarė aukštesnysis. — Po velnių, norėčiau ją patvarkyti. 

— Dulkint ją, dulkint, kad cyptų, - atsiliepė antrasis. 

Baimė, sumišusi su geismu, ir pyktis dėl baimės. 

— Pasakyk, kodėl moterys turi kojas? 

— Kodėl? 

— Kad nepaliktų šliūžių kaip sraigė. 

Atsidarė lifto durys. 

— Ar čia? Čia, - nusprendė aukštesnysis. Išeidamas iš lifto su- 
svirduliavo. 

— Aklas aklą veda, — atitarė antrasis. 

Greihamas padėjo aplanką ant tualetinio staliuko, po to įgrū- 
do į stalčių. Nebegalėjo matyti. Mirties ir taip buvo per akis. No- 
rėjo paskambinti Molei, bet buvo per anksti. 

Susitikimas paskirtas aštuntą ryto Atlantos policijos valdyboje. 
Nedaug galės jiems papasakoti. 

Mėgino užmigti. Sąmonė buvo tarsi nuomininkų pilnas na- 
mas; kiekvienas turėjo savo argumentus ir visi ginčijosi kažkur 
prieškambaryje. Jautėsi sustingęs ir išsekęs, todėl prieš atsigulda- 
mas išgėrė gerą mauką viskio. Tamsa pernelyg slėgė. Atsikėlė, įjungė 
vonioje šviesą ir vėl atsigulė. Bandė įsivaizduoti, jog vonioje Molė 
šukuojasi plaukus. 

Skrodimo išvadų eilutės, nors nebuvo skaitęs jų garsiai, aidėjo 
galvoje jo paties balsu: „...kietos išmatos... talko žymės po deši- 
niuoju keliu. Akies obuolys pažeistas įsmeigus veidrodžio šukę...“ 

Greihamas mėgino galvoti apie Cukraus galvos įlankos paplū- 
dimį, bandė išgirsti bangų mūšą. Mintyse įsivaizdavo savo dar- 
bastalį, tobulino su Viliu statomo vandens laikrodžio mechaniz- 
mą. Pašnibždomis dainavo „Viskio upę“, po to pamėgino atsi- 
minti visą „Juodųjų Kalnų regį“. Muziką sukūrė Molė. Daktaras 
Votsonas puikiai grojo gitara, tačiau jam vis lūždavo smuikas. Molė 
galiniame kieme mėgino išmokyti jį šokti klumpakojį. Greihamas 
strikinėjo... galų gale užsnūdo. 

Sustingęs ir išprakaitavęs po valandos pakirdo. Vonios kamba- 
rio šviesoje regėjo gretimos pagalvės kontūrus. Pasirodė, jog greta 
guli ponia Lids — sukandžiota ir apdraskyta, su veidrodžio šukė- 
mis tuščiose akiduobėse, smilkinių ir ausų link nutekėjusios krau- 
jo srovelės priminė akinių kojeles. Jis niekaip negalėjo pasukti gal- 
nasi Galų gale į stėnEė nusitraukti šlapius drabužius. 

Nors širdis tebesidaužėe, sujudėjęs iš karto pasijuto geriau. Atsi- 
kėlė, apsivilko sausus marškinėlius. Drėgnus įmetė į vonią. Ta- 
čiau niekaip negalėjo atsigulti į sausąją lovos pusę, todėl ant pra- 
kaitu sumirkusios paklodės paklojo rankšluostį. Su artipilne gėri- 
mo stikline rankoje pusiau sėdom įsitaisė lovoje. Trečdalį nugėrė. 

Niekaip nesisekė galvoti apie ką nors kitą. Bandė prisiminti 
vaistininką, pardavusį Buferino. Tai buvo vienintelis praėjusios 
dienos įvykis, niekaip nesusijęs su mirtimi. 

Bandė prisiminti senovinėse vaistinėse buvusius gazuoto van- 
dens sifonus. Jam, berniukui, visos vaistinės atrodė šiek tiek pa- 
slaptingos, netgi gėdingos. Vos užėjęs iškart galvodavai apie sar- 
gius, nesvarbu, ar reikėdavo jų pirkti, ar ne. Be to, lentynose buvo 
tr kitų daiktų, į kuriuos nederėdavo ilgiau spoksoti. 

Vaistinėje, kurioje pirko Buferino, apsaugos priemonės spalvo- 
tose pakuotėse puikavosi tarsi meno kūriniai vitrinoje už kasos. 

Mielesnės, aišku, buvo vaikystės vaistinės. Kaip ir daugybė ki- 
tų dalykų. Dabar Greihamui jau beveik keturiasdešimt. Tarsi vilk- 
damas iš paskos inkarą plauktų per audrą, jis pradėjo jausti metų 
naštą 

Pagalvojo apie Smurtą. Senąjį Smutą, Greihamo vaikystės vais- 
tinėje pilsčiusį gazuotą vandenį ir visaip talkininkavusį savinin- 
kui. Smutas darbe išgerdavo, todėl pamiršdavo ištempti stogelį 
nuo saulės ir vitrinoje aptirpdavo šokoladukai. Kartą pamiršo iš- 
jungti kavinuką. Teko kviesti gaisrininkus. Smutas vaikams pri- 
kraudavo ledų tūteles skolon. 

Labiausiai Smutas nusižengė, kai šeimininkui atostogaujant iš 
urmininko užsakė penkiasdešimt lėlyčių. Grįžęs savininkas savai- 
tei išvarė Smutą iš darbo ir paskelbė lėlyčių išpardavimą. Penkias- 
dešimt nuogalių puslankiu įsitaisė vitrinoje ir spoksojo į kiekvie- 
ną, sumaniusį užsukti vaistinėn. 

Lėlytės turėjo didžiules rugiagėlių mėlynumo akis. Tai buvo 
stulbinantis vaizdas. Greihamas ilgai jas stebėdavo. Suvokė, jog 
tai tik lėles kūdikiai, bet tarsi jautė kažkokią jėgą. Tiek daug žvilg- 
snių. Daugybė žmonių sustodavo pasižiūrėti. Tai tik gipsinės lė- 
lytės vienodomis kvailomis prie kaktos prilipusiomis garbanomis, 
tačiau berniukas krūpčiojo nuo įdėmaus jų stebeilijimo. 

Gulėdamas Greihamas šiek tiek atsipalaidavo. Spokso Iėlės kū- 
dikiai. Norėjo gurkštelti viskio, aiktelėjo ir užspringo. Apgraibo- 
mis užsidegė naktinę lemputę ir iš tualetinio stalelio stalčiaus išsi- 
traukė aplanką. Išsiėmė visų trijų vaikų skrodimų išvadas ir Lidsų 
miegamojo planą su savo žymėjimais. 

Trys nutekėjusios kraujo dėmės ant miegamojo sienos ir trys 
jas atitinkančios demės ant kilimo sutampa su vaikų ūgiais. Bro- 
lis, sesuo, vyriausiasis brolis. Tinka. Tinka. Tinka. 

Jie buvo susodinti palei sieną ir spoksojo į lovą. Negyvėlių pub- 
lika. Ir Lidsas. Per krūtinę pririštas prie lovos galvūgalio. Tarsi 
sėdėtų lovoje. Štai iš kur negilus rėžis krūtinėje ir dėmė ant sienos 
virš galvūgalio. 

Ką jie stebėjo? Nieko. Visi buvo mirę, Bet atmerktomis akimis 
matė, ką beprotis išdarinėja su ponios Lids kūnu. Lovoje. Greta 
pono Lidso. Žiūrovai. Pamišėlis mėgavosi jų nors ir negyvais žvilgs- 
niais. 

Greihamas pamanė, jog žudikas turėjo užsidegti žvakę. Mirgu- 
liuojanti šviesa sustiprintų veidų išraiškas. Tačiau žvakės nerado. 
Gal ketino tai padaryti kitą kartą... 

Šis pirmas, nors ir silpnas, ryšys su žudiku dilgino ir kėlė peršulį 
tarsi įsisiurbęs parazitas. Galvodamas Greihamas įsikando paklodėę. 

Kodel nuvilkai juos atgal? Kodėl nepalikai? Varsi klausė Greiha- 
mas. Yra kažkas, ką slepi nuo mangs. Nejaugi ko nors gėdiniesi? O 
gal nenori išsiduoti? 

Ar atmerkei jų akis? 

Ponia Lids buvo daili, tiesa? Juk perpjovęs gerklę vyrui, įjungei 
šviesą. Žmona turėjo stebėti jo pralaimėjimą. Būtų beprotiška liesti 
Ją su pirštinėmis, tiesa? 

Ant jos kojų buvo talko. 

Vonioje talko nebuvo. 

Atrode, jog kažkas kitas monotonišku balsu ištarė šiuos du 
faktus. 

Juk nusimovei pirštines, tiesa? Talkas išbyrėjo 1š guminių piršti- 
nių, kai tu, norėdamas moterį paliesti, jas nusimovei, ARGI NE 
TAIP, KALĖS VAIKE? Lietei ją plikomis rankomis, po to užsimovei 
pirštines ir ją nušluostei. Bet gal nusimovęs pirštinės TU ATMER- 
KEI JŲ AKIS? 

Tik po penkto skambučio Džekas Krofordas pakėlė ragelį. Ne 
kiek nesutriko, nes aparatas dažnai skambėdavo naktų. 

— Džekai, čia Vilas. 

— Klausau, Vilai. 

— Ar Praisas vis dar užsiiminėja užslėptais atspaudais? 

— Aha. Jis nieko daugiau ir neveikia. Bando sukurti ypatingą 
registrą. 

— Manau, turėtų atvykti į Atlantą. 

— Kam? Juk sakei, kad mūsų vyrukas gerai pasidarbavo. 

— Gerai, bet ne taip gerai, kaip Praisas. 

— K3 sumanei? Kur jis turės ieškoti? 

— Ant ponios Lids rankų ir kojų nagų. Jie lakuoti, paviršius 
glotnus. Ir jų visų akių. 

— Jėzau, Praisas turės lėkti žaibo greičiu, — ištarė Krofordas. — 
Juk šiandien laidotuvės. 

— Manau, jis lietė ponią Lids, — vos įėjęs pasakė Greihamas. 

Krofordas ištiesė jam Kolos skardinę iš čia pat, Atlantos polici- 
jos valdyboje, stovinčio automato. Buvo pusė aštuntos. 

— Žinoma, ją kilnojo, — tarė Krofordas. - Ant riešų ir po keliais 
yra griebimo Ž žymių. Bet nėra jokių pirštų atspaudų. Liesta su ne- 
poretomis pirštinėmis. Nesirūpink, Praisas jau čia. Niurzgus se- 
nas išpera. Siuo metu yra pakeliui į laidojimo rūmus. Iš lavoninės 
kūnus pasiėmė vakar vakare, bet laidojimo rūmų darbuotojai dar 
nieko netvarkė. Atrodai išvargęs. Ar nors kiek pamiegojai? 

— Kokią valandą. Manau, pamišėlis lietė ją be pirštinių. 

— Tikiuosi, esi teisus. Atlantos laborantai prisiekinėja, jog žmog- 
žudys visą laiką dėvėjo chirurgines pirštines, - pasakė Krofordas. 
Ant veidrodžių šukių tokie patys glotnūs atspaudai. Ir ant tos, 
kurią suvarė į lyties organus, —smiliaus ir nykščio, bet su pirštinėmis. 

— Tikriausiai kaip ir viską nuvalė po to, kai sugrūdo į makštį. 
Gal dar pasižiūrėjo į savo prakeiktą snukį, - pridūrė Greihamas. 

— Šukės burnoje ir akyse užlietos krauju. Jis nenusimovė piršti- 
nių. 

— Ponia Lids buvo daili moteris, — ištarė Greihamas. — Juk 
matei šeimos nuotraukas, tiesa? Argi nenorėtum paliesti jos odos 
i(ntymiu momentu? Aš norėčiau. 

— Intymiu? — Krofordas nesugebėjo nuslėpti pasibjaurėjimo. 
Staiga sutrikęs pradėjo raustis kišenėse. 

— Taip, intymiu — jie buvo vieni. Visi kiti - lavonai. Nesvarbu, 
užmerktomis ar atmerktomis akimis. Taip, kaip jam patiko. 

— Jam visaip patiko, - atsakė Krofordas. — Žinoma, ieškodami 
pirštų atspaudų, jie ištyrė visą jos kūną. Nieko. Buvo suspaudęs 
moters kaklą, bet su pirštinėmis. 

— Ataskaitoje nieko nerašoma apie nušluostytus nagus. 

— Manau, nagai susitepė nuo įdrėskimų. Tačiau ponia Lids 
sugniaužusi kumščius suvarė nagus sau į delnus. To niekšo ji ne- 
apdraskė. 

— Jos pėdos buvo dailios, - pasakė Greihamas. 

— Hmmm. Lipkime į viršų, — tepasakė Krofordas. — Vietos 
pajėgos jau susirinko. 


Džimis Praisas turėjo galybę įrangos: du sunkius krepšius, fo- 
toaparatą ir trikojį. Pro Atlantos Lombardo Laidojimo rūmų du- 
ris triukšmingai įžengė silpnas senyvas vyras. Ilga kelionė taksi iš 
oro uosto per rytinę grūstį tikrai nepakėlė nuotaikos. 

Prašmatniai susišukavęs įkyrus jaunas žmogėnas įstūmė Džimį 
Praisą į kremine spalva išdažytą kabinetą. Ant rašomojo stalo sto- 
vėjo skulptūra, pavadinta „Maldai sudėti delnai . 

Ponui Lombardui įėjus Praisas tyrinėjo skulptūros pirštų ga- 
liukus. Lombardas labai atidžiai apžiūrėjo Praiso įgaliojimus. 

— Žinoma, pone Praisai, man paskambino iš Atlantos valdybos 
ar agentūros, ar iš kur dar. Bet praeitą naktį turėjome perduoti 
policijai vieną bjaurybę iš Zhe Nacional Tattler, bandžiusį nufo- 
tografuoti keletą kadrų, todėl esu labai atsargus. Tikiuosi, supran- 
tate. Pone Praisai, kūnus pas mus atvežė tik apie pirmą valandą 
nakties, laidotuvės paskirtos šiandien penktą. Negalime jų atidėti. 

— Ilgai neužtruksiu, - pasakė Praisas. - Praverstų vienas suma- 
nesnis padėjėjas, jei tokį turite. Ar lietėte kūnus, pone Lombardai? 


— Ne. 


— Suraskite tuos, kas lietė. Turiu paimti pirštų atspaudus. 


Rytiniame pasitarime dėl Lidsų bylos policijos detektyvai dau- 
giausiai kalbėjo apie dantis. 

Kol suėjo visi dvidešimt trys detektyvai, Atlantos kriminalistų 
viršininkas R. J. Badis Springtildas, stambus vienmarškinis vyriš- 
kis, drauge su daktaru Dominiku Prinsiu stovėjo prie durų. 

— Ką gi, vaikinai, jei jau susirinkote, prašau išsišiepti, — tarė 
Springfildas. - Parodykit daktarui Prinsiui savo dantis. Teisingai, 
plačiau, visus. Dėl Dievo, Sparkai, ar prarijai liežuvį? 

Kvadratinės patalpos priekyje prie pranešimų lentos buvo pri- 
tvirtintas didžiulis plakatas, kuriame pavaizduoti žandikauliai. 
Greihamui jis priminė plastmasinius Helovino dantis iš pigios 
krautuvės. Drauge su Krofordu jis sėdėjo kambario gale ir laukė, 
kol detektyvai susės į mokyklinius suolus. 

Atlantos visuomenės saugumo komisaras Gilbertas Luisas ir 
viešųjų ryšių atstovas sedėjo priešais ant pristatomų kėdžių. Po 
valandos Luiso laukė spaudos konferencija. 

Kriminalistų viršininkas Springfildas pradėjo. 

— Gerai. Baigiam malti šūdą. Kaip supratote šį rytą, nepasistū- 
mėjome nė per nago juodymą. Dar kartą namas po namo apklausti 
visus gyventojus, dabar jau per keturis namus aplink. Rd /pasko- 
lino du žmones sutikrinti lėktuvo bilietų užsakymus ir mašinų 
nuomos punktus Birmingeme ir Atlantoje. Šiandien dar kartą pa- 
tikrinti oro uostus ir viešbučius. Taip, šiandien dar kartą. Apklausti 
kiekvieną kambarinę, kiekvieną tarnautoją, kiekvieną registrato- 
rių ir budintį. Juk pamišėlis turėjo kažkur nusiprausti, galėjo ką 
nors ištepti. Jei rasite ką nors, kas kuopė netvarką, iškraustykite 
visus ir kambarį užantspauduokite, tuomet žaibo greičiu susisie- 
kite su skalbykla. Dabar daktaras Prinsis parodys jums kai ką įdo- 
maus. Prašau. 

Fultono apygardos vyriausias medicinos ekspertas daktaras Do- 
minikas Prinsis nuėjo į priekį ir, rankose laikydamas žandikaulių 
liejinį, atsistojo po plakatu. 

— Ponai, taip atrodo nusikaltėlio dantys. Pagal įkandimų žy- 
mių ant ponios Lids kūno atspaudus ir ryškią kandimo žymę ant 
sūrio gabalo Lidsų šaldytuve, — pradėjo Prinsis, - juos rekonstra- 
vo Smitsono institute Vašingtone. Kaip matote, — parodė iš pra- 
džių liejinyje, po to — plakate, — šoniniai kandžiai sutvirtinti kaiš- 
čiais: Čia ir čia. Dantys išsidėstę nelygiai, priekinio kandžio kam- 
putis nuskilęs. Kitas kandys su grioveliais štai čia. Tokius griove- 
lius dažnai turi siuvėjai, įpratę perkąsti siūlą. 

— Kreivadantis kalės vaikas, — kažkas sumurmėjo. 

— Kodėl esate tikri, jog būtent nusikaltėlis atsikando sūrio? — 
paklausė storas policininkas pirmoje eilėje. 

Prinsiui nepatikdavo, kai į jį kreipdavosi be pagarbaus „dakta- 
re“, bet šįkart susivaldė. 

— Seilės ant sūrio ir įkandimo žaizdose atitinka kraujo grupę, — 
paaiškino. - Aukų sąkandžiai ir kraujo grupės kitokie. 

— Puiku, daktare, - tarė Springfildas. - Tuojau visiems išdalin- 
sime turimas dantų nuotraukas. 

— O gal įdėti jas į laikraščius? — pasigirdo ryšių su visuomene 
atstovo Simpkinso balsas. - Maždaug; „Ar nematėte tokių dantų?“ 

— Neprieštarauju, — atsakė Springfildas. - K4 manote jūs, ko- 
misare? 

Luisas linktelėjo. 

Simpkinsas dar nebaigė: 

— Daktare Prinsi, žurnalistai būtinai paklaus, kodėl dantų make- 
tui pagaminti prireikė keturių dienų ir kodėl būtinai Vašingtone. 

Specialusis agentas Krofordas įdėmiai apžiūrinėjo savo rašiklio 
galiuką. 

Prinsis paraudo, bet balsas išliko ramus. 

— Tampant kūną kandimo žymės pakinta, pone Simpsonai... 

— Simpkinsai. 

— Simpkinsai, taigi. Mes negalėjome paruošti liejinio tik pagal 
aukų sužalojimus. Štai kodėl toks svarbus sūris. Jis pakankamai 
kietas, tačiau jame labai sunku išlieti. Pirmiausiai reikia padengti 
alyva, kad į liejinį nepatektų drėgmės. Dažniausiai turime tik vie- 
ną bandymą. Smitsono institutas, FTB užsakytas, kartą jau atliko 
panašų darbą. Jie turi geresnę įrangą, galinčią iš šių duomenų atkur- 
ti veido parametrus. Galų gale, pas juos dirba teismo medikas — 
odontologas. Mes tokio specialisto neturime. Dar turite klausimų? 

— Ar galima pasakyti, jog tyrimas uždelstas dėl FTB laboratori- 
jos, o ne dėl mūsų tyrėjų kaltės? 

Prinsis pasisuko į jį. 

— Tikrai galima pasakyti, pone Simpkinsai, jog būtent federa- 
linis tyrėjas, specialusis agentas Krofordas, prieš dvi dienas šaldy- 
tuve surado sūrį. Po jūsų vaikinų atliktos nusikaltimo vietos ap- 
žiūros. Man paprašius jis paspartino laboratorijos darbą. Tvirtai 
galiu pasakyti: tą prakeiktą sūrį tikrai graužė ne vienas iš jūsų. 

Įsikišo komisaras Luisas. Kambaryje nugriaudėjo griežtas jo 
balsas. 

— Niekas neabejoja jūsų kompetencija, daktare Prinsi. Simp- 
kinsai, šiuo metu mums mažiausiai reikia draskyti akis FTB. Ge- 
riau pradekime dirbti. 

— Problemos svarbios visiems, — pridėjo Springfildas. - Dže- 
kai, ar taviškis neturi ko pridurti? 

Krofordas atsistojo. Neatrodė, jog supa draugiški veidai. Rei- 
kia kažką daryti. 

— Noriu išsiaiškinti padėtį, pone. Daugybę metų vyksta didžiulė 
konkurencija: ir vietos, ir federalinė valdžia vis mėgina perspjauti 
viena kitą. Del tokio elgesio atsirado plyšys, pro kurį prasprūsta 
nenubausti nusikaltėliai. Tačiau Biuras nenori konkuruoti, ir tai 
ne tik mano nuomonė. Tai turi būti bendras reikalas. Man nusi- 
švilpt, kas sulaikys nusikaltėlį, taip pat ir tyrėjui Greihamui. Jei 
kam įdomu, jis sėdi už manęs. Tegu šitą nusikaltėlį nors ir 

šiukšliavežys pervažiuoja, man tinka ir toks variantas, svarbu, kad 
laisvas nešliaužiotų gatvėmis. Tikiuosi, jaučiatės panašiai. 

Krofordas apžvelgė detektyvus. Tikėjosi, jog situaciją sušvelni- 
no. Gal jie nebenešios akmens užantyje. 

Prabilo komisaras Luisas: 

— Tyrėjas Greihamas jau buvo susidūręs su panašiu atveju? 

— Taip, pone. 

— Ar galite ką nors pridurti, pone Greihamai? Ką nors pasiū- 
lyti? 

Krofordas pasisuko į Greihamą ir klausiamai kilstelėjo antakius. 

— Gal ateitumėte čionai? — pasiūlė Springfildas. 

Greihamas norėjo pasikalbėti su Springfildu akis į akį. Neno- 
rėjo išeiti į priekį. Teko. 

Susitaršęs, įdegęs Greihamas visiškai nepanėšėjo į federalinį 
agentą. Springfildas pagalvojo, jog; jis primena dažytoją, kuris at- 
vykdamas į teismą apsivilko švarką. 

Per patalpą nuvilnijo šurmulys. 

Kai Greihamas atsigręžė į policininkus, apstulbino melsvos akys 
rudai įdegusiame veide. 

— Tik pora dalykų, — pasakė Greihamas. - Negalime tikėtis, 
jog žudikas yra nuolatinis psichiatrijos ligoninių pacientas ar kas 
nors iš seksualinių iškrypėlių kartotekos. Labai tikėtina, jog jis 
neturijokios nusikalstamos praeities. Jeigu ir turi, tai greičiau koks 
nors įsilaužimas ar vagystė, negu lytinis nusikaltimas. Įkandimai 
gali būti užregistruoti menkesniuose nusikaltimuose, tarkim, ba- 
rų muštynėse ar tvirkinant vaikus. Mums galėtų padėti greitosios 
pagalbos ir ligoninių priimamųjų personalas bei žmonės iš vaikų 
pagalbos tarnybų. Kiekvieną didesnį įkandimą, kurį jie prisimins, 
verta patikrinti. Nesvarbu, kas buvo sukandžiotas ar kaip tai atsi- 
tiko. T'ai viskas. 

Stambus pareigūnas pirmoje eilėje kilstelėjo ranką ir paklausė: 

— Bet juk iki šiol jis kandžiojo tik moteris, tiesa? 

— Tai viskas, ką žinome. Tačiau įkandimų gausu. Šeši smarkūs 
įkandimai ant ponios Lids kūno, aštuoni — ant ponios Džeikobi. 
Tai viršija vidurkį. 

— Kokį vidurkį? 

— Seksualinėse žmogžudystėse — trys. Šis mėgo kramsnoti. 

— Moteris. 

— Dažniausiai seksualinių nusikaltimų metu padaryti įkandi- 
mai centre turi pamėlynavusią dėmę — čiulpimo žymę. Šie kito- 

kie. Apie tai skrodimo protokole paminėjo daktaras Prinsis, aš 
pats mačiau lavoninėje. Čiulpimo žymių nėra. Kandimas - grei- 
čiau kovos būdas nei seksualinis elgesys. 

— Mažai tikėtina, — suabejojo detektyvas. 

— Verta patikrinti, - patikino Greihamas. - Kiekvieną įkandi- 
mą verta patikrinti. Žmonės nepasakoja, kaip tai įvyko. Geriau 
pameluoja. Sukandžiotų vaikų tėvai verčia bėdą gyvūnams ir net- 
gi veda vaikus skiepytis nuo pasiutligės, kad tik kas nors neįtartų 
šeimos nario, — visi tai žinote. Apie paskiepytus nuo pasiutligės 
verta pasidomėti ligoninėse. Tai viskas. 

Sėdantis Greihamo šlaunys drebėjo iš nuovargio. 

— Verta pasidomėti, vadinasi, pasidomėsime, — pasakė krimi- 
nalinio skyriaus viršininkas Springfildas. — Toliau. Budintys pa- 
daliniai drauge su Vagysčių skyriumi toliau šukuoja kaimynus. 
Išsiaiškinkit apie šunį. Duomenis ir nuotraukas rasite byloje. Gal 
kas pastebėjo kokį nepažįstamąjį su šunimi. Narkotikų skyrius ir 
Moralės policija po kasdieninių reidų vyksta į įtartinas vieteles. 
Markusai ir Virmenai, aukščiau galvas, jūs — į laidotuves. Ar atpa- 
žinsite visus giminaičius ir šeimos draugus? Gerai. Kur mūsų fo- 
tografas? Puiku. Laidotuvių svečių knygą atiduokit ištirti. Iš Bir- 
mingemo jau turi. Kiti nurodymai stende. Pirmyn. 

— Dar vienas dalykas, - sustabde komisaras Luisas. Pareigūnai 
vėl susėdo. — Girdėjau šios tarnybos pareigūnus žudiką vadinant 
Dantukų Fėja. Nesvarbu, kaip jį tarpusavyje vadinat. Įsivaizduo- 
ju, jog turėjot kažkaip praminti. Bet tikiuosi, neišgirsiu nė vieno 
pareigūno ištariant Dantukų Fėja viešai. Tai lengvabūdiška. Taip 
pat draudžiu vartoti šią pravardę tarnybiniuose pranešimuose. Vis- 
kas. 

Krofordas su Greihamu paskui Springfildą nusekė į jo kabine- 
tą. Kriminalinio skyriaus viršininkas įpylė kavos. Krofordas tikri- 
no ir užsirašinėjo gautas Žinutes. 

— Neturėjau galimybės pasikalbėti su jumis, kai atvykote va- 
kar, — tarė Springfildas Greihamui. — Ši vieta pavirto prakeiktu 
beprotnamiu. Jūs Vilas, tiesa? Ar gavote viską, ko reikia? 

— Taip, jie buvo šaunūs. 

- Žinau, jie šūdo nemala, — atsakė Springfildas. — Taigi pagal 
pėdsakus gėlių lysvėje nustatėme eigastį. Žudikas maklinėjo ap- 
link krūmus. Nieko gero negalime pasakyti, tik pėdos dydį, apy- 
tikrį ūgį. Kairioji pėda įsispaudus giliau, gal nešė ką sunkaus? Su- 

dėtinga. Tačiau prieš kelis metus sulaikėme įsilaužėlį. Eigastis pa- 
rodė Parkinsono ligą. Tai nustatė daktaras Prinsis. Šį kartą ne taip 
pasisekė. 

— Turite puikią komandą, - pasakė Greihamas. 

— Taip, tik tokie dalykai nėra įprasti, ir ačiū Dievui. Gal galiu 
tiesiai paklausti: ar jūs, vaikinai, visuomet dirbate drauge — jūs, 
Džekas ir daktaras Blumas — ar tik sueinate krūvon tokiais atve- 
jais? 

— Tokiais atvejais, — atsakė Greihamas. 

— Tai bent susijungimas! Komisaras sakė, jog jūs vienas prieš 
trejus metus sučiupote Lekterį. 

— Visi ten buvome ir dar Merilendo policija, - atšovė Greiha- 
mas. — Jį areštavo Merilendo miesto farai. 

Springfildas buvo šiurkštokas, bet ne kvailas, suprato, jog Grei- 
hamui nejauku. Sudribęs kėdėje, brūkštelėjo keletą Žinučių. 

— Klausėte apie šunį. Štai jo aprašymas. Praeitą vakarą Lidso 
broliui paskambino veterinaras. Šuo pas jį. Lidsas su vyresniuoju 
sūnumi dieną prieš mirtį nuvežė šunį veterinarui. Pilve buvo dur- 
tinė žaizda. Veterinaras šunį operavo, dabar viskas gerai. Iš pra- 
džių galvojo, jog šuo pašautas, bet nerado kulkos. Ko gera, įdurta 
metaline strėle ar yla. Klausinėjame kaimynų, ar nematė, jog kas 
nors erzintų šunį. Skambiname vietos veterinarams, ar daugiau 
niekas neatvežė panašiai suluošintų gyvūnų. 

— Ar šuo segėjo pavadelį su Lidsų pavarde? 

— Ne. 

— Ar Džeikobiai turėjo šunį? 

— Tikiuosi, jau išsiaiškino, — atsakė Springfildas. — Palaukite, 
tuoj sužinosiu. — Surinko vietinį numerį. - Leitenantas Fletas pa- 
laiko ryšį su Birmingemu... taip, Eletai. Ką gali pasakyti apie Džei- 
kobių šunį? Aha... aha. Minutėlę, — uždengė delnu ragelį. — Ne 
šuo. Vonios kambaryje pirmame aukšte surado dėžutę su katės 
išmatomis. Jokios katės nerado. Kaimynai jos ieško. 

— Ar galite paprašyti Birmingemo pareigūnų, kad apieškotų 
visą kiemą ir ūkinius pastatus? — paprašė Greihamas. — Vaikai ga- 
lėjo laiku nesurasti sužeistos katės. Ji gali būti nugaišusi. Juk žino- 
te, kaip elgiasi katės. Jos pasislepia numirti. O šunys grįžta namo. 
Ir gal galite paklausti, ar ji buvo su antkakliu? 

— Perduokite: jei reikia metano testo, nusiųsime, — įsiterpė Kro- 
fordas. — Nereiks veltui kasinėti. 

Springfildas perdavė prašymus. Telefonas, vos tik padėjus ra- 
gelį, suskambo vėl. Šį kartą skambino Džekui Krofordui. Džimis 
Praisas iš Lombardo Laidojimo rūmų. Krofordas perėjo prie kito 
telefono. 

— Džekai, radau kažką panašaus į nykščio detalę ir delno frag- 
mentą. 

— Džimi, tu — mano gyvenimo šviesa. 

— Žinau. Pėdsakas, apversta U, susitepęs. Grįžęs pažiūrėsiu, ką 
galiu padaryti. Suradau prie vyriausiojo vaiko kairiosios akies. Nie- 
kuomet nesu to daręs. Ko gera, nebūčiau nieko pastebėjęs, bet 
sudomino toks smarkus nukraujavimas iš šautinės žaizdos. 

— Ar pagal jį galėsime identifikuoti? 

— Sunku pasakyti, Džekai. Gal jis yra daktiloskopinėje kartote- 
koje, o gal ir ne. Tai tarsi loterija, pats žinai. Delno atspaudą nu- 
ėmiau nuo ponios Lids kairiosios kojos nykščio nago. Jis tinka tik 
palyginimui. Pasiseks, jei turėsime bent šešis taškus. Kviestiniais 
pabuvo padėjėjas ir ponas Lombardas. Jis pats — ir notaras. Pada- 
riau nuotraukas 77 sizu.1 Bus gerai? 

— O ką pasakysi apie laidojimo rūmų darbuotojų atspaudus? 

— Išrašalavau poną Lombardą ir visus jo bernužėlius, nepaisy- 
damas, ar jie sakėsi lietę lavonus, ar ne. Dabar plaunasi rankas ir 
keikiasi. Leisk man grįžti, Džekai. Noriu padirbėti užsidaręs tam- 
siame kambarėlyje. Gal iš šių pelų ir bus grūdų, kas žino? Po va- 
landos išskrisiu į Vašingtoną ir, tikiuosi, atspaudų kopijas atsiųsiu 
ankstyvą rytojaus rytą. 

Krofordas akimirką pagalvojo. 

— Gerai, tik pasistenk, Džimi. Kopijas nusiųsk Atlantos ir Bir- 
mingemo policijos valdyboms ir Biurui. 

— Gausi. Bet pabaigoje turime dar kai ką aptarti. 

Krofordas užvertė akis į lubas. 

— Dabar kabinėsiesi prie manęs dėl savo atlygio? 

— Būtent. 

— Džimi, drauguži, šiandien nieko tau negaila. 

Kol Krofordas pasakojo apie atspaudus, Greihamas spoksojo 
pro langą. 

— Tai Dievo ženklas, — tepasakė Springtildas. 

Greihamo veido išraiška buvo neįskaitoma. „Jo veidas tuščias 
tarsi nuteistojo“, — pagalvojo Springfildas. Stebėjo Greihamą visą 
laiką, kol šis išėjo pro duris. 


1 Reikiamoje vietoje (/ot.). 

Kai Krofordas ir Greihamas išėjo į fojė, visuomenės saugumo 
komisaro spaudos konferencija buvo ką tik pasibaigusi. Žurnalis- 
tai kalbėjosi telefonais. Televizijos reporteriai darė montažus: prie- 
šais kameras stovėjo vieni, kartojo įdomiausius konferencijoje gir- 
dėtus klausimus ir nukreipdavo mikrofonus į tuščią erdvę - ko- 
misaro atsakymus įterps iš anksčiau nufilmuotos medžiagos. 

Greihamas su Krofordu ėmė leistis laiptais. Staiga priešais ėjęs 
žmogelis žvilgtelėjo į juos, atsisuko ir nufotografavo. Iškišęs savo 
veidą iš už fotoaparato, šūktelėjo: 

— Vilas Greihamas! Ar pamenat mane? Aš Fredis Laundsas. 
Aprašinėjau Tart/e7 Lekterio atvejį. Net knygutę parašiau. 

— Atsimenu, — iškošė Greihamas, lipdamas drauge su Krofor- 
du žemyn. Laundsas šiek tiek priekyje ėjo kartu. 

— Kada jie paskambino, Vilai? Ką žinote? 

— Nieko nepasakosiu, Laundsai. 

— Kaip šis vyrukas susijęs su Lekteriu? Ar jis juos... 

— Laundsai, - Greihamo balsas nuskambėjo pernelyg garsiai ir 
aštriai. Krofordas tučtuojau atsistojo tarp jo ir reporterio. - Laund- 
sai, tu rašai mėšliną melą, o The National TatHler tinka tik šiknai 
nusišluostyti. Pasitrauk nuo manęs. 

Krofordas tvirtai laikė Greihamo rankas. 

— Dink iš čia, Laundsai. Nešdinkis. Eime, Vilai, ko nors užką- 
s:me. 

Greitai žingsniuodami jie pasuko už kampo 

— Atleisk, Džekai. Pamatęs tą niekšelį negalėjau susivaldyti. Kai 
gulėjau ligoninėje, jis įsibrovė į mano palatą ir.. 

— Žinau, — pertraukė Krofordas. — Šiek ies) jį pamokiau, ku- 
riam laikui padėjo. 

Krofordui nereikėjo priminti nuotraukos, išspausdintos 7/e 
National Tattler pasibaigus Lekterio bylai. Tuomet Laundsas pra- 
smuko į miegančio Greihamo palatą. Nuklojo antklodę ir nufo- 
tografavo Greihamo pilvą po operacijos — su visomis siūlėmis ir 
vamzdeliais, juodu kvadratu pridengęs Greihamo slėpsnius. Apa- 
čioje puikavosi antraštė: „Pakvaišusios faro žarnos . 

Užkandinė buvo šviesi ir švari. Greihhamo rankos drebėjo. Ant 
padeklo išlaistė šiek tiek kavos. 

Prie gretimo staliuko sėdėjo Krofordo cigaretės dūmais nepa- 
tenkinta pora. Žmonės valgė tylėdami, rūpestingai kramtė, tačiau 
susierzinimas kabėjo ore tarsi tabako dūmai. 

Prie staliuko greta durų ginčijosi dvi moterys, ko gera, motina 
ir duktė. Kalbėjo žemais balsais, abi buvo susierzinusios, piktais 
veidais. Greihamas tarsi juto tą jų pyktį savo kūnu. 

Krofordas skundėsi, jog ryt ryte turės liudyti teisme Vašingto- 
ne. Nervinosi, jog šis teismo procesas atims keletą dienų. Priside- 
gęs dar vieną cigaretę, pro žiebtuvėlio liepsną įsižiūrėjo į Greiha- 
mo rankas ir jo odos spalvą. 

— Atlantos ir Birmingemo pareigūnai gali sulyginti nykščio at- 
spaudą su visais turimais seksualinių nusikaltėlių atspaudais, — iš- 
tarė Krofordas. —- Mes savo ruožtu padarysime tą patį. Kartą Prai- 
sas jau identifikavo įtariamąjį iš vienintelio piršto anspaudo. Su 
programa „Radėjas“. Daug pažengėme į priekį nuo to laiko, kai 
mus palikai. | 

„Radėjas', automatizuota FTB pirštų atspaudų skaitymo ir ap- 
dorojimo programa, gali surasti asmenį pagal vienintelį nykščio 
atspaudą, jeigu tik jo pirštų atspaudai yra policijos duomenų ba- 
zėje. 

— Kai sučiupsim, šis atspaudas ir dantų žymės padės įkišti jį į 
cypę,— pratarė Krofordas. - Dabar turime pabandyti įsivaizduoti, 
ko ieškome. Reikia užmesti plačią kilpą. Leisk pafantazuoti. Tar- 
kim, sučiupome įtariamąjį. Įeini ir pamatai. Kokie bruožai neleis 
tau suabejoti? 

— Tikrai nežinau, Džekai. Velniai griebtų, niekaip negaliu įsi- 
vaizduoti jo veido. Galime sugaišti daug laiko ieškodami pačių 
susigalvoto Žmogaus. Ar kalbėjaisi su Blumu? 

— Vakar vakare telefonu. Blumas, kaip ir Heimličas, mano, jog 
nusikaltėlis linkęs į savižudybę, Tik pirmąją dieną Blumas pralei- 
do Čia pora valandų, bet jie turi visus duomenis. Šią savaitę Blu- 
mas egzaminuoja kandidatus į nlosofijos mokslų daktarus. Liepė 
perduoti tau linkėjimus. Ar turi jo numerį Čikagoje? 

— Turiu. 

Greihamas mėgo daktarą Alaną Blumą, nediduką liūdnų akių 
apkūnų vyriškį, puikų teismo psichiatrą, ko gera, geriausią. Grei- 
hamas vertino tai, jog daktaras Blumas niekuomet nesusidomėjo 
juo kaip pacientu. Su kitais psichiatrais būdavo atvirkščiai. 

— Blumas minėjo, jog nenustebtų, jei nuo Dantukų Fėjos gau- 
tume žinutę, - pridūrė Krofordas. 

— Ant miegamojo sienos. 

— Blumas mano, jog pakvaišėlis gali turėti fizinį trūkumą arba 
gali tik manyti, jog turi fizinį trūkumą. Todėl patarė neteikti tam 

daug reikšmės. „Nenoriu nuteikti jus baidyklės medžioklei“, — štai 
ką pasakė Blumas. — „Tai gali išblaškyti dėmesį ir nukreipti netei- 
singa linkme.“ Dar jie mano, jog nusikaltėlis galėtų turėti moks- 
lus baigusio Žmogaus iškalbą. 

— Teisingai mano, - tarė Greihamas. 

— Tu gali kažką apie jį pasakyti, kitaip argi būtum radęs tuos 
pirštų atspaudus, — pasakė Krofordas. 

— Ant prakeiktos sienos buvo įrodymai, Džekai. Nesuversk visko 
man. Būk geras, nesitikėk per daug. 

— Bet mes jį sučiupsim? Žinai, jog sučiupsim? 

— Žinau. Sučiupsim. Vienu ar kitu būdu. 

— Koks pirmasis? 

— Rasime anksčiau pražiopsotą įkaltį. 

— O antrasis? 

— Jis vis žudys ir žudys, kol vieną naktį per daug triukšmingai 
įsilauš, ir vyras sugebės laiku išsitraukti ginklą. 

— Kitų galimybių nėra? 

— Tikiesi, jog atpažinsiu jį perpildytame kambaryje? Ne, tik 
Ezio Pinza taip sugeba. Mūsiškė Dantukų Fėja tęs ir tęs, kol tap- 
sime išmintingesni arba kol mums pasiseks. Jis nesustos. 

— Kodėl? 

— Todel, kad mėgaujasi tuo, ką daro. 

— Ką gi, bent kai ką Žinai, — pratarė Krofordas. 

Daugiau užkandinėje jie nebekalbėjo. Eidamas šaligatviu Grei- 
hamas pasakė Krofordui: 

— Palauk kitos pilnaties. Tuomet pasakysi, ar daug apie jį žinau. 

Grįžęs į viešbutį Greihamas pamiegojo pustrečios valandos. Pa- 
budęs vidurdienį nusiprausė po dušu, suvalgė mėsainį, išgėrė puo- 
delį kavos. Atėjo laikas atidžiai išnagrinėti Džeikobių iš Birmin- 
gemo bylą. Kruopščiai nusivalęs skaitymui skirtus akinius, pasiė- 
mė dokumentus ir įsitaisė prie lango. Keletą minučių tyrinėjo kiek- 
vieną garsą: girdėjo žingsnius koridoriuje, atsidarančių lifto durų 
ūžesį. Veliau tematė bylą. 

Padavėjas su padėklu pasibeldė, palaukė, vėl pasibeldė. Po kaž- 
kelinto karto padėjo padėklą su pavakariais koridoriuje prie kam- 
bario durų ir pats pasirašė sąskaitą. 

Hoitas Luisas, Džordžijos elektros kompanijos skaitiklių tik- 
rintojas, pasistatė sunkvežimiuką skersgatvyje po dideliu medžiu 
ir, laikydamas rankose priešpiečius, atsilošė. Atidarydamas dežutę 
nejautė jokio džiaugsmo, nes ruošė priešpiečius pats. Žinojo, jog 
viduje neras jokios žinutės, jokio malonaus siurprizo. 

Įpusėjęs sumuštinį pašoko nuo garsaus balso: 

— Manau, jog šį mėnesį sunaudojau elektros už tūkstantį dole- 
rių, tiesa? 

Atsisukęs į langą Luisas pamatė raudoną H. G. Parsonso veidą. 
Vyriškis dėvėjo šortus. Rankose laikė šluotrą. 

— Nesuprantu, ką sakote. 

— Tikiuosi, jog pasakysite, kad sunaudojau elektros už tūks- 
tantį dolerių. Ar dabar girdite? 

— Nežinau, kiek sunaudojote, nes dar nepatikrinau jūsų skaitiklio, 
pone Parsonsai. Kai patikrinsiu, viską užrašysiu ant lapo, štai čia. 

Parsonsas nuolat piktinosi sąskaitų dydžiu. Vis skųsdavosi elek- 
tros kompanijai, jog jį apskaičiuoja. 

— Aš nutuokiu, kiek sunaudoju, — burbėjo Parsonsas. — Jei ką, 
ketinu skųstis Vartotojų teisių apsaugos tarnyboms. 

— Ar norite, kad patikrintume skaitiklį drauge? Eime dabar pat... 

— Aš moku skaityti skaitiklio parodymus. Tikiuosi, jūs taip pat 
tą sugebėsite, ir tai nepridarys jums pernelyg daug sunkumų. 

— Patylėkite minutėlę, Parsonsai, - lipdamas iš sunkvežimiuko 
tarė Luisas. — Patylekite bent minutę, po velnių. Pernai prie savo 
skaitiklio pritvirtinote magnetą. Žmona pasakė, jog jūs ligoninė- 
je. Taigi tik nuėmiau tą magnetą ir nieko nesakiau. Kai praeitą 
žiemą į skaitiklį pripylėte sirupo, pranešiau. Pastebėjau, jog baudą 
sumokėjote. Jūsų sąskaitos išaugo po to, kai pats išvedžiojote lai- 
dus. Iki pamėlynavimo kartojau: šiame name kažkur yra srovės 
nutekėjimas. Ar kvietėte elektriką? Ne, paskambinote į tarnybą ir 
apskundėte mane. Jūs man taip įkyrėjote, Parsonsai. 

Luisas tiesiog putojo pykčiu. 

— Jūs turėsite baigti savo išsidirbinėjimus, — skersgatviu grįžda- 
mas į savo kiemą bambėjo Parsonsas. — Jus jau tikrina, pone Lui- 

sai. Mačiau, kontrolierius jau tikrino maršrutą, — dar šūktelėjo 
per tvorą. — Labai, labai greitai turėsite liautis. 

Luisas užvedė variklį ir pajudėjo skersgatviu pirmyn. Sumušti- 
niui baigti turės susirasti kitą vietą. Gaila. Didelis medis metė nuo- 
stabų šešėlį. Ne vienerius metus čia buvo puiki vieta priešpiečiauti. 

Medis augo už Čarlio Lidso namo. 


Pavakarę, pusę šeštos, Hoitas Luisas jau vairavo nuosavą auto- 
mobilį. Nuvažiavo į barą Devintas dangus, norėdamas atsipalai- 
duoti išgėrė keletą kokteilių. 

Paskambinęs savo buvusiai žmonai, nesugalvojo nieko gudres- 
nio, kaip pasakyti: „Svajoju, kad tu 1r toliau ruoštum man prieš- 
piečius.“ 

— Reikėjo apie tai anksčiau pagalvoti, pone Teisuoli, - atšovė 
žmona ir numetė ragelį. 

Su kažkokiu puolėju ir Džordžijos energijos dispečeriu pažaidė 
nuobodų šaflbordą!. Nužvelgė susirinkusius. Devintam danguj 
įprato lankytis tie prakeikti oro uosto klerkai. Visi su vienodais 
ūseliais ir žiedais ant mažylių pirštų. Visi su prakeiktom smiginio 
strėlytėm. Tuoj užkariaus visą barą. Niekur negali jaustis savas. 

— Sveikas, Hoitai. Statau butelį alaus, — tai jo tiesioginis virši- 
ninkas Bilis Myksas. 

— O, Bili, man reikia su tavimi pasikalbėti. 

— Kas nutiko? 

— Žinai tą nusenusį kalės vaiką Parsonsą, jis visą laiką skambi- 
nėja. 

— Iš tukrųjų, skambino praeitą savaitę, - pasakė Myksas. - Kuo 
jis Čia dėtas? 

— Pasakė, kad kažkas tikrino mano maršrutą prieš mane. Gal 
kas nors galvoja, kad aš simuliuoju? Ar manai, jog neapvažiuoju 
savo maršruto? 

— Nea. 

— Tikrai taip negalvoji? Turiu omeny, jei esu kieno nors neti- 
kėlių sąraše, norėčiau, jog tiesiai man tai pasakytų. 

— Jei būtum mano netikėlių sąraše, manai, jog bijočiau tiesiai 
tai pasakyti? 

— Ne. 


! Zaidimas, kurio metu ant sužymėtos lygios lentos ilgomis lazdomis stumdo- 
mi mediniai skridinėliai. 

— Tada viskas gerai. Jei kas nors tikrintų tavo maršrutą, Žino- 
čiau. Vadovai visuomet būna informuojami. Niekas tavęs netikri- 
na, Hoitai. Neturėtum kreipti dėmesio į Parsonsą, jis tiesiog senas 
priešgyna. Paskambinęs man praeitą savaitę išpoškino: „Sveikinu 
pagaliau užsiėmus tokiais kaip Hoitas Luisas“. Aš visai nekreipiau 
dėmesio. 

— Įsivaizduoju, kaip jį areštuoja už tą skaitiklį, — tarė Luisas. — 
Šiandien vos sustojau skersgatvyje po medžiu suvalgyti priešpie- 
čius, o jis ir užsipuolė. Reikėtų gerai jam atspardyti šikną. 

— Kartą, važinėdamas po tą rajoną, ir aš ten stovėjau, — užsisva- 
jojo Myksas. — Žinai, vyruti, pasakysiu tau, mačiau kartą ponią 
Lids — gal ir nereikėtų taip kalbėti apie mirusią — bet porą kartų 
deginosi vidiniame kieme tik su siaurutėliu bikiniu. Ohoho. Tu- 
rėjo labai patrauklią figūrėlę. Apmaudu, po velnių, kad taip nuti- 
ko. Ji buvo daili moteris. 

— Ar ką nors sugavo? 

— Nea. 

— Labai gaila, kad pamišėlis užpuolė Lidsus, kai toks senis Par- 
sonsas buvo visai šalia, toje pačioje gatvėje, — apgailestavo Luisas. 

— Pasakysiu tau, aš neleidžiu savo senutei pusnuogei gulinėti 
vidiniame kieme. Ji sako: „Kvaileli Bili, kas gi mane pamarys?“. O 
aš sakau: „Tu negali man pažadėu, jog koks nors pakrikusios psi- 
chikos niekšelis neperšoks per tvorą prasegtu klynu“. Ar farai tave 
apklausė? Ar ką nors pastebėjai? 

— Aha, manau, apklausė visus, kurie ten būna. Paštininkus, 
visus. Tačiau visą praeitą savaitę, iki pat šiandienos, dirbau Lorel- 
vude, kitoje Beti Džein kelio pusėje, - Luisas spoksojo į alaus 
etiketę. — Sakei, jog Parsonsas tau skambino praeitą savaitę? 

— Aha. 

— Tuomet turėjo matyti ką nors, spoksantį į skaitiklį. Nebūtų 
skambings, jei šiandien būtų norėjęs tiesiog pagąsdinti mane. Juk 
sakei, kad nieko nesiuntei. Tikrai matė ne mane. 

— Gal tikrino kas nors iš Pietrytinio Varpo? 

— Galbūt. 

— Bet juk jie to rajono neaptarnauja. 

— Manai, jog verta paskambinti farams? 

— Blogiau nebus, — pritarė Myksas. 

— Puiku, manau, Parsonsas, pakalbėjęs su pareigūnais, pasida- 
rys gerutis. Pamatęs atvažiuojančius patrulius, tikrai apsišiks. 


5 SKYRIUS 


Veėlią popietę Greihamas grįžo į Lidsų namus. Įėjo pro pagrin- 
dinį įėjimą. Stengėsi nepastebėti žudiko paliktos netvarkos. Iki 
šiol matė dokumentus, nužudymo vietą ir būdą. Visa tai — pasek- 
mės. Jau pakankamai Ž žinojo apie tai, kaip Lidsai mirė. Šiandien 

norėjo sužinoti, kaip jie gyveno. 

Taigi apžiūra. Garaže gulėjo dažnai naudojamos, bet gerai pri- 
žiūrimos vandens slidės, stovėjo didelis atlenkiamomis sėdynėmis 
automobilis. Krepšy — golfo lazdos. Prie sienos — dviratis. Elektri- 
niai įrankiai beveik nenaudoti. Suaugusiųjų žaisliukai. 

Greihamas išsitraukė iš golfo krepšio vieną lazdą. Plačiai užsi- 
mojęs VOS nepargriuvo, Krepšys skleidė stiprų odos kvapą. Vėl 
atrėmė prie sienos. Visa tai — Carlio Lidso daiktai. 

Greihamas nusekė Čarlį Lidsą per kambarius. Pėdsakai tęsėsi 
darbo kabinete. Tvarkingai išrikiuotos visos Didžiosios knygos, tut- 
bolo komandos metraščiai. Lentynose — H. Alenas Smitas ir Pe- 
relmanas, ir Maksas Šalmanas. Vonegutas ir Evelina Vo. Ant stalo 
gulėjo atversta S. S. Foresterio knyga „Laimingas grįžimas“. 

Kabineto sieninėje spintoje — neblogas šautuvas paukščiams 
medžioti, Nikon fotoaparatas, Bolex Super Eight filmavimo kame- 
ra ir kino projektorius. 

Greihamas, neturintis beveik nieko, tik keletą meškerių, senu- 
telį Folksvageną ir porą Montrachet dėžių rūsyje, nusistebėjo paju- 
tęs šiems suaugusiojo žaisliukams silpną priešiškumą. 

Kas buvo Lidsas? Klestintis advokatas, mokesčių teisės specia- 
listas, Sewanee futbolininkas, stuomeningas mėgstantis juoktis vy- 
ras. Toks vyras, kuris ir su perpjauta gerkle kyla kovoti. 

Trikdančio pareigos jausmo vedamas Greihamas tyrinėjo Čar- 
lio Lidso aplinką, tarsi geriau pažinęs galėtų paprašyti leidimo pa- 
žvelgti į jo Žmonos gyvenimą. 

Greihamas nujautė, jog būtent ponia Lids priviliojo monstrą. 
Lygiai taip čirpiantis svirplelis prisišaukia savąją mirtį — raudona- 
kę musę. 

Taigi ponia Lids. 

Antrame aukšte buvo nedidelė jos drabužinė. Greihamui pa- 
vyko ten prasmukti neapsidairius miegamajame. Kambarėlis bu- 
vo nudažytas gelsvai. Atrodė nesujauktas, tik veidrodis virš tuale- 
tinio stalelio sudaužytas. Ant grindų priešais sieninę spintą stovė- 
jo pora L. L. Byno mokasinų, tarsi moteris ką tik būtų iš jų išsi- 
spyrusi. Drabužiai nebuvo tvarkingai sukabinti, spintoje viešpa- 
tavo lengvas chaosas. Taip visada atrodo moterų, turinčių sutvar- 
kyti daug spintų, drabužinės. 

Purpurinio aksomo dėžutėje ant stalelio gulėjo ponios Lids die- 
noraštis. Raktelis su pririšta policijos inventoriaus etikete gulėjo 
ant dangtelio. 

Greihamas, atsisėdęs ant aukštos baltos kedės, atsivertė atsitik- 
tinį dienoraščio lapą. 


Gruodžio dvidešimt trečioji, antradienis, mamos namuose. Vai- 
kai vis dar miega. Kai mama įstiklino saulėtą verandą, negalėjau 
žiūrėti — taip bjauriai pasikeitė namas. Bet dabar taip malonu sėdėti 
čia, šilumoje, ir stebėti sniegą. Ar dar ilgai per Kalėdas anūkai viešės 
senelės namuose? Tikiuosi, ilgai. 

Vakar buvo sunku važiuoti iš Atlantos, iškart už Rolio pradejo 
snigti. Vos vos šliaužėme. Kol visus suruošiau, labai pavargau. Pra- 
važiavęs Capel Hilą, Carlis sustabdė mašiną ir išlipo. Nulaužė kele- 
tą varveklių ir paruošė man martinį. Grįžo į automobilį, ilgos kojos 
aplipusios sniegu, sniegas ant plaukų ir ant blakstienų sniegas: Pa- 
galvojau, jog tikrai jį myliu. Toks keistas jausmas, lyg kažkas suskiltų 
viduje — šiek tiek suskausta, o paskui visą užlieja maloni šiluma. 

Tikiuosi, jog striukė jam tiks. Jei padovanos man tą neįtikėtiną 
žiedą, numirsiu. Galėsiu nušluostyti tai storai karvei Madlenai nosį, 
gal nustos girtis savo blizgučiais. Keturi milžiniški purvino ledo spal- 
vos deimantai... Varveklių ledas toks skaidrus. Saulė švietė pro auto- 
mobilio langą. Spinduliams liečiant leduko briauną, ant stiklinės 
kraštų matydavau mažutes vaivorykštes. Laikiau stiklinę, ir mano 
rankos taip pat atrodė spalvotos. Rankomis jaučiau spalvas. 

Carlis paklausė, ką padovanoti Kalėdoms. Apsivijusi rankomis jo 
kaklą sušnibždėjau: „Savo didelį įnagį, kvaileli, ir taip giliai, kiek 
Ek pajegsi.“ 

Jo pliktelėjęs pakaušis baraudo. Visuomet bijodavo, kad neišgirs- 
ty vaikai. Vyrai nepasitiki šnabždesiu. 

Puslapis buvo apibiręs kriminalisto cigaro pelenais. 

Kol dar įžiūrėjo, Greihamas skaitė. Skaitė apie dukters tonzi- 
loktomiją, apie išgąstį, kai birželio mėnesį moteris savo krūtyje 
užčiuopė nedidelį gumbą. (Gerasis Dieve, vaikai dar tokie maži.) 

Už trijų puslapių perskaitė, jog gumbelis pasirodė esanti maža, 
lengvai pašalinama gėrybinė cista. 


Daktaras Janovičius šią popietę mane išrašė. Išvykome iš ligoninės 
ir nuvažiavome prie tvenkinio. Jau labai sentai ten buvome. Visuo- 
met atrodo, jog nėra laiko. Carlis išsitraukė du butelius aišaldyto 
šampano. Gerėme ir lesinome antis, kol nusileido saulė. Mano vyras 
stovėjo ant tvenkinio krašto nusisukęs nuo mangs. Manau, jis verkė. 

Suzana pasiguodė, jog bijojo, kad iš ligonines grįšime su dar vie- 
nu broliu. Namai! 


Miegamajame suskambo telefonas. Po to - autoatsakiklio trakš- 
telėjimas. „Sveiki, tai Valeri Lids. Atsiprašau, šiuo metu negaliu 
atsiliepti, bet jei paliksite savo vardą ir telefono numerį, netrukus 
paskambinsiu. Ačiū.“ 

Greihamas šiek tiek tikėjosi, jog pasigirs Krofordo balsas, bet 
pasigirdo tik trumpi pypsėjimai. Skambinusysis padėjo ragelį. 

Išgirdęs moters balsą, Greihamas panoro ją pamatyti. Nuėjo 
atgal į darbo kabinetą. 


Kišenėje pūpsojo Super Eight kameros juosta, priklausiusi po- 
nui Lidsui. Trys savaitės prieš mirų Lidsas paliko juostą vaistinin- 
kui, o šis nusiuntė ją išryškinti. Taip ir nebeatsiėmė. Ponios Lids 
piniginėje policininkai surado kvito šaknelę ir paėmė iš vaistinin- 
ko juostą. Kriminalistai peržiūrėjo mėgėjišką filmą, taip pat ir tuo 
metu darytas momentines nuotraukas, bet nepastebėjo nieko įdo- 
maus. 

Greihamas norėjo pamatyti Lidsus gyvus. Policijos nuovadoje 
Greihamui pasiūlė projektorių, bet jis norėjo peržiūrėti filmą Lidsų 
namuose. Išsinešti juostą iš įkalčių saugyklos davė itin nenoriai. 

Sieninėje spintoje Greihamas surado ekraną ir projektorių, įdėjo 
juostą ir įsitaisė didžiuliame odiniame Carlio Lidso krėsle. Del- 
nais pasirėmęs į ranktūrius pajuto kažką nemalonaus — tai buvo 
pūkais apkibę lipnių vaikiškų pirštukų atspaudai. Greihamo ran- 
kos pakvipo ledinukais. 

Tai buvo lengvas, šiek tiek banalokas mėgėjiškas filmukas, gal 
kiek vaizdingesnis. Pirmame kadre pasirodė šuo, pilkasis Skotis, 
miegantis ant kilimėlio darbo kabinete. Šuo tučtuojau pajutęs, 
jog jį filmuoja, pakėlė galvą ir pažvelgė į kamerą. Tada vėl atsigu- 
lė. Kamera tebefilmavo per miegus krūpčiojantį šunį. Staiga šis 
pastatė ausis, pakilo ir viauktelėjo. Kamera nusekė šunį virtuvėn. 
Sis nuskuodė prie durų ir sustingo laukdamas, krutindamas savo 
striuką uodegėlę. 

Greihamas prikando lūpą. Šios scenos jis laukė ne mažiau. Ek- 
rane duris atidarė ponia Lids. Pirkiniais nešina įžengė virtuvėn. 
Nustebusi prisimerkė ir nusijuokė, tuomet laisva ranka persibrau- 
kė plaukus. Vaikščiojant judėjo lūpos — tikriausiai moteris kažką 
sakė. Mažesniais paketais nešini įėjo vaikai. Mergaitė buvo šeše- 
rių, berniukai — aštuonerių ir dešimties. 

Jaunesnysis berniūkštis, tikriausiai namų kino žvaigždė, besi- 
maivydamas ištempė ausis. Kamera visą laiką filmavo iš aukštai. 
Juk koronerio! ataskaitoje paminėta, kad ponas Lidsas buvo sep- 
tyniasdešimt penkių colių ūgio. 

Greihamui atrodė, jog šis epizodas nufilmuotas ankstyvą pava- 
sarį. Vaikai dėvėjo plonas striukes, ponia Lids atrodė išblyškusi. 
Lavoninėje ji gulėjo dailiai įdegusi, su maudymosi kostiumėlio 
paliktomis baltomis žymėmis. 

Ekrane trumpai pasirodė prie baseino stalo tenisą žaidžiantys 
berniukai. Po to — mergaitė, Suzana, savo kambaryje išvyniojanti 
dovanas. Tai darė labai susikaupusi, iškišusi liežuviuką, per kaktą 
krito susitaršiusi plaukų sruoga. Putnia rankute nubraukė plau- 
kus nuo kaktos, visai taip pat, kaip ką tik virtuvėje padarė jos mama. 

Kitoje scenoje, užsimaukšlinusi per didelę dušo kepuraitę, Su- 
zana tarsi mažas varliūkštis taškėsi putų pilnoje vonioje.. Kamera 
nebuvo tiksliai sufokusuota, laikoma gerokai žemiau. Tikriausiai 
filmavo brolis. Scenos pabaigoje šešiametė mergaitė, tikriausiai pa- 
mačiusi kamerą, garsiai šūktelėjo ir prisidengė krūtinėlę. Dušo ke- 
puraitė užsmuko ant akių. 

Tarsi lenktyniaudamas su sūnumi žmoną duše užklupo ponas 
Lidsas. Dušo užuolaida šiureno ir kilnojosi, tarsi scenos uždanga 


L JAV ir kai kuriose kitose šalyse — specialus teismo tardytojas, tiriantis staiga 
mirusių asmenų mirties priežastis, kai yra pagrindo įtarti, kad mirtis įvyko dėl 
smurto. 

prieš mokyklinį spektaklį. Po to pasirodė ponios Lids ranka, lai- 
kanti muiluotą kempinę. Ir daugybė muilo putų ant objektyvo. 

Filmo pabaigoje — pats ponas Lidsas, snaudžiantis tame pačia- 
me krėsle, kuriame dabar sėdėjo Greihamas. Televizorius tuo me- 
tu rodė kalbantį Normaną Vincentą Pylą. 

Greihamas įsistebeilijo į baltą kvadratą ekrane. Lidsai jam pati- 
ko. Apgailestavo, jog jie nebegyvi. Staiga pagalvojo, jog ši šeima, 
ko gera patiko ir tam bepročiui. Bet bepročiui mirę turbūt patiko 
labiau. | 


Greihamas jautėsi visiškai atbukęs. Plaukiojo viešbučio basei- 
ne, kol kojas sutraukė mėšlungis, o išlipęs iš vandens mąstė tik 
apie du dalykus: Tankerėjaus martinį ir Molės bučinio skonį. 

Martinį plastikinėje stiklinėje pasiruošė pats. Tuomet paskam- 
bino Molei. 

— Sveika, šaunuole. 

— Labas, mielasis! Iš kur skambini? 

— Iš suknisto viešbučio Atlantoje. 

— Ką nors nuveikei? 

— Nieko įsidėmėtino. Jaučiuosi vienišas. 

— Aš irgi. 

— Geidžiu tavęs. 

— Aš irgi. 

— Papasakok apie save. 

— Ką gi. Šiandien apsižodžiavau su ponia Holper. Ji norėjo 
grąžinti suknelę su bjauria didele viskio dėme ant užpakalio. Bu- 
vo akivaizdu, jog suknelė dėvėta. 

— Ir ką pasakei? | 

— Pasakiau, jog pardaviau kitaip atrodančią suknelę. 

— O ką atsakė ji? 

— Atsakė, jog visuomet be problemų grąžindavo pas mane nu- 
pirktus daiktus, todel ir renkasi mano parduotuvę. 

— Ir ką gi tuomet pasakei? 

— Pasakiau, jog man liūdna, nes Vilas telefonu pliurpia kaip 
kvailys. 

— Žinau. 

— Viliui viskas gerai. Jis uždengė keletą šunų atkapstytų vėžlių 
kiaušinių. Papasakok, ką tu veiki. 

— Skaitau ataskaitas. Ryju klaikų maistą. 

— Ko gera, nemažais kąsniais. 

— Aha. 

— Ar galiu tau padėti? 

— Tiesiog neturiu už ko užsikabinti, Mole. Nepakanka infor- 
macijos. Gerai jau, informacijos yra net per daug, bet su ja nieko 
nenuveiksi. 

— Ar ilgai užtruksi Atlantoje? Neskubinu tavęs grįžti, tik tei- 
raujuosi. 

— Nežinau. Tikrai pabūsiu dar bent keletą dienų. Pasiilgau tavęs. 

— Ar nori pasikalbėti apie seksą? 

— Manau, neištversiu. Geriau to nedarykim. 

— Ko nedarykim? 

— Nekalbėkim apie seksą. 

— Gerai. Bet galiu apie tai galvoti? 

— Žinoma. 

— Turime naują šunį. 

— Po galais. 

— Panašus į baseto ir pekino hibridą. 

— Turėtų būti mielas. 

— Turi didelius kiaušus. 

— Nieko nesakyk apie kiaušus. 

— Jie beveik velkasi žeme. Bėgdamas turi juos įtraukti. 

— Juk negali to padaryti. 

— Gali. Tik tu nežinai. 

— Žinau. 

— Ar gali įtraukti saviškius? 

— Taip ir žinojau, jog vis tiek prie to prieisime. 

— Taigi? 

— Jei nori Žinoti, vieną kartą įtraukiau. 

— Kada gi? 

— Paauglystėje. Turėjau peršokti spygliuotos vielos tvorą. La- 
bai skubėjau. 

— Kodėl? 

— Nešiausi arbūzą, kurį ne pats išauginau. 

— Sprukai? Nuo ko? 

— Nuo vieno pažįstamo šlykštuko. Šunys sukėlė triukšmą, ir jis 
mojuodamas trumpavamzdžiu iššoko iš savo namiūkščio. Laimei, 
užkliuvo už pupelių atramų, turėjau laiko pasprukti. 

— Šovė į tave? 

— Tuo metu galvojau, kad taip. Bet apkurtinęs garsas galėjo 
pasigirsti iš mano paties užpakalio. Niekada nesužinosiu, kaip bu- 
vo iš tikrųjų. 

— Tai peršokai tvorą? 

— Lengvai. 

— Jau tuomet mąstei kaip nusikaltėlis. 

— Aš nemąstau kaip nusikaltėlis. 

— Žinoma, ne. Manau, jog laikas perdažyti virtuvę. Kokia spal- 
va tau patiktų, Vilai? Kokia spalva tau patiktų? Ar girdi mane? 

— Taip, geltona. Nudažykime geltonai. 

— Geltona spalva man netinka. Per pusryčius atrodyčiau paža- 
liavusi. 

— Tada mėlynai. 

— Mėlyna — šalta. 

— Gerai, po velnių, tai nudažyk kūdikio trydos spalva, man tas 
pats... Klausyk, atleisk, netrukus grįšiu namo, nuvažiuosime į da- 
žų parduotuvę, paimsim keletą pavyzdžių, gerai? Gal tuomet kar- 
tu pakeiskime ir rankenas? 

— Gerai, pakeiskime ir rankenas. Nežinau, kodėl pliauškiu to- 
kius niekus. Klausyk, myliu tave, pasiilgau ir tu elgiesi teisingai. 
Labai tai vertinu ir tu Žinai. Esu Čia ir lauksiu tavęs, kada besugrįž- 
tum. Galiu atvažiuoti pas tave bet kur ir bet kada. Štai taip. 

— Mieloji Mole, brangioji Mole. Eik dabar miegoti. 

— Gerai. 

— Labanakt. 

Greihamas apglebęs galvą rankomis gulėjo ir įsivaizdavo vaka- 
rienę su Mole. Akmeniniai krabai ir Sancerre, sūrus brizas, sumi- 
šęs su vyno aromatu. 

Greihamas mėgdavo perkratinėti pokalbius, tai darė ir dabar. 
Pyktelėjo už tą „mąstai kaip nusikaltėlis“. Kvailys. 

Niekaip nesuprato, kodėl Molę prie jo taip traukė. 

Paskambinęs į policijos valdybą paliko žinutę Springfildui. Ry- 
toj norėsiąs padirbėti gatvėje. Vis tiek nebuvo ką daryti. 

Šlakelis džino padėjo užmigti. 

Pranešimai apie kiekvieną nors šiek tiek su Lidsų byla susijusį 
skambutį buvo kraunami ant Badžio Springfildo rašomojo stalo. 
Antradienį, septintą valandą ryto, Springfildui atvykus į tarnybą, 
jų buvo šešiasdešimt trys. Viršutinis apvestas raudonu žymekliu. 

Tai buvo Birmingemo policijos pranešimas: už Džeikobių ga- 
ražo surasta batų dėžutėje palaidota katė. Gyvūnėlis susuktas į vir- 
tuvinį rankšluostį, tarp letenėlių laiko gėlę. Ant dangtelio vaiko 
ranka buvo išvedžiotas katės vardas. Dėžutė perrišta virvele. 

Birmingemo teismo medicinos ekspertas nustatė, jog gyvūnė- 
lis pasmaugtas. Apžiūrėjus katę, jokių durtinių žaizdų nerasta. 

Springfildas kramtė akinių kojelę. 

Pastebėję neseniai judintos žemės lopinėlį, pakapstė kastuvu. 
Neprireikė jokių prakeiktų metano testų. Ką gi, Greihamas ir vėl 
buvo teisus. 

Kriminalinės policijos viršininkas pasilaižė nykščius ir ėmėsi 
peržiūrinėti pranešimų pluoštą. Daugiausia tai buvo Žinutės apie 
praėjusią savaitę prie kaimynų durų pastebėtus įtartinus automo- 
bilius, dažniausiai nurodoma tik automobilių spalva ar marke. Ke- 
turiems Atlantos gyventojams paskambinęs anonimas pasakė: 
„Mielai padaryčiau jums tą patį, ką Lidsams.“ 

Hoito Luiso žinutė buvo šūsnies viduryje. 

Springfildas pasikvietė budintį pareigūną. 

— K3 pasakysite apie skaitiklių tikrintojo pranešimą, apie tą 
Parsonsą? Keturiasdešimt aštuntas numeris. 

— Vakar vakare susisiekėme su tą rajoną aptarnaujančia kom- 
panija, vade, norėjom sužinoti, ar jie ką nors siuntė į tą skersgatvį, 
— atsakė pareigūnas. — Paskambins mums šį rytą. 

— Tuojau pat pats paskambink, - paliepė Springfildas. — Patik- 
rink sanitarines tarnybas, energetikus, išsiaiškink, kokie tinklai nu- 
tiesti tame skersgatvyje, ir paskambink man į automobilį. 

Springfildas surinko Vilo Greihamo numerį. 

— Vilai? Būsiu prie viešbučio po dešimties minučių. Nusileisk, 
reikia kai kur nuvažiuoti. 

Be penkiolikos aštuntą Springfildas pastatė automobilį skers- 
gatvio gale. Žvirgžde įsispraudusiomis ratų vėžėmis nužingsniavo 
greta Greihamo. Netgi tokį ankstyvą rytą saulė stipriai kaitino. 

—Tau reikėtų įsigyti skrybėlę, — tarė Springfildas. Pats dėvėjo 
ant akių užsmauktą madingą šiaudinę. 

Bambukinė tvorelė užpakalinėje Lidsų sklypo pusėje buvo ap- 
augusi vijokliais. Ant stulpo vyrai pastebėjo elektros skaitiklį. 

— Jei nusikaltėlis žygiavo šiuo keliu, kuo puikiausiai matė visą 
užpakalinę namo dalį, - pasakė Springfildas. 

Tepraėjo penkios dienos, o Lidsų sklypas jau atrodė apleistas. 
Pievelė nebelygi, žolytę peraugo laukiniai svogūnai. Kieme pilna 
prikritusių smulkių šakelių. Greihamas panoro jas surinkti. Na- 
mas atrodė miegantis, tik ilgi rytmetiniai medžių šešėliai keistais 
raštais puošė pinučių verandą. Stovėdamas greta Springfildo Grei- 
hamas prisiminė, kaip jis žvalgėsi pro galinį langą, kaip atidarė 
verandos duris. Saulės šviesoje šis bandymas pakartoti žudiko ke- 
lią atrodė neįtikėtinai nevykęs. Greihamas stebėjo lengvai vėjyje 
besisūpuojančias vaikiškas sūpuokles. 

— Štai tas atrodo kaip Parsonsas, — pastebėjo Springfildas. 

H. G. Parsonsas tokį ankstyvą rytą jau buvo lauke. Kapstėsi 
galinio kiemo gėlių lysvėje už dviejų namų. Springfildas su Grei- 
hamu priėjo prie užpakalinių vartelių ir sustojo greta šiukšlių kon- 
teinerių. Dangčiai buvo pritvirtinti prie tvoros. 

Springfildas išsitraukęs ruletę pamatavo, kokiame aukštyje pri- 
tvirtintas skaitiklis. 

Jis turėjo informacijos apie visus Lidsų kaimynus. Žinojo, jog 
Parsonsas viršininkui reikalaujant iš pašto skyriaus anksti pasitraukė 
į pensiją. Buvęs viršininkas pranešė, jog Parsonsui — „progresuo- 
janti silpnaprotystė“. 

Springtildo informacijos šaltinis buvo ir vietinės paskalos. Kai- 
mynai kalbėjo, jog Parsonso žmona pas seserį Mekone užtrunka 
kiek galėdama ilgiau, kad jo sūnus niekuomet neskambina tėvui. 

— Pone Parsonsai, pone Parsonsai! - pašaukė Springfildas. 

Parsonsas atrėmė šakes į sieną ir priėjo prie tvoros. Avėjo san- 
dalus, mūvėjo baltas kojines. Batų galai buvo apkibę žemėmis ir 
žole. Veidas smarkiai paraudęs. 

„Aterosklerozė, — pagalvojo Greihamas. - Jis geria vaistus“ 

— Taip? 

— Pone Parsonsai, ar galime minutėlę pasikalbėti? Manome, 
jog galite padėti, — tarė Springfildas. 

— Ar esate iš energetikos kompanijos? 

— Ne, esu Badis Springfildas iš policijos valdybos. 

— K3 gi, tuomet apie žmogžudystę, Mes su žmona buvome 
Mekone, jau sakiau pareigūnui... 

— Žinau, pone Parsonsai. Norime paklausti apie jūsų elektros 
skaitiklį. Ar 

— Vadinasi... Jei tikrintojas sake, kad padariau kokių nors nusi- 
žengimų, tai žinokit, kad jis... 

— Ne, ne, pone Parsonsai, ar praėjusią savaitę prie savo skaitik- 
lio matėte nepažįstamą tikrintoją? 

— Ne. 

— Ar tikrai? Manau, jog pasakėte Hoitui Luisui, kad kažkas 
tikrino jūsų skaitiklį prieš jį. 

— Pasakiau. Turėjau kažką pasakyti. Žinokit, viską stebiu ir 
netrukus Komunalinių paslaugų kontrolės tarnybos gaus iš ma- 
nęs išsamų pranešimą. 

— Žinoma, pone. Manau, jie tinkamai pasirūpins. Ką matėte 
tikrinant skaitiklį? 

— Tai nebuvo nepažįstamasis, tai buvo kažkas iš Džordžijos Elek- 
tros kompanijos. 

— Iš kur žinote? 

— Na, buvo panašus į tikrintoją. 

— Ką vilkėjo? 

— Manau, kaip ir visi. Ką gi? Rudą kombinezoną ir kepuraitę. 

— Ar matėte veidą? 

— Neprisiminčiau, jei ir būčiau matęs. Pastebėjau pro virtuvės 
langą. Norėjau šnektelti, bet kol apsirengiau ir išėjau, jis jau buvo 
dingęs. 

— Ar vairavo sunkvežimiuką? 

— Nepamenu, jog būčiau matęs. Kas čia vyksta? Kodėl viso to 
klausinėjate? 

— Mes tikriname visus, kas tik buvo netoliese praeitą savaitę. 
Tai labai svarbu, pone Parsonsai. Pasistenkite prisiminti. 

— Taigi vis dėlto apie žmogžudystę. Ar jau ką nors sulaikėte? 

— Ne. 

— Vakar vakare stebėjau gatvę - penkiolika minučių nepravažiavo 
nė vienas automobilis. Taip baisu, tas nutikimas su Lidsais. Mano 
žmona visai nebesivaldė. Neįsivaizduoju, kas nupirks jų namą. 
Aną dieną mačiau, kaip namą apžiūrinėjo keli juodukai. Žinote, 
kelis kartus pasiskundžiau Lidsams dėl vaikų, bet nieko rimto. 

Žinoma, manau, kad jie visai nesirūpino pievele. Juk Žemės ūkio 
ministerija platina puikius lankstinukus apie kovą su piktžolėmis. 
Galų gale tiesiog įmečiau kelis į jo pašto dėžutę. Garbės žodis, kai 
pjaudavo žolę, nuo laukinių svogūnų kvapo galima būdavo užtrokšti. 

— Pone Parsonsai, kada tiksliai matėte tą vyriškį skersgatvyje? — 
sugebėjo įsiterpti Springfildas. 

— Nesu tikras, bandau galvoti. 

— Gal pamenate nors dienos metą? Ryte? Vidudienį? Pavakare? 

— Visai nereikia vardinti šitų pavadinimų, aš kuo puikiausiai 
žinau. Tikriausiai pavakare, nepamenu. 

Springtildas pasitrynė sprandą. 

— Atleiskite, pone Parsonsai, bet turiu išsiaiškinti viską dabar. 
Gal galėtume nueiti į jūsų virtuvę? Parodytumėte mums, kur jį 
pamatėte. 

— Parodykit ženklelius. Abu. 

Namuose tylu. Viskas išblizginta. Jokio dvelksmo. Tvarka. 
Tvarka. Žūtbūtinis senstančios poros noras susitvarkyti pastebė- 
jus, jog jų gyvenimas pradeda krikti. 

Greihamas pasigailėjo, jog nepasiliko lauke. Buvo tikras, jog stal- 
čiai pilni išblizginto, šakelėmis išraižytais ovaliais kotais stalo sidabro. 

Liaukis, išjudinkime tą seną pūzrą. 

Pro langą virš virtuvės čiaupo puikiai buvo matyti visas vidinis 
kiemas. 

— Štai Čia. Laimingi? - paklausė Parsonsas. - Matote tą vietą iš 
čia. Aš su juo nesikalbėjau, neatsimenu, kaip atrodė. Jei viskas, tai 
turiu daug darbo. 

— Pasakėte, jog jis dingo, kol apsirengėte ir išėjote, — pirmą 
kartą prabilo Greihamas. — Vadinasi, buvote neapsirengęs? 

— Taip. 

— Popietę? Ar nesveikuojate, pone Parsonsai? 

— Mano reikalas, ką veikiu namuose. Jei noriu, galiu apsivilkti 
nors ir kengūros kostiumą. Kodėl negaudote žudiko? Gal kad ma- 
no namuose vėsiau? 

— Suprantu. Esate pensininkas, nebereikia eiti į tarnybą, todėl 
visai nesvarbu, ar esate apsirengęs vidury dienos, ar ne. Ko gera, 
dažnai visą dieną neapsirengiate. Aš teisus? 

Parsonso smilkiniuose iššoko gyslos. 

— Vien tai, jog nereikia į tarnybą, nereiškia, kad nesirengiu ir 
visą dieną bimbinėju. Tiesiog sukaitau, grįžau ir nusiprausiau po 
dušu. Aš dirbau. Mulčiavau. Iki pietų nudirbau visos dienos dar- 
bą. Tai daug daugiau, nei jūs šiandien nuveiksite. 

— Ką jūs darėte? 

— Mulčiavau. 

— Kada mulčiavote? 

— Penktadienį. Tai buvo penktadienį. Atvežė iš ryto didžiulę 
krūvą, ir turėjau... aš iškračiau ją visą iki pietų. Pasiklauskit sodi- 
ninkų centre, ką tai reiškia. 

— Baigėte ir nusiprausėte po dušu. O ką veikėte virtuvėje? 

— Prisipyliau stiklinę šaltos arbatos. 

— Juk reikėjo ledo. O šaldytuvas štai čia, tolėliau nuo lango. 

Parsonsas pasižiūrėjo į langą, į šaldytuvą, susimėtė ir sutriko. 
Akys apsiblausė tarsi begaištančios Žuvies. Staiga jose plykstelėjo 
pergalės kibirkštėlės. Parsonsas priėjo prie spintelės greta čiaupo. 

— Štai kur stovėjau, atėjau pasiimti saldiklio, tada ir pamačiau. 
Štai taip. Dabar tikrai viskas. Taigi jei jūsų smalsumas patenkintas... 

— Manau, matė Hoitą Luisą, —- pasakė Greihamas. 

— Ir aš taip manau, — pritarė Springfildas. 

— Tai ze6uvo Hoitas Luisas. Tikrai me. - Parsonsas beveik apsi- 
ašarojo. 

— Iš kur žinote? —- paklausė Springfildas. — Tai galėjo būti Hoi- 
tas Luisas. Jūs tik 22/vojaze... 

— Luisas įdegęs, plaukai žilstelėję ir riebaluoti, ir dar tos žande- 
nos — kaip pederasto. - Parsonso balsas paaukštėjo, jis ėmė kalbėti 
taip greitai, jog buvo sunku suprasti. — Šitai gerai žinau. O tas 
vyrukas buvo blyškus blondinas. Pasilenkus kažką užsirašyti, pa- 
stebėjau iš po kepuraitės išlindusius plaukus. Šviesūs. Ant spran- 
do tvarkingai pakirpti. 

Springfildas stovėjo visiškai abejingas. Kai prakalbo, balsas te- 
bebuvo skeptiškas. 

— O veidas? 

— Nežinau. Ko gera, buvo su ūsiukais. 

— Kaip ir Luisas? 

— Luisas neturi ūsiukų. 

— Ką gi, — ištarė Springfildas, — o į skaitiklį žiūrėjo pakėlęs galvą? 

— Atrodo, skaitiklis buvo jo akių aukštyje. 

— Ar atpažintumėte, jei pamatytumėte? 

— Ne. 

— Klausykite, Parsonsai, matau, jog klydau, — tarė Springfildas. 
— Tikrai labai mums padedate. Jei neprieštaraujate, atsiųsiu mūsų 
dailininką. Jei tiesiog leisite įsitaisyti jam čia, prie jūsų virtuvės 

stalo, ir kai ką papasakosite, brūkštels keletą to vyruko eskizų. Tai 
tikrai nebuvo Luisas. 

— Nenoriu pamatyti savo pavardę laikraščiuose. 

— Jos ten tikrai nebus. 

Parsonsas tyrėjus išlydėjo. 

— Po galais, galiniame kieme labai puikiai pasidarbavote, pone 
Parsonsai, - pasakė Springfildas. - Manau, laimėsite kokį nors prizą. 

Parsonsas nieko neatsakė. Veidas buvo paraudęs ir įsitempęs, 
akys ašarojo. Jis nenuleido nuo policininkų įdėmaus žvilgsnio. 
Vyrams išėjus, pasigriebė šakes ir, visai nekreipdamas dėmesio į 
laužomas gėles, ėmė įnirtingai kratyti žemę. 


Springfildas įsijungė radijo ryšį. Ne viena miesto tarnyba die- 
ną prieš žmogžudystę nesiuntė į šį skersgatvį Žmogaus. Springfil- 
das pranešė Parsonso parodymus ir davė nurodymus dailininkui: 

— Tegul iš pradžių nupiešia stulpą su skaiukliu, po to imasi 
portreto. Reikia, kad senis atsipalaiduotų. 

— Mūsų dailininkas ne itin megsta dirbti liudininkų namuose, 
— su ilgu Fordy įsiliedamas į automobilių srautą pasakė Greiha- 
mui kriminalinės policijos viršininkas. — Mėgsta, kai sekretoriai 
stebi jį plušantį, kai liudininkas, vis mėgindamas pažvelgti per pe- 
tį, mindžiukuoja už nugaros. Bet policijos nuovada nėra tinka- 
miausia vieta tam, kurio nenori išgąsdinti. Vos gausime portretą, 
apeisime visus kaimynus. Jaučiuosi taip, lyg būtume sugriebę siū- 
lo galą, Vilai. Gal menkutį, bet sučiupę, argi ne taip? Matai, pasi- 
stengėme, ir tas senas kipšas prašneko. Dabar reikia tinkamai pa- 
naudoti šią informaciją. 

— Jeigu vyrukas skersgatvyje tikrai tas, kurio ieškome, ta infor- 
macija neįkainojama, — besijausdamas vis labiau pavargęs atsakė 
Greihamas. 

— Tikrai. Vadinasi, niekšas neatvyko paprasčiausiai autobusu 
ir šiek tiek pašaudė, bet turėjo planą. Pasiliko mieste per naktį. 
Prieš kelias dienas žinojo, kur eis ir ką darys. Viską suplanavo: 
išsirinkti vietą, nužudyti gyvūnėlį, po to — šeimą. Kokios velniš- 
kos mintys sukosi jo galvoje? — Springfildas trumpai nutilo. - Bet 
tai jau tavo teritorija, tiesa? 

=: Tikriausiai. Jei niekieno kito, tada mano. 

— Žinau, jog anksčiau esi susidūręs su panašiu atveju. Tau ne- 
patiko, kai vakar užsiminiau apie Lekterį, bet turiu apie tai pasi- 


kalbėti. 

— Gerai. 

— Iš viso nužudė devynis žmones? 

— Devynis, kuriuos žinome. Dar du nemirė. 

— Kur jie dabar? 

— Vienas prijungtas prie kvėpavimo aparato Baltimorės ligoni- 
nėje. Kitas — privačioje psichiatrijos ligoninėje Denveryje. 

— Kas vertė taip elgtis, kuo pasireiškė jo pamišimas? 

Greihamas pažiūrėjo pro automobilio langą į praeivius ant ša- 
ligatvio. Stengėsi kalbėti abejingu balsu, tarsi diktuotų laišką. 

— Elgėsi taip todel, kad jam patiko. Tiesiog taip darė. Daktaras 
Lekteris nėra pamišęs. Neserga nė viena žinoma psichikos liga. 
Darė tuos siaubingus dalykus pasimėgaudamas. Bet kai nori, jis 
yra visai normalus. 

— Ką sakė psichologai, kas negerai? 

— Sakė, jog jis — sociopatas, nes nežinojo, kaip dar pavadinti. 
Lekteris atitiko keletą sociopato apibūdinimų: nesigraužė ir ne- 
jautė kaltės. Be to, būdinga pagrindinė, blogiausia sociopato savy- 
bė — sadistiškas elgesys su gyvūnais ir vaikais. 

Springfildas kažką sumurmėjo. 

— Bet jam nelimpa jokie kiti bruožai, - tęsė Greihamas. - Ne- 
valkatavo, neturėjo jokių rūpesčių su teisėsauga. Neužsiiminėjo 
smulkiais darbeliais. Nebuvo bejausmis. Psichologai nežinojo, kaip 
jį vadinti. Elektroencefalogramoje buvo matyti keletas nebūdin- 
gų linijų, bet daugiau nieko nesugebėjo išskaityti. 

— Kuo tu jį laikei? 

Greihamas sudvejojo. 

— Ką tu apie jį manai? Kas jis? 

— Monstras. Jis yra monstras. Juk Žinai, laikas nuo laiko gimsta 
tokie pasigailėjimą keliantys niekingi padarai. Maitina, laiko in- 
kubatoriuose, bet vos atjungia aparatūrą, jie miršta. Manau, jog 
tokios yra Lekterio smegenys, tačiau jis atrodo normaliai, niekas 
negalėtų įtarti. 

— Kriminalinės policijos viršininkų asociacijoje turiu keletą 
draugų iš Baltimorės. Klausiau, kaip tu atpažinai Lekterį. Sakė, 
jog nežino. Kaip tu tai padarei? Koks buvo pirmas impulsas, pir- 
mas pojūtis? 

— Tai buvo sutapimas, - pasakė Greihamas. — Šeštoji auka bu- 
vo nužudyta savo dirbtuvėje. Vyras turėjo medžio apdirbimo stak- 
les, ten part laike savo medžioklės reikmenis. Rastas pririštas prie 
įrankių stendo ir Iš tiesų išmėsinėtas, supjaustytas ir subadytas ir 

dar prismaigstytas strėlių. Šios žaizdos man kažką priminė. Nie- 
kaip negalėjau suprasti, ką. 

— Ir turėjai laukti kitų aukų. 

— Taip. Tuo metu Lekteris dėl kažko karščiavosi: per devynias 
dienas nužudė dar tris žmones. Bet toji šeštoji auka... Skrodimas 
parodė, jog jam ant šlaunies buvo dvi senos žaizdos. Patologas 
susisiekė su vietos ligonine ir sužinojo, jog prieš penkerius metus 
medžiodamas vyriškis iškrito iš medžio ir persidūrė koją strėle. 
Įrašuose minimas chirurgas rezidentas, bet Lekteris susižeidusiįjį 
apžiūrėjo pirmas, nes tuo metu budėjo priėmime. Lekterio vardas 
užrašytas ant ligonio kortelės. Po to įvykio praėjo daugybė laiko, 
bet kas nors galėjo priminti Lekteriui apie sužeidimą strėle, todėl 
nuėjau į jo kabinetą. Tuo metu stverdavomės bet ko. Lekteris bu- 
vo praktikuojantis psichiatras. Turėjo nuostabų, pilną senovinių 
daiktų kabinetą. Jis pasakė beveik nieko neprisimenąs. Tiesiog kartą 
atvežė medžioklėje strėle persidūrusį pacientą, ir viskas. Tačiau 
kažkas mane trikdė. Nežinojau, ar tai, ką Lekteris sakė, ar tai, kas 
buvo jo kabinete. Aš ir Krofordas visai susipainiojome. Tikrino- 
me policijos įrašus, bet Lekterio ten nebuvo. Norėjau atlikti kratą 
jo kabinete, bet negavau orderio — nebuvo jokio pagrindo. Todėl 
dar kartą nuėjau pas jį. Buvo sekmadienis, Lekteris dirbo ir sek- 
madienį. Pastatas buvo beveik tuščias, laukiamajame tesėdėjo po- 
ra žmonių. Lekteris mane iš karto pamatė. Kalbėjomės, atrodo, 
stengėsi man padėti, o aš spoksojau į lentyną virš jo galvos. Ten 
buvo išrikiuota keletas labai senų medicinos knygų. Žinojau, jog 
žudikas jis. Nežinau, gal mano veidas buvo pasikeitęs, kai vėl pa- 
žvelgiau į jį. Buvau įsitikinęs, kad tai jis, ir 775 žinojo, kad žinau. 
Bet vis dar negalėjau suprasti, kodėl. Nebuvau tikras. Turėjau su- 
galvoti priežastį. Kažką suveblenęs išėjau į fojė. Ten kabėjo takso- 
fonas. Nenorėjau Lekterio išbaidyti, kol neturėjau paspirties. Kal- 
bėjau su policijos budėtoju, o Lekteris vienomis kojinėmis pro 
pagalbinį išėjimą prislinko prie manęs. Ničnieko neišgirdau. Tik 
pajutau jo kvėpavimą, o tuomet... Po to buvo visa kita. 

— Tačiau kaip supratai? 

— Gal po savaitės ligoninėje pagaliau sustačiau viską į vietas. 
Tai buvo Zaizdoto žmogaus iliustracija, daugybės senų medicinos 
knygų iliustracija, tokių, kokias turėjo Lekteris. Iliustracija vaiz- 
davo skirtingas mūšyje įgyjamas žaizdas — visas ant to paties kūno. 
Kai mokiausi Džordžo Vašingtono universitete, mačiau tą nuo- 

trauką apžvalginiame patologijos kurse. Šeštosios aukos poza ir 
sužeidimai visiškai atitiko Žaizdotg ž Žmogų. 

— Sakai Žaizdotas žmogus? Tai viskas, ką žinojai? 

— Ką gi, taip. Kaip ir sakiau, kad mačiau tą iliustraciją, buvo 
atsitiktinumas. Truputis sekmės. 

— Gerokas gabalas. 

— Jei netiki, tai ko, velniai rautų, klausinėji? 

— Nieko negirdėjau. 

— Gerai, nenorėjau taip pasakyti. Viskas iš tiesų taip ir buvo. 

— Puiku, — tarė Springfildas. - Puiku. Ačiū, kad papasakojai. 


Man reikia Žinoti tokius dalykus. 


Parsonso apibūdintas žmogus skersgatvyje ir informacija apie 
šunį bei katę leido apibūdinti tikėtiną žudiko veikimo metodą: 
buvo panašu, jog jis žvalgėsi apsimetęs skaitiklių tikrintoju ir, prieš 
ateidamas išžudyti šeimos, būtinai sužeisdavo aukų naminį gyvūną. 

Policijai iškilo dilema: ar šią teoriją paskelbti viešai? 

Paviešinus pavojaus signalus, galima užbėgti už akių kitai Žu- 
diko atakai. Tačiau žudikas tikriausiai irgi seka Žinias. 

Gali net pakeisti savo įpročius. 

Policijos departamente vyravo nuostata, jog šį menkutį pėdsa- 
ką reikia laikyti paslaptyje, tik išplatinti specialų pranešimą vi- 
siems Pietryčių veterinarams ir gyvūnų globos tarnyboms, kurie 
nedelsdami turi pranešti apie bet kokį gyvūno sužalojimą. 

Tai reiškė, jog nebus paviešintas geriausias įmanomas įspėji- 
mas. Iškilo moralės klausimas, todel pareigūnams buvo sunku. 

Pasikonsultavo su Čikagoje dirbančiu daktaru Alanu Blumu. 
Daktaras Blumas pasakė, jog perskaitęs įspėjimus laikraštyje, žu- 
dikas tikriausiai pakeis namo pasirinkimo būdą, bet abejojo, jog 
nusikaltėlis, norėdamas susilpninti riziką, liausis pulti gyvūnus. 
Psichiatras užtikrino, jog policija be jokios abejonės dar turi dvi- 
dešimt penkias dienas — iki kitos pilnaties rugpjūčio dvidešimt 
penktąją. 

Liepos trisdešimt pirmosios rytą, praėjus trims valandoms po 
Parsonso parodymų apie nusikaltėlio išvaizdą, telefoninės konte- 
rencijos tarp Birmingemo ir Atlantos policijos valdybų bei Kro- 
fordo Vašingtone metu buvo susitarta: jie išplatins specialius pra- 
nešimus veterinarams, per tris dienas su nusikaltėlio portreto pie- 
šiniu apklaus kaimynus ir tik po to išplatins informaciją per viešo- 
jo ryšio priemones. 

Tas tris dienas Greihamas ir Atlantos kriminalistai mynė šali- 
gatvius rodydami piešinį Lidsų kaimynams ir aplinkinių namų 
gyventojams. Eskizas tik šiek tiek priminė veidą, bet suteikė gali- 
mybę surasti kažką, kas padėtų jį patobulinti. 

Greihamo piešinio kopija nuo prakaituotų delnų kampuose 
apsitrynė. Dažnai buvo sunku įkalbėti gyventojus atidaryti duris. 
Naktį Greihamas gulėjo savo viešbučio kambaryje nuo prakaito 
išbertas vietas pasibarstęs talku. Jis mąstė ir mąstė apie bylą, varta- 
liojo galvoje tarsi besimainantį paveikslėlį, norėdamas sužadinti 
savyje gimstančios idėjos jausmą. Nepavyko. | 

"Tuo tarpu Atlantoje buvo sužeisti keturi žmonės, vienas - mir- 
tinai. Gyventojai šaudė į vėlai namo grįžtančius savo giminaičius. 
Daugėjo chuliganų išpuolių. Policijos nuovadose didėjo krūvos 
nenaudingų spėlionių. Neviltis plito greičiau už epidemiją. 

Trečiosios dienos vakare Krofordas grįžo iš Vašingtono ir dėb- 
telėjo į prakaituotas kojines nusimaunantį Greihamą. 

— Nusidirbai? 

— Pasičiupk iš ryto eskizą ir pats pabandyk. 

— Nebereikės, jis bus vakaro žiniose. Visą dieną pėsčias? 

— Negaliu gi vairuoti žmonių kiemais. 

— Taip ir maniau, jog iš šios apklausos naudos nebus, — ištarė 
Krofordas. 

— Gerai, ko, po velnių, iš manęs tikėjaisi? 

— Visko, ką gali, ir tiek, — susiruošęs išeiti Krofordas pakilo. — 
Tuščias darbas ir man dažnai būna kaip narkotikas, ypač kai nu- 
stojau girtuokliauti. Manau, tau taip pat. 

Greihamas pyktelėjo. Žinoma, Krofordas buvo teisus. 

Greihamas buvo iš tų žmonių, kurie viską atideda paskutinei 
minutei. Kol mokėsi mokykloje, šį bruožą kompensuodavo už- 
duoties atlikimo greičiu. Deja, dabar buvo nebe mokykloje. 

Buvo dar kai kas, ką privalėjo padaryti. Žinojo tai jau keletą 
dienų. Galėjo ir toliau atidėlioti, kol žūtbūtinai prisivers per pas- 
kutines dienas prieš pilnatį. Arba galėjo padaryti tai dabar. Ko 
gera, būtų daug naudingiau. 

Buvo dar viena svarbi nuomonė. Labai neįprastas požiūris, ku- 
rį norėjo sužinoti. Mintys žmogaus, kurį, gyvendamas įlankoje, iš 
visų jėgų stengėsi užmiršti. 

Argumentai girgždėjo tarsi amerikietiškų kalnelių krumpliara- 
čiai, stumiantys pirmo ilgo nuolydžio link, kai viršuje, nejučiom 
susiėmęs už pilvo, Greihamas garsiai ištarė: 


— Turiu pamatyti Lekterį. 


7 SKYRIUS 


Česapiko miesto nepakaltinamųjų ligoninės personalo viršinin- 
kas daktaras Frederikas Čiltonas pakilo iš už stalo ir priėjęs papur- 
te Vilui Greihamui ranką. 

— Vakar paskambino daktaras Blumas, pone Greihamai. Ar tu- 
rėčiau vadinti daktaru Greihamu? 

— Nesu daktaras. 

— Buvo malonu išgirsti daktaro Blumo balsą, mes pažįstami 
jau daugybę metų. Sėskitės. 

— Labai jus vertiname, daktare Čiltonai. 

— Jei atvirai, dažniau į Jaučiuosi Lekterio sekretoriumi, o ne jo 
saugotoju, — pasiguodė Ciltonas. — Jau vien jo pašto gausa įkyri. 
Manau, kai kuriems adresatams tiesiog didelė garbė su juo susira- 
šinėti. Psichologijos fakultetuose teko maryti įrėmintus jo laiškus. 
Ir atrodo, jog kiekvienas, besiruošiantis ginti psichologijos moks- 
lo daktarinę, privalo su juo pasikalbėti. Žinoma, džiaugiuosi ben- 
dradarbiaudamas su jumzs ir daktaru Blumu. 

— Norėčiau pasimatyti su Lekteriu akis į akį, jei tai įmanoma, — 
paaiškino Greihamas. — Gali būti, jog teks pasikalbėti su juo dar 
kartą. Arba paskambinti. 

Čiltonas linktelėjo. 

— Pradėkime nuo to, kad daktaras Lekteris liks savo vienutėje. 
Tai vienintelė vieta, kur jis susivaldo. Viena šio kambario siena 
turi dvigubas, į koridorių atsiveriančias grotas. Ten pastatysiu kė- 
dę ir, jei norite, širmą. Turiu paprašyti jokiu būdu neperduoti 
jam kokių nors daiktų, tik nesusegtus popieriaus lapus be sąvaržė- 
lių. Jokių segtuvų, pieštukų ar parkerių. Lekteris turi savo flomas- 
terius. 

— Gali tekti parodyti tokią medžiagą, kuri jį sudirgins, — pasakė 
Greihamas. 

— Galite rodyti, ką tik norite, kol tai yra ant minkšto popie- 
riaus. Perduokite dokumentus per slankiojančią maisto angą. Nie- 
ko nekiškite pro grotas ir nesiekite nieko, ką jis galėtų perduoti 
pro grotas. Dokumentus gali grąžinti pro tą pačią maisto angą. 

Primygtinai reikalauju. Daktaras Blumas ir ponas Krofordas už- 
tikrino, kad paklusite reikalavimams. 

— Žinoma, — atsakė Vilas ir pakilo. 

— Žinau, nekantraujate pradėti, pone Greihamai, bet pirmiau- 
sia noriu kai ką papasakoti. Tai turėtų jus sudominti. Ką jau ką, 
bet jus įspėti tikrai nereikia, kad Lekteris gali lengvai užliūliuoti. 
Kai atvežė, metus elgėsi nepriekaištingai. Atrodė, jog linkęs ben- 
dradarbiauti, ir terapija veikia. Galų gale - tuo meti tvarkėsi kitas 
administratorius - jo apsaugą gerokai susilpnino. 1976 metų lie- 
pos aštuntosios popietę Lekteris pasiskundė skausmu krūtinėje. 
Tyrimų kambaryje nurengė tramdomuosius marškinius - ketino 
atlikti elektrokardiogramą. Vienas sargybinis išėjo parūkyti, kitas 
akimirkai nusisuko. Seselė buvo stipri ir greitai sureagavo. Todėl 
jai pavyko išsaugoti vieną akį. Štai kas jums pasirodys keista, — 
Čiltonas iš stalčiaus ištraukė EKG juostelę į 1 išvyniojo. Pirštu ve- 
dė vieną dantytą liniją. — Šioje vietoje jis ramiai guli ant kušetės. 
Pulsas — septyniasdešimt du. Čia sugriebia seselės galvą ir traukia 
prie savęs. Čia Lekterį puola sargybinis. Tarp kitko, nors sargybi- 
nis ir išnarino jam petį, Lekteris nesipriešino. Ar pastebite, kas čia 
keista? Lekterio pulsas nė karto nepakilo virš aštuoniasdešimt pen- 
kių. Net kai rovė seselės liežuvį. 

Greihamo veidas tebeliko neįskaitomas. Ciltonas atsilošė krės- 
le ir sunėrė rankas po smakru. Rankos buvo šviesios ir sausos. 

— Žinote, kai Lekterį sučiupo, pagalvojome, kad tai puiki ir 
kone vienintelė galimybė išnagrinėti tikro sociopato psichologiją, 
- pradėjo Čiltonas. — Jie taip retai pakliūna gyvi. Lekteris toks 
apsišvietęs, toks įžvalgus, be to, dar ir patyręs psichiatras... ir žudi- 
kas maniakas. Atrodė ketinantis bendradarbiauti, ir manėme, jog, 
būsime pirmieji, praskleidę tokio psichikos sutrikimo uždangą. 
Tarsi Bomontas, ištyrinėjęs virškinimą pro skylę St. Martino skran- 
dyje. Kai nutiko tas įvykis, supratau, jog nepriartėjome prie jo nė 
per sprindį, nesuprantame kaip ir tą dieną, kai atvežė. Ar kada 
nors kalbėjotės su Lekteriu? 

— Ne. Tik mačiau... Mačiau teisme. Daktaras Blumas rode jo 
straipsnius žurnaluose. 

— O Lekteris apie jus šiltai kalba ir daug galvoja. 

— Turėjote su juo keletą seansų? 

— Taip. Dvylika. Neperprantamas. Pernelyg naivu spręsti apie 
jį iš psichologinių testų. Edvardsas, Fabrė, net ir pats Blumas pa- 

tyrė fiasko. Turiu jų užrašus. Lekteris jiems taip pat buvo mįslė. 
Neįmanoma pasakyti, kiek jis nuryli ir ar nuryli iš viso. Čia užda- 
rytas parašė keletą puikių straipsnių į Amerikos psichiatrijos žurna- 
Ig ir į Centrinius archyvus. Deja, visi šie straipsniai apie problemas, 
kurių jis pats neturi. Kartais galvoju, kad Lekteris bijo, jog mums 
išsprendus jo mįslę taps niekam neidomus ir visą likusį gyvenimą 
bus užmirštas. 

Čiltonas nutilo. Per daugybę praktikos metų įprato akies kam- 
pučiu stebėti pacientus. Tikėjosi, kad ir Greihamas nepajus, jog 
yra stebimas. 

— Vyrauja nuomonė, jog vienintelis žmogus, šiek tiek supran- 
tantis Hanibalą Lekterį, esate jūs, pone Greihamai. Ar galite ką 
noIS apie jį papasakoti? 

— Ne. 

— Personalas diskutuoja: kai pamatėte daktaro Lekterio žmog- 
žudystes, jų stilių, jei galima taip pasakyti, ar pavyko atkurti jo 
fantazijas? Ar būtent tai leido jį demaskuoti? 

Greihamas nieko neatsakė. 

— Labai norėtume išgirsti trumpą pranešimą šia tema. Juk be- 
veik nėra medžiagos, išskyrus vieną straipsnį Patologinės psicholo- 
gijos žurnale. Ar negalėtumėte perskaityti pranešimo mūsų dar- 
buotojams? Ne, ne, ne šį kartą. Daktaras Blumas griežtai paliepė 
neatitraukti jūsų nuo bylos. Dabar paliksime jus ramybėje. Gal- 
būt kitą kartą? 

Daktaras Ciltonas dažnai jausdavo priešiškumą savo atžvilgiu. 
Kaip ir šį kartą. 

Greihamas atsistojo. 

— Ačiū, daktare. Dabar noriu pamatyti Lekterį. 


Greihamui už nugaros užsidarė plieninės sustiprinto saugumo 
skyriaus durys. Išgirdo užslenkantį skląstį. 

Greihamas žinojo, jog rytais Lekteris ilgai miega. Nužvelgė ko- 
ridorių. Čia stovėdamas negalėjo matyti, kas vyksta Lekterio vie- 
nutėje, bet šviesa viduje buvo pritemdyta. 

Greihamas troško užklupti daktarą Lekterį mieganų. Reikėjo 
laiko susikaupti. Juk jei galvoje pajus bent dalelę Lekterio bepro- 
tybės, turės griebti ją kaip skęstantysis šiaudą. 

Norėdamas nesukelti triukšmo, Greihamas nusekė paskui ve- 
žimėlį su skalbiniais stumiantį pareigūną. Daktarą Lekterį baisiai 
sunku apmauti. 

Greihamas sustojo koridoriaus viduryje. Plieninės grotos vi- 
siškai dengė vienutės priekį. Už grotų, toliau nei per ištiestos ran- 
kos ilgį, nuo sienos iki sienos, nuo lubų iki grindų buvo ištemptas 
storo nailono tinklas. Pro grotas Greihamas matė prie grindų pri- 
suktus stalą ir kėdę. Stalas buvo apkrautas knygomis minkštais 
viršeliais ir laiškais. Priėjęs prie grotų, palietė ir greitai atitraukė 
rankas. 

Daktaras Hanibalas Lekteris, padėjęs galvą ant į sieną atremtos 
pagalvės, miegojo ant kušetės. Ant krūtinės gulėjo atversta Alek- 
sandro Diuma Le grand Dictionnaire de Cuisine. 

Gal kokias penkias sekundes Greihamas žvalgėsi per grotas. 
Tuomet Lekteris atmerkė akis ir pasakė: 

— Vis dar tas pats bjaurus losjonas po skutimosi, kurį naudojai 
teismo metu. 

— Tai kalėdinė dovana. 

Šviesa kaštoninėse daktaro Lekterio akyse atsispindėjo mažy- 
čiais raudonais taškeliais. Greihamas pajuto pasišiaušiančius ant 
sprando plaukus. Persibraukė ranka. 

— Taip, Kalėdos, — ištarė Lekteris. —- Ar gavote mano atviruką? 

— Gavau. Ačiū. 

Daktaro Lekterio kalėdinį sveikinimą Greihamui persiuntė iš 
Vašingtone esančios FTB kriminalistikos laboratorijos. Nusine- 
šęs į galinį kiemą jį sudegino. Nusiplovė rankas. Tik tuomet drįso 
paliesti Molę. 

Lekteris pakilo ir nuėjo prie stalo. Tai buvo nedidukas, liaunas 
vyriškis. Labai tvarkingas. 

— Kodėl nesisėdar, Vilai? Manau, tolėliau koridoriuje, sieninė- 
je spintoje, yra keletas kėdžių. Bent jau taip atrodo iš garsų, kai jas 
neša. 

— Prižiūrėtojas tuojau atneš. 

Lekteris taip pat stovėjo, kol Greihamas nejsitaisė koridoriuje. 

— Kaip laikosi pareigūnas Stiuartas? — paklausė. 

— Laikosi gerai, — Greihamas nenorėjo pasakoti, jog išvydęs 
daktaro Lekterio rūsį pareigūnas Stiuartas atsistatydino. Dabar jam 
priklausė nedidukas motelis. Greihamas galvojo, jog Stiuartas tik- 
rai neištvertų gavęs atviruką iš Lekterio. 

— Liūdna, jog Stiuartas nesusidorojo su emocinėmis proble- 
momis. Manau, buvo daug žadantis jaunas darbuotojas. Ar jūs 
dar turite kokių nors problemų, Vilai? 

— Ne. 

- Žinoma, jūs neturite. 

Greihamui atrodė, jog Lekterio akys gręžia jo kaukolę kiaurai. 
Jautėsi taip, tarsi aplink galvą zvimbtų įkyri musė. 

— Džiaugiuosi, kad atėjote. Kiek laiko prabėgo? Treji metai? 
Visi mano lankytojai — specialistai. Nuobodūs praktikuojantys psi- 
chiatrai ir gobšūs antrarūšiai psichologijos mokslo daktarai iš kaž- 
kokių kaimo koledžų. Plunksnų graužikai, mėginantys užsitukrin- 
ti pareigas keliais žurnalų straipsniais. 

— Daktaras Blumas parodė jūsų straipsnį Klinikinės psichiatri- 
Jos žurnale apie polinkį chirurgijai. 

— Ir? 

— Labai įdomu, netgi diletantui. 

— Diletantas... Diletantas, diletantas. Įdomus terminas, — tarė 
Lekteris. — Aplinkui slampinėja daugybė išsimokslinusių Žmoge- 
lių. Tiek daug ekspertų gauna valstybės subsidijas. O jūs vadinate 
save diletantu. Bet juk būtent jūs sučiupote mane, argi ne taip, 
Vilai? Ar žinote, kaip tai padarete? 

— Manau, skaitėte išrašus. Ten viskas parašyta. 

— Tikrai ne viskas. Ar žinote, kaip tai padarėte, Vilai? 

— Yra išrašuose. Koks dabar skirtumas? 

— Tai man nėra skirtumo, Vilai. 

— Noriu, kad man padėtumėte, daktare Lekteri. 

— Taip, Žinau. 

— Tai dėl Atlantos ir Birmingemo. 

— Taip. 

— Esu tikras, jog skaitėte apie tai. 

— Skaitau laikraščius. Tik negaliu turėti iškarpų. Savaime su- 
prantama, man neduoda žirklių. Kartais pagrasina, jog paliks ir be 
knygų, juk žinote. Nenoriu, kad jie galvotų, jog susidomėjau kuo 
nors patologišku. —- Nusijuokė. Daktaras Lekteris turėjo mažus 
baltus dantis. — Norite sužinoti, kaip žudikas pasirenka aukas? 

— Galvojau, jog turėsite keletą minčių. Norėčiau, kad pasida- 
lintumėte. 

— Kodėl turėčiau? 

Greihamas pasibjaurėjo klausimu. Žinoma, priežastis sustab- 
dyti žudiką maniaką nebuvo pakankama daktarui Lekteriui. 

— Štai Čia yra tai, ko nežinote, — tepasakė Greihamas. - Tyrimo 
medžiaga, net diafilmai. Kalbėjausi su personalo viršininku. 

— Čiltonu. Turėjote sutikti atvykęs čia. Siaubingas tipas, tiesa? 
Pasakykite tiesą, narstė jus kaip mažvaikis, pirmą kartą segiojantis 
moters korsetą? Stebėjo akies kampučiu. Juk jautete, tiesa? Galite 
netikėti, bet jis iš tiesų norėjo, kad ašatlikčiau teminį apercepcijos 
testą. Jis sėdėjo tarsi Cešyro katinas ir tikėjosi, jog susimausiu su 
Mf 13. Cha. Oi, atleiskit, pamiršau, jog jūs — diletantas. Tai kor- 
telė su gulinčia lovoje moterimi ir vyriškiu pirmame plane. Jie 
tikėjosi, jog vengsiu bet kokių seksualinių interpretacijų. Pradė- 
jau juoktis. Čiltonas pašoko visas pasipūtęs kaip kalakutas ir pra- 
dėjo į visas puses taukšti, jog išvengiau cypės dėl Ganserio sindro- 
mo — nekreipkite dėmesio, jums turbūt neįdomu. 

— Galėsite naudotis AMA videoteka. 

— Nemanau, jog galėsite pasiūlyti man kažką, ko tikrai noriu. 

— Pabandykit. 

— Skaitalo turiu pakankamai. 

— Turite pamatyti šiuos dokumentus. Yra antra priežastis. 

— Klokit. 

— Manau, bus įdomu sužinoti, ar esate gudresnis už mano ieš- 
komą asmenį. 

— Taigi išvada: manote esąs protingesnis už mane, nes mane 
sučiupote? 

— Ne, nemanau esantis gudresnis už jus. 

— Tuomet kaip sučiupot mane, Vilai? 

— Turėjote trūkumų. 

— Kokių trūkumų? 

— Aistrą. Be to, esate beprotis. 

— Esate labai įdegęs, Vilai. 

Greihamas nieko neatsakė. 

— Jūsų rankos sugrubę, jau nebepanašios į faro rankas. O tokį 
losjoną tegalėjo išsirinkti vaikas. Ant buteliuko nupieštas laivelis, 
tiesa? — daktaras Lekteris retai laikė galvą tiesiai. Uždavęs klausi- 
mą pakreipdavo ir gręžte gręždavo pašnekovą akimis. Po tylos Lek- 
teris pasakė: — Nemanau, jog įsiteiksite žadindamas mano savi- 
meilę. 

— Neketinu įsiteikinėti. Galite padėti arba ne. Bet kokiu atveju 
su šia byla dirba daktaras Blumas, o jis labiausiai... 

— Ar turite bylą? 

— Taip. 

— Nuotraukas? 


— Taip. 

— Duokite, peržvelgsiu. 

— Ne. 

— Ar daug sapnuojate, Vilai? 

— Viso gero, daktare Lekteri. 

Greihamas nuėjo. 

— Duokite šen bylą. Pasakysiu, ką galvoju. 

Greihamas turėjo grūste sugrūsti storą popierių pluoštą į mais- 
to angą. Lekteris išsitraukė dokumentus. 

— Viršutinis lapas — suvestinė. Galite perskaityti dabar, — tarė 
Greihamas. 

— Gal vis dėlto galėčiau likti vienas? Duokite valandą. 

Greihamas laukė ant seno plastmasinio suolo bjauriame po1l- 
sio kambaryje. Sanitarai ateidavo čionai įsipilti kavos. Su niekuo 
nesikalbėdamas stebėjo įvairius kambaryje esančius daiktus ir džiau- 
gėsi, jog jie nemirga. Du kartus nuėjo į tualetą. Buvo kaip nesavas. 

Prižiūrėtojas vėl nulydėjo jį į sustiprinto saugumo skyrių. 

Lekteris sėdėjo prie stalo, veide šmeėkščiojo kažkokios mintys. 
Greihamas žinojo, jog beveik visą laiką Lekteris vartė nuotraukas. 

— Tas berniukas labai kuklus, Vilai. Norėčiau jį susitikti... Ar 
apgalvojote galimybę, jog jis turi fizinį trūkumą? Arba įsivaizduo- 
ja turįs? 

— Veidrodžiai. 

— Taip. Pastebėjote, jog daužė visus veidrodžius ne tik dėl ske- 
veldrų, ne tik žalojo aukas. Išdėste skeveldras taip, kad matytų 
pats save jų akimis — ponios Džeikobi ir... Kokia kitos pavardė? 

— Ponia Lids. 

— Taip. 

— Tai įdomu, — pasake Greihamas. 

— Jums tai neįdomu. Jau galvojote apie tai. 

— Numačiau tokią galimybę. 

— Atėjote čia tiesiog paspoksoti į mane. Vėl įkvėpti primiršto 
kvapo, ar ne taip? Kodėl nepasiuostėte savęs? 

— Man įdomi jūsų nuomonė. 

— Šiuo metu neturiu jokios tvirtos nuomonės. 

— Kai turėsite, norėčiau išgirsti. 

— Ar galiu pasilaikyti bylą? 

— Dar neapsisprendžiau, — atsake Greihamas. 

— Kodėl nieko neparašyta apie sklypus? Yra namo vaizdas iš 
priekio, aukštų planai, kambarių, kuriuose siautėjo mirtis, diagra- 
mos, bet nieko nepasakyta apie sklypus. Kokie ten kiemai? 

— Dideli vidiniai kiemai, aptverti gyvatvorėmis. Kodėl klausiat? 

— Todėl, mano mielas Vilai, kad mūsiškis piligrimas, taip mėgs- 
tantis mėnulį, galėjo panorėti išeiti ir paspoksoti į jį. Vaikinukas 
kaip potvynis, supranti? Ar matei kada kraują mėnulio šviesoje, 
Vilai? Jis beveik juodas. Taip įstabiai spindi. Jei ketini būti nuo- 
gas, geriau Žinoti, jog niekas tavęs nepastebės. Juk ne visi mėgsta, 
kai pasitenkinimo akimirką stebi kaimynai?.. 

— Manote, jog didelis kiemas gali būti aukų pasirinkimo krite- 
rijus? 

— O taip. Ir, žinoma, aukų dar bus. Leiskite man pasilikti bylą, 
Vilai, ištyrinėsiu. Kai turėsite daugiau duomenų, taip pat norėsiu 
pamatyti. Galite paskambinti. Labai retai, kai skambina advoka- 
tas, atneša man telefoną. Dažniausiai jungia per Interkomą ir, Ži- 
noma, visi klausosi. Ar paliksite man savo namų telefono numerį? 

— Ne. 

— Ar žinote, kaip sugavote mane, Vilai? 

— Viso gero, daktare Lekteri. Galite perduoti man žinutę tar- 
nybiniu telefonu, nurodytu byloje, - Greihamas nuėjo. 

— Ar žinote, kaip sučiupote mane? 

Dabar Lekteris nebegalėjo matyti Greihamo. Šis paspartino 
žingsnį. 

— Sučiupote mane todėl, kad mudu /46a7 panašūs, — tai buvo 
paskutiniai Žodžiai, išgirsti prieš užsiveriant plieninėms durims. 

Greihamas tiesiog apmirė. Nejautė nieko, tik baimę, jog ši bū- 
sena praeis. Ėjo nuleidęs galvą, su niekuo nesikalbėdamas, girdė- 
jo, kaip kraujas pulsuoja venomis. Buvo keista, jog iki išėjimo 
teko eiti taip trumpai. Tai tebuvo paprastas pastatas. Tik penke- 
rios durys skyrė Lekterį nuo išorės. Greihamas jautėsi taip, lyg 
Lekteris būtų išėjęs drauge su juo. Tarsi norėdamas įsitikinti, kad 
yra vienas, sustojęs lauke prie išėjimo, apsidairė. 

Kitoje gatvės pusėje stovėjo automobilis. Pro jo langą iškišęs 
nuotolinį objektyvą, Fredis Laundsas sugavo puikų kadrą: tarp- 
duryje stovinčio Greihamo profilis, viršuje — masyvi akmeninė 
iškaba: Cesapiko miesto nepakaltinamųjų ligoninė. 

Kai nuotrauka pasirodė 7he National TatHler, joje buvo Grei- 
hamo profilis 1r du paskutiniai akmeninės iškabos žodžiai. 

Greihamui išėjus, daktaras Hanibalas Lekteris išjungė šviesą ir 
atsigulė ant kušetės. Praėjo keletas valandų. 

Iš pradžių čiuopė medžiagas; stipriai apglėbęs rankomis spau- 
dė prie skruosto pagalvę. Jautė į odą įsispaudžiantį užvalkalo au- 
dinio raštą. 

Veliau ėmėsi žaisti su kvapais. Kai kuriuos jautė iš tikrųjų, kai 
kuriuos tik įsivaizdavo. Į vamzdynus pilamas C/orox; sperma. Ko- 
ridoriaus gale kažkas valgo :/. Prakaitu permirkusi uniforma. Grei- 
hamas nepaliko savo telefono numerio; aitrūs šviežiai nupjautos 
durnaropės ir marihuanos kvapai. 

Lekteris atsisėdo. Vyrukas turėjo būti mandagesnis. Pajuto šil- 
tą žalvarį primenantį elektrinio laikrodžio kvapą. 

Lekteris kelis kartus sumirkčiojo, antakiai pakilo. Įjungęs švie- 
są, parašė Žinutę Čiltonui. Prašė leidimo paskambinti advokatui. 

Lekteris turėjo teisę kalbėti su savo advokatu be pašalinių ir šia 
teise nepiktnaudžiavo. Kadangi Čiltonas niekuomet neleisdavo jam 
nueiti prie telefono, aparatą atnešdavo į vienutę. 

Aparatą atnešė du sargybiniai. Išvyniojo ilgą laidą nuo telefono 
šakutės lizdo prie budinčiųjų pulto. Vienas sargybinis turėjo rak- 
tus. Kitas laikė pipirinį balionėlį. 

— Eik į vienutės galą, stok veidu į sieną, daktare Lekteri. Jei 
atsisuksi ar priartėsi prie grotų prieš užsisklendžiant užraktui, purk- 
šiu tau į veidą. Supratai? 

— Taip, žinoma, — atsakė Lekteris. — Labai ačiū, kad atnešėte 
telefoną. 

Surinkti numerį Lekteris galėjo iškišęs ranką pro nailoninį tin- 
klą. Čikagos informacijoje sužinojo Čikagos universiteto Psichiat- 
rijos fakulteto ir daktaro Alano Blumo kabineto numerius. Pa- 
skambino Psichiatrijos fakulteto komutatoriui. 

— Mėginu susisiekti su daktaru Alanu Blumu. 

— Nesu įsitikinęs, jog jis šiandien yra, bet sujungsiu. 

— Palaukit minutėlę, Žinojau jo sekretorės vardą, bet, gėda pri- 
sipažinti, pamiršau. 


Raudonasis Drakonas 63 


— Linda King. Truputį palaukit. 

— Ačiū. 

Ragelį pakėlė po aštunto skambučio. 

— Lindos King kabinetas. 

— Sveika, jūs Linda? 

— Linda šeštadienį nedirba. 

Daktaras Lekteris to ir tikėjosi. 

— Gal tuomet jūs galėtumėte padeti? Esu Bobas Grynas iš Blei- 
no ir Edvardso leidyklos. Daktaras Blumas paprašė, kad nusiųs- 
čiau Vilui Greihamui knygą — Psichiatrija 77 teisėtvarka. Linda ža- 
dėjo atsiųsti adresą ir telefono numerį, bet taip ir negavau. 

— Aš čia nedirbu, Linda bus pirmadienį... 

— Privalau tuojau pat išsiųsti knygą su Federal Express. Visai 
nenoriu trukdyti daktaro Blumo namuose. Jis liepė Lindai atsiųs- 
ti man tą adresą, labai nenoriu jos pakišti. Adresas tikrai turėtų 
būti Ro/dexsegtuve ant jos stalo. Soksiu jūsų vestuvėse, jei padėsite. 

— Antjos stalo nėra segtuvo. 

— Tai gal tada atmintinė ar užrašų knygutė su žymekliu? 

— Yra. 

— Būkite maloni, pažiūrėkite, tikrai turi būti kur nors pažymė- 
ta, ir aš daugiau jūsų nebegaišinsiu. 

— Koks, sakėte, vardas? 

— Greihamas. Vilas Greihamas. 

— Radau, jo namų telefonas: 305 JL5-7002. 

— Tikėjausi nusiųsti namų adresu. 

— Čia neužrašytas namų adresas. 

— O kas užrašyta? 

— FTB-10, Pensilvanija, Vašingtono apygarda. Štai dar para- 
šyta: Pašto dėžutė 3680, Maratonas, Florida. 

— Nuostabu, jūs tikras angelas. 

— Visada prašom. 

Lekteris pasijuto daug geriau. Pagalvojo, jog galės nustebinti 
Greihamą kada nors paskambinęs. Jeigu vaikinukas bus neman- 
dagus, užsakys medicinos prekių krautuvėje nusiųsti Greihamui į 
namus kolostomijos rinkinį. Šiaip, kad primintų senus laikus. 

Už septynių šimtų mylių į pietvakarius, Sent Luise, Geitvėjaus 
filmų laboratorijos bufete Fransis Dolarhaidas laukė mėsainio. Ant 
šildomo stalo išdėlioti antrieji patiekalai buvo pridengti plėvele. 
Fransis Dolarhaidas stovėjo prie kasos aparato ir iš plastikinio puo- 
delio siurbčiojo kavą. 

Į bufetą įėjo laboratorijos chalatu vilkinti raudonplaukė mote- 
ris. Pasuko prie saldumynų automato. Keletą kartų pažvelgusi Fran- 
sio Dolarhaido pusėn, papūtė lūpas. Galų gale priėjo ir kreipėsi: 

— Pone Di? 

Dolarhaidas atsisuko. Net išėjęs iš tamsaus kambario, jis vi- 
suomet nešiojo specialius raudonus akinius. Moteris pakėlė akis ir 
įsispoksojo į akinių balnelį. 

— Gal prisėsit su manimi minutėlę? Noriu kai ką pasakyti. 

— Ką tu gali man tarti, Eilina? 

— Kadtikrai apgailestauju. Bobas buvo gerokai truktelėjęs, visus 
juokino. Tai nieko nereiškė. Prašau, prisėskime. Minutėlę. Gerai? 

— Mmmm-hmmm. — Dolarhaidas niekuomet nesakė „sutin- 
ku“. Jis sunkiai ištardavo „s“ ir „Š“. 

Pagaliau prisėdo. Eilina rankose vartaliojo servetėlę. 

— Visiems tame vakarėlyje buvo linksma, ir visi džiaugėsi, jog 
jūs atėjote, — pradėjo. — Žinoma, nustebo, bet tikrai džiaugėsi. 
Juk žinote, koks tas Bobas. Visą laiką pliurpia tarsi radijas. Pasa- 
kodamas anekdotus pamėgdžiojo kelias tartis, ir tiek. Juk žinot, 
gali kalbėti net kaip nigeris. Kai nutaisė tą kitą balsą, tikrai neno- 
rėjo, jog blogai pasijustumėte. Buvo per daug girtas, kad jus pa- 
matytų. 

— Jie kvatojo, o po to... nebekvatojo, - Dolarhaidas niekuomet 
nesakė „nustojo, juoktis“, nes šiuose žodžiuose buvo garsas „s“. 

— Tuomet, kai Bobas suprato, ką daro. 

— Man atrodo, darė toliau. 

— Žinau, — atsakė Eilina, iš visų jėgų stengdamasi atplėšti akis 
nuo servetėlės ir pažvelgti į akinius. - Kalbėjausi su juo apie tai. 
Teisinosi, jog nenorėjo nieko blogo, iš pradžių buvo įsijautęs, o 
paskui mėgino viską nuleisti juokais. Juk matėte, kaip paraudo. 

— Kvietė mane kartu... duetu. 

— Jis bandė jus apkabinti, tikėjosi, jog pasijuoksit kartu, pone 
Di. 

— Kvatojau, Eilina. 

— Bobas baisiai jaučiasi. 

— Ką gi, nenoriu, kad jam būtų blogai. Nenoriu. Perduok tai. 
Darbe liko taip pat. Dieve, jei mano gabumai būtų kaip Bobo, 
po... nuolat juokaučiau. — Dolarhaidas kaip galėdamas vengė žo- 
džių su „s“ ir „Šš“. — Vėl nueikime kada kartu į vakarėlį, gerai? 

— Puiku, pone Di. Žinote, nepaisant visų pokštų, jis tikrai ga- 
na jautrus vaikinas. 

— Einu lažybų. Jautrus. Numanau, — delnas prislopino jo žo- 
džius. Sėdėdamas Dolarhaidas visada laikydavo didžiojo piršto pa- 
galvelę prispaudęs panosėje. 

— Atsiprašau? 

— Tu jam tikrai gera, Eilina. 

— Stengiuosi. Bobas nėra baisus girtuoklis, išgeria tik savaitga- 
liais. Vos pradeda atsipalaiduoti, tuomet būtinai paskambina jo 
žmona. Kol aš su ja kalbuosi, Bobas visaip išsidirbinėja. Bet ma- 
tau, jog paskui gailisi. Moters neapgausi. — Patapšnojusi Dolar- 
haido ranką net per akinius pastebėjo, kokia šilta liepsnele plyks- 
telėjo vyriškio akyse nuo to prisilietimo. — Nusiraminkite, pone 
Di, labai džiaugiuosi, kad su jumis pasikalbėjau. 

— Taip par, Eilina. 

Dolarhaidas stebėjo nueinančiąją. Vidinėje kelio pusėje paste- 
bėjo bučinio žymę. Jis pamanė, ir teisingai, jog Eilina jo nesu- 
pranta. Iš tiesų nesupranta niekas. 

Didžiuliame tamsiame kambaryje buvo vėsu, dvelkė chemika- 
lais. Fransis Dolarhaidas patikrino ryškalus A talpoje. Pro šią tal- 
pą nuolat praslinkdavo šimtai metrų mėgėjiškų juostų iš visos ša- 
lies. Labai svarbu — chemikalo temperatūra ir šviežumas. Fransis 
buvo už tai atsakingas, taip pat ir už visas kitas operacijas iki juos- 
tos džiovinimo. Daug kartų per dieną išsitraukdavo šiek tiek juos- 
tos ir kadras po kadro ją tikrindavo. Tamsiame kambaryje buvo 
tylu. Dolarhaidas nepakentė savo padėjėjų plepalų, o pats bendra- 
vo su jais daugiausia gestų kalba. 

Pasibaigus vakarinei pamainai Dolarhaidas liko vienas. Ketino 
išryškinti, išdžiovinti ir sujungti keletą savo paties filmukų. 

Dolarhaidas grįžo namo velai, apie dešimtą. Gyveno vienas di- 
džiuliame name. Tai buvo senelių palikimas. Namas stovėjo žvyrke- 

lio, vedančio per obelų sodą Sent Čarlyje, Misuryje, gale. Važiuo- 
jant iš Sent Luiso reikėdavo perkirsti Misurio upę. Obelyno savi- 
ninkas čia nebegyveno ir sodu visai nebesirūpino. Išdžiūvę ir išsi- 
kraipę medžiai rudavo greta sveikų ir žaliuojančių. Dabar, liepos 
pabaigoje, ore tvyrojo supuvusių obuolių tvaikas. Dienomis dūgz- 
davo begalės:vapsvų. Artimiausi kaimynai gyveno už pusės my- 
lios. 

Vos grįžęs namo Dolarhaidas visuomet patikrindavo pastatą — 
prieš keletą metų bandė įsilaužti vagišiai. Kiekviename kambaryje 
uždegęs šviesą apsidairydavo. Nekviesti svečiai niekaip neįtartų, 
jog jis gyvena vienas. Spintose vis dar kabėjo senelių drabužiai, 
senelės šepetys, prisivėlęs žilų plaukų, tebegulėjo prie veidrodžio. 
Stuklinė su senelės dantimis tebestovėjo ant spintelės prie lovos. 
Vanduo buvo seniai išgaravęs. Senelė mirė prieš dešimt metų. 

( Laidojimo namų direktorius paklause: „Pone Dolarhaidai, ar 
atnešite senelės dantis?“ — „Tiesiog užkalkite dangtį“, - atsakė šis). 

Įsiuikinęs, jog namuose yra vienas, Dolarhaidas užlipo į antrąjį 
aukštą, ilgai prausėsi po dušu, išsitrinko galvą. 

Apsivilkęs dirbtinio šilko kimono, atsigulė ant siaurutės lovos 
nuo vaikystės jam priklausančiame kambaryje. Senelės plaukų džio- 
vintuvas žarna buvo sujungtas su plastikine kepuraite. Užsidėjo 
kepuraitę. Kol džiūvo plaukai, pervertė naują madingą žurnalą. 
Kai kurios nuotraukos buvo labai žiaurios ir brutalios. 

Pradėjo įsijausti. Pasukęs metalinį sieninės lempos gaubtą ap- 
švietė kojūgalyje kabėjusią reprodukciją. Tai buvo Viljamo Blei- 
ko Didysis Raudonasis Drakonas ir moteris, apsisiautusi saule. 

Pirmą kartą pamatęs šį piešinį apstulbo. Nesitikėjo, jog kas nors 
galėtų taip tiksliai atspindėti jo jausmus. Tarsi Bleikas būtų prasi- 
skverbęs jam į smegenis ir ten išvydęs Raudonąjį Drakoną. Dolar- 
haidas dažnai jautėsi taip, lyg jo vizijos švytėtų, sklistų pro ausis ir 
tamsiame kambaryje taptų matomos ar kaip nors atsispaustų fil- 
mo juostose. Užsikimšo ausis medvilniniais kaiščiais. Paskui susi- 
vokė, jog medvilnė itin degi ir pamėgino užsikimšti plieno drož- 
lėmis, bet susikruvino. Galų gale nuo lyginimo lentos atkirpo skiau- 
tę asbestinio audinio ir susuko puikiai ausims tinkančius volelius. 

Labai ilgai teturėjo vien tik Raudonąjį Drakoną. Dabar turėjo 
dar šį tą. Jautė kylantį susijaudinimą. 

Norėjo pailginti malonumą, bet jau nebegalėjo laukti. 

Pirmojo aukšto svetainėje užtraukė sunkias užuolaidas. Paka- 
bino ekraną. Pastatė projektorių. Nepaisydamas senelės prieštara- 

vimų (ši mėgo krėslo atramas uždengti staltiesėle), senelis svetai- 
nėje pastatė krėslą atlenkiama atkalte ir pakeliama atrama kojoms. 
Dabar Dolarhaidas labai tuo džiaugėsi. Be galo patogu. Kreslo 
ranktūrius apklojo rankšluosčiu. 

Išjungė šviesas. Gulėjo tamsiame kambaryje ir galėjo jaustis esąs 
bet kur. Ant lubų pritvirtintas spalvotas besisukantis prožektorius 
ant sienų, lubų, odos mėtė įvairiaspalves dėmes. Jautėsi gulįs ant 
kušetės pagreitį įgaunančiame kosminiame laive, stikliniame ru- 
tulyje kur nors tarp žvaigždžių. Net užsimerkęs jautė kūnu slen- 
kančias spalvotas dėmes. Atsimerkus atrodė, jog tai kur nors apa- 
čioje praplaukiančios nežinomų miestų šviesos. Arba viršuje. Są- 
vokos „viršus“ ir „apačia“ prarado prasmę. Įšilęs prožektorius su- 
kosi greičiau, spalvotos švieselės mirguliavo virš jo, atsispindėjo 
nuo baldų. Tarsi ant sienų lytų meteoritų lietus. Dolarhaidas pats 
galėjo būti kometa, skriejanti kur nors Vėžio žvaigždyne. 

Greta prožektoriaus pritvirtintas kartonas metė šešėlį, spalvo- 
tos švieselės nekrito ant ekrano. 

Kartais, norėdamas sustiprinti efektą, užsirūkydavo. Šį kartą 
nebereikėjo. 

Paspaudė projektoriaus jungiklį. Ekrane pasirodė baltas stačia- 
kampis, po to — pilkuma ir traškesys, kaip visuomet pradedant 
suktis juostai. Tuomet pilkasis Skotis pastato ausis ir vizgindamas 
stimburį lekia prie virtuvės durų. Paskui — Skotis, bėgantis šali- 
gatviu ir šiepiantis nasrus. 

Dabar virtuvėn pirkiniais nešina įeina ponia Lids. Juokiasi, tai- 
sosi plaukus. Paskui ją — vaikai. 

Silpnai apšviestas Dolarhaido miegamasis. Jis stovi nuogas prie- 
šais Didyjį Raudonąjį Drakoną ir moterį, apsisiautusią saule. Su 
didžiuliais ledo ritulininkų pamėgrtais apsauginiais akiniais. Mas- 
turbuojasi. 

Vaizdas išskysta, teatralizuotais judesiais siekia kameros, ranka 
ją pakreipia, ir dabar visą ekraną užpildo jo veidas. Vaizdas virp- 
čioja ir trūkčioja, staiga kamera priartėja prie pat jo burnos, kiškio 
lūpa pakilusi, pro dantis kyšo liežuvis, vis dar matosi viena besi- 
vartanti akis. Paskui — vien tik burna. Jis prasižioja. Visą ekraną 
praryja jo išžioti nasrai. 

Akivaizdu, jog kurti kitą dalį buvo sudėtinga. 

Išsilieję šokčiojantys vaizdai ryškioje kameros šviesoje staiga virs- 
ta Lidsų lova. Sudorotas Čarlis Lidsas. Ponia Lids sėdasi, prisi- 

dengia akis, pasisuka į Lidsą, liečia jį rankomis, tuomet ritasi lo- 
vos krašto link, susipainioja apklotuose, mėgina pakilti. Kameros 
objektyvas šokteli į lubas. Ekrane tarsi rėmai — gipsinės puošme- 
nos. Pagaliau vaizdas nustoja šokinėti. Ponia Lids guli ant čiuži- 
nio, ant naktinių baltinių tamsi dėmė. Greta - rankomis apglėbęs 
gerklę, išsprogusiomis akimis ponas Lidsas. Kokioms penkioms 
sekundėms juosta tarsi nutrūksta. Sujungimo trekštelėjimas. 

Dabar kamera, įtaisyta ant trikojo, nebejuda. Visi mirę. Suso- 
dinti. Du vaikai, atsigręžę į lovą, sėdi atremti į sieną, kitas — sker- 
sai kambario veidu į kamerą. Ponai Lidsai — savo lovoje, užkloti. 
Ponas Lidsas atremtas į galvūgalio lentą. Virvę, kuria pririštas per 
krūtinę, dengia antklodė. Galva šiek tiek pakreipta į šoną. 

Dolarhaidas baliečių šokio žingsniu pasirodo kadre iš kairės. 
Kruvinas ir nuogas, tik su pirštinėmis ir akiniais. Vaiposi ir šoki- 
nėja prieš negyvėlius. Pasiekia tolimąją lovos pusę, ponios Lids 
pusę, sugriebia antklodės kraštą, nutraukia nuo lovos ir laiko to- 
kia poza, lyg ką tik būtų išrovęs gėlę. 

Dabar, viską stebėdamas senelių svetainėje, Dolarhaidas bliz- 
gėjo nuo prakaito. Nuolat laižydamas storu liežuviu viršutinę lū- 
pą ir dejuodamas, masturbavosi. Net pasiekęs malonumo viršū- 
nę, apgailestavo, jog kitoje filmo scenoje praranda visą judesių 
grakštumą ir eleganciją: kaip kiaulė atkiša savo pliką užpakalį tie- 
siai į kamerą. Nebėra dramatiškų pauzių, jokio pagreitėjimo ar 
kulminacijos jausmo, tiesiog gyvuliška sueitis. 

Ir vis dėlto buvo nuostabu. Buvo nuostabu stebėti filmą. Bet 
ne taip nuostabu, kaip veikti. 

Dolarhaido nuomone, filmas turėjo du pagrindinius trūku- 
mus. Nebuvo parodyta Lidsų mirtis, o pats pasirodė vos pačiame 
sale. Nesimatė jo galios. Raudonasis Drakonas neturėtų toks būti. 

Ką gi, susuks dar daug juostų ir įgijęs patirties sugebės estetiš- 
kai pateikti net pačius intymiausius momentus. 

Privalo stengtis. Tai jo gyvenimo darbas, didingas tikslas. Tai 
amžiams. 

Privalo tęsti. Pasirinkti kitus personažus. Jau padarė kelias šei- 
mų iškylų Liepos ketvirtąją kopijas. Vasaros pabaigoje ryškinimo 
laboratorijose visuomet pagausėja darbo, užplūsta atostogų juos- 
tos. Antrasis bumas būna po Padėkos dienos. 

Šeimos kiekvieną dieną pateikia jam savo paraiškas. 


10 SKYRIUS 


Lėktuvas iš Vašingtono į Birmingemą buvo pustuštis. Greiha- 
mas, kad niekas nesėdėtų šalia, pasirinko vietą prie lango. 

Atsisakęs stiuardesės pasiūlyto pabodusio sumuštinio ant at- 
lenkiamo stalelio pasidėjo Džeikobių bylą. Pirmame puslapyje bu- 
vo susirašęs panašumus tarp Džeikobių ir Lidsų. 

Abi poros baiginėjo ketvirtą dešimtį, abi turėjo vaikų — du ber- 
niukus ir mergaitę. Tiesa, Edvardas Džeikobis iš pirmosios san- 
tuokos turėjo dar vieną sūnų. Žudynių dieną šis buvo išvykęs į 
koledžą. 

Abu vyriškiai buvo baigę universitetus, abi šeimos gyveno dviejų 
aukštų namuose geruose rajonuose. Tiek ponia Džeikobi, tiek po- 
nia Lids buvo išvaizdžios moterys. Šeimos turėjo keletą vienodų 
kreditinių kortelių, prenumeravo keletą tokių pačių madingų žur- 
nalų. 

Tuo panašumai ir baigėsi. Čarlis Lidsas buvo mokesčių advo- 
katas, o Edvardas Džeikobis — inžinierius metalurgas. Šeima At- 
lantoje - presbiterijonai, Birmingeme - katalikai. Lidsai jau seniai 
gyveno Atlantoje, o Džeikobiai vos prieš tris mėnesius buvo atsi- 
kraustę į Birmingemą iš Detroito. 

Žodis „atsitiktinai“ Greihamo galvoje aidėjo tarsi kapsintis čiau- 
pas. Žiniasklaida švaistėsi terminais: „atsitiktinai pasirinktos au- 
kos“, „nėra akivaizdžių motyvų“, o Žmogžudysčių skyriaus parei- 
gūnai spjaudėsi ir keikėsi. 

Atsitiktinumas nebuvo tiesa. Greihamas žinojo, jog nei žudikas 
maniakas, nei serijinis žudikas savo aukų atsitiktinai nepasirenka. 

Žmogus, nužudęs Džeikobius ir Lidsus, pamatė kažką, kas jį 
sujaudino, o po to išprovokavo padaryti nusikaltimą. Galėjo juos 
gerai pažinoti - Greihamas to tikėjosi - arba nepažinoti visai. Bet 
Greihamas buvo įsitikinęs, jog žudikas, prieš atlikdamas juodą dar- 
bą, tikrai keletą kartų juos matė. Nusikaltėlis pasirinko juos, nes 
kažkas juose kvietė; to kažko pagrindas buvo moterys. Kas tas 
kažkas? 


Nusikaltimai šiek tiek skyrėsi. 

Edvardą Džeikobį nušovė besileidžiantį laiptais su žibintuvė- 
liu — galbūt jį pabudino triukšmas. 

Ponia Džeikobi ir vaikai nušauti šūviais į galvas, ponia Lids — 
šūviu į pilvą. Visus kartus šauta iš automatinio devynių milimetrų 
pistoleto. Žaizdose nuo savadarbio garso slopintuvo rasti metalo 
drožlių pėdsakai. Ant šovinių tūtelių pirštų atspaudų nėra. 

Peilis panaudotas tik kartą prieš poną Lidsą. Daktaro Prinsio 
nuomone, tai labai aštrus peilis plona geležte. Tikriausiai virtuvi- 
nis, skirtas mėsai išpjaustyti. Žudikas pateko vidun taip pat skir- 
tingai. Pas Džeikobius išlaužė verandos duris, pas Lidsus panau- 
dojo stiklo rėžtuką. 

Nuotraukose iš Birmingemo nebuvo tiek daug kraujo, tačiau 
irgi ant miegamojo sienos buvo matyti dėmės — maždaug pustre- 
čios pėdos aukštyje. Ką gi, žudikas čia taip pat turėjo Žiūrovų. 
Birmingemo policininkai atidžiai apieškojo kūnus, ypač nagus, 
bet nerado jokių pirštų atspaudų. 

Abiejose vietose rasta tokių pat šviesių plaukų, to paties žmo- 
gaus seilių ir spermos. 

Į priešakinę sėdynę atrėmęs dviejų besišypsančių šeimų nuo- 
traukas ir niekieno netrikdomas, Greihamas ilgai jas stebėjo. 

Ką ypatingo juose išvydo žudikas? Greihamui labai norėjosi ti- 
kėti, jog tai įprastas dalykas ir netrukus viską supras. 

Akivaizdu, turi apžiūrėti kitus namus ir surasti, ką Dantukų 


Fėja bus jam palikęs. 


Greihamas iš anksto suderino veiksmus su Birmingemo poli- 
cija. Paskambino iš oro uosto ir pranešė apie savo atvykimą. Išsi- 
nuomojo nediduką automobilį. Kondicionierius veidą ir rankas 
aptaškė vandeniu. 

Pirmiausiai sustojo prie Gihano nekilnojamo turto agentūros 
Denisono aveniu. 

Gihanas, aukštas ir pliktelėjęs vyriškis, storu turkio spalvos ki- 
limu nuskubėjo pasitikti kliento. Tačiau, kai Greihamas parodė 
pažymėjimą ir paprašė Džeikobių namų rakto, šypsena išnyko. 

— Ar šiandien ten budės uniformuoti pareigūnai? — paklausė 
susiėmęs rankomis galvą. 

— Neturiu supratimo. 

— Melsiuosi, kad nebudėtų. Kaip tik šiandien po pietų turiu 
du kartus aprodyti. Tai nuostabus namas. Žmonės į jį pamato ir 

viską pamiršta. Praėjusį ketvirtadienį lankėsi pora iš Daluto. Pa- 
siturintys pensininkai, seniai norintys persikelti į pietus. Apsižval- 
gė, dėsčiau sutarties sąlygas, aiškinau, koks avansas, ir lyg tyčia 
atrieda policijos automobilis. Pora uždavė jiems keletą klausimų, 
tai tie, žinai, ir atsakė. Šie puikūs pareigūnai tiesiog surengė senu- 
kams ekskursiją — aprodė, kur koks lavonas gulėjo. Žinoma, viso 
gero, Gihanai, dėkojame už rūpestį. Mėginau aiškinti, kokių prie- 
monių ėmėmės, jog dabar visai saugu, bet net klausytis nenorėjo. 
Pasišokčiodami nukūrė takučiu link savo Sedan de V:/le. 

— Ar joks vienišas vyriškis nenorėjo apžiūrėti namo? 

— Kiek žinau, ne. Gal kitose agentūrose? Bet nemanau. Policija 
neleidžia mums pradėti dažyti, nežinau, ką tik, praeitą antradienį, 
baigėme viduje. Reikėjo tepti du, o kai kur net tris kartus. Kai 
sutvarkysim išorę, tai bus tikras saldainiukas. 

— Argi galite parduoti neįsigaliojus testamentui? 

— Negaliu parduoti, bet tai nereiškia, jog negaliu ruoštis. Kar- 
tais Žmonės apsigyvena tarpusavio susitarimu, galiojančiu iki tei- 
sinio potvarkio. Turiu kažką daryti. Turiu tvarkyti popierius, ma- 
no verslas negali laukti. 

— Kas yra pono Džeikobio advokatas? 

— Baironas Metkalfas. Iš Metkalfo ir Barnio. Kiek čia prabūsite? 

— Nežinau. Kol baigsiu. 

— Įmeskit raktą į pašto dėžutę, nebūtina Čia grįžti. 


Džeikobių namas stovėjo neseniai apgyvendintame rajone prie 
pat miesto ribos. Teko sustoti šalikelėje ir pažvelgti į žemėlapį, tik 
tuomet rado reikalingą posūkį į šalutinį asfaltuotą kelią. Visą laiką 
Greihamo neapleido bjaurus jausmas, jog seka seniai ataušusiais 
pėdsakais. 

Nuo nužudymo praėjo daugiau nei mėnuo. Ką tą laiką jis vei- 
kė? Montavo porą dyzelinių variklių į šešiasdešimt penkių pėdų 
Rybovičiaus korpusą. Prašydamas nuleisti dar pusę colio, rodė žen- 
klus kranininkui Ariagai. Popietėmis ateidavo Molė. Trise sėdė- 
davo pusiau užbaigtame laive po tentu ir valgydavo Molės atneš- 
tas dideles krevetes užsigerdami šaltu alumi. Ant pjuvenomis nu- 
berto denio braižydamas kažką panašaus į uodegos vėduoklę, Ariaga 
aiškino, kaip geriau išvalyti langustą. Saulėje žiburiuojančiame van- 
denyje nardė kirai. 

Kai kondicionierius vėl apraškė marškinius, Greihamas atsi- 
peikėjo. Dabar buvo Birmingeme, čia nėra nei krevečių, nei kirų. 

Jis vairavo. Dešinėje driekėsi ganyklos ir mediniai ožkų bei arklių 
aptvarai. Kairėje buvo Stounbridžas —- prašmatnus gyvenamasis 
rajonas su keletu elegantiškų statinių bei daugybe turtingų Žmo- 
nių būstų. 

Už šimto jardų pamatė nekilnojamojo turto agentūros ženklą. 
Džeikobių namas buvo vienintelis dešinėje kelio pusėje. Nuo šali- 
kelėje augančių pekanmedžių syvų lipnus žvirgždas kaukšėjo į au- 
tomobilio taukšą. Užsilipęs ant kopėčių, darbininkas montavo lan- 
gų grotas. Pakėlęs ranką pamojavo aplink namą vaikštančiam Grei- 
hamui. 

Ant šoninės verandos šešėlį metė didžiulis ąžuolas. Naktį šis 
medis tikriausiai užstoja kiemo prožektoriaus šviesą. Štai pro čia 
Dantukų Fėja įėjo. Pro stiklines slankiojančias duris. Durys buvo 
pakeistos, naujutėliai aliuminio rėmai tebebuvo aplipdyti apsaugine 
plevele. Stiklinės duris dengė naujos plieninės apsaugos grotos. 
Naujos ir rūsio durys — plieninės, su įleistomis spynomis. Ant 
grindinio plokščių stovėjo dėžės su vonios įranga. 

Greihamas įėjo į vidų. Švarios grindys. Nejudantis oras. Tuš- 
čiame name žingsniai aidėjo 

Vonios kambariuose, niekuomet neatspindėję nei Džeikobių, 
nei žudiko veidų, kabėjo nauji veidrodžiai Ant kiekvieno baltavo 
lipnus stačiakampis, likęs nulupus kainą. Šeimininkų vonios kam- 
bario kampe gulėjo numestas audinio gniutulas. Greihamas sedė- 
jo ant jo gana ilgai. Saulės spindulys, įspindęs pro nepridengrą 
langą, nukeliavo per visą grindlentę. 

Cia nieko nebebuvo. Jau nieko. 

Jei būtų atvykęs iš karto po Džeikobių nužudymo, ar Lidsai 
tebebūtų gyvi? Greihamas mąstė. Šis klausimas tarsi sunkus ak- 
muo užgulė krūtinę. 

Kai išėjo iš namo į gryną orą, akmuo nenusirito. 

Stovėjo pekanmedžio šešėlyje susikūprinęs, rankas sugrūdęs į 
kišenes, ir žvelgė į ilgą kelią, praceinantį pro Džeikobių namus. 

Kaip Dantukų Fėja galėjo atvykti? Turėjo atvažiuoti. Kur pa- 
statė automobilį? „Pernelyg triukšminga naktį važiuoti žvyrkeliu“, 
— pamanė Greihamas. Birmingemo policija tam pritarė. 

Greihamas lėtai nužingsniavo šalikele. Abipus asfaltuoto plen- 
to, kiek akys užmatė, driekėsi grioviai. Jei žemė buvo sausa ir kie- 
ta, gal buvo įmanoma pervažiuoti griovį ir automobilį paslėpti 
krūmuose, Džeikobių pusėje? 

Priešais Džeikobių namus buvo vienintelis įvažiavimas į Stounb- 
ridžą. Ženklai skelbė, jog šiame rajone yra nuolatinis patrulis. Tikrai 
būtų pastebėję nepažįstamą automobilį. Lygiai taip pat ir vėlią 
naktį vaikščiojantį žmogų. Automobilio palikimą Stounbridže ga- 
lima atmesti. 

Greihamas sugrįžo į namą ir radęs veikiantį telefoną nustebo. 
Paskambino į meteorologijos tarnybą ir sužinojo, jog Džeikobių 
žudynių dieną gausiai palijo. Grioviai turėjo būti pilni vandens. 
Taigi Dantukų Fėja negalėjo paslėpti savo automobilio greta as- 
faltuoto plento. 

Greihamas ėjo palei baltai dažytą tvorą sklypo pakraščiu. Pas- 
kui jį visą laiką sekė gretimoje ganykloje besiganąs arklys. Davęs 
ledinuką galų gale gyvulio atsikratė. Pasuko už kampo, ūkinių 
pastatų link 

Pamatęs išknaisiotą žemę, sustojo. Štai čia Džeikobių vaikai 
palaidojo katę. Galvodamas apie tai Atlantos policijos būstinėje 
įsivaizdavo, jog; statiniai bus balti. Iš tiesų ūkiniai pastatai buvo 
tamsiai pilki. 

Vaikai suvyniojo katę į virtuvinį rankšluostį ir, tarp letenėlių 
įspraudę gėlę, palaidojo batų dėžutėje. 

Greihamas padėjo dilbį ant tvoros viršaus ir pasiremė kakta. 

Naminio gyvūnėlio laidotuvės — iškilmingos vaikystės apeigos. 
Tėvai grįžta namo nesutikę pasimelsti. Vaikai, praradimo akivaiz- 
doje atrasdami naujus pojūčius, dairosi vienas į kitą. Iš pradžių 
vienas, po to visi kiti palenkia galvas. Kastuvas aukštesnis už bet 
kurį iš jų. Po to — ginčas, ar katė pateks į dangų pas Dievą ir 
Kristų. Kurį laiką vaikai netriukšmauja. 

Žinojimas persmelkė Greihamą kaip saulės spindulys, spiginęs 
į sprandą: akivaizdu, jog nužudęs katę, Dantukų Fėja stebėjo, kaip 
vaikai ją laidoja. Turėjo tai stebėti. Jei tik galėjo. 

Juk nevyko čionai du kartus: iš pradžių nužudyti katę, po to — 
šeimą. Atėjo, pasmaugė gyvūnėlį ir laukė, kol vaikai suras. 

Nebuvo nustatyta, kur tiksliai vaikai surado katę. Policija ne- 
rado nė vieno, bendravusio su Džeikobiais po vidudienio, bent 
prieš dešimt valandų iki mirties. 

Kaip Dantukų Fėja atėjo ir kur lauke? 

Greta užpakalinės tvoros augo Žmogaus ūgio krūmai, besidrie- 
kiantys apie trisdešimt jardų iki medžių. Greihamas išsitraukė ap- 
lamdytą žemėlapį ir išlankstęs atrėmė į tvorą. Žemėlapyje pamatė, 

jog už Džeikobių sklypo į abi puses tęsiasi ketvirčio mylios pločio 
medžių masyvas. Už šio miškelio yra šalutinis kelias, lygiagretus 
su besidriekiančiu pro Džeikobių namą. 

Greihamas išvairavo į greitkelį, apytikriai apskaičiavo atstumą. 
Pavažiavo į pietus ir pasuko į šalutinį žemėlapyje nurodytą kelią. 
Vel skaičiuodamas atstumą lėtai važiavo, kol ridos skaitiklis paro- 
dė, kad jau turėtų būti ties Džeikobių namais, tik kitoje miško 
pusėje. 

Kelio danga pasibaigė ties skurdžiais daugiabučiais, tokiais nau- 
jais, jog dar nepažymėtais žemėlapyje. Įsuko į stovėjimo aikštelę. 
Dauguma automobilių buvo seni ir sukrypę. Pora stovėjo parem- 
ti plytomis. 

Juodaodžiai berniūkščiai, mėtydami kamuolį į lanką be tinklo, 
ant plikos žemės žaidė krepšinį. Greihamas trumpam atsisėdo ant 
variklio antvožo pažiūrėti žaidimo. 

Norėjo nusivilkti švarką, bet žinojo, jog pistoleto deklas ir fo- 
toaparatas prie diržo visuomet patraukia dėmesį. Visuomet varžė- 
si besistebeilijančių į jo ginklą žmonių. 

Aštuoni vienos komandos žaidėjai vilkėjo marškinėlius, vienuo- 
lika kitos buvo pusnuogiai. Žaidė visi kartu, patys sau ir teisėjavo. 

Pats mažiausias, kovos įkarštyje išstumtas iš aikštės, bliauda- 
mas nukūrė namo. Grįžo netrukus besistiprindamas pyragėliu ir 
vėl puolė į žaidimo sūkurį. 

Kamuolio bumbsėjimas ir vaikų šūksniai pakėlė Greihamo nuo- 
taiką. 

Vienas kamuolys, vienas krepšys. Staiga jam toptelėjo, kokią 
daugybę daiktų turėjo Lidsai. Džeikobiai — taip pat. Birmingemo 
policija atmetė apiplėšimą. Valtys ir sporto įranga, iškylų reikme- 
nys, filmavimo kameros, fotoaparatai, ginklai, automobiliai. Tai 
buvo dar vienas dalykas, vienijęs šeimas. 

Pagalvojus apie tai, kaip Lidsai ir Džeikobiai gyveno, Greiha- 
mas iškart prisiminė, kas vėliau nutiko, ir daugiau nebegalėjo ste- 
bėti krepšinio. Giliai atsikvepė ir skersai kelio patraukė į mišką. 

Platus pamiškės takas susiaurėjo. Greihamas lengvai žengė pu- 
šų spyglių kilimu. Buvo šilta ir ramu. Virš galvos, pranešdami 
apie prašalaitį miške, tarškėjo kėkštai. 

Ties išdžiūvusia upelio vaga Žemė tapo šiek tiek drėgnesnė. Čia 
augo keletas kiparisų, drėgname molyje buvo įsispaudę meškėnų 
bei lauko pelių pėdsakai. Buvo matyti daugybė žmonių pėdų įspau- 

dų, daugiausia vaikiškų. Pėdsakai buvo suklypę ir apsitrynę, kelis 
kartus nuplauti lietaus. 

Už upelio vagos kelias kilo į kalvą, molį pakeitė priesmėlis, 
tarp pušų pasirodė paparčiai. Greihamas kilo, kol tarp medžių 
pamatė properšą ir priėjo miško pakraštį. 

Tarp kamienų pamatė viršutinį Džeikobių namo aukštą. 

Vėl takas vedė per žmogaus ūgio krūmus nuo miško pakraščio 
iki pat galinės Džeikobių tvoros. Greihamas patraukė šiuo keliu. 
Prie tvoros sustojo. Žiūrėjo į kiemą. 

Dantukų Fėja galėjo palikti automobilį prie skurdžių kvartalo 
ir per mišką atslinkti iki krūmyno už namo. Turėjo katę prisivi- 
lioti, priklaupęs, viena ranka gniauždamas kūnelį, kita prisilaiky- 
damas tvoros, pasmaugti. Greihamas įsivaizdavo oru skriejančią 
katę, nenusileidžiančią ant kojų, bet su trenksmu išsipliekiančią 
nugara ant Žemės. 

Dantukų Fėja padarė tai dieną — vakare vaikai nebūtų suradę 
katės kūnelio. 

Turėjo laukti, kad tai pamatytų. Ar žudikas laukė tvankumoje, 
krūmokšniuose? Prie tvoros jį galėjo pamatyti pro pinučius. No- 
redamas stebėti kiemą iš krūmyno, turėjo iškišti galvą. Spigino 
saulė. Greta buvo namo langai. Tikriausiai pamišėlis grįžo į pa- 
miškę. Greihamas padarė tą patį. 

Birmingemo policininkai nebuvo kvailiai. Greihamas matė, ku- 
rioje vietoje, ieškodami nusikaltėlio pėdsakų, jie brovėsi per krū- 
mus. Tačiau policininkai taip elgėsi dar prieš surandant katę. Kažko 
ieškojo — numestų daiktų, pėdsakų, tikrai ne stebėjimo taško. 

Paejėjęs keletą jardų gilyn į mišką ir pavaikščiojęs pirmyn at- 
gal, Greihamas užtiko pakylėjimą, nuo kurio geriau buvo matyti 
kiemas, ir palei medžių eilę nuėjo šiuo keliu. 

Kai akys nuo žemės sugavo šviesos blykstelėjimą, jau buvo ieš- 
kojęs ilgiau nei valandą. Pametė, vėl sugavo. Po guoba, po viena iš 
kelių tarp pušų augančių guobų, beveik paskendęs lapuose gulėjo 
gėrimo skardinės žiedelis. 

Pastebėjo jį už aštuonių pėdų. Keletą minučių nėjo artyn, ati- 
džiai tyrinėjo žemę aplink medį. Priėjęs arčiau atsargiai praskyrė 
lapus virš galvos, pasilenkė, stengėsi nepažeisti jokių galimų pėd- 
sakų. Labai lėtai ištyrinėjo lapus aplink kamieną. Vien pernykš- 
čiai lapai, jokių pėdsakų. 

Greta aliuminio žiedelio rado sudžiūvusį, paukščių išlestomis 
sėklomis, skruzdžių apliptą graužtuką. Dar dešimtį minučių tyri- 

nėjo žemę. Pagaliau atsisėdo, ištiesė nutirpusias kojas ir atsirėmė į 
medį. 

Saulės šviesoje sukosi mašalų debesis. Apatine lapo puse ropo- 
jo vikšras. 

Ant šakos virš galvos pastebėjo iš bato pado išbyrėjusio raudo- 
no sudžiūvusio purvo grumstelį. 

Greihamas pakabino švarką ant šakos ir, atidžiai nužvelgda- 
mas šakas virš tos su purvu, atsargiai pradėjo lipti kita medžio 
puse. Užkopęs apie trisdešimt pėdų apsidairė ir už šimto septy- 
niasdešimt penkių jardų pamate Džeikobių namą. Iš aukštai na- 
mas atrodė kitoks, itin išsiskyrė stogo spalva. Labai gerai matė 
kiemą ir žemės lopinėlį už ūkinių pastatų. Su neblogais žiūronais 
iš tokio atstumo puikiausiai įžiūrėtum net veido išraišką. 

Tolumoje Greihamas girdėjo eismo gaudesį, šuns lojimą. Ta- 
čiau netrukus palei ausį sučirpė cikada ir nustelbė visus kitus garsus. 

Virš Greihamo tiesiai Džeikobių namų link nuo kamieno atsi- 
šakojo stora šaka. Jis dar koptelėjo aukštyn ir atsirėmęs į kamieną 
apsižvalgė. 

Visai greta skruosto tarp šakos ir kamieno buvo užstrigusi gėri- 
mo skardinė. 

— Kaip man tai patinka, - sušnibždėjo Greihamas žievei. — Die- 
vulėliau, taip. Eikš šen, skardinyte. 

Tačiau skardinę galėjo palikti ir vaikas. 

Atsargiai stodamasis ant liaunų šakelių ir pasisukdamas, dar 
aukščiau palypėjo savąja medžio puse, kol gerai matė storąją šaką. 

Ant šakos viršaus buvo nuskustas kortos dydžio žievės plotelis. 
Žalio stačiakampio centre buvo išraižytas ženklas: 


Atlikta rūpestingai ir švariai labai aštriu peiliu. Vaikas to nega- 
lėjo padaryti. 

Rūpestingai pasirinkęs padėtį, Greihamas kelis kartus ženklą 
nufotografavo. 

Nuo storosios šakos atsiverė puikus vaizdas, tačiau buvo dar 
patobulintas: nuo viršaus karojusios šakelės buvo apipjaustytos. 
Pjūvio galuose mediena buvo šiek tiek apsilupinėjusi. 

Greihamas apsidairė. Jei nupjautieji galai būtų nukritę ant že- 
mės, būtų pastebėjęs iš pat pradžių. Tuomet pamatė ruduojančias 
sudžiūvusias šakeles, įstrigusias apatinėse šakose tarp žalios lapijos. 

Laboratorijoje pjūviui sulyginti reikės abiejų galų. Tai reiškė, 
jog reikės grįžti čionai su pjūklu. Keletą kartų nufotografavo pjū- 
vio galus. Visą laiką pats sau kuždėjo. 

Zmogau, tu nužudei katę ir įmetei ją į kiemą, tuomet užkopei Čia 
ir lauke. Manau, jog stebėjai vaikus, drožinėjai ir svajojai. Stojus 
nakčiai matei užtraukiamus langus. Tada sekiojai šešėlius ir skaičia- 
vai vieną po kitos užgęstančias šviesas. Po to nulipai ir nuėjai ten. 
Argi ne taip? Neturėtų būti labai sunku ropštis žemyn su žibintuvė- 
liu ir ryškiai šviečiant mėnuliui. 

Greihamui nulipti buvo gana sunku. Į skardinės ertmę įkišęs 
vytelę, atsargiai išlaisvino ją iš medžio pinklių ir ropštėsi laikyda- 
mas vytelę dantimis, kai negalėjo lipti prisilaikydamas viena ranka. 

Sugrįžęs prie skurdžių kvartalo Greihamas ant dulkėto auto- 
mobilio šono pamatė užrašą: „Levonas yra subingalvis“. Užrašo 
aukštis leido spėti, jog net jauniausieji šio kvartalo gyventojai bu- 
vo pakankamai raštingi. 

Greihamas pagalvojo, jog jie galėjo aprašinėti ir Dantukų Fė- 
jos automobilį. 

Keletą minučių žvelgė į langų eiles. Jų atrodė daugiau nei šim- 
tas. Juk kas nors galėjo prisiminti nepažįstamą baltąjį, vėlai vakare 
pastebėtą stovėjimo aikštelėje. Net praėjus mėnesiui buvo verta 
patikrinti. Apklausti kiekvieną gyventoją, ir greitai. Reikės Bir- 
mingemo policijos pagalbos. 

Galvojo, jog galėtų nusiųsti skardinę tiesiai Džimiui Praisui į 
Vašingtoną. Tačiau reikės Birmingemo policijos pajėgų. Todel 
geriau pasidalinti turimu su jais. Pirmiausiai pirštų atspaudų 1eš- 
kos su milteliais. Tyrimas chemikalais — po to. Jeigu skardinė ne- 
bus liesta plikomis rankomis, po Birmingemo specialistų tai pui- 
kiausiai galės atlikti Praisas. Geriau atiduoti ją vietos policijai. Ži- 
nojo, jog FTB tyrėjai tarsi pasiutę šunys puls prie raižinio. Vi- 
siems padalins nuotraukas, nieko neužmirš. 

Iš Džeikobių namo Greihamas paskambino Birmingemo žmog- 
žudysčių skyriui. Pareigūnai atvažiavo kaip tik tuo metu, kai po- 
nas Gihanas rodė namą potencialiems pirkėjams. 


11 SKYRIUS 


Kai Dolarhaidas įėjo į bufetą, Eilina skaite The National! Tar- 
:er straipsnį „Šiukšlės ar duona?“. Iš savo sumuštinio su tunu ji 
kapstė tik įdarą. 

Per raudonus akinius Dolarhaidas peržvelgė visą pirmąjį pus- 
lapį. Be jau minėtos „Šiukšlės ar duona?“ ant viršelio puikavosi 
antraštes: „Slaptas Elvio meilės lizdelis - ekskliuzyviniai kadrai!“, 
„Stulbinantis persilaužimas gydant vežį!“ ir pati ryškiausia — „Ha- 
nibalas Kanibalas padeda teisetvarkai - Dantukų Fėjos byloje fa- 
rai kreipėsi pagalbos į šėtoną!!!“ 

Stovėdamas prie lango ir abejingai maišydamas savo kavą, Do- 
larhaidas išgirdo pakylant Eiliną. Svystelėjusi savo padėklą į kon- 
teinerį Eilina jau ketino ten pat grūsti Zarž/er. Tuo metu Dolar- 
haidas palietė jos petį. 

— Gal galiu jį paimti, Eilina? 

— Žinoma, pone Di, perku tik dėl horoskopų. 

Dolarhaidas skaitė laikraštį užsidaręs savo kabinete. 

Vidiniame dvigubame puslapyje buvo du Fredžio Laundso 
straipsniai. Ilgesnysis - kvapą gniaužiantis pasakojimas apie Džei- 
kobių ir Lidsų žudynes. Kadangi policija beveik nieko neatsklei- 
dė, aprašinėjant šiurpiausias detales Laundsui teko pasitelkti vaiz- 
duotę. 

Šis straipsnis Dolarhaidui pasirodė banalus. 

Greta buvusi žinutė atrodė daug įdomesnė: 


Psichiškai nesveikas išgama farut, kurį mėgino nužudyti, 
aiškina apie masines žmogžudystes. 


Česapikas, Merilendas. Federaliniai medžiotojai, nesugebėda- 
mi sučiupti Dantukų Fėjos, psichopato, išžudžiusio dvi šeimas 
Birmingeme ir Atlantoje, prašydami pagalbos kreipėsi į dar Žiau- 
resnį Žmogžudį. 

Daktaras Hanibalas Lekteris, kurio neapsakomi darbeliai buvo 
aprašyti mūsų puslapiuose prieš trejus metus, šią savaitę padidin- 

to saugumo prieglaudos vienutėje konsultavo kriminalistų asą Vil- 
jamą (Vilą) Greihamą. 

Demaskavęs šį žudiką maniaką, Greihamas pats vos nežuvo 
nuo Lekterio rankos. 

Jis buvo atšauktas iš ankstyvos pensijos vadovauti Dantukų Fė- 
jos gaudynėms. 

Ką šiame keistame susitikime nutarė du mirtini priešai? Ką po 
to darė Greihamas? 

„Jie verti vienas kito“, — pareiškė žurnalistui aukštas federalų 
pareigūnas. Jis minėjo Lekterį, žinomą kaip Hanibalas Kanibalas. 
Šis yra ir žudikas maniakas, ir psichiatras. 

O GAL JIS TURĖJO OMENYJE GREIHAMĄ? 

Tatiler pavyko išsiaiškinti, jog buvęs FTB Akademijos Kvanti- 
ke, Vašingtono valstijoje, teismo medicinos instruktorius Greiha- 
mas pats buvo keturioms savaitėms uždarytas į psichiatrinę. 

Federalų pareigūnai vengia pasakyti, kodėl tokiai sudėtingai 
paieškai vadovauti įpareigojo nestabilios psichikos žmogų. 

Taip pat neatskleidžiama, kokių psichikos problemų turėjo 
Greihamas, tik vienas tuo metu dirbęs psichiatras pavadino tai 
„gilia depresija“. 

Buvęs Betesdo karo laivyno ligoninės paramedikas Garmonas 
Evansas papasakojo, jog Greihamas į psichiatrinį skyrių buvo pa- 
guldytas netrukus po to, kai nudėjo Garetą Džeikobą Hobsą, Mi- 
nesotos Medšarkę. Iki Greihamo šūvio 1975 metais Hobsas aš- 
tuonis menesius terorizavo Mineapolį. 

Evansas papasakojo, jog pirmąją savaitę Greihamas išbuvo už- 
sidaręs savyje, atsisakė valgyti ir kalbėtis. 

Greihamas niekuomet nebuvo FTB agentas. 

Seni darbuotojai mano, jog taip yra dėl griežtos atrankos, ku- 
rios metu, be abejo, pastebimi bet kokie psichikos nukrypimai. 

Federaliniai šaltiniai patvirtina, jog Greihamas iš tiesų dirbo 
FTB laboratorijoje, dėstė FBT akademijoje 17 buvo neįkainoja- 
mas „ypatingasis tyrėjas“ ir laboratorijoje, ir nusikaltimo vietoje. 

Tatėler išsiaiškino, jog prieš federalinę tarnybą Greihamas dir- 
bo Naujojo Orleano policijos valdybos Žmogžudysčių skyriuje. 
Veliau pradėjo studijuoti teismo mediciną Džordžo Vašingtono 
universitete. 

Vienas Naujojo Orleano pareigūnas taip pakomentavo: „Jūs 
galite manyti, jog Greihamas atsistatydino, tačiau fedams gera ži- 

noti, jog jis yra kažkur greta. Tai lyg karališkoji kobra, gyvenanti 
po namu. Jos nematai, bet puikiai žinai, jog apsaugos tave nuo 
kitų gyvačių. 

Daktaras Lekteris yra uždarytas ligoninėje iki gyvenimo pabai- 
gos. Jei kada iš ten išeitų, būtų teisiamas už devynias pirmojo laips- 
nio žmogžudystes. 

Lekterio prižiūrėtojai papasakojo, jog jis leidžia laiką rašyda- 
mas naudingus straipsnius į mokslinius žurnalus bei nepaliauja- 
mai susirašinėdamas su kai kuriais psichiatrijos grandais. 


Dolarhaidas baigė skaityti ir peržvelgė nuotraukas. Jos buvo 
dvi. Vienoje — Lekteris, prispaustas prie patrulių automobilio, ki- 
toje — Vilas Greihamas Cesapiko miesto ligoninės fone. Greta kiek- 
vieno straipsnio dar puikavosi mažutės Laundso nuotraukytės. 

Dolarhaidas ilgai žiūrėjo į nuotraukas. Lėtai vedžiodamas po 
jas didžiuoju pirštu pirmyn atgal, nepaprastai stipriai jautė grubų 
paviršių. Dažai sutepė piršto pagalvėlę, tad sudrėkinęs seilėmis nu- 
sivalė popierine nosinaite ir iškirpęs straipsnį įsidėjo į kišenę. 


Pakeliui į namus Dolarhaidas nusipirko laivuose ir stovykla- 
vietėse naudojamo greitai suyrančio tualetinio popieriaus ir inha- 
liatorių. 

Nepaisant šienligės, jautėsi gerai. Kaip ir visų žmonių, kuriems 
atlikta vienokia ar kitokia nosies operacija, Dolarhaido nosyje ne- 
buvo plaukų. Taigi šienligė kankino nuolat, dažnai reikėjo purkš- 
tis vaistus. 

Ant Misurio tilto kelią į Sent Čarlisą dešimčiai minučių užtvė- 
rė sugedęs sunkvežimis. Dolarhaidas sėdėjo ramus. Jo juodame 
furgone buvo jauku, vėsu ir ramu. Iš kolonėlių sklido Hendelio 
Vandens muzika. 

Muzikos ritmu barbeno vairą, kartais pasiglostydavo nosį. 

Gretutinėje juostoje atvirame automobilyje sėdėjo dvi mote- 
rys. Vilkėjo šortus ir ties juosmeniu surištas palaidines. Dolarhai- 
das iš savo furgono žvilgtelėjo žemyn į jų automobilį. Jos atrodė 
pavargusios ir nuobodžiaudamos stebėjo besileidžiančią saulę. Sė- 
dinčioji keleivio sedynėje staiga atlošė galvą, o kojas užkėlė ant 
prietaisų skydelio. Kūnas sudribo, ant pilvo susimetė dvi raukšlės. 
Vidinėje šlaunies pusėje Dolarhaidas pastebėjo bučinio žymę. Mo- 
teris pajuto žvilgsnį, atsisėdo tiesiai ir sukryžiavo kojas. Moters 
veide Dolarhaidas įžvelgė pasibjaurėjimo juo grimasą. 

Ji kažką pasakė sėdinčiajai prie vairo. Abi greitai atsisuko. Do- 
larhaidas žinojo, jog moterys kalba apie jį. Buvo toks patenkintas, 
jog niekas negalėjo supykdyti. Nedaug kas nuo šiol galės jį supyk- 
dyti. Jautė augantį pasitikėjimo savimi jausmą. 

Muzika buvo be galo maloni. 

Automobiliai priešais Dolarhaidą pradėjo judėti. Gretima eilė 
vis dar stovėjo. Dolarhaidas tikėjosi gretai parvykti į namus. Mu- 
zikos ritmu tapšnojo vairą, kita ranka siekė lango rankenėlę. 

Atsikrenkštęs spjovė žalių skreplių gumulą ant šalimais sėdėju- 
sios moters, beveik pataikė į bambą. Nuvažiuojant moters keiks- 
mai skambėjo garsiau už Hendelį. 


Dolarhaido albumui buvo mažų mažiausiai šimtas metų. Ap- 
traukta juoda oda, žalvariniais kampučiais sunkenybė gulėjo ant 
stipraus ratukinio staliuko užrakinamoje sieninėje spintoje antra- 
me aukšte. Vos pamatęs šią knygą bankrutuojančios Sent Luiso 
spaustuvės varžytinėse, Dolarhaidas suprato, jog šis daiktas turi 
priklausyti jam. 

Dabar, jau išsimaudęs ir vilkėdamas kimono, atrakino sieninę 
spintą ir ištraukė albumą. Privežęs prie Didžiojo Raudonojo Dra- 
kono, atsisėdo į krėslą ir atsivertė. Pasklido dūlančio popieriaus 
kvapas. 

Pirmame puslapyje didžiulėmis raidėmis buvo išvedžiota Ap- 
reiškimo eilutė: „Ir pasirodė Didysis Raudonasis Drakonas...“ 

Pirmasis daiktas knygoje buvo vienintelis niekaip neįtvirtin- 
tas. Tiesiog tarp puslapių įsprausta sena, pageltusi dar visai mažo 
Dolarhaido ir jo senelės nuotrauka. Jiedu stovi ant didžiulio na- 
mo laiptų. Berniukas įsitvėręs senelės sijono. Senelė, tiesut tiesu- 
telė, sukryžiavusi ant krūtinės rankas. 

Dolarhaidas greitai pervertė puslapį, tarsi nuotrauka būtų pa- 
tekusi į albumą atsitiktinai. 

Albume buvo daugybe laikraščio iškarpų, pačios seniausios — 
apie Sent Luise ir Tolede dingstančias pagyvenusias moteris. Po- 
pierius tarp iškarpų buvo Dolarhaido aprašinėtas juodu rašalu, 
subtiliu senovinėse graviūrose naudojamu braižu, labai primenan- 
čiu paties Viljamo Bleiko rašyseną. | 

Lapų kraštuose buvo prisegtos sudžiūvusios skalpų juostelės su 
išlikusiais, vartant besidraikančiais plaukais — tarsi Dievo metraš- 
čiuose būtų suspaustos kometos. 

Buvo ir iškarpos apie Džeikobių iš Birmingemo šeimą. Čia pat, 
specialiose kišenėlėse, priklijuotose prie puslapio, sudėtos filmo 
juostelės, skaidrės. 

Panašiai atrodė ir puslapis apie Lidsus. 

Iki Atlantos tekstuose nebuvo pravardės Dantukų Fėja. Visuo- 
se straipsniuose apie Lidsus pravardė buvo pabraukta raudonu žy- 
mekliu. 

Tą patį Dolarhaidas padarė ir su Zar:/e7 iškarpa. Pyko apvesda- 
mas kiekvieną Dantukų Fėją raudonai. 

Atsivertė naują baltą popieriaus lapą ir bandė pritaikyti jame 
Tattler iškarpą. Ar palikti Greihamo nuotrauką? Žodžiai „nepa- 
kaltinamųjų ligoninė“ ant akmeninės iškabos virš Greihamo su- 
erzino. Dolarhaidas nekentė jokių teises apribojančių vietų. O Grei- 
hamo veidas jam nieko nesakė. Atidėjo nuotrauką vėlesniam laikui. 

Bet Lekteris... Lekteris. Tai nebuvo geriausia daktaro nuotrau- 
ka. Dolarhaidas turėjo daug geresnę. Atsinešė ją iš sieninės spin- 
tos dėžutės. Nuotrauką išspausdino Lekteriui ką tik patekus į li- 
goninę. Kokios gražios nuotraukoje jo akys. Bet, Dolarhaido nuo- 
mone, ši nuotrauka taip pat nebuvo pakankamai gera. Galbūt Lek- 
teriui tiktų patamsintas portretas, kuriame jis būtų pavaizduotas 
tarsi Renesanso princas? Lekteriui, vieninteliam iš visų visame pa- 
saulyje, kuris galėtų pajusti ir suprasti Dolarhaido virsm0 džiaugs- 
mingumą ir didybę. 

Dolarhaidas jautė, jog Lekteris žino apie žmonių nerealumą. 
Žmonių, gyvenančių ir mirštančių tik tam, kad padėtų jam šiame 
virsme. Žmonės juk nėra fiziniai kūnai, jie tarsi šviesa ir oras, spal- 
va ir garsas, greitai pradingstantys juos pakeitus. Lyg sprogdin- 
tum dažų pripiltus balionėlius. Juk jie daug svarbesni, kai pakin- 
ta, nei kai gyvena, nors ir laiko įsitvėrę to savo gyvenimo iš pasku- 
tiniųjų, maldaudami. | 

Dolarhaidas mokėjo negirdėti maldavimų. Lygiai taip skulp- 
torius įpranta dirbti akmens dulkių pilnoje dirbtuvėje. 

Lekteris pajėgtų suprasti, jog kraujas ir kvėpavimas tėra kataliza- 
toriai, degalai jo švytėjimu. Taip kaip degimas yra šviesos šaltinis. 

Norėtų susitikti Lekterį, pasikalbėti, pabendrauti, pasidalinti 
savo vizijomis. Norėtų būti atpažintas, kaip Jonas Krikštytojas at- 
pažino Tą, kuris ateina, pažaboti jį, kaip Drakonas pažabojo Žvė- 
7; Bleiko „Pranašysčių“ serijoje, pamatyti mirštantį ir nufilmuoti 
jo mirtį, pamatyti, kaip miršta jėga susiliedamas su Drakonu. 

Dolarhaidas išpakavo naujų guminių pirštinių porą ir nuėjo 
prie rašomojo stalo. Nuvyniojo ir nuplėšė išorinį nusipirkto tua- 
letinio popieriaus sluoksnį. Tada atvyniojo ir nusiplėšė septynių 
lakštų juostelę. 

Rūpestingai vedžiodamas ant popieriaus kaire ranka, ėmė ra- 
šyti Lekteriu! laišką. 

Iš žmogaus kalbos niekuomet negalima spręsti apie tai, kaip jis 
rašo. Dolarhaidas dėl tikrų ar susigalvotų trūkumų kalbėjo sun- 
kiai, užsikirsdamas. Tarp kalbos ir rašymo buvo didžiulis skirtu- 
mas. Tačiau vis tiek jautė, jog sunku išreikšti giliausius jausmus. 

Būtinai reikėjo gauti Lekterio atsakymą. Prieš pasakydamas svar- 
biausia, turėjo pabendrauti su juo. 

Kaip tai padaryti? Išsitraukęs iš dėžutės iškarpas apie Lekterį, 
dar kartą perskaitė. 

Galų gale suprato ir vėl sėdo rašyt. 

Perskaitytas laiškas pasirode pernelyg dorovingas ir baigštus. 
Pasirašė: „Begalinis aistruolis“. 

Stebėjo parašą keletą minučių. 

Būtent, „Begalinis aistruolis“ — smakras išdidžiai pakilo. 

Tuomet vis dar gumine pirštine apmauta ranka išsitraukė iš 
burnos protezą ir pasidėjo priešais. Viršutinė plokštelė buvo ne- 
įprasta. Dantys normalūs, tiesūs ir balti, bet rausva akrilinė viršu- 
tinė dalis buvo vingiuota ir išsiklaipiusi, kad prisitaikytų prie jo 
dantenų. Prie plokštelės buvo pritvirtintas minkštas plastikinis ap- 
sauginis dangtelis, kuris kalbant uždengdavo minkštąjį gomurį. 

Nuo stalo pasiėmė nedidelį dėklą. Jame buvo kitas protezas. 
Viršutinioji dalis tokia pati, tik be dangtelio. Tarp išsikreivinusių 
dantų juodavo dėmės. Dantys skleidė alpulį keliantį dvoką. 

Šie dantys buvo visiškai tokie patys kaip senelės, gulintys stik- 
linėje antrame aukšte. 

Pasklidus kvapui, Dolarhaido šnervės suvirpėjo. Išsiviepęs įsi- 
statė protezus ir aplaižė liežuviu. 

Perlenkė laišką ties parašu ir tvirtai jį sukando. Kai vel išsklei- 
dė, parašas buvo dailiai aprėmintas dantų žyme. Laiško antspau- 
das užtvirtintas senu krauju. 

Patraukęs arbatos puodelį, advokatas Baironas Metkalfas įsi- 
pylė išgerti ir, sukryžiavęs kojas ant stalo, atsisėdo. 

— Jums įpilti? 

— Kitą kartą. — Greihamas pešiojo nuo kelnių atvartų varnalėšų 
kibukus ir mėgavosi vėsinamu oru. | 

— Nelabai gerai pažinojau Džeikobius, — ištarė Metkalfas. — Jie 
tegyveno čia tris mėnesius. Buvome su žmona porą kartų nuėję 
pas juos išgerti. Netrukus po atsikraustymo Edas Džeikobis atėjo 
pas mane surašyti naujo testamento, taip ir susipažinome. 

— Esate jo testamento vykdytojas? 

— Taip. Pirmasis vykdytojas buvo žmona, o aš - jeigu ji mirtų 
ar taptų kitaip nepajėgi. Jis turėjo brolį Filadelfijoje, bet supratau, 
jog artimai nebendravo. 

— Buvote apygardos prokuroro pavaduotojas? 

— Taip, nuo šešiasdešimt aštuntų iki septyniasdešimt antrų. 
Septyniasdešimt antrais kandidatavau į apygardos prokurorus. Ne- 
daug, bet pralaimėjau. Dabar visai nesigailiu. 

— Kaip manote, kas čia nutiko, pone Metkalfai? 

— Pirmiausiai pagalvojau apie Džozefą Jablonskį, profsąjungų 
lyderį. 

Greihamas linktelėjo. 

— Nusikaltimas turėtų motyvą. Puikiai užmaskuota, suvaidin- 
ta žudiko maniako ataka. Mes, aš ir Džeris Estridžas iš apygardos 
prokuratūros, nuodugniai peržiūrėjome visus Edo Džeikobio po- 
pierius. Ničnieko. Niekas nepasipelnytų iš Edo Džeikobio mir- 
ties. Tiesa, gaudavo didelį atlyginimą, keletą apmokėjimų už išra- 
dimus, bet pinigus išleisdavo iš karto, vos tik juos gavęs. Viskas 
būtų atitekę Žmonai, o truputis žemės Kalifornijoje — vaikams ir 
jų palikuonims be teisės parduoti. Šiek tiek per patikėtinį paliko 
sūnui iš pirmos santuokos. Tai mokestis už trejus metus koledže. 
Manau, visus tris ir išbus pirmakursis. 

— Nailsas Džeikobis. 

— Taip. Tas vaikis Edui buvo tikra rakštis subinėj. Gyveno su 
motina Kalifornijoje. Apsivogė, pateko į cypę. Manau, tai jo mo- 

tinėlės įtaka. Pernai Edas nuvyko aplankyti į Čino. Atsivežė į Bir- 
mingemą, įtaise į Bardvelio bendruomenės koledžo vidurinę. Iš 
pradžių gyveno su jais, bet vis užsipuldinėjo kitus vaikus ir šiaip 
elgėsi bjauriai. Ponia Džeikobi kažkiek laiko su tuo taikstėsi, bet 
pagaliau išsiuntė į bendrabutį. 

— Kur jis buvo? 

— Birželio dvidešimt aštuntosios naktį? — Metkalfas prisimer- 
kęs pažiūrėjo į Greihamą. - Ir policija, ir aš jau galvojome apie tai. 
Nuėjo į kiną, po to grįžo į mokyklą. Turi alibi. Be to, jo kraujas — 
O grupės. Pone Greihamai, po pusvalandžio turiu užvažiuoti žmo- 
nos. Jei norite, gal galėtume pasikalbėti rytoj? Pasakykit, kuo ga- 
liu būti naudingas. 

— Noriu pamatyti asmeninius Džeikobių daiktus. Dienoraš- 
čius, piešinius — viską. 

— Beveik nieko neturiu — juk viskas žuvo per gaisrą Detroite, 
dar prieš jiems atsikraustant. Nieko ypatingo: Edas virino rūsyje, 
kelios kibirkštys užkrito ant ten saugomų dažų, netrukus liepsno- 
jo visas namas. Yra keletas laiškų. Laikau juos seife kartu su kelio- 
mis brangenybėmis. Neprisimenu, jog būčiau matęs dienoraščius. 
Visa kita saugykloje. Gal Nailsas turi kokių nuotraukų, bet abejo- 
ju. Štai ką siūlau: rytoj pusę dešimtos turiu būti teisme, bet galiu 
palydėti jus į banką. Ten pasiknaisiosite, o aš grįšiu pas jus po 
teismo. | 

— Puiku, — atsakė Greihamas. — Dar vienas dalykas. Galėčiau 
pasinaudoti visomis, susijusiomis su testamentu, kopijomis: pa- 
raiškomis del turto, bet kokiu testamento ginčijimu, laiškais. No- 
rėčiau turėti visus dokumentus. 

— Manęs jau prašė Atlantos pareigūnai. Žinau, nori sulyginti 
su Lidsų turima žeme Atlantoje, — pasakė Metkalfas. 

— Vis dėlto norėčiau turėti asmenines kopijas. 

— Gerai, padarysiu kopijas ir jums. Bet juk negalvojate, jog visa 
tai dėl pinigų? 

— Ne. Tiesiog tikiuosi kur nors čia ir Atlantoje užtikti tokią pat 
pavardę. 

— Linkiu sėkmės. 


Bardvelio bendruomenės koledžo studentų miestelyje aplink 
prišiukšlintą keturkampį plūktos žemės kiemą stovėjo keturi 
bendrabučiai. Tuo metu, kai atėjo Greihamas, buvo pats muzikos 
karo įkarštis. 

Priešingose kiemo pusėse esančiuose balkonuose visu garsu pa- 
leisti garsiakalbiai stengėsi perrėkti vienas kitą. Tai buvo Kzss atlie- 
kama 1812 Overture versija. Apskriejusi puslankį, per dešimtį pė- 
dų nuo Greihamo sprogo vandens bomba. 

Patraukęs į viršų kelnių klešnes, peržengė per dviratį ir bendra 
svetaine patraukė link Džeikobio miegamojo. Durys buvo pravi- 
ros, pro plyšį griaudėjo muzika. Greihamas pasibeldė. 

Jokio atsako. 

Pastūmė duris. Ant lovos sėdėjo aukštas spuoguotas vaikinas ir 
rūke stiklo pypkę. Ant gretimos lovos gulėjo grubaus audinio kom- 
binezoną vilkinti mergina. 

Iš visų jėgų stengdamasis susivokti, vaikiščias suktelėjo galvą į 
Greihamą. 

— Ieškau Nailso Džeikobio. 

Vaikinas atrodė apdujęs. Greihamas išjungė grotuvą. 

— Ieškau Nailso Džeikobio. 

— Čia tik šiokie tokie vaistai nuo mano astmos, žmogau. Ar 
bent beldeisi? 

— Kur yra Nailsas Džeikobis? 

— Iškrušk, nežinau. Ko tau iš jo reikia? 

Greihamas parodė ženklelį. 

— Pajudink smegeninę. 

— Eina šikt, — ištarė mergina. 

— Narkotikai, po velnių. Nevartojau, pasikalbėkim minutėlę, 
žmogau. 

— Pakalbėkim apie tai, kur yra Džeikobis. 

— Manau, jog galiu paieškoti, — pasiūlė mergina. 

Greihamas laukė, kol mergina klausinėjo kituose kambariuo- 
se. Iš ten, kur ji užsukdavo, buvo girdėti nuleidžiamo vandens 
garsai. 

Kambaryje buvo keletas Nailso Džeikobio pėdsakų - ant spin- 
telės prie lovos gulėjo Džeikobių šeimos nuotrauka. Greihamas, 
nuėmęs nuo jos stiklinę su aptirpusiu ledu, rankove nušluostė drėg- 
ną ratą. 

Mergina sugrįžo. 

— Pamėgink Nuožmiojoje gyvatėje, - pasakė. 


Tarp parduotuvių esantis Nuožmiosios gyvatės baras išsiskyrė 
tamsiai žaliai uždažytais langais. Aikštelė greta buvo pilna įvai- 

riausių transporto priemonių: didžiulių sunkvežimių be prieka- 
bų, panašių į šunis apkapotomis uodegomis; mažučių automobi- 
liukų; senų Dodžy ir Ševrolety, kad šauniau atrodytų pakeltais ga- 
lais; stovėjo purpurinis kabrioletas ir keturi puikūs Har//ai—De- 
vidsonai. 

Nuo virš durų įtaisyto oro kondicionieriaus varvėjo ant šali- 
gatvio. 

Išsilenkęs, kad išvengtų lašų, Greihamas įėjo į vidų. 

Baras buvo perpildytas. Dvokė dezinfekavimo priemonėmis ir 
išsivadėjusia Czm0e. Stotinga, kombinezonu vilkinti barmenė, no- 
rėdama paduoti Greihamui Kolos, ištiesė per galvas ranką. Čia ji 
buvo vienintelė moteris. 

Niūrus ir plonas kaip skiedra Nailsas Džeikobis stovėjo prie 
muzikos automato. Monetas įmetė jis, tačiau mygtukus paspaude 
greta stovintis vyriškis. 

Kitaip nei Džeikobis, šis nepanėšėjo į pasileidusį moksleivį. 

Džeikobio palydovas atrodė keistai. Prie kampuoto, raumenin- 
go kūno visiškai netiko pernelyg vaikiškas veidas. Dėvėjo marški- 
nėlius ir balkšvus džinsus išsipūtusiomis kišenėmis. Rankos su iš- 
sišovusiais raumenimis buvo didžiulės, bjauriomis plaštakomis. 
Profesionalo padaryta tatuiruotė ant kairiojo dilbio skelbė: „Gi- 
męs kruštis“. Ant kitos rankos grubiai akivaizdžiai kalėjime buvo 
užrašyta: „Gašlūnas“. Kalėjime trumpai skusti plaukai atauginėjo 
nelygiai. Kai jis siekė muzikos automato mygtukų, Greihamas ant 
jo dilbio pastebėjo nediduką išskustą plotelį. 

Pajuto šaltą gumulą pilve. 

Nusekė Nailsą Džeikobį ir Gašlūną per minią į patalpos gilu- 
mą. Anie atsisėdo kabinoje. 

Greihamas sustojo per dvi pėdas nuo staliuko. 

— Nailsai, mano vardas Vilas Greihamas. Noriu kelias minutes 
su tavimi pasikalbėti. 

Gašlūnas pažvelgė į Greihamą ir įžūliai nusišiepė. Jam trūko 
vieno priekinio danties. 

— Ar aš tave pažįstu? 

— Ne. Nailsai, bet man reikia pasikalbėti su tavimi. 

Nailsas pašaipiai išlenkė antakius. Greihamas pagalvojo, kas 
jam galėjo nutikti Čino. 

— Mes šiuo metu asmeniškai bendraujame. Nešdinkis, - pasa- 
kė Gašlūnas. 

Greihamas įdėmiai nužvelgė gumbuotas raumeningas rankas, 
pleistro žymę alkūnės sulenkime ir nediduką nuskustą plotelį. Ja- 
me Gašlūnas išbandė peilio geležtės aštrumą. Pasikasė. 

Aš bijau Gašlūno. Kovoti ar atsitraukti? 

— Ar girdi mane? — pakartojo Gašlūnas. - Nešdinkis. 

Greihamas atsisagstė švarką ir ant stalo padėjo pažymėjimą. 

— Sėdėk ramiai, Gašlūne. Jei mėginsi stotis, gausi dar vieną 
skylę. 

— Atsiprašau, pone. 

Žaibiškas kalinio nuoširdumas. 

— Gašlūne, noriu, kad kai ką padarytum. Įkišk ranką į savo 
kairiąją užpakalinę kišenę. Tik du pirštus. Rasi penkių colių bliz- 
gančiomis kriaunomis peilį. Padėk ant stalo... dėkoju. 

Greihamas įsikišo riebaluotą peilį į kišenę. 

— Ką gi, kitoje tavo kišenėje yra piniginė. Ištrauk ją. Šiandien 
davei kraujo, tiesa? 

— Tai kas? 

— Ogi parodyk ten šiandien duotą blanką, kurį pateiksi kraujo 
banke kitą kartą. Išskleisk ant stalo. 

Gašlūno kraujo grupė buvo O. Išbraukti Gašlūną. 

— Kiek laiko išėjęs? 

— Tris savaites. 

— Kas tave prižiūrintis pareigūnas? 

— Niekas, paleistas ne lygtinai. 

— Va, dabar meluoji. - Greihamas norėjo pagąsdinti Gašlūną. 
Galėjo sulaikyti už neleistino ilgio peilio nešiojimą. Buvimas svai- 
galais prekiaujančioje vietoje taip pat lygtinio paleidimo pažeidi- 
mas. Greihamas žinojo, kad pyksta dėl to, jog Gašlūnas jį išgąsdino. 

— Gašlūne. 

— Taip. 

— Nešdinkis. 


— Nežinau, ką papasakoti, tėvą pažinojau ne itin gerai, — pasa- 
kė Nailsas į mokyklą jį vežančiam Greihamui. — Paliko mamą, kai 
man buvo treji, ir daugiau nemačiau. Mama taip norėjo. 

— Pernai pavasarį tevas aplanke? 

— Taip. 

— Čino. 

— Jūs viską žinote. 

— Tiesiog stengiuosi būti atviras. Kas nutiko? 

— Ką gi, atvyko aplankyti, buvo suirzęs ir stengėsi nesidairyti — 
juk daugybė Žmonių stebėjo jį lyg žvėrį zoologijos sode. Daug 
buvau girdėjęs iš mamos, bet jis nepasirodė toks blogas. Tiesiog 
tai buvo priešais stovintis vyras bjauriu sportiniu švarku. 

— K jis sakė? 

— K3 gi, tikėjausi, kad jis arba pradės mane murkdyti mano 
šūde, arba sakys pats esąs dėl visko kaltas. Bent jau taip elgiasi 
dauguma lankytojų. O jis tiesiog paklausė, ar norečiau eiti į mo- 
kyklą. Sakė, pasistengs gauti globą, jei eisiu. Pamegins. „Tu turi 
pats sau šiek tiek padėti. Pamėgink tir padek sau, o aš įtaisysiu tave 
į mokyklą“, ir panašiai. 

— Po kiek laiko išėjai? 

— Po dviejų savaičių. 

— Nailsai. Ar įstaigoje kam nors pasakojai apie savo šeimą? Ka- 
meros draugams ar kam nors kitam? 

Nailsas Džeikobis staigiai žvilgtelėjo į Greihamą. 

— Ach, štai kas. Supratau. Ne. Nepasakojau apie tėvą. Negalvo- 
jau apie jį daugybę metų, kodėl turėčiau kalbėti? 

— O čia? Ar kada buvai į tėvų namus atsivedęs draugų? 

— Tėvo, ne tėvų. Ji nebuvo mano motina. 

— Ar buvai ką nors atsivedęs? Mokyklos draugus ar... 

— Prekeivius, pareigūne Greihamai? 

— Teisingai. 

— Ne. 

— Niekada? 

— Nė karto. 

— Ar tėvas kada nors minėjo kokį nors pavojų, gal buvo kuo 
nors susirūpinęs mėnesį ar porą prieš tai nutinkant? 

— Kai paskutinį kartą kalbėjomės, buvo susirūpinęs, bet tik del 
mano mokslų. Labai daug praleidau. Nupirko man du žadintu- 
vus. Daugiau tikrai nieko nežinau. 

— Ar turi kokių nors su juo susijusių dokumentų, laiškų, nuo- 
traukų, ko nors? 


— Ne. 


— Juk turi šeimos nuotrauką. Ant spintelės prie lovos. Greta 
pypkės. 

— Tai ne mano pypkė. Negrūdu to purvino daikto į burną. 

— Reikia tos nuotraukos. Nukopijuosiu ir grąžinsiu. Ką dar 
turi? 

Džeikobis išsitraukė cigaretę ir paplekšnojo per kišenes ieško- 
damas degtukų. 

— Tai viskas. Net neįsivaizduoju, kodėl man 77 davė. Tėvas 
šypsosi pom/4i Džeikobi ir savo mažiems išperoms. Galit ją pasi- 
laikyti. Į mane tėvas niekada taip nežiūrėjo. 


Greihamui reikėjo daugiau sužinoti apie Džeikobius. Naujieji 
pažįstami Birmingeme nedaug tepadėjo. 

Baironas Metkalfas parodė seifo turinį. Greihamas perskaitė 
plonyų laiškų pluoštelį, dauguma buvo susiję su verslo reikalais, 
peržvelgė juvelyrinius dirbinius ir stalo sidabrą. 

Tris dienas plušo saugykloje. Vakarais padedavo Metkalfas. 
Atidarė kiekvieną dėžę, peržiūrėjo. Pagal policijos nuotraukas matė, 
kur šie daiktai stovėjo. 

Dauguma baldų buvo nauji, nusipirkti už draudimo pinigus. 
Džeikobiai vargiai galėjo ant jų palikti kokių nors pėdsakų. 

Greihamo dėmesį patraukė vienintelis daiktas — spintelė prie 
lovos, vis dar nubarstyta pirštų atspaudų paieškos milteliais, su 
užtiškusio žalio vaško dėme. 

Akimirką Greihamas įsivaizdavo, jog žudikas galbūt mėgo 
žvakes. 

Birmingemo ekspertai puikiai pasidarbavo. 

Deja, tiek jie, tiek Džimis Praisas Vašingtone ant skardinės te- 
sugebėjo surasti apsitrynusį nosies galiuko atspaudą. 

FTB laboratorijos Ginklų ir įrankių skyriaus specialistai nusta- 
tė, jog šakelės buvo nukarpytos trumpu buku daiktu — replėmis. 

Dokumentų skyriaus specialistai išpjaustytą ženklą nusiuntė į 
Lenglio Rytų studijų fakultetą. 

Greihamas atsisėdo sandėlyje ant dėžės ir perskaitė ilgą ataskai- 
tą. Rytų studijų centras pranešė, kad ženklas yra kinų kilmės ir 
reiškia „Tu pataikysi“ arba „Tu pataikysi į viršūnę“. Kartais šie 
posakiai vartojami lošimo namuose. Tai sėkmės ženklas. Taip pat 
Rytų studijų mokslininkai pranešė, jog toks ženklas naudojamas 
senoviniame kinų žaidime Madžonge. Simbolizuoja Raudonąjį 
Drakoną. 

FTB biure Vašingtone Krofordas kalbėjosi telefonu su Birmin- 
gemo oro uoste esančiu Greihamu. Į kabinetą įėjo sekretorė ir 
davė ženklą: 

— 2706 linija skambina daktaras Ciltonas iš Cesapiko ligoni- 
nės. Sako, jog labai svarbu. 

Krofordas linktelėjo. 

— Luktelk, Vilai, — perjungė liniją. - Krofordas. 

— Frederikas Čiltonas, pone Krofordai, aš.. 

— Taip, daktare. 

— Turiu žinutę, tiksliau dvi vienos žinutės dalis, tikriausiai nuo 
žmogaus, nužudžiusio tuos Žmones Atlantoje ir... 

— Iš kur gavote? 

— Iš Hanibalo Lekterio vienutės. Parašyta ant tualetinio popie- 
riaus. Įsivaizduojat, turi atspaustas dantų žymes. 

— Ar galite perskaityti daugiau jos neliesdamas? 

Iš visų jėgų stengdamasis kalbėti ramiai, Čiltonas perskaitė: 


Mano mielas daktare Lekteri, 

Noriu pasakyti, jog esu be galo nudžiugintas jūsų dėmesio man. 
Kai sužinojau apie milžinišką jūsų susirašinėjimo apimtį, klausiau 
savęs, ar išdrįsiu? Žinoma, išdrįsiu. Netikiu, jog išduosite jiems, 
kas esu, net jei tai ir žinote. Be to, kūnas, kuris šiuo metu man 
priklauso, tėra smulkmena. 

Svarbu tai, kuo tapsiu po vi7sm20. Žinau, jog esate vienintelis, 
pajėgsiantis tai suprasti. Turiu keletą daiktų, kuriuos noriu būti- 
nai jums parodyti. Vieną dieną galbūt, jei leis aplinkybes. Tikiuo- 
si, jog galėsime susiraši.... 


— Pone Krofordai, šioje vietoje pradurta skylė, toliau rašo: 
Metų metus stebėjau, surinkau visas spaudos žinutes apie jus. 


Manau, jog jos išreiškia neobjektyvų kažkieno požiūrį. Tokį pat 
neobjektyvų, kaip ir apie mane. Jie mėgsta suteikti žeminančias 

pravardes, tiesa? Dantukų Fėja. Ar gali būti kas nors nederamiau? 
Gėdyčiausi jūsų, jeigu nežinočiau, jog lygiai taip, kaip ir aš, nieki- 
nate spaudą. 

Mane domina tyrėjas Greihamas. Neįprastai atrodo, tiesa? Ne 
ttin dailus, bet turintis tikslą. 

Turite paaiškinti jam, kad nesikištų. 

Atleiskite už rašymo priemones. Pasirinkau tokį būdą todėl, 
jog šis popierius labai greit ištirps, jei turėsite jį praryti. 


— Čia vėl dalelės trūksta. Skaitau pačią pabaigą: 


Jei gausiu jūsų atsaką, kitą kartą galėsiu atsiųsti ką nors šviežes- 
nio. Nuoširdžiai jūsų — 
Begalinis aistruolis 


Čiltonui baigus skaityti stojo tyla. 

— Ar klausote? 

— Taip. Ar daktaras Lekteris Žino, jog turite šį laišką? 

— Dar ne. Šį rytą jį perkelė į izoliatorių, kol išvalys jo patalpą. 
Valytojas užmiršo skudurą 1r kriauklei nušluostyti nusivyniojo tu- 
aletinio popieriaus. Laišką surado įvyniotą į ruloną ir atnešė man. 
Visada atneša viską, ką suranda paslėptą. 

— Kur Lekteris dabar? 

— Vis dar izoliatoriuje. 

— Ar iš ten mato savo patalpas? 

— Leiskite pagalvoti... Ne, ne, tikrai nemato. 

— Luktelkit sekundę, daktare, — Krofordas paspaudė laukimo 
mygtuką. Žiūrėjo į dvi mirksinčias švieseles ant aparato ir jų ne- 
matė. Krofordas, žvejojantis žmones, pamatė, jog jo plūdė paniro 
ir plaukia prieš srovę. Vėl susijungė su Greihamu. 

— Vilai... Žinutė, tikriausiai nuo Dantukų Fėjos, paslėpta Lek- 
terio vienutėje Česapike. Atrodo tarsi gerbėjo laiškas. Jis laukia 
Lekterio pritarimo, svajoja apie tai. Užduoda klausimus. 

— Kaip Lekteris tikisi atsakyti? 

— Dar nežinau. Dalis pradurta, dalis nuplėšta. Atrodo, jog tiki- 
si susirašinėti, kol Lekteris neįtars, jog žinome. Noriu ištirti laiš- 
ką, noriu iškrėsti vienutę, bet tai rizikinga. Juk jei Lekteris ką nors 
pajus, gali perspėti aną išgamą. Reikia, kad jie palaikytų ryšį, bet 
reikia 1r laiško. 

Krofordas papasakojo Greihamui, kur yra Lekteris dabar ir kaip 
laiškas buvo surastas. 

— Iki Česapiko — aštuoniasdešimt mylių. Negaliu laukti tavęs, 
drauguži. Ką manai? 

— Per menesį - dešimt lavonų. Negalime žaisti susirašinėjimo. 
Varyk laiško. 

— Varau, — atsakė Krotfordas. 

— Pasimatysime po poros valandų. 

Krofordas šūktelėjo sekretorę. 

— Sara, reikia malūnsparnio. Reikalas skubus, nesvarbu, kieno 
bus malūnsparnis - mūsų, miesto policijos valdybos ar jūrų laivy- 
no, - jis turi būti ant stogo po penkių minučių. Paskambink Do- 
kumentų skyriui, tegul atneša man visą medžiagą. Pasakyk Her- 
bertui, kad surinktų paieškos grupę. Po penkių minučių ant stogo. 

Įjungė Ciltono liniją. 

— Daktare Čiltonai, turime apieškoti Lekterio vienutę be jo 
žinios. Reikia jūsų pagalbos. Ar kam nors jau minėjote apie tai? 

— Ne. 

— Kur yra laišką suradęs valytojas? 

— Čia, mano kabinete. 

— Tegul ten ir lieka, ir pasakykit: niekam nė žodžio. Kiek laiko 
Lekteris izoliatoriuje? 

— Apie pusę valandos. 

— Ar tai neįprastai ilgai? 

— Dar ne. Bet jo patalpos valomos apie pusę valandos. Tuojau 
pradės nerimauti. 

— Gerai. Prašau, padarykite štai ką. Išsikvieskite komendantą 
ar inžinierių, ar kas ten pas jus atsakingas už pastato eksploataciją. 
Liepkite visame pastate užsukti vandenį, o po to Lekterio sparne 
suorganizuoti trumpą sujungimą. Tuomet tegu iškviestasis apsi- 
krovęs įrankiais pralekia koridoriumi pro izoliatorių, skubėdamas, 
neturėdamas laiko atsakyti į niekieno klausimus. Pasakyk, jog pats 
viską paaiškinsiu. Taip pat, jei šiandien dar neišveže šiukšlių, at- 
šaukite mašiną. Ir nelieskite laiško, gerai? Atvykstame. 

Krofordas paskambino Mokslinės analizės skyriaus viršininkui. 

— Brajanai, netrukus atskraidinsiu laišką, tikriausiai nuo Dan- 
tukų Fėjos. Ypatingos skubos. Po valandos ir nepažeistas jis turi 
būti padetas atgal. Pirmiausiai ieškos plaukų ir audinių, po to — 

paslėptų atspaudų, tada - Dokumentų skyriui, po to — tau. Taigi 
susisiek su jais... Gerai. Einu. Laišką pristatysiu tau pats. 


Lifte buvo šilta — federaliniuose pastatuose nurodyta visada pa- 
laikyti aštuoniasdešimt laipsnių Farenheito. Nuo malūnsparnio 
keliamo vėjo juokingai susitaršiusiais plaukais Krofordas leidosi 
žemyn nuo stogo su laišku. Pasiekęs audinių laboratoriją nusi- 
šluostė nuo veido prakaitą. 

Plaukų ir audinių skyrius buvo nedidelis, ramus, bet visuomet 
perkrautas darbo. Kambariai visuomet prikrauti dėžių su įkalčiais, 
atsiųstais iš visos šalies policijos valdybų: lipnios juostos, kuriomis 
buvo užklijuotos aukų burnos, virvės riešams surišti, suplėšyti ir 
krauju aptaškyti drabužiai — savotiškos įkapės. 

Vinguriuodamas tarp dėžių, pro tyrimų kambario langą Kro- 
fordas pastebėjo Beverli Kac. Virš baltu popieriumi užtiesto stalo 
kabėjo pora vaikiškų viršutinių drabužių. 

Sandaraus kambario ryškioje šviesoje rūpestingai apeidama vi- 
sas reljefines siūles moteris prieš plauką ir paplaukiui braukė per 
drabužius metaline mentele. Ant popieriaus krito purvo ir smėlio 
kruopelytės. Drauge su jomis, nejudančiame ore krisdamas šiek 
tiek lėčiau nei smėlis, bet greičiau nei pūkai, leidosi stipriai susi- 
sukęs plaukas. Pakreipusi galvą Beverli Kac žiūrėjo į jį Žvitriomis 
paukštiškomis akimis. 

Krofordas matė sujudančias lūpas. Žinojo, ką ji sako. 

— Pričiupau tave. 

Taip ji sakydavo visada. 

Krofordas pastukseno į stiklą ir ji, nusitraukdama baltas piršti- 
nes, tučtuojau 1šėjo. 

— Dar neieškojo atspaudų, tiesa? 

— Ne. 

— Pasiruošiau gretimą tyrimų kambarį. 

Kol Krofordas atseginėjo deklą, tyrėja užsimovė naują piršti- 
nių porą. 

Laiškas, dvi skiautės, buvo atsargiai paguldytas tarp dviejų plas- 
tikinių juostelių. Pastebėjusi dantų atspaudą, Beverli Kac atidžiai 
pažiūrėjo į Krofordą, bet negaišo laiko klausinėdama. 

Krofordas linktelėjo. Atspaudas visiškai atitiko žudiko sąkan- 
džio trafaretą, nusivežtą į Cesapiką. 

Krotfordas stebėjo pro stiklą. Suspaudusi laišką mažučiu spaus- 
tuku, pakabino virš balto popieriaus. Apžiūrėjusi stipriu didina- 
muoju stiklu, švelniai papūtė. Po to patapšnojo spaustuką metali- 
ne mentele. Apatinį popierių atidžiai apieškojo su padidinamuo- 
ju stiklu. 

Krofordas stebėjo visą apžiūrą. 

Kac su kitu spaustuku apvertė popierių ir ėmėsi antrosios pu- 
sės. Su pincetu nuo jo paviršiaus nuėmė kažką ploną, beveik kaip 
plaukas. 

Labai padidindama nufotografavo nuplėštus laiško galus ir pa- 
dėjo laišką atgal į dėklą. Greta padėjo porą baltų pirštinių. Baltos 
pirštinės — sutartas ženklas neliesti — visuomet guli greta įkalčio, 
kol jo neapžiūrėjo pirštų atspaudų ieškotojai. 

— Štai, — pasakė atiduodama dėklą Krofordui. - Vienas plaukas 
gal trisdešimtosios colio dalies. Pora melsvų grūdelių. Padirbėsiu 
su jais. Ką dar turi? 

Krofordas padavė tris sužymėtus vokus. 

— Plaukai iš Lekterio šukų. Plaukeliai iš Lekterio barzdaskutės. 
„O šie plaukai — laišką suradusio valytojo. Imkis. 

— Pasimatysim, — pasakė Kac. - Dievinu :avo plaukus. 


Paslėptų pirštų atspaudų laboratorijoje, žiūrėdamas į porėtą tu- 
aletinį popierių, Džimis Praisas raukėsi. Skersomis žvilgčiojo pro 
petį padėjėjui, dirbančiam su helio-kadmio lazeriu, bandančiam 
surasti pirštų atspaudų ir juos apšviesti. Ant popieriaus švytėjo 
riebalų, prakaito dėmės, tik ne pirštų atspaudai. 

Krofordas norėjo užduoti klausimą, bet laukdamas, kol Praiso 
akiniai nebeatspindės melsvų ugnelių, susilaikė. 

— Žinome, jog be pirštinių jį lietė trise, tiesa? — paklausė Praisas. 

— Taip, valytojas, Lekteris ir Čiltonas. 

— Vaikinukas, šveičiantis kriaukles, tikriausiai nusivalė rieba- 
lus su chemikalais. Bet kiti du — šios dėmės siaubingos! — chirurgi- 
nėmis žnyplėmis suspaustą popierių senatvinėmis dėmėmis išmar- 
gintomis rankomis Praisas laikė prieš šviesą. - Galiu paveikti du- 
jomis, Džekai, bet negaliu užtikrinti, jog jodinas taip greitai išsi- 
garuos. | 

— Ojei ninhidrinas? Jei karščiu? — įprastai Krofordas nedrįsda- 
vo techniniais klausimais patarinėti Praisui, bet dabar kabinosi už 

paskutinio šiaudo. Tikėjosi griežto atkirčio, bet senasis vyriškis 
atsakė gailiai ir liūdnai: 

— Ne. Negalėsime po to išvalyti. Negaliu tau surasti atspaudų, 
Džekai. Jų čia nėra. 

— Po velnių, — nusikeikė Krofordas. 

Senukas nusisuko. Krofordas ant jo kaulėto peties uždėjo ranką. 

— Po velnių, Džimai, juk jei čia būtų buvęs bent vienas atspau- 
das, būtum jį suradęs. 

Praisas nieko neatsake. Jis išpakavo porą rankų — ėmėsi kitos 
bylos. Šiukšliadėžėje garavo sausas ledas. Krofordas ten švystelėjo 
ir baltas pirštines. 


Iš nusivylimo maudžiančiu skrandžiu Krotordas skubėjo į Do- 
kumentų skyrių, kur laukė Loidas Baumanas, iškviestas tiesiog iš 
teismo ir dar nespėjęs peršokti nuo vieno darbo prie kito. Bauma- 
nas atrodė lyg ką tik iš miego pakirdęs žmogus. 

— Sveikinu. Drąsus žygis, — greitai ir rūpestingai perkeldamas 
laišką ant darbastalio pasakė Baumanas. — Kiek turiu laiko? 

— Daugiausiai dvidešimt minučių. 

Apšviestas Baumano lempų, popierius švytėjo. Pro pailgą iš- 
plėštą skylę buvo matyti apatinis tamsiai žalias popierius. 

— Pagrindinis, svarbiausias dalykas, kurį turime sužinoti, kaip 
Lekteris ketino atsakyti, - pasake Krofordas Baumanui baigus skai- 
tyti. 

— Tikėtina, jog atsakymo instrukcija yra nuplėštoje dalyje.— 
Baumanas kalbėdamas darbavosi prožektoriais, filtrais ir kopijavi- 
mo kamera. — Štai Čia, viršutinėje dalyje, jis rašo: „Tikiuosi, mes 
susirašinė...“, toliau prasideda skylė. Lekteris perbraukė tai flo- 
masteriu, po to perlenkė lapą ir išplėšė. 

— Nes neturėjo kuo iškirpti. 

Itin ryškioje šviesoje Baumanas nufotografavo dantų atspaudą 
ir apatinę laiško pusę. Sukinėjant lempą aplink popierių 360 laips- 
nių kampu, ant sienų šokčiojo šešėliai, o jo rankos, atlikdamos 
neįprastus judesius, tarsi kūrė paslaptingą pantomimos spektaklį. 

— Dabar galime suvirškinti labai nedaug, — Baumanas padėjo 
laišką tarp dviejų stiklo lakštų ir kiek galėdamas išlygino skylės 
kraštus. Skuteliai buvo ištepti raudonu rašalu. Baumanas kažką 
burbuliavo. Tik iš trečio karto Krofordas suprato, ką 1 B šnibžda: 
„Tu gudrus, aš dar gudresnis“. 

Baumanas įjungė ir ant laiško sufokusavo mažos telekameros 
filtrus. Užtamsino kambarį. Teliko blyškus raudonas lempos švy- 
tėjimas ir melsvai žalsvas monitoriaus ekranas. 

Žodžiai „Tikiuosi, mes susirašinė...“ ir išplėšta skylė ekrane buvo 
stipriai padidinti. Raudonas rašalas Šio pranykęs ir apdrasky- 
tuose kampuose išryškėjo raidės. 

— Spalvotas anilininis rašalas pradingsta veikiant infraraudo- 
naisiais spinduliais, — pasakė Baumanas. — Čia turėtų būti „T“ 
viršūnėlės, čia ir čia. Gale yra uodegėle, kuri gali būti „M“ ar „N“, 
o gal ir „R“. —- Baumanas viską nufotografavo ir įjungė šviesą. — 
Džekai, šiuo atveju yra tik du būdai susisiekti — telefonas ir spau- 
da. Ar Lekteris gali greitai paskambinti? 

— Gali paskambinti, bet ne skubiai, be to, jungiama per ligoni- 
nės komutatorių. 

— Tuomet vienintelis saugus kelias yra skelbimai spaudoje. 

— Žinome, jog mūsų Širdukas skaito Tar:/er. Tie skiedalai apie 
Lekterį ir Greihamą buvo išspausdinti tik jame. Nežinau jokio 
kito laikraščio, kuris būtų tai išspausdinęs. 

— Trys „T“ 1r „R“ yra žodyje Tar:/er. Asmeninių skelbimų skil- 
tyje, kaip manai? Reikia ieškoti ten. 

Krofordas paskambino į FTB laboratoriją, po to - į Čikagos 
biurą. 

Kai baigė, Baumanas atidavė jam dėklą. 

— Tattler išeina šį vakarą, —- pasakė Krofordas. - Jis spausdina- 
mas Čikagoje pirmadieniais i ir ketvirtadieniais. Gausime bando- 
muosius numerius. 

— Dar turėsiu informacijos apie laišką, bet, manau, nieko reikš- 
mingo, — tarė Baumanas. 

— Bet kokią žinią perduok man tiesiai į Čikagą. Susisieksime, 
kai grįšiu iš ligoninės, — eidamas pro duris pasakė Krofordas. 

Vašingtono metro centrinės stoties turniketas išspjovė atgal plas- 
tikinę mokėjimo kortelę, ir Greihamas, kelioniniu krepšiu neši- 
nas, atsidūrė vidudienio kaitroje. 

Dž. Edgaro Huverio pastatas kaitroje mirguliuojančioje De- 
šimtojoje gatvėje buvo panašus į betoninį narvą. Į naująją būstinę 
FTB persikraustė jau po to, kai Greihamas paliko Vašingtoną. 
Šiame pastate jis niekada nedirbo. 

Krofordas sutiko Greihamą prie požeminio įvažiavimo apsau- 
gos stendo ir paėmė paskubomis išrašytus jo dokumentus. Grei- 
hamas buvo pavargęs, jam įkyrėjo visi tie dokumentų patikrini- 
mai. Krofordas norėjo žinoti, kaip jaučiasi žmogus paaiškėjus, jog 
žudikas juo domisi. 

Greihamas turėjo magnetinę kortelę, tokią pačią, kokią lieme- 
nės kišenėje turėjo Krofordas. Įkišo ją į elektroninę spyną ir atsi- 
dūrė ilgame baltame koridoriuje. Kelioninį krepšį nešė Krofordas. 

— Pamiršau pasakyti Sarai, kad atsiųstų mašiną. 

— Ko gera, šitas kelias greitesnis. Ar sėkmingai pakišai laišką 
atgal Lekteriui? 

— Aba, — atsakė Krofordas, - ką tik grįžau. Išpylėme vandenį 
ant koridoriaus grindų ir imitavome vamzdžio trūkį bei trumpą 
sujungimą. Ten buvo Saimonsas — dabar jis SAC padėjėjas Balti- 
morėje. Paprašėme jo iššluostyti koridorių po to, kai Lekteris buvo 
nuvestas atgal į vienutę. Saimonsui atrodo, kad Lekteris patikėjo. 
— Lėktuve pradėjau galvoti, jog Lekteris galėjo pats parašyti tą 
laišką. | 

— Aš irgi abejojau, kol nepamačiau. Kandimo žymė ant popie- 
riaus tiksliai atitinka tą, kuri buvo ant moters kūno. Rašyta šrati- 
nuku, o Lekteris neturi. Žmogus, kuris rašė, skaitė Zat:/er, o Lek- 
teris negauna Žzt:/er. Renkinas su Vilingemu išnaršė vienutę. Pui- 
kiai pasidarbavo, bet ničnieko nesurado. Pirmiausiai pasidarė mo- 
mentines nuotraukas, kad po to galėtų viską tiksliai sudėti atgal. 
Po to užėjo valytojas ir atliko tai, ką visuomet daro. 

— Tai ką gi tu manai? 

— Kadangi šis laiškas negali būti įkalčiu, praktiškai tai tėra mie- 
las niekutis, — pasakė Krofordas. — Vis tiek turime leisti jiems su- 
sirašinėti ir privalome susekti tą ryšį, tik, po velnių, nežinau, kaip. 
Po keleto minučių gausime likusius laboratorijos duomenis. 

— Ar kontroliuojate Lekterio paštą ir telefoninius pokalbius? 

— Kiekvieną kartą Lekteriui skambinant įjungiamas diktofo- 
nas, yra numerio fiksatorius. Tačiau šeštadienio popietėmis jis 
skambina savo advokatui. Šie skambučiai nukreipiami kita linija, 
ir niekas negali būti tikras. 

— O ką sako advokatas? 

— Nieko. Nuo šiol visi Lekterio skambučiai keliaus per ligoni- 
nės komutatorių, taigi čia rūpesčių nekils. Nuo šiol kapstysimės ir 
jo korespondencijoje į abi puses. Ačiū Dievui, dėl orderio jokių 
problemų nekilo. 

Krofordas paspaudė durų skambutį ir į užraktą įkišo magneti- 
nę kortelę. 

— Mano naujas kabinetas. Prašau užeiti. Išdažius karo laivą, 
likusius dažus dizaineris panaudojo šiam kabinetui. Štai tas laiš- 
kas. Originalaus dydžio kopija. 

Greihamas skaitė du kartus. Pamačius tarsi voratinklio gijomis 
išvedžiotą savo vardą, pradėjo spengti ausyse. 

— Bibliotekoje patikino, jog Tar:/e7 — vienintelis laikraštis, ra- 
šęs apie Lekterį ir tave, - pasake Krofordas įmesdamas į stiklinę 
Alka-Seltzer tabletę. — Ar nori vienos? Tau gerai. Straipsnis buvo 
išspausdintas praeito pirmadienio vakarą. Kioskuose visoje šalyje 
buvo tik antradienį, o kai kur- Aliaskoje, Meine — tik trečiadienį. 
Dantukų Fėja gavo vieną egzempliorių, ir negalėjo gauti anks- 
čiau, negu antradienį. Perskaitęs ir parašė Lekteriui. Renkinas su 
Vilingemu, ieškodami voko, vis dar knisasi ligoninės šiukšlėse. 
Šlykštus darbas. Toje ligoninėje j jie neatskiria popieriaus nuo kitų 
atmatų. Puiku, Lekteris gauna žinutę iš Dantukų Fėjos ne anks- 
čiau nei trečiadienį. Išplėšęs dalį apie tai, kaip susisiekti, užbraižo 
ir išspaudžia dar vieną ankstesnį sakinį. Nesuprantu, kodėl tiesiog 
nenuplėšė 1r jo? 

— Todėl, kad jis pilnos komplimentų pastraipos viduryje, — 
nusišaipė Greihamas. — Nekilo ranka j jos sunaikinti. Štai kodėl 
Lekteris neišmetė viso laiško. — Jis pasitrynė smilkinius krumpliais. 

— Baumanas mano, jog Lekteris, atsakydamas Dantukų Fėjai, 
pasinaudos Zar:/er puslapiais. Tai geriausia galimybė. Kaip ma- 
nai, ar Lekteris atsakys į šį laišką? 

- Žinoma. Jis tikras korespondencijos specialistas. Su kuo tik 
nesusirašinėja. 

— Jei jie tikrai naudotųsi Zar:/er, Lekteris sunkiai būtų spėjęs 
patalpinti atsakymą šios dienos numeryje, net jei skubų laišką į 
leidinį būtų išsiuntęs tą pačią dieną, kai gavo Dantukų Fėjos Ži- 
nutę. Česteris iš Čikagos biuro jau ten, tikrina visus skelbimus. 
Kaip tik šiuo metu spaustuvėje vartosi bandomieji laikraščio lakštai. 

— Tik, del Dievo, nesukelkite jokio bruzdesio, - pasake Grei- 
hamas. 

— Spaustuvės šefas galvoja, Jog Česteris — nekilnojamojo turto 
agentas, sugalvojęs užsidirbti iš jų skelbimų. Tempia visus bando- 
muosius lakštus iš eilės, o Česteris, kad nesukeltų įtarimo, viską iš 
eilės ir skaito. Gerai, tarkime, supratome, kaip Lekteris su žudiku 
susisiekia, ir galime pasinaudoti tokiu pat būdu. Galime suklastoti 
žinutę Dantukų Fėjai, bet ką rašysime? Kaip tuo pasinaudosime? 

— Akivaizdu, jog reikia stengtis privilioti jį prie pašto dėžutės, — 
pasakė Greihamas. — Reikia masinti viskuo, kas tik jam galėtų 
patikti. Galiu pasikalbėti su Lekteriu ir pranešti apie neva „svar- 
bius įkalčius“. Apie kokią nors jo klaidą ir kad mes laukiame klai- 
dos pakartojimo. 

— Būtų idiotas, jei ant to užkibtų. 

— Žinau, jog jis ne idiotas. Ar žinai, kas bus pats puikiausias 
masalas? 

— Nesu tikras. 

— Geriausias masalas bus pats daktaras Lekteris, — atsakė Grei- 
hamas. 

— Gal galiu sužinot, kaip? 

— Pragariškai sudėtinga, suprantu. Paimsime Lekterį federalų 
globon. Ciltonui nebereikės kaip pririštam sėdėti Cesapike. Lek- 
terį kaip įmanoma saugiau paslėpsime mūsų veteranų psichiatri- 
nėje ligoninėje. Po to paskleisime gandus apie pabėgimą. 

— O Kristau! 

— Po didžiojo „pabėgimo“ kitos savaitės laikraštyje išspausdin- 
sime žinutę Dantukų Fėjai. Joje Lekteris kvies susitikti. 

— Del Dievo, ar kas nors gali norėti susitikti su Lekteriu? Turiu 
omeny net Dantukų Fėją? 

— Kad jį užmuštų, Džekai, - Greihamas pakilo. Kabinete ne- 
buvo lango, pro kurį galėtų žiūrėti kalbėdamas. Atsistojo priešais 
stendą „Ieškomi“ — tai buvo vienintelė Krofordo sienų puošmena. 

— Matai, tuomet Dantukų Fėja galėtų jį sugerti, pasisavinti jo jaus- 
mus ir mintis, taptų pranašesnis. 

— Kalbi gana užtikrintai. 

— Nesu tikras. Kas gali būti tikras? Ką jis rašo tame laiške? „Norė- 
čiau parodyti kelis dalykus. Kada nors, jei aplinkybės leis.“ Tai 
gali būti rimtas kvietimas. Nemanau, jog tai rašė tik iš mandagumo. 

— O ką jis norėtų parodyti? Aukos nepažeistos, visi organai 
vietoje, išskyrus siauras skalpų juosteles, kurios tikriausiai... Kaip 
pasake Blumas? 

— Buvo suvirškintos, — atsakė Greihamas. — Vienas Dievas ži- 
no, ką jis turi. Tremontas, atsimeni Tremonto kostiumus Spou- 
keine? Jau rišamas prie neštuvų vis linkčiojo smakru į jų pusę, 
tarsi norėdamas dar kartą parodyti juos policininkams. Nežinau, 
ar Lekteris padės sučiupti Dantukų Fėją, bet manau, jog tai ge- 
riausias mūsų ėjimas. 

— Velniai rautų, jei žmonės sužinos, jog Lekteris pabėgo, kils 
panika. Užpuls visa spauda. Gal tai ir geriausias ėjimas, bet patau- 
pykime jį. 

— Tikriausiai Dantukų Fėja neprieis prie pašto dėžutės, bet gali 
įsigeisti pažvelgti iš toliau ir sužinoti, ar Lekteris jo nepakišo. Ga- 
lėtume parinkti dėžutę, regimą iš toliau tik keliose vietose ir jose 
įrengti stebėjimo postus. - Kalbėdamas Greihamas juto, jog bal- 
sas skamba neužtikrintai. 

- Slaptosios tarnybos turi prietaisą, kurio patys niekuomet ne- 
naudoja. Tikrai paskolins. Bet jei neįtaisysime jo šiandien, turėsi- 
me laukti iki pirmadienio, iki kito numerio. Laikraštis pasirodo 
penktą mūsų laiku. Taigi čikagiečiai dar turi valandą ir penkiolika 
minučių surasti Lekterio skelbimą, jei, žinoma, toks yra. 

— O kaip yra su Lekterio skelbimais? Jei atsiųs juos į ZatHler, ar 
negalėsime gauti jų anksčiau? 

— Čikagos biuras pas spaustuvės šefą nusiuntė porą seklių, — 
atsakė Krofordas, — Išrūšiuoti laiškai lieka redaktoriaus kabinete. 
Po to pagal skyrius sudaromi adresų sąrašai: siūlomi produktai 
vienišiems žmonėms, meilės žaidimai, stimuliuojančios piliulės, 
dailios azijietės merginos, asmeninės pamokos ir visokie kitokie 
niekai. Galėtume apeliuoti į redaktoriaus sąžinę ir pilietinės parei- 
gos jausmą, viską peržiūrėti ir prašyti laikyti liežuvį už dantų, bet 
bijau apsirikti ir leisti Tatt/er mus užkapoti. Reikia gauti orderį 
peržiūrėti ir perimti laiškus. Galvoju, kaip čia geriau pasielgti. 

— Jei čikagiečiai nieko nesuras, vis tiek galėsime įdėti skelbimą. 
Jei klystame dėl 7ar:/er, nieko neprarasime, - pasiūlė Greihamas. 

— Bet jei mes esame teisūs ir Tatt/er tikrai tarpininkauja jų ry- 
šiui, sukurpę skelbimą tik vadovaudamiesi šituo laišku, jį nubai- 
dysime — skelbimas gali pasirodyti įtartinas, ir liksime be nieko. 
Nepaklausiau tavęs apie Birmingemą. Nieko? 

— Su Birmingemu viskas baigta. Džeikobių namas perdažytas 
ir pertvarkytas, parduodamas. Daiktai, kol įsigalios testamentas, 
saugykloje. Perknisau dėžes. Visi žmonės, su kuriais kalbėjausi, 
Džeikobių gerai nepažinojo, bet pabrėžė vienintelį dalyką: Džei- 
kobiai buvo labai atidūs ir meilūs vienas kitam. Vis glaustinėjosi. 
Dabar iš jų nieko nebeliko, tik penki konteineriai saugykloje. Kaip 
norėčiau... 

— Nustok norėti. Dabar esi čia. 

— Kas naujo apie ženklą medyje? 

— „Pataikei į tikslą?“ Man jis nieko nereiškia, - atsakė Krofor- 
das. — Taip pat ir Raudonasis Drakonas. Beverli žino Madžongą. 
Ji atidi, bet nieko nepastebėjo. O iš plaukų žinome, jog jis — ne 
kinas. 

— Pamišelis nugnybo šakeles replėmis. Nematau... 

Suskambėjo Krofordo telefonas. Kalbėjo trumpai. 

— Laboratorija baigė laiško tyrimą, Vilai. Eime į erdvesnį ir ne 
tokį pilką Celerio kabinetą. 

Loidas Baumanas, pedantiškas kaip ir jo dokumentai, pasitiko 
koridoriuje. Po pažastimi pasikišęs dokumentų aplanką, abiejose 
rankose laikė dar drėgnas nuotraukas. 

— Džekai, po keturių penkiolika turiu būti teisme, — pasakė 
kaip visuomet susirūpinęs. — Šitie popieriai iš Niutono Eskju ir jo 
draugužės Nanos bylos. Padirbti čekį jai tas pats, kas nusispjauti. 
Dvejus metus mane mulkino spausdindami kelionės čekius spal- 
votu kopijuoklių. Visai nedavė atsikvėpti. Kaip manai, pačiam 
pabaigti ar paskambinti kaltintojui? 

— Pats pabaik, — atsakė Krofordas. — Štai ir atėjom. 

Beverli Kac nusišypsojo Greihamui nuo sofutės Celerio kabi- 
nete, po to nutaisė rūsčią miną, tokią, kaip šalia sėdinčio Praiso. 

Mokslinės analizės skyriaus viršininkas Brajanas Celeris buvo 
palyginti jaunas, tačiau praretėjusiais plaukais ir su storastikliais 
akiniais. Ant lentynos už Celerio stalo Greihamas pastebėjo 
H.J. Volso mokslinės kriminalistikos tekstus, tris Tedešio didžio- 

sios „Teismo medicinos“ tomus ir seną Hopkinso „Vokietijos žlu- 
gimo“ leidimą. 

— Vilai, man atrodo, buvome susitikę Džordžo Vašingtono uni- 
versitete, — pasakė Celeris. — Ar visus pažįsti? Puiku. 

Krofordas pasirėmė ant Celerio rašomojo stalo krašto. 

— Ar kas nors turi ką nors ypatingo? Ką gi, gal kas nors nustatė, 
jog laišką parašė ne Dantukų Fėja? 

— Ne, — atsakė Baumanas. — Prieš keletą minučių kalbėjausi su 
Čikaga ir perdaviau keletą skaičiukų, kuriuos radau atsispaudu- 
sius kitoje laiško pusėje. Šeši šimtai šešiasdešimt šeši. Parodysiu, 
kai prie to prieisim. Cikagoje jau turi daugiau nei du šimtus as- 
meninių skelbimų. — Baumanas ištiesė Greihamui pluoštą fak- 
sogramų. — Perskaičiau viską. Tai nenaudingas šlamštas: vedybi- 
niai skelbimai, prašymai grįžti. Neįsivaizduoju, kaip tarp jų atpa- 
žinsime mums reikalingą. 

Krofordas papurtė galvą. 

— Aš irgi nežinau. Išsiaiškinkim fizikinius duomenis. Taigi Dži- 
mis Praisas padarė viską, ką galėjo. Atspaudų nebuvo. Ką tu pasa- 
kysi, Bev? 

— Radau plaukelį. Storis ir tipas kaip Hanibalo Lekterio pavyz- 
džių. Taip pat ir spalva. Ji visiškai kitokia, negu Birmingeme ir 
Atlantoje. Tris mėlynus grūdelius ir kažkokią tamsią dulkelę nu- 
siunčiau Brajanui. — Ji klausiamai pakėlė antakius ir pasisuko į 
Brajaną Celerį. 

— Mėlyni grūdeliai - pramoniniu būdu gaminamas valiklis su 
chloru, — atsakė Celeris. - Tikriausiai pateko nuo valytojo rankų. 
Ir mažutėlė sudžiūvusio kraujo kruopelė. Pakanka nustatyti, jog 
tai tikrai kraujas, bet nepakanka, kad išskirtum kraujo grupę. 

— Galuose popierius nuplėštas ne pagal perforuotą liniją, — tęsė 
Beverli Kac. — Jeigu surastume tą ritinėlį kieno nors namuose ir 
nuo jo nebūtų daugiau nuplėšta, tai galėtų būti įrodymas. Siūlau 
tai pažymėti, kad arešto metu pareigūnai žinotų, jog reikia ieškoti 
ritinėlio. 

Krotfordas linktelėjo. 

— Baumanai? 

— Šeron iš mano skyriaus ištyrė popieriaus pavyzdį. Tai tualeti- 
nis popierius, skirtas laivams ir namukams ant ratų. Tekstūra ati- 
tinka gaminamą Vedekerio gamykloje Mineapolyje. Parduodamas 
visoje šalyje. 

Baumanas išdėliojo savo nuotraukas ant molberto prie lango. 
Būdamas liauno stoto, kalbėjo netikėtai giliu balsu, tariant Žo- 
džius lėtai slankiojo Adomo obuolys. 

— Pagal rašyseną tikriausiai tai dešiniarankis, rašantis kaire ran- 
ka ir sąmoningai pakeitęs rašyseną. Matome nelygius brūkštelėji- 
mus ir kintantį raidžių dydį. Iš proporcijų sprendžiu, jog ieško- 
mas vyrukas gali sirgti neišgydomu astigmatizmu. Abiejose laiško 
dalyse rašalas natūralioje šviesoje atrodo tarsi paprasto rašiklio ka- 
rališkasis mėlis, bet uždėjus spalvotus filtrus vaizdas pasikeičia. Ra- 
šyta dviem rašikliais. Pirmasis pakeistas kažkur trūkstamoje laiško 
dalyje. Matote, kur pirmasis pradeda užsikirtinėti. Jis nebuvo daž- 
nai naudojamas. Pradžioje yra dėmė, matote? Rašiklis stovėjo šer- 
dele žemyn pieštukinėje ar stiklinėje neuždengtas, ko gera, ant 
rašomojo stalo. Paviršius, ant kurio buvo padėtas šis popierius ra- 
šant, ganėtinai minkštas, primena sugeriamąjį popierių. O ant su- 
geriamojo popieriaus turėtų būti įsispaudę žymės, jeigu jį surastu- 
me. Todėl siūlau sugeriamą popierių prirašyti prie Beverli pasiū- 
lyto galimo įkalčio. 

Baumanas bakstelėjo į blogosios laiško pusės nuotrauką. Labai 
padidinus popierius atrodė pūkuotas. Jame buvo įsispaudę kaž- 
kokie šešėliai. 

— Prieš rašydamas apatinę dalį, taigi ir tai, kas nuplėšta, vyru- 
kas perlenkė popierių. Sitaip padidinus, nuožulnioje šviesoje gali- 
ma šį tą perskaityti. Galime išskirti „666 an.“. Gal būt čia jam 
užstrigo rašiklis ir turėjo užrašyti dar kartą? Nieko nepastebėjau, 
kol nepadidinau kontrasto. Ne viename skelbime kol kas nepaste- 
bėjau skaičių 666. Sakiniai įprastos struktūros, jokių nukrypimų. 
Popieriaus lankstymas atitinka įprastą laiškinį voką. Šios dvi tam- 
sios dėmės — nuo spaudos dažų. Tikriausiai mūsų žinutė buvo 
įdėta į kokį nors paprastą spaudinį. Tai tiek, - baigė Baumanas. — 
Jei turite kokių klausimų, atsakysiu vėliau, dabar turiu būti teisme. 

— Giliai juos įklampink, — palinkėjo Krofordas. 

Greihamas tyrinėjo Tar:/erasmeninių skelbimų stulpelius. („Pa- 
traukli, karališko stoto, jauna, 52, ieško krikščionio liūto, nerū- 
kančio, 40-70, bevaikio. Gali turėti dirbtinę galūnę. Jokių telefo- 
nų. Pirmame laiške atsiųsti nuotrauką.“) 

Paskendęs skausminguose ir beviltiškuose skelbimuose, Grei- 
hamas nepastebėjo, jog kiti išėjo, o Beverli kažką jam sako. 

— Atleisk, Beverli, ką sakei? — paklausė žiūrėdamas į jos skais- 
čias akis ir malonų, šiltą veidą. 

— Sakiau, jog malonu matyti tave sugrįžusį, čempione. Puikiai 
atrodai. 

— Dėkoju, Beverli. 

— Solas pasirinko virėjų mokyklą. Vis dar blaškosi, bet kai nu- 
rims, būtinai apsilankyk ir leisk jam pasipraktikuoti su tavo skran- 
džiu. 

— Būtinai. 

Celeris išėjo paslampinėti po savo laboratoriją. Žvilgčiodami į 
laikrodį pasiliko tik Krofordas ir Greihamas. 

— Iki Zatt/er pasirodymo liko keturiasdešimt minučių, — pasa- 
kė Krofordas. — Reikia patikrinti jų paštą. Ką pasakysi? 

— Patikrink. 

Celerio telefonu Krofordas keliais žodžiais persimetė su Čikaga. 

— Vilai, reikės būti pasiruošusiems sukeisti skelbimus, jei Čika- 
goje pasiseks. 

— Aš padirbėsiu. 

— Aš paieškosiu pašto dėžutės. 

Krofordas paskambino į slaptąsias tarnybas i ir gana ilgai kalbė- 
josi. Kai baigė, Greihamas vis dar rašė. 

— Puiku, pašto dėžutė bus nuostabi, - pagaliau pasakė Krofor- 
das. — Ji lauke, prie priešgaisrinės tarnybos pastato sienos, Anapo- 
lyje. Lekterio teritorija. Dantukų Fėja pagalvos, jog Lekteris tikrai 
galėtų apie ją žinoti. Skyreliai abėcėlės tvarka. Pašto tarnautojai 
privažiuoja ir sudeda paskyrimus bei laiškus. Mūsiškis galėtų ste- 
bėti iš parko kitoje gatvės pusėje. Slaptoji tarnyba užtikrino, jog 
vieta puiki. Jie norėjo pasinaudoti sulaikydami padirbinėtojus, bet 
viskas pakrypo kitaip, ir dabar to nebereikia. Ką pasakysi apie skel- 
bimą? 

— Reikės dviejų žinučių tame pačiame numeryje. Viena įspės 
Dantukų Fėją, jog persekiotojai arčiau, negu jis mano. Atseit pa- 
daręs klaidą Atlantoje, didelę klaidą, ir jeigu ją pakartos, bus su- 
čiuptas. Bus pranešta, jog Lekteris iš manęs gavo „slaptos infor- 
macijos“, sužinojo apie tai, ką darome, kaip arti esame, kokie mū- 
sų planai ir praneš tai paštu. Pirmasis skelbimas duos Dantukų 
Fėjai užuominą į antrąjį, prasidėsiantį „jo parašu“. Antroji žinutė 
prasidės: „Begalinis aistruolis...“, joje bus pašto dėžutės adresas. 
Būtent taip turime padaryti. Net jei pirmasis skelbimas bus labai 
aptakus, vis tiek sudomins keletą neturinčių ką veikti kvaišelių. 
Negalėdami surasti antro skelbimo su adresu, jie neatslinks prie 
pašto dėžutės ir nesugadins visko. 

— Dieve. Gerasis Dieve. Ar ketini laukti mano kabinete? 

— Geriau jau ką nors darysiu. Reikia pasikalbėti su Brajanuų 
Celeriu. 

— Pirmyn, argi galiu tave sulaikyti. 

Skyriaus viršininką Greihamas surado serologinėje laboratori- 
joje. 

— Brajanai, ar galėtumėte parodyti keletą dalykų? 

— Žinoma, ką? 

— Pavyzdžius, kuriuos naudojote norėdami identifikuoti Dan- 
tukų Fėją. 

Celeris atidžiai nužvelgė Greihamą pro savo storastiklius akinius. 

— Ar ko nors nesupratote ataskaitoje? 

— Ne. 

— Ar kažkas buvo netikslu? 

— Ne. 

— Kažko nepadarėme? — šį žodį Celeris spjaute išspjovė, lyg jis 
būtų nemalonaus skonio. 

— Ataskaita puiki, geresnės ir negalėtum tikėtis. Tiesiog noriu 
rankose palaikyti įkalčius. 

— O, žinoma. Galime tai padaryti. —- Celeris buvo įsitikinęs, 
jog dauguma tyrėjų pilni prietarų, padedančių sučiupti nusikaltė- 
lius. Buvo laimingas galėdamas pradžiuginti Greihamą. - Jie visi 
ten, laboratorijos gale. 

Greihamas nusekė paskui jį tarp ilgų stalų su prietaisais. 

— Skaitote Tedeši? 

— Taip, - per petį atsakė Celeris. - Neužsiimame teismo medici- 
na, bet šioje knygoje galima surasti nemažai vertingų dalykų. Grei- 
hamas. Vilas Greihamas. Jūs rašėte monografiją apie mirties laiko 
nustatymą pagal vabzdžių aktyvumą? Ar esate tas Greihamas? 

— Tas. — Trumpa pauzė. — Esate visiškai teisus, Mantas ir Nu- 
orteva, rašę apie tai Tadeši knygoje, daug geriau nusimano apie 
vabzdžius. 

Išgirdęs savo paties nuomonę, Celeris nustebo. 

— Na, jie pateikia daugiau nuotraukų ir lentelių su aktyvumo 
bangomis. Nėra ko įsižeisti. 

— Žinoma, ne. Jie geresni. Pasakiau jiems tai. 

Celeris, iš spintelės ir iš šaldytuvo surinkęs mėgintuvėlius ir 
tepinėlius, sudėjo į laboratorinį konteinerį. 

- Jei norėsite ko nors paklausti, būsiu netoliese. Šviesa šiame 
mikroskope įsijungia šioje pusėje. 

Greihamui nereikėjo mikroskopo. Jis nė kiek neabejojo nė vie- 
nu Celerio tyrimo rezultatu, bet nežinojo, ko nori. Pakėlė mėgin- 
tuvėlius ir stikliukus prieš šviesą, po to — skaidrų voką su dviem 
šviesiais plaukais iš Birmingemo. Kitą voką — su trimis plaukais, 
rastais ant ponios Lids kūno. 

Ant stalo priešais Greihamą stovėjo seilės, plaukai ir sėkla, o 
toliau — vien tuščia erdvė, kurioje jis stengėsi pamatyti vaizdą, vei- 
dą, ką nors, kas įkūnytų šiurpią jaučiamą baimę. 

Iš prie lubų pritaisyto garsiakalbio pasigirdo moters balsas: 

— Greihamai, Vilai Greihamai, eikite į specialaus agento Kro- 
fordo kabinetą. 

Krofordo kabinete su ausinėmis sėdinti Sara kažką spausdino, 
o Krofordas žvilgčiojo jai per petį. 

— Čikaga rado skelbimą su 666, — puse lūpų pratarė Krofordas. 
— Šiuo metu diktuoja jį Sarai. Čikagiečiai sakė, jog dalis atrodo 
tarsi kodas. 

Iš Saros spausdinimo mašinėlės kilo eilutės: 


Mielas Piligrime, 


Tu pagerbei mane... 


— Tai tas skelbimas, tikrai tas, — pasakė Greihamas. — Kai kal- 
bėjomės, Lekteris pavadino jį Piligrimu. 


Tu esi labai gražus 
— Dieve, - ištarė Krofordas. 


Sukalbėsiu šimtą maldų už tavo saugumą. 
Pagalbos ieškok Jono 6:22, 8:16, 9:1; Luko 1:7, 3:1; Galatams 
6:11, 15:2; Kronikos 3:3; Apreiškimas 18:7; Jono 6:8... 


Spausdinimas sulėtėjo, nes Sara, norėdama pasitikrinti, kiek- 
vieną skaičių diktavo atgal Čikagos pareigūnui. Kai galų gale bai- 
gė, skaitmeninių nuorodų sąrašas užėmė ketvirųį puslapio. Pasira- 
šyta: „Laiminu tave, 666.“ 

— Štai jis, — tarė Sara. 

Krofordas perjungė telefoną. 

— Gerai, „MRO kaip sekasi sutarti su skelbimų redaktoriu- 
mi?.. Ne, padarei gerai... Labai uždaras, tiesa. Lik prie telefono, 
greit susisieksim. 

— Tai kodas, — pasakė Greihamas. 

— Panašu. Turime dvidešimt dvi minutes žinutėms sukeisti, 
jei, žinoma, sugebėsim perskaityti Lekterio. Spaustuvės šefui rei- 
kės padiktuoti likus dešimčiai minučių iki rinkimo pradžios ir dar 
patepti trim šimtais, kad įdėtų į šios dienos numerį. Baumanas 
ilsisi savo kabinete. Jei jį išjudinsi, susisieksiu su rašto ekspertais 
Lenglyje. Sara, išsiųsk faksogramą į CŽV Kriptografijos skyrių. 
Paskambinsiu, kad lauktų. 

Baumanas pasidėjo Žinutę ant stalo ir rūpestingai sulygino kraš- 
tus. Greihamui pasirodė, kad jis krapštosi nedovanotinai ilgai. 

Baumanas turėjo greito Žmogaus reputaciją. Dėl to net Sprog- 
menų skyriaus vyrukai nepyko ant jo už tai, kad nebuvo jūrų pės- 
tininku. 

— Turime dvidešimt minučių, — pasakė Greihamas. 

— Suprantu. Paskambinot į Lenglį? 

— Krofordas paskambino. 

Baumanas daug kartų skaitė Žinutę, peržiūrinėjo iš apačios į 
viršų ir iš kairės į dešinę, apvedžiojo paraštes pirštais. Iš lentynos 
pasiėmė Bibliją. Penketą minučių tebuvo girdėti dviejų vyrų kvė- 
pavimas ir plonytėlių puslapių šlamesys. 

— Ne, - pasakė Baumanas. — Niekaip nespėsime laiku. Geriau 
likusį laiką skirti kam nors kitam. 

Greihamas parodė jam tuščius delnus. 

Baumanas nužvelgė Greihamo veidą ir nusiėmė akinius. Abie- 
jose nosies pusėse buvo po raudoną dėmelę. 

— Ar esi įsitikinęs, jog tas laiškas Lekteriui yra vienintelis, kurį 
gavo iš jūsiškio Dantukų Fėjos? 

— Taip. 

— Tuomet kodas turėtų būti ganėtinai lengvas. Jiems tereikia 
prisidengti nuo paprastų skaitytojų. Nuo Lekterio laiško nuplėšti 
vos trys coliai. Tokiame plote sudėtingos instrukcijos neišdėstysi. 
Skaičiai neatitinka kalėjimo abėcėlės — stuksenimo kodo. Manau, 
jog tai knygos kodas. 

Atėjo Krofordas. 

— Knygos kodas? 

— Panašu. Pirmasis skaičius - „100 maldų“ - galėtų būti pusla- 
pio numeris. Numerių poros galėtų būti eilutės ir raidės numeris. 
Bet kokia tai knyga? 

— Ne Biblija? — paklausė Krofordas. 

— Ne, ne Biblija. Aš irgi iš pradžių taip pamaniau. Atverčiau 
Galatams 6:11. „Tik pažvelkite, kokį ilgą laišką jums išvedžiojau 
savo paties ranka.“ Visai tinka, bet tai tik sutapimas, nes kiti skai- 
čiai yra Galatams 15:2. Laiškas Galatams teturi šešias dalis. Lygiai 
tas pats su Jono 6:8 — Evangelija pagal Joną teturi keturias dalis. 
Biblija nesinaudota. 

— Tikriausiai knygos pavadinimas paslėptas kitoje skelbimo vie- 
toje, — pasakė Krofordas. 

Baumanas papurtė galvą. 

— Nemanau. 

— Tuomet pavadinimą laiške Lekteriui parašė pats Dantukų 
Fėja, — pasiūlė Greihamas. | 

— Panašu, — pritarė Baumanas. — O jeigu prispaustume Lekte- 
rį? Manau, psichiatrinėje ligoninėje atsiras... 

— Prieš trejus metus jie pabandė natrio amitalį. Tikėjosi išgau- 
ti, kur palaidotas Prinstono studentas, - ėmė pasakoti Greihamas. 
— Tai Lekteris išaiškino, kaip išsikasti triufelių. Be to, jei jį pri- 
spausime, prarasime ryšį. Jei jau Dantukų Fėja įvardijo knygą, 
turėjo būti tikras, kad Lekteris savo vienutėje ją turi. 

— Tikrai žinau, jog nė vienos neprašė ir nesiskolino iš Čiltono, 
— pridūrė Krofordas. 

— O ką apie tai rašė laikraščiai, Džekai? Apie Lekterio knygas? 

— Kad turi medicinos, psichologijos knygų, kulinarijos leidinių. 

— Tuomet tai turėtų būti įprastas tų sričių leidinys, kažkas es- 
minio, ką Lekteris tikrai turėtų, — tarė Baumanas. — Reikia Lekte- 
rio knygų sąrašo. Ar turite? 

— Ne, — Greihamas stebeilijo į savo batus, — galiu paprašyti 
Čiltono... Palaukit, Renkinas su Vilingemu, prieš naršydami vienu- 
tę, pasidarė polaroidines nuotraukas, kad galėtų viską atgal sudėti. 

— Ar galite paprašyti, kad atneštų knygų nuotraukas? — krauda- 
masis portfelį paklausė Baumanas. 

— Kur? 

— Į Kongresų biblioteką. 

Visą likusį laiką Krofordas skambinėjo CŽV Kriptografijos pa- 


daliniui. Kompiuteris Lenglyje bandė įvairiausiais raidžių ir skai- 

čių kombinacijas, dėstė tinkleliu ir pagal abėcėlę. Nieko. Rašto 
ekspertai pritarė Baumanui — tikriausiai tai knygos kodas. 

Krofordas žiūrėjo į laikrodį. 

— Vilai, mums liko trys galimybės. Turime nuspręsti dabar. 
Galime tiesiog išmesti Lekterio skelbimą iš laikraščio ir nieko ne- 
siimti. Galime įdėti savo nešifruotus skelbimus ir pabandyti privi- 
lioti Dantukų Fėją prie pašto dėžutės. Arba galime palikti Lekte- 
rio skelbimą. 

— Esi tikras, jog vis dar galime išimti Lekterio skelbimą iš Tar- 
Her? 

— Česteris mano, jog spaustuvės viršininkas sutiks „pamesti“ 
skelbimą už kokius penkis šimtus žalių. 

— Pavojinga dėti neužšifruotą skelbimą, Džekai. Dantukų Fėja 
gali niekuomet nebesusisiekti su Lekteriu. 

— Taip, bet bijau palikti Lekterio žinutę, kol nežinau, kas joje 
rašoma, — atsakė Krofordas. Ką gali Lekteris jam pasakyti? Ko anas 
dar nežino? O jei papasakos, jog teturime dalinį nykščio atspau- 
dą, o šio atspaudo nėra kartotekoje, Dantukų Fėja tiesiog nusi- 
pjaus nykštį ir teisme garsiai iš mūsų pasijuoks. 

— Tuose dokumentuose, kuriuos daviau Lekteriui, apie nykš- 
čio atspaudą neužsiminta. Geriau palikime Lekterio žinutę, ji pa- 
skatins Dantukų Fėją vėl susisiekti su Lekteriu. 

— O jei paskatins kam nors kitam? 

— Tuomet ilgai jausimės sumautai, - atsakė Greihamas. - Bet 
turime taip pasielgti. 


Po penkiolikos minučių Čikagoje keldamos dulkes pradėjo suk- 
tis spausdinimo mašinos. FTB agentas laukė dažais ir svylančiu 
popierium kvepiančioje patalpoje ir gavo vieną pirmųjų ZJe Na- 
žional Tattler numerių. 

Antraštės pirmame puslapyje skelbė: „Galvos persodinimas!“ 
ir „Astronomai pastebėjo Kūrėją!“ 

Agentas įsitikino, jog asmeninių skelbimų skiltyje tikrai yra 
Lekterio žinutė, ir skubiai išsiuntė laikrašų į Vašingtoną. Jis pa- 
matys šį laikrašų dar kartą ir atpažins pagal savo suodino nykščio 
atspaudą pirmajame puslapyje, bet tai bus po keleto metų, kai su 
savo vaikais lankysis ekskursijoje FTB būstinėje. 


15 SKYRIUS 


Krofordas pabudo iš gilaus miego valanda prieš auštant. Matė, 
jog kambaryje tamsu, jautė, kaip jaukiai prie jo kietos nugaros 
putliomis krūtimis prigludusi žmona. Kol telefonas nesuskambė- 
jo antrą kartą, nesuprato, kodėl pabudo. Iškart čiupo ragelį. 

— Džekai, tai Loidas Baumanas. Įveikiau kodą. Tau dabar pat 
reikia sužinoti skelbimo turinį. 

— Gerai, Loidai, - ieškodamas šlepečių pratarė Krofordas. 

— Žinutėje rašoma: „Greihamas gyvena Maratone, Floridoje. 
Saugok save. Nudėk juos visus.“ 

— Po velnių. Reikia veikti. 

— Žinau. 

Negaišdamas laiko drabužiams, Krofordas puolė į darbo kam- 
barį. Du kartus paskambino į Floridą, kartą — į oro uostą, po to 
surinko Greihamo viešbučio numerį. 

— Vilai, Baumanas ką tik įveikė kodą. 

— Kąjis rašo? 

— Netrukus pasakysiu. Dabar klausykis. Viskas gerai. Jais jau 
pasirūpinome, todėl kalbėdamas nemesk ragelio. 

— Sakyk dabar. 

— Tai tavo namų adresas. Lekteris davė išgamai tavo namų ad- 
resą. Palauk, Vilai. Šiuo metu į Cukraus galvą jau vyksta du šerifo 
ekipažai. Maratono muitininkų kateris saugo iš vandenyno pusės. 
Dantukų Fėja tikrai negalėjo nieko nuveikti per tokį trumpą lai- 
ką. Laikykis. Tau bus geriau, jei leisi man padėti. Klausykis to- 
liau. Šerifo vaikinai neketina išgąsdinti Molės. Ekipažai tiesiog 
užtvers kelią namo link. Du vyrukai įsitaisys pakankamai arti, kad 
galėtų viską stebėti. Pats jai paskambink, kai pabus. Pasiimsiu ta- 
ve po pusvalandžio. 

— Neketinu čia pasilikti. 

— Iki aštuntos valandos nėra ta kryptimi skrendančio lėktuvo. 
Bus daug greičiau atsivežti juos čionai. Galėtų apsistoti mano brolio 
namuose Česapike. Turiu puikų planą, Vilai, luktelk ir pasiklau- 
syk. Jei nepatinka, pats nuvešiu tave į oro uostą. 

— Man reikės kelių ginklų. 
— Gausi tučtuojau. 


Molė ir Vilis vieni pirmųjų išlipo iš lėktuvo Vašingtono oro 
uoste. Molė pastebėjo Vilą minioje, bet nenusišypsojo, tik pasi- 
lenkusi kažką pasakė Viliui, drauge greitai žengiančiam grįžtančių 
iš Floridos turistų srauto priešaky. 

Nužvelgusi Vilą nuo galvos iki kojų, švelniai pabučiavo. Palie- 
te skruostą šaltais įdegusiais pirštais. 

Greihamas pajuto, jog berniukas jį stebi. Ištiesęs ranką pasi- 
sveikino. 

Beeidamas prie automobilio, Greihamas pasišaipė iš Molės krep- 
šio svorio. 

— Aš panešiu, — pasisiūlė Vilis. 

Išsukus iš stovėjimo aikštelės, iš paskos pajudėjo rudas $evrole- 
tas Merilendo numeriais. 

Greihamas kirto Arlingtono tiltą ir prieš pasukdamas į rytus, į 
Česapiko kelią, pravežė saviškius pro Linkolno ir Džefersono me- 
morialus bei Vašingtono monumentą. Nuvažiavus gal dešimt my- 
lių nuo Vašingtono, už jų važiavęs rudas Sevroletas persirikiavo į 
gretimą juostą. Vairuotojas pažvelgė į Greihamo automobilį, pakėlė 
kumštį prie burnos. Nežinia iš kur automobilyje sutraškėjo balsas: 

— Edvardai Foksai, jokios uodegos. Geros kelionės. 

Greihamas pasilenkė prie prietaisų skydelio, kur buvo įtaisytas 
mikrofonas. 

— Rodžeri, Bobai, labai jums dėkingas. 

Ševroletas atsiliko ir įjungė posūkio lemputę. 

— Tiesiog norėjome įsitikinti, jog joks žurnaliūga ar kas kitas 
neseka, — paaiškino Greihamas. 

— Suprantu, — atsakė Molė. 

Vėlią popietę sustoję pakelės restoranėlyje suvalgė krabų. Vilis 
nuėjo pasižiūrėti į omarų akvariumą. 

— Nekenčiu viso to, Mole. Labai apgailestauju, — pradėjo Grei- 
hamas. 

— Dabar pamišėlis medžioja tave? 

— Nėra pagrindo taip galvoti. Lekteris tiesiog jam tai pasiūlė. 
Skatino tai padaryti. 


— Koks bjaurus, pasišlykštėtinas jausmas. 

— Žinau, koks jausmas. Jūs su Viliu Krofordo brolio namuose 
būsite saugūs. Niekas kitas pasaulyje, tik aš ir Krofordas žinosime, 
kur esate. 

— Dabar aš visai nenoriu girdėti apie Krofordą. 

— Pamatysi, ten puiki vieta. 

Molė giliai atsikvėpė. Pyktis staiga kažkur išgaravo, teliko nuo- 
vargis ir abejingumas. Kreivai šyptelėjo. 

— Po paraliais, trumpam buvau praradus savitvardą. Ar turėsi- 
me ten gyventi drauge su kokiais nors Krofordais? 

— Ne, - pastūmęs duonos pintinėlę paėmė jos ranką. — Ką žino 
Vilis? 

— Daug ką. Jo draugužio Tomio motinėlė iš prekybos centro 
parsinešė tą laikraštpalaikį. Tomis parodė Viliui. Ten buvo daug 
mėšlo apie tave, labai dailiai išvedžiota. Apie Hobsą, apie tai, kur 
tu buvai po to. Apie Lekterį, apie viską. Tai jį sutrikdė. Klausiau, 
gal jis nori pasikalbėti. Paklausė, ar aš visą laiką tai Žinojau. Pasa- 
kiau, taip, kad kalbėjomės kartą apie visa tai, jog man viską papa- 
sakojai prieš mums susituokiant. Paklausiau, gal norėtų, jog pa- 
pasakočiau, kaip viskas iš tiesų buvo. Atsakė, jog pats tavęs pa- 
klaus. 

— Po velnių! Ir gerai. O koks buvo laikraštukas? Tar:/er? 

— Nežinau. Tikriausiai. 

— Labai ačiū, Fredi. — Pyktis, užplūdęs pagalvojus apie Fredį 
Laundsą, privertė pakilti. Tualete šaltu vandeniu nusiprausė veidą. 


Kai suskambėjo telefonas, Sara jau buvo atsisveikinusi su Kro- 
fordu. Padėjusi rankinę ir skėtį, pakėlė ragelį. 

— Specialaus agento Krofordo kabinetas... Ne, pono Greiha- 
mo kabinete nėra, gal galėčiau... Palaukite, būtų malonu... Taip, 
bus rytoj, po pietų, bet leiskite man... 

Girdėdamas, kaip ji kalba, Krofordas pašoko ir apibėgo aplink 
stalą. 

Sara laikė rankose ragelį taip, tarsi tai būtų negyvėlio galūnė. 

— Prašė pakviesti Vilą ir pasakė, jog paskambins rytoj po pietų. 
Mėginau sulaikyti. 

— Ką? 

— Pasakė: „Perduokite Greihamui, jog tai — Piligrimas“. Juk 
taip daktaras Lekteris pavadino... | 

— Dantukų Fėją, - užbaigė Krofordas. 

Kol Molė su Viliu pakavosi daiktus, Greihamas nuvyko apsi- 
pirkti. Turgelyje užtiko puikių geltonų melionų ir sunokusių ser- 
bentų. Grįžęs pastatė mašiną kitoje gatvės pusėje ir keletą minu- 
čių, bilsnodamas pirštais vairą, sėdėjo. Buvo nejauku, nes dėl jo 
kaltės Molė turėjo palikti mėgstamus namus ir apsigyventi tarp 
nepažįstamų. 

Krofordas padarė geriausia, ką galėjo. Tai nebuvo beveidis fe- 
deralams priklausantis namas su kėdėmis ir krėslais, kurių ranktū- 
riai prisigėrę svetimų delnų prakaito. Tai buvo jaukus kotedžas, 
neseniai baltai išdažytas, abipus laiptų žydėjo vijokliai. Buvo jau- 
čiama rūpestinga priežiūra ir nepriekaištingas skonis. Užpakali- 
niame kieme, besileidžiančiame link Cesapiko įlankos, gulėjo pri- 
pučiamas plaustas. 

Už užuolaidų mirksėjo žaliai mėlynos televizoriaus švieselės. 
Greihamas žinojo, jog Molė ir Vilis stebi beisbolo rungtynes. 

Vilio tėvas buvo beisbolininkas, puikus beisbolininkas. Jis su 
Mole susipažino mokyklos autobusiuke, susituokė koledže. 

Kol žaidė Kardinolų jaunimo sudėtyje, jie apvažinėjo visą Flo- 
ridą. Vilį imdavo kartu. Tai buvo puikūs laikai. Maitinosi vien 
konservais, bet buvo pilni entuziazmo. Tuomet Molės vyrą ban- 
domajam laikotarpiui paėmė į pagrindinę sudėtį, ir per pirmas 
dvejas rungtynes šis išlaikė išbandymą. Po to jis staiga susirgo — 
pasidarė sunku ryti. Chirurgai darė viską, ką galėjo, bet jau buvo 
atsiradusios metastazės. Molės vyras mirė po penkių mėnesių, kai 
Viliui buvo šešeri. 

Vilis, kai tik galėdavo, vis dar stebėjo beisbolo rungtynes. Kai 
būdavo suirzusi, Molė taip pat stebėdavo beisbolą. 

Greihamas neturėjo raktų. Pasibeldė. 

— Atidarysiu, — pasigirdo Vilio balsas. 

— Palauk, — pro užuolaidą pažvelgė Molė. — Viskas gerai. 

Kumštyje tvirtai suspaudęs žeberklą, Vilis atidarė duris. 

Greihamas įsmeigė į jį akis. Berniukas žeberklą tikriausiai atsi- 
vežė savo krepšyje. 

Molė paėmė krepšį. 

— Ar nori kavos? Cia yra džino, bet ne tavo mėgstamos rūšies. 

Kol Molė buvo virtuvėje, Vilis paprašė Greihamo išeiti su juo 
į lauką. Iš užpakalinės verandos buvo matyti įlankoje plūduriuo- 
jančių laivų šviesos. 

— Vilai, nuo ko aš turiu saugoti mamą? 

— Jūs abu čia saugūs, Vili. Ar atsimeni mašiną, kuri sekė paskui 
iš oro uosto ir užtikrino, jog niekas nematė, kur važiuojame? Nie- 
kas nesuras, kur jūs su mama esate. 

— Tas pamišėlis nori tave nudėti, tiesa? 

— To nežinome, Tiesiog neramu, kad žino, kur gyvename. 

— Ar tu jį nudėsi? 

Greihamas akimirką užsimerkė. 

— Ne. Mano darbas - surasti. Jį uždarys į psichiatrinę ligoninę, 
ten gydys ir pasirūpins, kad daugiau niekam nepakenktų. 

— Tomio mama turėjo tokį laikraštėlį, Vilai. Jame rašė, jog tu 
Minesotoje kažką nužudei ir po to buvai uždarytas psichiatrinėje. 
Apie tai nebuvau girdėjęs. Ar tai tiesa? 

— Taip. 

— Jau norėjau paklausti mamos, bet nusprendžiau paklausti 
tavęs. 

— Vertinu tavo norą pasikalbėti atvirai. Tai nebuvo psichiatri- 
nė ligoninė. Ten gydė viską. - Atrodė, jog berniukui šis skirtumas 
labai svarbus. — Tiesiog gulėjau psichikos sutrikimų skyriuje. Tau 
kliūva, kad ten buvau? Žinoma, juk vedžiau tavo mamą. 

— Prižadėjau tėčiui, jog ja pasirūpinsiu. Ir ketinu pasirūpinti. 

Greihamas jautė, jog pasakė Viliui nepakankamai. Bet nenorė- 
jo papasakoti per daug. 

Virtuvėje užgeso šviesa. Greihamas matė Molės kontūrą už slan- 
kiojančių durų stiklo ir jautė, jog jos nuomonė be galo svarbi. 
Pokalbis su Viliu turėjo ją pamaloninti. 

Vilis nebežinojo, ko dar paklausti, todėl Greihamas pats padėjo: 

— Patekau į ligoninę po Hobso bylos. 

— Tu jį nušovei? 

— Taip. 

— O kaip viskas įvyko? 

— Ką gi, Garetas Hobsas buvo psichiškai nesveikas. Puldinėjo 
koledžo studentės tr... jas žudė. 

— Kaip? 

— Peiliu. Kartą vienos mergaitės drabužiuose radau nedidukę 
metalo drožlę, tokią, kokios atsiranda pjaunant metalinį vamzdį. 
Pameni, mudu tvarkėme lauko dušą? Turėjau patikrinti daugybę 
dujininkų, santechnikų, kitokių darbininkų. Kaip tik ieškojau vie- 
noje statyboje ir radau paliktą Hobso prašymą atleisti iš darbo. 
Pamačiau jį ir... jis buvo kažkoks... keistas. Kadangi jis niekur ne- 

bedirbo, nuėjau pas jį į namus. Lipau laiptais į butą. Drauge su 
manimi ėjo uniformuotas pareigūnas. Tikriausiai Hobsas pamatė 
mus įeinančius. Likus pusei kelio iki jo laiptų aikštelės, Hobsas 
atidarė duris ir išstūmė savo žmoną. Ši pradėjo ristis laiptais. Ne- 

a. 

— Nužudė? 

— Taip. Todel paprašiau pareigūno iškviesti pastiprinimą. Bet 
tada išgirdau spiegimą ir supratau, jog bute yra vaikų. Turėjau 
laukti pastiprinimo, bet negalėjau. 

— Nuėjai į butą? 

— Nuėjau. Hobsas priešais save laikė dukrą ir pjovė ją. Nušo- 
viau jį. 

— Mergaitė mirė? 

— Ne. 

— Jai viskas gerai? 

— Netrukus pasveiko. Dabar viskas gerai. 

Vilis tylomis bandė viską įsisąmoninti. Iš įlankoje nuleidusio 
inkarą laivo sklido tyli muzika. 

Greihamas liovėsi pasakoti, bet vėl ir vel regėjo tuos vaizdus. 

Ponia Hobs laiptinėje įsikerta į jo drabužius. Daugybė peilio 
dūrių. Matydamas, jog moteris nebegyva, girdėdamas klyksmą bu- 
te, atgniaužia jos kruvinus lipnius pirštus, lekia aukštyn ir trenkia 
petimi į duris. Hobsas, prikišęs peilį, laiko nutvėręs dukterį, ši 
bando ištrūkti, nuleidusi smakriuką ginasi. Greihamas ištuština į 
Hobsą visą trisdešimt aštunto kalibro apkabą, o šis vis dar bado ir 
nekrinta ant grindų. Po to Hobsas staiga atsisėda, verkia. Mergai- 
tė keistai švokščia. Hobsas perpjovė gerklę, bet nepalietė arterijų. 
Dukra plačiai išplėtusi akis žiūri į tėvą, o tėvas sėdi ant grindų ir 
šaukia: „Matai? Matai? , kol staiga miršta. 

Štai kodėl Greihamas nebepasitiki trisdešimt aštuntojo kalibro 
ginklais. 

— Vili, niekaip negalėjau pamiršti tos Hobso bylos. Visą laiką 
viską mačiau prieš akis ir vis galvojau, kaip turėjau pasielgti. Ne- 
galėjau galvoti apie nieką daugiau. Ir staiga nustojau jausti. Nebe- 
galėjau valgyti, nebegalėjau su niekuo kalbėtis. Prasidėjo gili dep- 
resija. Todel kai gydytojas pasiūlė atsigulti į ligoninę, sutikau. Po 
kiek laiko šiek tiek atsigavau. Tuomet manęs aplankyti atėjo mer- 
gaitė. Toji, kurią sužeidė Hobsas. Mergaitė pasveiko. Mes ilgai 
kalbėjomės. Galų gale sugebėjau viską pamiršti ir vėl galėjau dirbti. 

— Argi ką nors nužudyti, net jei privalai, yra taip baisu? 

— Vili, tai yra pats baisiausias dalykas pasaulyje. 

— Klausyk, einu minutėlę į virtuvę. Ar nori ko nors? Gal Kolos 

Vilis dažnai ką nors atnešdavo Greihamui, bet visuomet tai 
darydavo tarsi pakeliui, suderindavo su kokiu kitu užsiėmimu. 
Niekuomet neidavo tik norėdamas įsiteikti. 

— Žinoma, Kolos. 

— Pasakysiu mamai, kad ateitų kartu su mumis pasigrožėti Ži- 
burėliais. 


Gerokai sutemus Greihamas su Mole sėdėjo supamuosiuose 
krėsluose galinėje verandoje. Krito dulksna, laivų švieselės keistai 
mirguliavo migloje. Nuo įlankos pūtė vėjelis, jų oda pašiurpo. 

— Tai gali užtrukti? — paklause Molė. 

— Tikiuosi ne, bet gali. 

— Vilai, Evelina prižadėjo pasirūpinti parduotuve šią savaitę ir 
kitos pradžioje. Bet vis tiek turėsiu nuvykti į Maratoną, bent po- 
rai dienų, kai atvyks mano pirkėjai. Galėsiu pagyventi su Evelina 
ir Semu. Turiu pati apsipirkti Atlantoje. Turiu pasiruošti rugsėjui. 

— Ar Evelina žino, kur esi? 

— Tik pasakiau, kad Vašingtone. 

— Gerai. 

— Sunku ką nors išsaugoti, tiesa? Sunku ką nors įgyti, bet dar 
sunkiau — išsaugoti. Koks gi nepatikimas tas mūsų pasaulis. 

— Tai jau tikrai, velniai rautų. 

— Mes juk sugrįšime į Cukraus galvą? 

— Būtinai. 

— Tik jau neskubėk ir saugokis. Prižadi? 

— Gerai. 

— Anksti išvyksi? 

Greihamas pusę valandos kalbėjosi telefonu su Krofordu. 

— Prieš priešpiečius. Jei tu vis tiek ketini vykti į Maratoną, ryte 
turėsime kai ką nuveikti. Vilis gali pažvejoti. 

— Turėjo tavęs to paklausti. 

— Žinau ir visai nekaltinu. 

— Velniai rautų tą reporterį, kokia pavardė? 

— Laundsas. Fredis Laundsas. 

— Manau, tu jo nekenti. Taip norėčiau tau kuo nors padėti. 
Eime į miegamąjį, pamasažuosiu nugarą. 

Staiga Greihamui sukilo pyktis. Visai neseniai jis turėjo teisin- 
tis vienuolikamečiui berniūkščiui. Šis pasakė, jog jam atleista. Da- 
bar Molė ketina masažuoti nugarą. Galima eiti į miegamąjį, juk 
Viliui viskas gerai. 

Kai jautiesi suirzęs, geriau patylek. 

— Jei nori dar pagalvoti, paliksiu vieną, - pasiūlė Molė. 

Jis nenorėjo galvoti. Tikrai nenorėjo. 

— Jei pamasažuosi man nugarą, aš pamasažuosiu tau priekį, — 
nevykusiai pašmaikštavo. 

— Eime, nenaudėli. 


Vėjas virš įlankos išsklaidė lietaus debesis, ir apie devintą va- 
landą ryto drėgna žemė lengvai garavo. Tolimieji policijos šau- 
dyklos taikiniai rytmečio migloje atrodė išskydę. 

Šaudyklos viršininkas pro žiūronus ilgai stebėjo tolimajame š šau- 
dyklos gale stovinčius vyrą ir moterį, kol įsitikino, jog jie tikrai 
laikosi visų saugumo reikalavimų. 

Paprašytas parodyti dokumentus, vyriškis atkišo Teisingumo 
departamente išduotą pažymėjimą, kuriame buvo parašyta „Uyrė- 
jas“. Tai galėjo būti bet kas. Šaudyklos viršininkas nepasitikėjo nė 
vienu, tik kvalifikuotais šaudymo instruktoriais. 

Ką gi, po kiek laiko turėjo pripažinti, jog federalas žino, ką daro. 

Porelė šaudė dvidešimt antro kalibro revolveriu, bet vyriškis 
mokė moterį kovinio šaudymo: kairė koja šiek tiek priekyje, re- 
volveris tvirtai suspaustas abiem plaštakom, rankos vienodai įtemp- 
tos. Moteris šaudė į už septynių jardų esantį siluetinį taikinį. Traukė 
tr traukė pistoletą iš išorinės per petį permesto krepšio kišenės. 
Bent jau tol, kol šaudyklos viršininkas stebėjo. 

Pakitus garsui viršininkas vėl pakėlė akis. Dabar porelė užsidė- 
jusi ausines darbavosi su trumpu storu revolveriu. Saudyklos vir- 
šininkas atpažino pataikymo į lengvą taikinį garsą. 

Pamatęs rankose ištiestą ginklą, susidomėjo. Nužingsniavo pa- 
lei šaudymo liniją ir sustojo už kelių jardų nuo jų. 

Norėjo apžiūrėti pistoletą, bet nenorėjo trukdyti. Todėl ati- 
džiai stebėjo, kol moteris išmetinėjo tuščias tūteles ir užtaisinėjo 
ginklą penkiais naujais šoviniais. 

Neįprastas ginklas federalui. Tai buvo „Buldogas“, keturiasde- 
šimt ketvirto Specia/ kalibro, trumpas ir nedailus, su keistai storu 
vamzdžiu, puikiai patobulintas Mag Na Port. Kad sumažėtų ata- 

tranka, vamzdis pragręžtas ties taikikliu, gaidukas įpjautas, labai 
patogu laikyti. Šaudyklos viršininkas tikėjosi, jog ginklas tikrai 
pritaikytas greitam pertaisymui. Pragariškas daikčiukas, jei Žinai, 
kuo užtaisyti. Buvo smalsu, kaip moteris susidoros su šiuo revol- 
veriu. 

Amunicija ant stalelio greta buvo išdėstyta įdomia tvarka. Ar- 
čiausiai stovėjo dėžutė šovinių su palengvintomis kulkomis, po to 

— įprasti šoviniai. Pagaliau — kai kas, apie ką šaudyklos viršininkas 
dažnai girdėjo kalbant, bet buvo matęs tik keletą kartų — eilė „Glei- 
zerio patikimųjų“ kulkų. Galiukai atrodė tarsi trintukai pieštuko 
gale. Už jų — varinė talpa, kurioje skystame teflone plaukiojo dvy- 
likto numerio šratas. 

Lengva kulka skriejo milžinišku greičiu, įsiskverbdavo į taikinį 
ir sprogdavo, išlaisvindama šratą. Gyvamė kūne tai reiškė visišką 
suniokojimą. Šaudyklos viršininkas prisiminė statistiką. Iki šiol 
Gleizeriais į žmones pataikyta devyniasdešimt kartų. Visus devy- 
niasdešimt kartų teprireikė vieno šūvio. Aštuoniasdešimt devyni 
mirė tučtuojau. Vienas, be galo nustebindamas chirurgus, išgyve- 
no. Gl/eizerio šoviniai saugūs, jie nerikošetuoja, neprasiskverbia pro 
sieną, vadinasi negali užmušti atsitiktinių žmonių, esančių kitoje 
patalpoje. 

Vyriškis su moterimi elgėsi labai švelniai, ją skatino, bet jautė- 
si, jog del kažko labai susirūpinęs. 

Moteris gerai tvarkėsi su ginklu ir šaudyklos viršininkas nuste- 
bo, jog ji puikiai pakelia atatranką, atsimerkusi, net nesumirksi. 
Na, užtrukdavo kokias keturias sekundes, kol paleisdavo pirmą 
šūvį, užgaišdavo traukdama ginklą iš rankinės, bet trys šūviai bū- 
davo centre. Pradedančiajai — neblogai. Turi gabumų. 

Sugrįžęs į bokštelį, išgirdo garsų Gl/eizeriy švilpesį. 

Moteris vienu kartu paleido visas penkias kulkas. Paprastai fe- 
deralai taip nesielgia. 

„Kas, dėl Dievo meilės, jiems pasivaideno? — pagalvojo šau- 
dyklos viršininkas. — Kas tokio, ką reikėtų nudėti penkiais Gleize- 
iais?“ 

Greihamas priėjo prie bokštelio grąžinti ausinių. Savo mokinę 
paliko sėdėti ant suolelio - nuleista galva, alkūnės paremtos į kelius. 

Šaudyklos viršininkas pagalvojo, jog vyriškis moterimi didžiuo- 
jasi ir pasakė tai. Vieną dieną moteris daug nuveiks. Greihamas 
ramiai padėkojo. Tačiau šaudyklos viršininką apstulbino vyriškio 
veido išraiška — atrodė kaip pasmerktasis. 

Skambinusysis, ponas Piligrimas, prižadėjo Sarai paskambinti 
kitą popietę. FTB būstinėje šiam skambučiui visokeriopai pasiruošė. 

Kas yra Piligrimas? Krofordas buvo tikras, jog tai — ne Lekteris. 
Ar Piligrimas ir Dantukų Fėja — tas pats žmogus? „Gali būti“, — 
mąstė Krofordas. 

Per naktį stalai ir telefono aparatai iš Krofordo kabineto buvo 
pernešti į kitoje koridoriaus pusėje esančią erdvesnę patalpą. 

Greihamas stovėjo garsui nepralaidžios kabinos tarpduryje. Ka- 
binoje stovėjo Krofordo telefono aparatas. Sara jį valė Vindeksu. 
Saros ir gretimas stalas buvo apkrauti balsą įrašančiu spektrogra- 
fu, magnetofonais, streso matuokliais, jos kėdėje sėdėjo Beverli 
Kac. Sarai reikėjo kažkuo užsiimti. 

Didžiulis laikrodis ant sienos rodė be dešimties minučių pu- 
siaudienį. | 

Drauge su Greihamu laukė daktaras Alanas Blumas ir Krofor- 
das, stovintis šiek tiek nuošalyje, susikišęs rankas į kišenes. 

Priešais Beverli Kac sėdintis technikas barbeno pirštais į stalą, 
kol Krofordas paprašė liautis. 

Krofordo stalas buvo užgriozdintas dar dviem naujais telefonais. 
Vienas buvo tiesiogiai susietas su Be// System elektroniniu sujun- 
gimo centru (ESC), kitas — karšta linija su FTB Ryšių skyriumi. 

— Kiek reikia laiko susekti? — paklausė daktaras Blumas. 

— Su nauja įranga užtrunka daug trumpiau, nei dauguma gal- 
voja, — atsakė Krofordas. — Jei jungiamasi per elektroninio ryšio 
sistemą, užtenka minutės. Jei skambinama iš seno, dar neįjungto 
į šį tinklą aparato, gali užtrukti šiek tiek ilgiau. 

Kad jį išgirstų kabinoje sėdintys žmonės, Krofordas prakalbo 
garsiau 

— Kai jis paskambins, mums bus svarbi kiekviena minutė, to- 
dėl leiskite jam įsijausti. Ar nori kiek pasitreniruoti, Vilai? 

— Žinoma. Noriu užduoti kelis klausimus jums, daktare. 

Blumas atvyko paskutinis. Vėliau Kvantike, Elgesio tyrimų cen- 
tre, ketino skaityti paskaitą. Blumas jautė nuo Greihamo drabu- 


žių sklindantį parako kvapą. 

— Gerai, - pradėjo Greihamas. - Suskamba telefonas. Grandi- 
nė iš karto susijungia ir ESC pradeda sekti pėdsaku, bet tonų ge- 
neratorius toliau siunčia ilgą signalą ir skambinantysis nežino, jog 
jį užtiksavome. Išlošiame kokias dvidešimt sekundžių. — Greiha- 
mas pasisuko į techniką. — Tonų generatorius išsijungs po ketvir- 
to signalo. 

— Po ketvirto, - linktelėjo technikas. 

— Dabar ragelį pakelia Beverli. Jos balsas kitoks, nei girdėtas 
vakar. Žinoma, jis neatpažįsta. Beverli balsas skamba abejingai. 
Dantukų Fėja paprašo manęs. Beverli sako: „Tuojau pakviesiu, 
gal galite palaukti?“ Ar pasiruošusi, Beverli? — Greihamas manė, 
jog repetuoti nereikia. Išliks daugiau natūralumo. 

— Puiku, prisijungsime prie linijos, jis nieko nesupras. Atrodo, 
versi jį laukti ilgiau, negu kalbėsi, - nusišaipė Krotordas. 

— Tai gal ketinate dar ir muzikėlę paleisti? - paklausė technikas. 

— Po velnių, tikrai ne, — atšovė Krofordas. 

— Išlaikysime dar kokias dvidešimt sekundžių, tuomet vėl pri- 
eis Beverli ir pasakys: „Ponas Greihamas prie telefono, jungiu“. 
Pakelsiu ragelį, - Greihamas pasisuko į daktarą Blumą. -— Kaip jūs 
kalbėtumėtės, daktare? 

- Jis tikisi, kad tu abejoji skambučiu. Leisčiau pajusti šią abejo- 
nę. Tegul supranta, jog tau atsibodo visokie apsimetėliai, pavargai 
nuo pokalbių ir būtų visai įdomu pakalbėti su tikruoju Piligrimu. 
Apsišaukėlius lengva atpažinti, jie nežino visų įvykio aplinkybių. 
Liepk papasakoti ką nors, kas įrodytų, jog jis — tikrasis Piligrimas. 

Daktaras Blumas pažiūrėjo į grindis ir pasitrynė sprandą. 

— Nežinome, ko jis tikisi. Gal nori tiesiog išsikalbėti, o gal ta- 
vyje mato priešą ir paskambino paerzinti - pamatysime. Pasistenk 
perprasti jo nuotaiką ir bent šiek tiek laiko prie jo taikstykis, tik 
nepersistenk. Nemanau, jog ketintų mums padėti, nebent pats 
apie tai prašneks. Jeigu tai paranojikas, suprasi iš karto. Šiuo atve- 
ju reiktų sužaisti jo nepasitenkinimo jausmu. Leisk skųstis. Jei 
įsijaus, gali pamiršti, kiek laiko kalba. Tai viskas, ką galiu patarti. 
— Daktaras Blumas uždėjo ranką Greihamui ant peties ir ramiai 
pridūrė: — Klausyk, tai nebuvo kokia padrąsinanti kalba ar šiaip 
šūdo malimas. Gali sučiupti jautį už ragų. Todel aklai nesek pata- 
rimais, elkis, kaip atrodys teisinga. 

Laukimas. Pusvalandis tylos atrodė nepakeliamas. 

— Paskambins ar ne, turime nuspręsti, ką toliau darysime, — 
pradėjo Krofordas. — Ar nori išmėginti pašto dėžutę? 

— Nesugalvoju nieko geresnio, - atsakė Greihamas. 

— Tokiu atveju būsime paspendę spąstus dviejose vietose - po- 
licijos postą prie tavo namų įlankoje ir prie pašto dėžutės. 

Suskambėjo telefonas. 

Įsijungė tonų generatorius. ESC pradėjo sekti pėdsaku. Keturi 
skambučiai, technikas perjungė jungiklį, Beverli pakėlė ragelį. Sa- 
ra klausėsi. 

— Specialaus agento Krofordo kabinetas. 

Pažinusi skambintoją Sara papurtė galvą — senas Krofordo bi- 
čiulis iš Alkoholio, Tabako ir Ginklų skyriaus. Beverli persimetė 
su juo keliais žodžiais ir išjungė ryšį. FTB pastate visi žinojo, jog 
linija turi būti laisva. 

Krofordas vėl įsileido pasakoti apie pašto dėžutės planą. Jie nuo- 
bodžiavo ir buvo įsitempę vienu metu. Loidas Baumanas parodė, 
kaip pagal Lekterio kodą šimtajame „Virimo džiaugsmų“ puslapyje 
perskaityti žinutę. Sara visus apdalino popieriniais kavos puodeliais. 

Suskambo telefonas. 

Įsijungė tonų generatorius, prasidėjo paieška. Keturi skambu- 
čiai. Technikas perjungė jungiklį. Beverli pakėlė ragelį. 

— Specialaus agento Krofordo kabinetas. 

Sara linktelėjo galvą. Pagaliau. 

Greihamas įėjo į kabiną ir uždarė duris. Matė judančias Bever- 
li lūpas. Ji pratarė: „Palaukite“ ir pasižiūrėjo į sekundinę sieninio 
laikrodžio rodyklę. 

Ant nupoliruoto aparato atsispindėjo Greihamo veidas. Matė 
du išpampusius savo atvaizdus su ausinėmis ir mikrofonu. Jautė 
nuo švarko dvelkiantį rytinių pratybų paliktą parako dvelksmą. 
Tik nepadėk ragelio. Gerasis Jėzau, tik nepadėk ragelio. Praslinko 
keturiasdešimt sekundžių. Skambėdamas telefonas šiek tiek pasi- 
slinko. Tegu suskamba dar kartą. Keturiasdešimt penkios sekun- 
dės. Dabar. 

— Vilas Greihamas. Kuo galiu padėti? 

Tylus juokas. Ir prislopintas balsas: 

— Tikiuosi, jog gali. 

— Gal galėčiau pasiteirauti, kas skambina? 

— Argi sekretorė nepasakė? 

— Ne, bet ji iškvietė mane iš susitikimo ir... 

— Jei pasakysi, jog nenori kalbėtis su Piligrimu, tuojau pat pa- 
kabinsiu ragelį. Taip ar ne? 

— Pone Piligrime, jei turite kokių nors problemų, pasiruošęs 
išklausyti. Bus malonu pasikalbėti su jumis. 

— Manau, jog problemų turite jūs, pone Greihamai. 

— Atsiprašau, nelabai suprantu. 

Sekundinė rodyklė baigė skaičiuoti vieną minutę. 

— Juk jūs — užsiėmęs vyrukas? — paklausė skambinantysis. 

— Ne toks užsiėmęs, kad negalėčiau telefonu išklausyti jūsų rei- 
kalo. 

— Mano reikalas tas pats, kaip ir jūsų. Tai Atlanta ir Birmin- 
gemas. 

— Ar žinote ką nors apie tai? 

Vėl švelnus juokas. 

— Ar aš apie tai ką nors žinau? Ar jus domina Piligrimas? Taip 
ar ne? Nemeluokit, nes pakabinsiu ragelį. 

Pro stiklą Greihamas matė Krotfordą. Sis abiejose rankose laikė 
telefono ragelius. 

— Domina. Bet, supraskit, man skambina daugybė žmonių, ir 
dauguma prisiekinėja €są su tuo susiję. 

Praslinko minutė. Krofordas padėjo vieną ragelį i ir ėmė kažką 
skrebenti popieriaus lape. 

— Galite nustebti sužinojęs, kiek daug žmonių sakosi žiną, — 
tęsė Greihamas. — Pasikalbi porą minučių ir iš karto supranti, jog 
jie nenutuokia apie įvykio aplinkybes ir net nesupranta, kas vyks- 
ta. Juk jūs ne toks? 

Sara prie stiklo priplojo popieriaus lapelį. Greihamas perskai- 

tė: „Telefono būdelė Čikagoje. Policijos pajėgos pakeltos.“ 

— Štai ką siūlau. Pasakykite man ką žinote apie Piligrimą, o aš 
galbūt atskleisiu, ar tai tiesa, — ištarė prislopintas balsas. 

— Geriau eikim tiesiai prie reikalo, - pasakė Greihamas. 

— Kalbame apie Piligrimą. 

— O kaip žinoti, ar tikrai Piligrimas padarė tai, kas mane domina? 

— Tarkim, taip. 

— Ar esate Piligrimas? 

— Nežinau. Pasakysiu vėliau. 

— Ar esate jo draugas? 

— Maždaug. 

— Ką gi, gal galite įrodyti. Pasakykite ką nors įtikinančio, jog 
puikiai jį pažįstate. 

— Jūs pirmas. Pirmas pasakykit, ką žinot. - Pasigirdo nervingas 
kikenimas. — Suklystat — dedu ragelį. 

— Gerai. Piligrimas — dešiniarankis. 

— Lėkštas bandymas. Dauguma žmonių dešiniarankiai. 

— Piligrimas — nesuprastasis. 

— Būkit geras, nemalkit šūdo. 

— Piligrimas labai stiprus. 

— Taip, galima taip pasakyti. 

Greihamas žvilgtelėjo į laikrodį. Pusantros minutės. Krofordas 
drąsinančiai palinksėjo galva. 

Nepasakyk ko nors, kas suerzintų. 

— Piligrimas — baltasis, maždaug penkių pėdų vienuolikos co- 
lių ūgio. Jūs dar nepasakėte nieko. Net nesu tikras, jog tikrai jį 
pažįstate. | 

— Norit liautis kalbėjęs? 

— Ne, bet žadėjote bendradarbiauti. Kol kas kalbu vienas. 

— Manote, jog Piligrimas pamišęs? 

Blumas papurtė galvą. 

— Manau, jog nė vienas, būdamas toks atsargus kaip jis, negalė- 
tų būti pamišęs. Manau, jis tiesiog kitoks. Žinau, jog daugelis žmo- 
nių laiko jį pamišusiu. Galbūt del to, jog jis neleidžia daugiau 
sužinoti apie save. 

— Aiškiai papasakokit, kaip įsivaizduojat, ką jis veikė su ponia 
Lids. Galbūt tada pasakysiu, klystat ar ne. 

— Nenoriu to daryti. 

— Viso gero. 

Greihamo širdis nusirito į kulnus, bet kitame ragelio gale vis 
dar girdėjo kvėpavimą. 

— Negaliu to daryti, kol nežinau... 

Greihamas išgirdo, kaip Čikagoje atsidarė būdelės durys ir 
žvangtelėjęs nukrito ragelis. Perduodamas prislopintus balsus ir 
dunksėjimą, jis suposi ant laido. Visi kabinete tai girdėjo. 

— Ramiai. Nė krust. Dabar sukryžiuok rankas už galvos ir lėtai 
atgal prie būdelės. Lėtai. Rankas ant stiklo. 

Greihamą užliejo atsipalaidavimo jausmas. 

— Aš neginkluotas, Stenai. Kišenėje paieškok pažymėjimo. Kutena. 

Ragelyje pasigirdo sumišęs balsas: 

— Su kuo kalbu? 

— Vilas Greihamas, FTB. 

— Seržantas Stenlis Riflis, Čikagos policijos departamentas. — 
Dabar balsas buvo suirzęs. — Ar galit paaiškinti, kas čia, po velnių, 
vyksta? 

— Tai jūs man pasakykit. Kažką sulaikėt? 

— Taip, po velnių. Fredį Laundsą, reporterį. Pažįstu jį jau dešimt 
metų... Čia tavo užrašų knygelė, Eredi... Ar kelsit jam kaltinimus? 

Greihamas sėdėjo išblyškęs. Krofordas — visas raudonas. Dak- 
taras Blumas stebėjo besisukančią magnetofono juostelę. 

— Ar mane girdit? 

— Taip, kelsiu kaltinimus. —- Greihamo balsas sugriežtėjo. — 
Trukdymas teisėsaugai. Suimkit jį ir perduokit bylą valstybės kal- 
tintojui. 

Staiga ragelyje pasigirdo Laundso balsas. Išsitraukęs vatos gniu- 
žulėlius iš po skruostų, jis kalbėjo greitai ir aiškiai. 

— Paklausyk, Vilai... 

— Pasakysi tai valstybės kaltintojui. Perduok ragelį seržantui 
Rifliui. 

— Aš kai ką žinau... 

— Perduok Rifliui tą prakeiktą ragelį. 

Linijoje pasigirdo Krofordo balsas: 

— Leisk man, Vilai. 

Greihamas nutrenkė ragelį. Visus, klausiusius pokalbio, garsas 
privertė krūptelėti. Greihamas, nė į vieną nepažvelgęs, išėjo iš ka- 
binos ir iš kabineto. 

— Laundsai, šį kartą įmynei į mėšlą, žmogau, — pasakė Krofordas. 

— Tai norit jį sučiupt ar ne? Galiu padėti. Duokite man minu- 
tę, — paskubėjo įsiterpti Laundsas. — Ką tik įrodėte, jog jums žūt- 
būtinai reikalingas Tattler. Anksčiau dar nebuvau toks tikras, da- 
bar tikrai žinau. Tai dėl to skelbimo 7z:H/er, nes ar būtumėt taip 
subruzdę dėl šio skambučio? Puiku. Štai jums Taiz/er. Viskas, ko 
tik norite. 

— Iš kur ištraukei? Ų 

— Pas mane atėjo skelbimų redaktorius. Pasakė, jog jūsų Cika- 
gos skyrius atsiuntė žmogų patikrinti skelbimų. Paėmęs penkis 
gautus vokus, pasakė, kad jie „pažeidė pašto taisykles“. Kokias dar 
taisykles? Redaktorius, prieš atiduodamas laiškus jūsiškiui, padarė 
kopijas. Ir laiškų, ir vokų. Peržiūrėjau visus. Žinojau, kad keturi 
skirti tik pridengti vieną, tikrąjį. Porą dienų užtruko, kol visus 
patikrinau. Atsakymas buvo ant voko. Česapiko pašto spaudas. 
Česapiko ligoninės pašto indeksas. Juk žinote, kad buvau, kai ten 
lankėsi jūsų bernužėlis. Kaip dar kitaip galėjo būti? Bet turėjau 
įsitikinti. Štai kodėl paskambinau. Norėjau pažiūrėti, ar užkibsite 
ant „Piligrimo“. Ir jūs užkibote, dar ir kaip užkibote. 

— Padarei didelę klaidą, Eredi. 

— Jums reikia Tart/er, aš galiu atverti vartus. Skelbimai, straips- 
niai, visas ateinantis paštas, kas tik norite. Prašom. Moku laikyti 
paslaptį. Galiu. Įtraukite mane, Krofordai. 

— Nėra nieko, kur tave būtų galima įtraukti. 

— Ką gi, tuomet turbūt nieko tokio, jei kitame numeryje pasiro- 
dys šeši asmeniniai skelbimai Piligrimui, parašyti tokia pat maniera. 

— Pateiksiu kaltinimus trukdymu teisėsaugai ir gausiu leidimą 
tave izoliuoti. 

— Ir tai pateks į visus Amerikos laikraščius. - Laundsas žinojo, 
jog pokalbis įrašomas. Jis tuo nebesirūpino. — Prisiekiu Dievu, 
padarysiu tai, Krofordai. Jei negausiu, ko noriu, ir jus sužlugdysiu. 

— Prie kaltinimo trukdymu dar pridėk grasinimą teisėsaugos 
pareigūnams. 

— Leiskit padėti jums, Džekai. Patikėkit, aš galiu. 

— Keliauk į areštinę, Eredi. Dabar perduok ragelį seržantui. 


Fredžio Laundso Lincoln Versaille dvelkė plaukų balzamu, sku- 
timosi losjonu, vyriškomis kojinėmis ir cigarais, todėl seržantas 
džiaugėsi pagaliau privažiavęs nuovadą. 

Laundsas pažinojo vadovybę ir daugumą pareigūnų. Kapito- 
nas pasiūlė Laundsui kavos ir paskambino į valstybės kaltintojo 
įstaigą „pabandyti išsiaiškinti ir išmėžti visą šitą mėšlą“. 

Federalų pareigūnai taip ir neatvyko pas Laundsą. Po pusva- 
landžio jam paskambino Krofordas, kalbėjosi nuovados viršinin- 
ko kabinete. Po to reporterį paleido. Viršininkas netgi palydėjo 
iki automobilio. 

Laundsas buvo labai susijaudinęs, todėl Rytų apvažiavimu lėk- 
damas į namus su vaizdu į Mičigano ežerą vairavo greitai ir nerū- 
pestingai. Iš šios istorijos jis nemažai tikėjosi ir žinojo, jog gali 
pavykti. Pirmiausiai ketino gerai uždirbti: išleis knygą minkštais 
viršeliais. Knyga išeis žaibiškai, pasirodys kioskuose praėjus vos 
trisdešimt šešioms valandoms po žudiko arešto. Dienos laikraš- 
čiuose pasirodys jo ypatingoji istorija. Bus taip gera matyti tikroje 
spaudoje - Čikagos Tribune, Los Andželo Times, dievinamojo Va- 
šingtono Post ir šventojo Niujorko 7žmes- savo medžiagą ir savo 
nuotrauką. 

Impozantiškų žurnalų korespondentai, tie, kurie jo nemėgo, 
nenorėjo kartu išgerti, galės sprogti iš pykčio. 

Laundsas buvo atstumtasis, nes kovojo kitoje barikadų pusėje. 
Jei jis būtų nekompetentingas, kvailas ar nesugebėtų rašyti, spau- 
dos veteranai pakęstų jo darbą Tarr/er, taip kaip visi daug ką atlei- 
džia nevispročiams. Bet Laundsas buvo puikus. Jis turėjo visas 
gero reporterio savybes - sumanumą, drąsą, gerą akį. Turėjo daug 
energijos ir kantrybės. 

Tiesa, naujiesiems darbdaviams ne itin patiko jo bjaurus bū- 
das ir tai, jog jis nuolat įsiveldavo į kvailiausias istorijas. 

Laundsui būtinai reikėdavo būti dėmesio centre, kitaip praras- 
davo savitvardą. Reporteris, bjaurus neūžauga, kreivais dantimis 
ir Žiurkės akutėmis, blizgančiomis lyg spjūvis ant asfalto. 

Dešimtį metų Laundsas rimtai dirbo žurnalisto darbą, kol su- 
vokė, jog į Baltuosius Rūmus jo niekas nepasiųs. Suprato, jog re- 
daktoriai išnaudos tol, kol taps senu griuvena ir nusigers. Kol mirs 
nuo kepenų cirozės ar girtas rūkydamas sudegs savo lovoje. 

Niekam nereikėjo Fredžio, tik jo gaunamos informacijos. Mo- 
kėjo jam pagal didžiausią tarifą, tačiau, kai tenka pirkti moteris, 
tai nėra labai daug. Tapšnojo jam per petį, sakė, jog turi kiaušus, 
bet niekuomet neišspausdino jo pavardės pirmajame puslapyje. 

Vieną šešiasdešimt devintųjų vakarą, kabinete perrašydamas 
straipsnį, Fredis išvydo viziją. 

Greta jo sėdėjo Frenkas Larkinas ir užsirašinėjo telefonu dik- 
tuojamą tekstą. Tame laikraštyje, kur dirbo Fredis, seni reporte- 
riai dažnai taip elgėsi. Frenkui Larkinui buvo penkiasdešimt pen- 
keri, bet atrodė kaip septyniasdešimtmetis. Užpurtusiomis aki- 
mis, kas pusvalandis pėdindavo prie savo spintelės truktelti iš bu- 
telio. Net ir atokiau sėdėdamas Fredis jautė alkoholio tvaiką. 

Larkinas atsistojo, nušliurino prie pertvaros ir prikimsiu balsu 
kažką šnipštelėjo žinių redaktorei, moteriai. Fredis įtempė ausis, 
nes visuomet klausydavosi kitų žmonių pokalbių. 

Larkinas paprašė iš moterų tualeto atnešti servetėlių — jam daž- 
nai kraujuodavo iš išeinamosios. 

Fredis liovėsi spausdinęs. Ištraukė lapą iš rašomosios mašinė- 
lės, įdėjo kitą ir parašė atsistatydinimo prašymą. 

Po savaitės jau dirbo Tarzler. 

Fredis rašė apie vėžį ir gaudavo beveik dvigubai didesnį atlygi- 
nimą. Naujojo reporterio požiūris padarė įspūdį administracijai. 

Tattler galėjo gerai mokėti, nes vėžio tema pasirodė esanti labai 
pelninga. 

Kas penktas amerikietis miršta nuo vėžio. Mirštančiųjų gimi- 
naičiai iš paskutiniųjų stengiasi, meldžiasi, bando nugalėti įsisiau- 
tėjusią karcinomą masažais ar bananų pudingu, kabinasi už bet 
kokio šiaudo. 

Rinkos tyrimai parodė, jog antraštė „Naujas vėžio gydymo me- 
todas“ ar „Stebuklingi vaistai nuo vėžio“ pirmajame puslapyje 
Tattler pardavimą prekybos centruose padidina dvidešimt dviem 
ir trimis dešimtosiomis procento. Jei žinutė būdavo spausdinama 
iš karto po antrašte, pardavimas sumažėdavo šešiais procentais, 
nes skaitytojai peržvelgdavo tekstą, kol jiems nuskanuodavo prekes. 

Rinkos tyrėjai nustatė, jog geriausia pirmajame puslapyje spaus- 
dinti tik antraštes, o patį straipsnį talpinti viduriniuose puslapiuose, 
nes labai sunku kartu skaityti atverstą laikraštį ir stumti pirkinių 
vežimėlį. 

Įprastinė istorija prasidėdavo penkiomis optimistiškomis pa- 
straipomis, po to optimizmas šiek tiek sumenkėdavo, pabaigoje 
paaiškėdavo, jog „stebuklingų vaistų“ arba neįmanoma gauti, ar- 
ba dar tik neseniai pradėti bandymai su gyvūnais, 

Fredis užsidirbdavo pinigus, o jo istorijos padėjo parduoti dau- 
giau Tattley. 

Padidėjus skaitytojų ratui, mieste prasidėjo nuolatiniai stebuk- 
lingų medalionų ar gydomųjų drabužių pardavimai. Šių prekių 
gamintojai mokėdavo papildomai, kad skelbimai atsidurtų greta 
savaitinio straipsnio apie vėžį. 

Prašydami daugiau informacijos, daug skaitytojų rašė į laikraš- 
tį. Papildomų pajamų duodavo jų adresų pardavimas radijo „pra- 
našams“, klykiantiems sociopatams, kurie, siųsdami nelaimingie- 
siems vokus su užrašais: „Kažkas, ką jūs mylite, mirs, jei...“, reika- 
laudavo pinigų 

Fredis Laundsas puikiai tiko Tar:ler, Tatrler puikiai tiko jam. 
Dabar, vienuolika metų išdirbęs šiame laikraštyje, Fredis uždirb- 
davo septyniasdešimt du tūkstančius dolerių per metus. Pinigus 
leido savo malonumui. Gyveno taip, kaip norėjo gyventi. 

Jei reikalai ir toliau taip klostysis, jei pasiseks išleisti knygą, gal 
pamėgins jėgas kine. Žinojo, jog Holivudas — puiki vieta įžūliems 
pinigingiems vyrukams. 

Fredis buvo labai patenkintas savimi. Lėkte įlėkęs į požeminį 
garažą, staigiai sustabdė automobilį jam priklausančioje vietoje. 
Pėdos aukščio raidėmis ant sienos buvo išvedžiota: Ponas Erederi- 
kas Laundsas. 

Vendė jau buvo namuose - jos Dažsun stovėjo gretimoje vieto- 
je. Puiku. Jis taip norėtų šią moterį pasiimti drauge į Vašingtoną. 
Tai išsprogintų farai akis. Lifte švilpavo. 


Vendė krovė Fredžio lagaminą. Ji gyveno tarp jo lagaminų ir 
puikiai išmanė šį darbą. 

Su džinsais ir languotais marškiniais, purius rudus plaukus su- 
rišusi į uodegėlę Vendė būtų buvusi panaši į fermerio dukrą, jei 
ne liesumas ir išblyškusi oda. Tiesiog nepadorus liesumas. 

Pažiūrėjo į Laundsą žvilgsniu žmogaus, kurio jau niekuo ne- 
nustebinsi. Pastebėjo, jog Fredis visas virpa. 

— Tu per daug dirbi, Rosko. — Mielai vadino jį Rosko, o šiam 
pravardė kažkodėl patiko. — Kada, sakei? Šeštos valandos skry- 
džiu? — Padavusi išgerti, patraukė nuo lovos pačios žvyneliais siu- 
vinėtą triko ir peruką, kad Fredis galėtų atsigulti. — Pamėtėsiu į 
oro uostą. Man nereikia į klubą iki šeštos. 

Vendei priklausė striptizo baras Vendės miestas, pačiai šokti ne- 
bereikėjo. 

— Kai paskambinai, tavo balsas skambėjo kaip Moroko Molio, 
— pasakė ji. 

— Kieno? 

— Juk žinai, multikas šeštadienio rytais per televiziją. Jis tikrai 
paslaptingas ir padeda Slaptosioms tarnyboms. Žiūrėjome, kai sir- 
guliavai... Tau tikrai šiandien nuskilo? Manau, esi savimi paten- 
kintas. 

— Velniškai nuskilo. Šiandien surizikavau, brangute, ir pasise- 
kė. Gavau puikią progą. 

— Galėtum nusnūsti prieš išvykimą. Juk visai nusivarei. 

Laundsas prisidegė cigaretę. Viena dar smilko peleninėje. 

— Žinai ką, — tarsi pasiūlė Vendė, — kertu lažybų, jei dabar 
išlenksi taurelę ir nusimesi skudurus, akimirksniu užmigsi. 

Laundso veidas, kietas ir įsitempęs tarsi kumštis, galų gale atsi- 
leido, tapo gyvesnis. Jis nustojo drebėti. Papasakojo viską. Šnabž- 
dėjo įsikniaubęs į plokščią moters krūtinę; Vendė pirštu ant jo 
sprando vedžiojo aštuoniukes. 

— Tai bent istorija, Rosko, — pasakė. - O dabar pamiegok. Pa- 
metėsiu tave į lėktuvą. Viskas bus gerai, viskas. O paskui ilgai ir 
laimingai gyvensim. 

Jie šnabždėjosi apie vietas, kurias turės aplankyti. Fredis užmigo. 

Daktaras Alanas Blumas ir Džekas Krofordas sėdėjo ant su- 
lankstomų kėdžių, vienintelių jo kabinete likusių baldų. 

— Baras tuščias, daktare. 

Blumas stebėjo beždžionišką Krofordo veidą ir bandė suvokti, 
kas vyksta. Nepaisant burbėjimo ir A/ka-Seltzer, daktaras įžvelgė 
šaltą ir skvarbų tarsi rentgeno spinduliai protą. 

— Kur Vilas? 

— Išėjo pasivaikščioti. Atvėsti, - paaiškino Krofordas. - Jis ne- 
kenčia Laundso. 

— Ar nemanai, jog Lekteriui paskelbus jo namų adresą, turėjai 
paleisti Vilą? Leisti grįžti į šeimą? 

— Iš pat pradžių taip pagalvojau. Vilas buvo baisiai sukrėstas. 

— Suprantama, — pritarė daktaras Blumas. 

— Paskui staiga suvokiau, kad jis negali grįžti namo, o Molė su 
Viliu negali ten pasilikti, kol Dantukų Fėja bastosi laisvėje. 

— Ar kada matei Molę? 

— Aha. Ji puiki, man labai patinka. Žinoma, džiaugtųsi maty- 
dama mane degantį pragare. Todėl dabar stengiuosi nesipainioti 
jai po kojomis. 

— Mole mano, jog išnaudoji Vilą? 

Krofordas aštriai nužvelgė daktarą Blumą. 

— Turiu jam kai ką pasakyti. Po to reikės susisiekti su tavimi. 
Kada išvyksti į Kvantiką? 

— Iki antradienio ryto neišvyksiu. Atidėjau. - Daktaras Blumas 
buvo pakviestas skaityti paskaitą FTB akademijos Elgesio tyrimo 
fakultete. 

— Tu labai patinki Greihamui. Yra įsitikinęs, jog nežaidi su juo 
jokių žaidimėlių, — pasakė Krofordas. Jį užgavo Blumo pastaba 
apie Vilo išnaudojimą. 

— Nežaidžiu. Net nemėginu, - atrėžė daktaras Blumas. — Tie- 
siog esu atviras kaip ir su visais pacientais. 

— Būtent. 

— Ne, tiesiog noriu būti jo draugas, ir esu toks, Džekai. Stebė- 
jimas jau įaugęs man į kraują. Tarp kitko, prisimink, kai paprašei 
jį patyrinėti, atsisakiau. 

— Tai Petersenas, tas iš viršaus, norėjo, kad patyrinėtum. 

— Ir tu buvai tarp prašiusių. Nesvarbu, net jei ir imčiausi kokių 
nors Greihamo tyrinėjimų, jei tai atneštų kokią nors medicininę 
naudą kitiems, pateikčiau tai visiškai neatpažįstama forma. O jei- 
gu parašyčiau mokslinį straipsnį, manau, galima būtų spausdinti 
tik po mirties. 

— Tavo ar Greihamo)? 

Daktaras Blumas nieko neatsakė. 

— Pastebėjau vieną įdomų dalyką — niekada nepasilieki vienas 
su Greihamu. Įdomu, kodėl? Meilikauji, bet niekuomet nelieki 
akis į akį. Kodėl? Manai, jog jis mediumas? 

— Ne. Jis — vaizduotės žmogus, turi neįtikėtiną regimąją at- 
mintį, bet nemanau, jog mediumas. Nenorėjo, jog Djukas atliktų 
testus, tas tiesa, bet nieko nereiškia. Jis nepakenčia kušnojimo ir 
baksnojimo. Taip, kaip ir aš. 

— Bet... 

— Vilas laiko visa tai tiesiog proto mankšta, o pačia siauriausia 
prasme yra teisus. Pasiekė puikių rezultatų, bet įsivaizduoju, jog 
yra ir kitų, taip pat puikiai dirbančių, Žmonių. 

— Nedaug, - atsakė Krotordas. 

— Be to, jis gali puikiai įsijausti, tiesiog įlįsti į kito kailį, — pri- 
dūrė daktaras Blumas. — Gali perimti tavo požiūrį ar mano, ar 
kieno nors kito, kuris šiaip jį gąsdina ar nervina. Toks gebėjimas — 
sunki našta, Džekai. Įžvalgumas — dviašmenis ginklas. 

— Kodėl nepasilieki su juo vienas? 

— Todėl, kad nevalingai žiūriu profesionalo žvilgsniu, ir jis ne- 
truks pajusti mano susidomėjimą. Greihamas labai jautrus. 

— Pajutęs nužiūrinėjant, nuleis žaliuzes, — pašmaikštavo Kro- 
fordas. 

— Bjaurus palyginimas, bet tikslus. Manau, jau pakankamai 
atsikeršijai, Džekai. Galime eiti prie reikalo. Tik trumpai. Nesi- 
jaučiu labai gerai. 

— Galbūt psichosomatinės apraiškos, — vėl užmetė Krofordas. 

— Jei atvirai, streikuoja tulžies pūslė. Ką norėjai pasakyti? 

— Turime galimybę perduoti žinutę Dantukų Fėjai. 

— Per Tattler, - pasitikslino Blumas. 

— Būtent. Kaip manai, ar tuo, kas sakoma, yra kokia nors gali- 
mybe įteigti jam susinaikinimo idėją? 

— Pastūmėti nusižudyti? 

— Man tai labai patiktų. 

— Abejoju. Sergant kai kuriomis psichikos ligomis taip atsitin- 
ka. Bet ne šiuo atveju. Jei būtų linkęs save žaloti, nebūtų toks 
rūpestingas. Taip nesisaugotų. Jei būtų klasikinis šizofrenikas pa- 
ranojikas, galėtumėte įkalbėti iškilti, tapti matomu. Galėtumėte 
netgi paskatinti nusižudyti. Bet aš nepadėčiau, - savižudybė buvo 
mirtinas Blumo priešas. 

— Žinau, žinau, kad ne, - pasakė Krofordas. - O ar galėtume jį 
įsiutinti? 

— Kodėl nori tai išsiaiškinti? Kokiu tikslu? 

— Paklausiu kitaip: ar galėtume įsiutinti ir atkreipti jo dėmesį? 

— Jau užfiksuota, kad priešas - Greihamas, ir puikiai tai žinai. 
Nekvailiok. Nusprendei pakišti Greihamą? 

— Galvoju, jog turiu taip pasielgti. Arba žudikas puikiai pasiro- 
dys dvidešimt penktąją. Padėk man. 

— Nežinau, ar suvoki, ko prašai. 

— Patarimo, štai ko prašau. 

— Ne manęs, - atrėžė Blumas. — Turiu omenyje Greihamą. Ar 
supranti, ko prašai Greihamo? Norėčiau, kad teisingai suprastum, 
šiaip jau gal ir neužsiminčiau, bet tu privalai žinoti: kaip manai, 
kas yra Greihamo varomoji jėga? 

Krofordas truktelėjo pečiais. 

— Baimė, Džekai. Sis vyrukas kovoja su milžiniška baime. 

— Kad jį sužeis? 

— Ne, ne tik. Baimė užslenka drauge su vaizdiniais tarsi baus- 
mė, bausmė už vaizduotę. 

Krofordas stebeilijosi į savo striukus ant pilvo sukryžiuotus pirš- 
tus. Paraudonavo. Drovėjosi apie tai kalbėti. 

— Žinoma. Ką gi, apie tai neprasitariama didelių berniukų žai- 
dimų aikštelėje. Gerai, kad pasakei, jog jis bijo. Juk dėl to neimsiu 
laikyti Gretihamo nevykėliu. Nesu visiškas idiotas, daktare. 

— Niekada nelaikiau tavęs idiotu, Džekai. 

— Juk neketinčiau Greihamu rizikuoti, jei negalėčiau prideng- 
ti. Bent jau aštuoniasdešimt procentų. Juk ir pats Vilas ne iš kel- 
mo spirtas. Gal ne pars kiečiausias, bet labai greitas. Ar padėsi 
sučiupti Dantukų Fėją, daktare? Mirė daugybė žmonių. 

— Tik jei Greihamas iš anksto žinos visą galimą riziką ir sava- 
noriškai sutiks. Turiu išgirsti iš jo paties. 

— Patinki man, daktare. Niekuomet jo neįskaudinčiau. Bent 
jau ne daugiau, nei mes visi kasdien skaudinam vienas kitą. 


Krofordas užtiko Greihhamą mažame, aukų asmeniniais doku- 
mentais ir nuotraukomis užverstame kambarėlyje greta Celerio 
laboratorijos. 

Palaukė, kol Greihamas liovėsi skaityti ir padėjo „Teisėsaugos 
biuletenį“. 

— Norėčiau su tavimi aptarti dvidešimt penktosios veiksmus. 

Greihamui nereikėjo priminti, jog dvidešimt penktąją stoja pil- 
natis. 

— Kai jis vėl tai padarys? 

— Taip. Jei dvidešimt penktąją kils problemų... 

— Ne „jei“. Kils. 

— Abu kartus žmogžudystės įvykdytos šeštadienio naktį. Bir- 
mingeme — birželio dvidešimt aštuntąją, tą dieną ir prasidėjo pil- 
natis. Atlantoje viskas vyko liepos dvidešimt šeštąją, parą prieš pil- 
natį, bet taip pat šeštadienio naktį. Kita pilnatis prasideda rugpjū- 
čio dvidešimt penktąją, pirmadienį. Bet jam patinka savaitgaliai, 
todel jau nuo penktadienio turime būti pasiruošę. 

— Pasiruošę? Mes pasiruošę? 

— Teisingai. Juk žinai, kas vadovėliuose rašoma apie idealų bū- 
dą išsiaiškinti žmogžudystę? 

— Niekuomet nemačiau, jog praktiškai taip būtų daroma, — 
atrežė Greihamas. — Tikrovėje viskas vyksta visai kitaip. 

— Žinoma. Bent jau būna sunkiau. Nors būtų nuostabu taip 
padaryti: nusiųsti vieną vaikiną. Tik vieną. Leisti jam vienam ap- 
žiūrėti vietą. Nuolat palaikytume ryšį. Būtų ten vienas tol, kol 
reikės. Tik jis... tik tu. 

Ilga pauzė. 

— Ką mėgini pasakyti? 

— Nuo penktadienio vakaro, nuo dvidešimt antros, Andriuso 
Oro pajėgų bazėje laikysime paruoštą Grameno Go/fstryimą. Pasi- 
skolinau iš Vidaus reikalų ministerijos. Lėktuve bus geriausia la- 
boratorinė įranga. Lauksime jame — aš, tu, Celeris, Džimis Prai- 
sas, fotografas ir pora kvotėjų. Vos tik gausime žinią apie nusikal- 
timą, pajudėsime. Kur tai benutiktų — Rytuose ar Pietuose - būsi- 
me ten vėliausiai po valandos ir penkiolikos minučių. 

— O kaip vietos policija? Jie nesutiks bendradarbiauti, nenorės 
laukti. 

— Susisieksime su policijos viršininkais ir departamentų šeri- 
fais. Su visais. Pasirūpinsime, jog visose nuovadose ant budinčių 
pareigūnų stalų būtų atitinkami nurodymai. 

Greihamas papurtė galvą. 

— Velniava. Jie niekada nepasirašys. 

— Tai, ko prašome, nėra labai daug. Prašome, jog gavę praneši- 
mą, atvyktų apsižvalgyti arčiausiai esantys pareigūnai. Žinoma, 
medikai. Jie turi įsitikinti, ar tikrai neliko gyvų. Jie išeis. Pastatyti 
užtvaras, pradėti apklausas galės kada tik panorėję, bet įvykio v/e- 
ta turi būti užantspauduota, kol atvyksime mes. Atskrendame, tu 
įeini. Turi ryšį. Gali susisiekti su mumis kada tik nori, gali nepa- 
sakyti nieko, jei nepanori. Pasilieki ten tiek, kiek reikės. Po to 
įeiname mes. 

— Vietiniai nenorės laukti. 

— Žinoma, nenorės. Atsiųs kelis vaikinus iš Žmogžudysčių sky- 
riaus. Bet juk mandagus prašymas 47 :4 reiškia. Be to, mes atvyksi- 
me greičiau, ir tu bent jau pamatysi viską nepaliestą. 

Nepaliestą. Greihamas atlošė galvą ir įsispoksojo į lubas. 

— Žinoma, — tęsė Krofordas, — iki savaitgalio dar net trylika 
dienų. 

— Tikrai, Džekai... 

— Ką, Džekai? — perklausė Krofordas. 

— Tu mane žudai, tikrai žudai. 

— Nesuprantu. 

— Puikiai supranti. Nusprendei panaudoti mane kaip jauką, 
nes daugiau neturi kur dėtis. Todel prieš tiesiai išdėstydamas rei- 
kalą nori papasakoti, kaip bus baisu kitą kartą. Neblogas planas, 
bet skirtas suknistam idiotui. Kokio atsakymo lauke? Manei, jog 
man dreba kiškos po nutikimo su Lekteriu? 

— Ne. 

— Nekaltinu tavęs, kad taip pagalvojai. Abu žinome - žmonės 
kartais bijo. Ir man nepatinka šlaistytis su neperšaunama liemene 
atkišus subinę. Bet tą darau. Negalime ramiai išsiskirstyti, kol niek- 
šo nesučiupome. 

— Niekada neabejojau, kad tu sutiksi. 

Greihamas juto, kad Džekas sako tiesą. 

— Dar kažko nežinau? 

Krofordas nieko neatsakė. 

— Tik ne Molė. Nepainiok čia Molės. 

— Dėl Dievo, Vilai, net neketinau to siūlyti. 

Greihamas akimirką stebeilijo. 

— Šventas šūdas, Džekai. Nusprendei sužaisti išvien su Fredžiu 
Laundsu? Susigiedojai su mažuoju Fredžiu. 

Krofordas pašnairavo į dėmę ant savo kaklaraiščio. Tada pa- 
žiūrėjo į Greihamą. 

— Pats Žinai, jog tai geriausias būdas užmesti jauką. Dantukų 
Fėja skaito Tatr/er. Ką dar galime padaryti? 

— O kam reikalingas Laundsas? 

— Tartler turi skiltį. 

— Vadinasi, Tartler puslapiuose išdėsiu Dantukų Fėją į šuns 
dienas. Manai, tai geriau, nei pašto dėžutė? Neatsakyk, pats Ži- 
nau. Ar kalbėjaisi su Blumu? 

— Šiek tiek. Visi trys turime pasikalbėti. Ir dar Laundsas. Tuo 
pat metu vykdysime ir pašto dėžutės planą. 

— O koks scenarijus? Dantukų Fėjai reikia pasiūlyti puikią pro- 
gą. Kokioje nors dykynėje. Kad galėtų arti prieiti. Nemanau, jog 
jis - snaiperis. Gal labai klystu, bet neįsivaizduoju jo su šautuvu. 

— Stebėsime jus iš aukštumų. 

Abu galvojo tą patį. Neperšaunama Kev/aro liemenė apsaugos 
nuo Dantukų Fėjos devinto kalibro ginklo ir peilio, bet tik ne 
veidą. Nėra būdo apsisaugoti nuo šūvio į galvą, ypač jei šaulys 
sumanytų pasislėpti. 

— Su Laundsu kalbėkis tu. Nenoriu jo matyti. 

— Jam reikia paimti iš tavęs interviu, Vilai, - švelniai tarė Kro- 
fordas. — Turi tave nufotografuoti. 

Blumas perspėjo Krofordą, jog būtent ši pokalbio dalis Vilui 
labiausiai nepatiks. 

Atėjus metui Greihamas nustebino ir Krofordą, ir Blumą. No- 
riai sutiko Laundsą ir net nusišypsojo, nors mėlynos akys tebebu- 
vo ledinės. 

Buvimas FTB būstinėje naudingai paveikė Laundso elgesį. Kai 
reikėjo, buvo malonus ir mandagus, su įranga elgėsi ramiai ir už- 
tikrintai. 

Greihamas užsispyrė tik kartą: kategoriškai atsisakė parodyti 
Laundsui ponios Lids dienoraštį ir visus asmeninius šeimos laiškus. 

Prasidėjus interviu, mandagiai atsakinėjo į Laundso klausimus. 
Abu vyrai nuolat žvilgčiojo į užrašus, kuriuose pokalbio su dakta- 
ru Blumu metu pasižymėjo pastabas. Klausimai ir atsakymai daž- 
nai buvo perfrazuojami. 


Daktarui Alanui Blumui buvo sunku apibendrinti nusikalti- 
mą. Galų gale ėmė dėstyti savąjį požiūrį į Dantukų Feją. Likusieji 
klausėsi tarsi būsimieji karatistai anatomijos paskaitoje. 

Daktaras Blumas paaiškino, jog tiek Dantukų Fėjos laiškas, 
tiek elgesys yra projekcinis iliuzinis it kompensuoja sunkiai ištve- 
riamą nepilnavertiškumo kompleksą. Veidrodžių daužymas išreiš- 
kia požiūrį į savo išvaizdą. 

Žudiko protestas dėl pravardės Dantukų Fėja paremtas homo- 
seksualine žodžio „fėja“ reikšme.! Daktaras manė, jog žudikas jautė 
nesuvokiamą baimę būti palaikytas gėjumi. Daktaro Blumo nuo- 
monę sustiprino vienas keistas pastebėjimas Lidsų namuose: lam- 
dymo žymės ir uždengtos kraujo dėmės rodė, jog Dantukų Fėja 
jau mirusiam ponui Lidsui užmovė trumpikes, norėdamas pabrėžti, 
jog visiškai nesidomi vyriškąja lytimi. 

Psichiatras paaiškino, jog sadistams dar vaikystėje išryškėja ry- 
šys tarp žiaurumo ir seksualumo. 

Barbariškas elgesys su moterimis „stebint“ jų šeimos nariams 
aiškiai išreiškia neapykantą motinai. Pusbalsiu, tarsi ginčydamasis 
! Angliškai kalbančiose šalyse žodis „fėja“ (Fairy) kartais vartojamas kaip panie- 
kinama homoseksualo pravardė 

pats su savimi, daktaras Blumas pavadino subjektą „košmarų kū- 
dikiu“. Pajutęs psichiatro balse gailestį, Krofordas nuleido akis. 


Duodamas interviu Laundsui, Greihamas prikalbėjo daugybę 
tyrėjui nederamų dalykų, kuriuos vargu ar išspausdintų bent vie- 
nas save gerbiantis laikraštis. 

Jis įrodinėjo, jog Dantukų Fėja yra nepatrauklus, impotentas, 
negalintis atlikti lytinio akto su moterimi, todėl, melavo Greiha- 
mas, prievartavo vyriškos lyties aukas. Greihamas pasakojo, jog 
Dantukų Fėja be jokios abejonės yra pajuokos objektas tarp visų 
savo pažįstamų ir, ko gera, kraujomaišos vaisius. 

Pareiškęs, jog šis žudikas akivaizdžiai nėra toks inteligentiškas 
kaip Hanibalas Lekteris, pažadėjo pasidalinti su Tazeler ir kitomis 
kilsiančiomis mintimis apie žudiką. Dauguma teisėsaugos parei- 
gūnų man nepritaria, pabrėžė Greihamas, bet tol, kol jis vadovau- 
ja tyrimui, Zartley gali tikėtis tiesiai Iš jo gauti visą šviežiausią in- 
formaciją. 

Laundsas padarė daugybę nuotraukų. 

Pagrindinė nuotrauka buvo nufotografuota Greihamo „Vašing- 
tono priebėgoje“, apartamentuose, kuriuos „išsinuomojo, kol su- 
čiups Fėją“. Tai buvo vienintelė vieta „pabūti vienūmoje“ ir susi- 
gaudyti „kruvinų įvykių sūkuryje“. 

Nuotraukoje chalatu vilkintis Greihamas vėlų vakarą sėdi už 
rašomojo stalo ir įdėmiai skaito, gilinasi į „artistišką Dantukų Fė- 
jos prigimtį“. 

Už jo nugaros pro langą buvo matyti dalis apšviesto Kapitoli- 
jaus kupolo. Svarbiausia - žemutiniame, kairiajame, lango kampe 
Žybčiojo kitoje gatvės pusėje esančio populiaraus motelio iškaba. 

Jei tik panorės, Dantukų Fėja Greihamo apartamentus tikrai 
suras. 

FTB būstinėje Greihamas nusifotografavo daugybės spektro- 
metrų fone. Nors tai nebuvo jo darbo priemonės, bet Laundsas 
pasakė, jog nuotraukoje prietaisai atrodys įspūdingai. 

Greihamas netgi sutiko nusifotografuoti greta didžiulio ginklų 
stendo Amunicijos skyriuje drauge su interviu imančiu Laundsu. 
Laundsas laikė devinto kalibro automatinį, tokį patį kaip ir Dan- 
tukų Fėjos ginklą. Greihamas rodė jam savadarbį garso slopintu- 
vą, padarytą iš televizoriaus antenos stiebo. 

Pamatęs ant Laundso peties draugiškai uždėtą Greihamo ran- 
ką, dar gerokai prieš Krofordui sureguliuojant objektyvą, daktaras 
Blumas labai nustebo. 

Nuotraukos ir interviu turėjo pasirodyti Tart/er puslapiuose 
kitą dieną, rugpjūčio vienuoliktą, pirmadienį. Vos surinkęs me- 
džiagą, pasakęs, jog pats nori stebėti maketavimą, Laundsas išsku- 
bėjo į Cikagą. Su Greihamu planavo susitikti antradienį už pen- 
kių kvartalų nuo ruošiamų žabangų vietos. 


Nuo antradienio, kuomet Tarr/ey bus galima nusipirkti visur, 
monstrui bus paspęsti dveji spąstai. 

Kiekvieną vakarą Greihamas vyks į savo „laikiną priebėgą“, pa- 
vaizduotą 7at:/er puslapiuose. 

Tame pačiame laikraštyje išspausdintas asmeninis skelbimas 
kvies Dantukų Fėją pasirodyti prie pašto dėžutės Anapolyje. Jei 
skelbimas šiam pasirodytų įtartinas, tai pagalvotų, jog visos pastan- 
gos jį sugauti ir bus dedamos prie pašto dėžutės. Tuomet Greiha- 
mas taps pačiu patraukliausiu taikiniu. Bent jau taip galvojo FTB. 

Floridos policijos departamento pareigūnai nuolat budėjo prie 
Greihamo namų Cukraus galvos įlankoje. 

Tarp tyrėjų tvyrojo nepasitenkinimas. Dvi rimtos pasalos rei- 
kalavo daugybės pajėgų, kurias būtų galima panaudoti kur nors 
kitur. Be to, Greihamas, kiekvieną vakarą privalėjęs tupėti savo 
„laikinoje priebėgoje“, negalėjo laisvai važinėti po Vašingtoną. 

Nors nuojauta Krofordui kuždėjo, jog toks ėjimas pats geriau- 
sias, pati procedūra jam atrodė pernelyg lėta. Kai iki pilnaties teli- 
ko vos dvi savaitės, jautėsi žaidžiąs keistus žaidimėlius. 

Sekmadienis ir pirmadienis praslinko labai keistai. Minutės vos 
vos tempėsi, o valandos tiesiog skriete skriejo. 


Pirmadienio popietę Greito reagavimo būrio vadas Spardže- 
nas apsuko ratą aplink rengiamos pasalos kvartalą. Greihamas sė- 
dėjo šalia. Krofordas - ant galinės sėdynės. 

— Penkiolika po septynių šaligatviai ištuštėja. Visi grįžta namo 
vakarieniauti, — pasakė Spardženas. Kresnas, raumeningas, beis- 
bolo kepuraitę nusuktu ant pakaušio snapeliu dėvintis pareigūnas 
priminė beisbolo žaidėją. — Kai ryt pervažiuos: Bdz O pervažą, duok 
signaliuką. Pasistenk, kad tai nutiktų maždaug pusę devintos, be 
dvidešimt devynios ar panašiai. 

Įsuko į stovėjimo aikštelę prie Greihamo būsto. 

— Vietelė tikrai ne ideali, bet galėjo būti ir blogesnė. Rytoj va- 
kare čia pasistatyk mašiną. Kiekvieną vakarą nurodysime kitą vie- 
tą, bet visada šioje pusėje. Iki įėjimo — septyniasdešimt penki jar- 
dai. Pereik. 

Klišas, trumpakojis Spardženas ėjo Greihamo ir Krofordo prie- 
šakyje. 

„Aiškinasi, iš kur mane užpuls,“ - pagalvojo Greihamas. 

— Jei tai atsitiks, tikriausiai atsitiks šioje atkarpoje, — pasakė 
Greitojo reagavimo būrio vadas. - Žiūrėk, kai mašiną palieki čia, 
iki įėjimo reikia eiti tiesiai per aikštelės vidurį. Gana toli nuo kiaurą 
parą čia stovinčių mašinų. Norėdamas priartėti, žudikas taip pat 
turės pereiti tuščią erdvę. Kaip tu girdi? 

— Normaliai, - atsakė Greihamas. — Šitoj prakeiktoj aikštelėj 
girdėsiu kiekvieną krebždesį. 

Spardženas atidžiai pasižiūrėjo Greihamui į veidą, bet nepa- 
matė, ko ieškojo. 

Sustojo aikštelės viduryje. 

— Šiek tiek sumažinsime gatvės apšvietimą, kad Dantukų Fėja 
nesugalvotų pabūti snaiperiu. 

— O kaipgi jūsų snaiperiai? — paklausė Greihamas. 

— Dvejetas mūsiškių turi Startrono naktinio matymo prietai- 
sus, — atsakė Spardženas. — Taip pat paprašysiu tavęs išsipurkšti 
švarką specialiu ryškalu, Vilai. Tarp kitko, nesvarbu, kaip bebūtų 
karšta, ar visuomet ir visur dėvi neperšaunamą liemenę? Ar taip? 

— Taip. 

— Kokią? 

— Tai Kevralas, - kaip ten, Džekai, - „Dar vienas šansas“? 

— „Dar vienas šansas“, — pritarė Krofordas. 

— Labai tikėtina, jog jis prislinks prie tavęs iš užpakalio, o gali 
ramiai ateiti priešais, tuomet praeiti, apsisukti ir iššauti, — paaiški- 
no Spardženas. — Septynis kartus šovė į galvą. Ir pamatė, jog su- 
veikia. Darys tą patį, jei duosi laiko. Negali duoti jam laiko. Vėliau 
prieangyje parodysiu keletą dalykėlių, o paskui važiuosim į šau- 
dyklą. Ar turi laiko? 

— Turi, - už Greihamą atsakė Krofordas. 

Šaudykloje Spardženas jautėsi tarsi dievukas. Privertė Greiha- 
mą po ausinėmis įsidėti dar ir ausų kištukus. Taikinius sustatė 
įvairiais kampais. Buvo patenkintas, jog Greihamas nešiojasi ne 

įprastą trisdešimt aštunto kalibro ginklą, bet nebuvo sužavėtas šau- 
dant matomais blyksniais. Šaudė beveik dvi valandas. Baigęs užsi- 
spyrė ir patikrino Greihamo keturiasdešimt ketvirto kalibro gin- 
klo vamzdį ir užraktą. 

Prieš išvažiuodamas į įlanką praleisti paskutinio laisvo vakaro 
drauge su Mole ir Viliu, Greihamas išsimaudė ir persirengė. Visai 
nenorėjo dvokti paraku. 

Po vakarienės drauge su žmona ir posūniu nuvažiavo į bakalė- 
jos krautuvę ir besirinkdami melionus sukėlė didelį triukšmą. Įsi- 
tikino, jog apsipirko puikiai. Stenduose prie kasų tebekyšojo se- 
nasis Tatt/er numeris. Greihamas tikėjosi, jog Molė nebepamatys 
naujojo, pasirodysiančio rytojaus rytą. Nenorėjo nieko pasakoti. 

Kai moteris paklausė, ko vakarienei norėtų kitą savaitę, pasakė, 
jog išvyksta, jog turi grįžti atgal į Birmingemą. Tai buvo pirmas 
kartas, kai Molei sumelavo. Jautėsi riebaluotas ir purvinas, tarsi 
senas banknotas. 

Stebėjo tarp prekystalių vaikštančią Molę. Molė, jo puikioji 
žmona, kurios gyvenimas keistai siejosi su beisbolu. Dabar paniš- 
kai bijodama auglių, keturiskart per metus jį ir Vilį vertė lankytis 
pas gydytojus. Molė stengėsi nebijoti tamsos. Skaudžiai patyrė, 
jog laikas - dovana. Žinojo kiekvienos akimirkos vertę. Ir mokėjo 
ją branginti. Tai ji išmokė Greihamą mėgautis gyvenimu. 

Pačebelio „Kanonas“ pripildė saulės nutviekstą kambarį, kuria- 
me jie pažino vienas kitą. Abu virpėjo iš laimės. Bet net tuomet bai- 
mė bersmelkė jį, prasklendė tarsi plėšraus paukščio šešėlis. Buvo per- 
nelyg gera, kad galėtų tęstis ilgai. 

Vaikštinėdama parduotuvėje Molė nuolat permetinėjo savo ran- 
kinę nuo vieno peties ant kito, nes ginklas joje svėrė, ko gera, 
gerokai daugiau, nei tos devyniolika uncijų. 

Greihamas susizgribo, jog, palinkęs prie melionų, šnibžda šlykš- 
čius dalykus: 

— Turiu tą šlykštynę sugrūsti į guminį maišą. Privalau tai padaryti. 

Apsunkę nuo melo, ginklo ir pirkinių, jie trise —- mažutis susi- 
kaupęs būrelis — grįžo į savo laikiną prieglobstį. 

Molė nujautė kažką negera. Išjungę šviesą jie nebesikalbėjo. 
Molė sapnavo gretai besikeičiančiuose kambariuose aidinčius sun- 
kius bepročio žingsnius. 

Sent Luiso Lamberto Tarptautiniame oro uoste stovėjo kios- 
kas, prekiaujantis dauguma naujausių dienraščių iš visų Jungtinių 
Valstijų. Laikraščiai iš Niujorko, Vašingtono, Čikagos ir Los An- 
dželo buvo gabenami lėktuvais. Galėjai nusipirkti tą pačią dieną, 
vos tik išspausdintus. 

Kaip ir dauguma kioskų, šis priklausė plačiam prekybos tin- 
klui, todėl pardavėjas buvo verčiamas greta rimtų laikraščių ir žur- 
nalų imti ir šiek tiek niekalo. 

Kai pirmadienį, dešimtą valandą vakaro, pristatė Čikagos Tri- 
bune, ant grindų greta nukrito ir ryšulėlis Tatr/er. Laikraščiai ry- 
šulio viduje tebebuvo šilti. 

Prekeivis palinko prie lentynų ir ėme dėlioti Tribune. Turėjo 
ką veikti. Dieną dirbantys vyrukai niekuomet nepersidirbdavo. 

Akies kampučiu pamatė porą juodų užtrauktuku užtraukiamų 
batų. Apžiūrinėtojas. Ne, batai priartėjo. Kažkoks prakeiktasis kaž- 
ko iš jo norėjo. Kioskininkas ketino toliau ramiai dėlioti Tribune, 
bet nuo įdėmaus žvilgsnio tiesiog pašiurpo pakaušis. 

Dirbo laikinai. Neprivalėjo būti mandagus. 

— Ko nori? — paklausė vis dar pasilenkęs. 

— Tattler. 

— Palauksi, kol sudėliosiu šitą šūsnį. 

Batai nepasitraukė. Netgi priartėjo. 

— Pasakiau, palauksi, kol sudėliosiu šitą šūsnį, supratai? Ar ne- 
matai, dirbu? 

Staigus rankos judesys, plieno žybsnis, ir greta gulėjęs tvarkin- 
gas ryšulėlis pokštelėjęs perplyšo. Greta skambtelėjo dolerio ver- 
tės moneta. Iš vidaus truktelėjus šviežutėlį Ta::/e> numerį, liku- 
sieji egzemplioriai pasklido plačiai ant grindų. 

Pardavėjas pašoko. Skruostai užsiliepsnojo. Vyriškis, prispau- 
dęs laikraštį po pažastimi, ramiai nuėjo. 

— Er! Ei, tu! 

Vyriškis atsisuko. 

— Ar man sakai? 

— Tau. Tau sakau... 

— Ką sakai? - jis grįžo. Priėjo pernelyg arti. - Ką man sakai? 

Paprastai grubūs pardavėjai pirkėjus suerzina. O šio ramybė 
skleidė kažkokią grėsmę. 

Kioskininkas žiūrėjo į grindis. 

— Paimkite grąžą. 

Dolarhaidas apsisuko ir nuėjo. Prekeivio skruostai plieskė dar 
pusvalandį. Aba, šitas vyrukas čia buvo ir praeitą savaitę. Jei pasiro- 
dys dar kartą, pasiųsiu ten, kur nesueina. Tokiems žąsinams turiu 
kai ką po prekystaliu pasislėpęs. 

Oro uoste Dolarhaidas laikraščio neskaitė. Praėjusį ketvirta- 
dienį gauta Lekterio žinutė jį gerokai sutrikdė. Daktaras Lekteris, 
žinoma, neklydo rašydamas, jog; jis — nuostabus, tą vietą skaitė 
visas virpėdamas. Jis tikrai 570 nuostabus, bet niekino baimę, 
kurią Lekteriui kėlė policininkai. Ką gi, Lekteris supranta ne ką 
daugiau, negu likusioji visuomenė. 

Tačiau tebeknietėjo sužinoti, ar Lekteris atsiųs jam dar vieną 
žinutę. Palauks, kol grįš namo, tuomet ir pažvelgs. Dolarhaidas 
didžiavosi tokia savikontrole. 

Važiuodamas mintyse perkratinėjo įvykį su kioskininku. 

Buvo laikas, kai kam nors sutrukdęs jausdavo stiprią sąžinės 
graužatį. Nieku gyvu nebūtų grįžęs prie kiosko. Metų metus mė- 
žė nesibaigiantį mėšlą. Daugiau to nebebus. Žmonės gali užgau- 
lioti Fransį Dolarhaidą, bet niekuomet taip nesielgs su Drakonu. 
Viskas buvo virsmo dalis. 


Vidurnaktį lemputė virš rašomojo stalo tebedegė. Iššifruotas 
Tattler pranešimas sulamdytas gulėjo ant grindų. Visur mėtėsi iš- 
karpyti TarHler puslapiai. Po Drakono piešiniu gulėjo atverstas di- 
dysis albumas. Dolarhaidas įklijavo naują iškarpą. Tebedžiūvo kli- 
jai. Po iškarpa buvo ką tik pritvirtintas vis dar tuščias plastikinis 
maišelis. 

Užrašas virš maišelio skelbė: „ŠITUO JIS MANE ĮŽEIDĖ“, 

Tačiau Dolarhaido prie rašomojo stalo nebuvo. 

Uosdamas šaltos žemės ir pelėsių tvaiką, jis sėdėjo ant rūsio 
laiptų. Prožektoriaus švieselė šokčiojo ant uždengtų baldų, dulkė- 
tų veidrodžių, kažkada kabėjusių name, o dabar nusuktų ir at- 
remtų į rūsio sienas, nugarų, lagamino su dinamitu. 

Galų gale švieselė sustojo ant aukšto uždengto daikto, vieno iš 
keleto tokių pačių tolimajame rūsio kampe. Kol iki jo nusigavo, 
visas veidas apsipynė voratinkliais. Nutraukęs užtiesalą, nuo dul- 
kių nusičiaudėjo. 

Pamirksėjęs nubraukė ašaras ir nukreipė žibintuvėlio šviesą į 
seną ąžuolinį neįgaliųjų vežimėlį — aukšta atkalte, sunkus, bet pa- 
tvarus, vienas iš trijų, buvusių rūsyje. Apygarda perdavė vežimė- 
lius senelei keturiasdešimtaisiais, kai ji čia įrengė slaugos namus. 

Stumiant vežimėlį grindimis, ratai nepakenčiamai girgždėjo. 
Nepaisydamas svorio, lengvai užnešė vežimėlį į viršų. Virtuvėje 
sutepė ratus. Mažučiai priekiniai ratukai vis dar cypė, bet galiniai 
guoliai buvo puikūs, ratai sukosi lengvai, vos palietus pirštu. 

Besukiojant ratukus pamažu atlėgo pyktis. Ratukai tyliai zvim- 
bė, Dolarhaidas pritardamas niūniavo. 


20 SKYRIUS 


Fredis Laundsas antradienio vidurdienį išvyko iš TarHler redak- 
cijos pervargęs, bet pakilios nuotaikos. Medžiagą straipsniui pa- 
ruošė lėktuve į Čikagą. Atvykęs į redakciją, jau po pusvalandžio, 
baigtą straipsnį padėjo ant redaktoriaus stalo. 

Likusį laiką uoliai rašė savo knygą. Neatsiliepinėjo į jokius skam- 
bučius. Puikiai mokėjo susiplanuoti darbus, todėl dabar jau turė- 
jo paruošęs solidų penkių tūkstančių žodžių apimties pagrindą. 

Kai sučiups Dantukų Fėją, teliks sugalvoti iš koto verčiantį 
pavadinimą ir pavaizduoti patį suėmimą. Pasiruošta medžiaga bet 
kuriuo atveju tiks. Tris geriausius Tar:/e7 reporterius paprašė būti 
pasirengusius per kelias valandas po sulaikymo būtinai iškapstyti 
ką nors apie Dantukų Fėjos praeitį. 

Laundso agentas žongliravo milžiniškais skaičiais. Tiesą sakant, 
iš anksto aptarinėti projektą su agentu buvo pavojinga. Galėjo 
iširti sutartis su Krofordu. Žinoma, visi kontraktai ir užrašai bus 
vėlesnės nei sulaikymo datos. 

Krofordas turėjo stiprų kozirį - įrašytą Laundso grasinimą te- 
lefonu. Už tą grasinimą galima įkišti už grotų. Nepadėtų niekieno 
globa. Be to, Laundsas žinojo, jog vienintelis Krofordo skambutis 
į mokesčių inspekciją pridarytų jam begalę nemalonumų. 

Laundsas tebeturėjo šiokių tokių sąžinės likučių. Nepuoselėjo 
iliuzijų dėl savo darbo pobūdžio. Bet dabar beveik fanatiškai įsi- 
jautė į šį projektą. 

Svajodamas apie geresnį gyvenimą, kurį nusipirks už pinigus, 
žinoma, pridirbo daugybę šlykščių dalykų, tačiau dabar pradėjo 
lįsti senos viltys ir svajonės. Atsargiai kėlė galvas ir augo. 

Įsitikinęs, jog jo fotoaparatai ir diktofonai tvarkingi, nuvažiavo 
namo. Ketino prieš išskrisdamas į Vašingtoną kelias valandas nu- 
migti. Vašingtone susitiks su Krofordu. Netoli paspęstų žabangų. 

Sušiktas įkyruolis požeminiame garaže! Juodas furgonas užėmė 
per daug vietos. Kirtęs liniją įsiskverbė į erdvę, kur aiškiai parašy- 
ta: „Ponas Frederikas Laundsas“. 

Laundsas staigiai atidarė dureles, trenkdamas į furgono šoną ir 
palikdamas ryškias žymes. Reikia pamokyti tą bjaurų pašlemėką. 

Kai už jo atsidarė furgono durys, Laundsas rakino mašiną. Ke- 
tino pasisukti, bet pajuto smūgį į ausį. Gindamasis pakėlė ranką, 
bet keliai sulinko, stipriems gniaužtams surakinus kaklą, ėmė trūkti 
oro. Kai galų gale jau galėjo įkvėpti, įkvėpė chloroformo. 


Dolarhaidas pastatė automobilį už namo, išlipo ir pasirąžė. Vi- 
są kelią iš Čikagos galynėjosi su stipriu šoniniu vėju, rankos pa- 
vargo. Atidžiai stebėjo naktinį dangų. Netrukus prasidės Perseido 
meteoritų lietus, jis negali to praleisti. 

Iš Apreiškimo: Ir jo uodega nušlavė trečiąją dalį žvaigždžių 1š 
skliauto, ir nužėrė jas žemėn... 

Štai ką darys kitą kartą. Privalo pamatyti ir įsiminti. 

Dolarhaidas atrakino užpakalines duris ir pradėjo įprastą na- 
mo apžiūrą. Išėjo ant galvos mūvėdamas kojinę. 

Atidarė furgoną, pritvirtino nuožulnią plokštumą. Tuomet iš- 
vežė Fredį Laundsą. Laundsas buvo vienomis trumpikėmis, užriš- 
tomis akimis, užkimšta burna. Buvo pusiau be sąmonės, bet ne- 
susmukęs. Sėdėjo labai tiesiai, atsirėmęs į aukštą ąžuolinio neįga- 
liųjų vežimėlio atkaltę. Nuo pakaušio iki pėdų buvo epoksidine 
derva priklijuotas prie kėdės. 

Dolarhaidas įvežė jį į namą ir pastatė vežimėlį svetainės kam- 
pe, veidu į sieną, tarsi nusikaltusį vaiką. 

— Ar jums šalta? Gal norėtumėt apkloto? 

Dolarhaidas nurišo nuo Laundso akių medicininį tvarstį, iš- 
traukė kamšalą iš burnos, bet šis nieko neatsakė. Sklido stiprus 
chloroformo kvapas. 

— Apklosiu jus, - Dolarhaidas nutraukė nuo sotos vilnonį ple- 
dą ir iki pat smakro apkamšė Laundsą. Tada pakišo po nosimi 
amoniako buteliuką. 

Laundsas plačiai atsimerkė ir įsistebeilijo į purvinas sienas. At- 
sikosėjo ir pradėjo tarškėti: 

— Nelaimingas atsitikimas? Ar aš sužeistas? 

— Ne, pone Laundsai, viskas bus gerai, — pasigirdo balsas už 
nugaros. 

„— Mano nugara sužeista. Mano oda. Ar aš degiau? Dieve ma- 
no, tikiuosi, jog nedegiau. 

— Degėte? Degėte. Ne. Čia tiesiog ilsitės. Aš šiek tiek laiko pra- 
leisiu su jumis. 

— Leiskite man atsigulti. Paklausykite, turiu paskambinti į re- 
dakciją. Dieve mano, aš sugipsuotas, mano nugara sulaužyta, pa- 
sakykit tiesą! 

Pasigirdo tolstantys žingsniai. 

— Kodėl aš čia? — balsas užlūžo. 

Kažkur toli, už nugaros, pasigirdo atsakymas: 

— Atpirkimas, pone Laundsai. 

Laundsas girdėjo, kaip kažkas kopia laiptais. Girdėjo duše bė- 
gantį vandenį. Galvoje šiek tiek prašviesėjo. Prisiminė, kaip išvy- 
ko iš redakcijos ir važiavo, bet neprisiminė nieko, kas įvyko po to. 
Vienoje galvos pusėje tvinkčiojo, pykino nuo chloroformo kva- 
po. Šitaip ištiesintas, bijojo apsivemti ir užspringti. Plačiai išsižio- 
jo ir giliai kvėpavo. Girdėjo plakančią savo širdį. 

Laundsas vis dar tikėjosi, kad sapnuoja. Mėgino pakelti ranką 
nuo ranktūrio, kėlė įsitempęs, iš visų jėgų, kol persmelkė skaus- 
mas, išblaškantis visus miegus. Jis nesapnavo. Mintys skriejo be- 
protišku greičiu. 

Pasistengęs sugebėjo šiek tiek nuleisti akis ir akimirką žvilgtelti 
į savo rankas. Suprato, kaip jis pritvirtintas. Tai nebuvo prietaisas, 
sutvirtinantis lūžusias galūnes. Tai ne ligoninė. Kažkas jį nutvėrė. 

Laundsui atrodė, kad antrame aukšte girdi žingsnius, bet tai 
galėjo būti ir širdies dūžiai. 

Bandė galvoti. Stengėsi galvoti. „Susikaupk ir galvok, - šnibž- 
dėjo. — Susikaupk ir galvok.“ 

Dolarhaidui lipant žemyn sugirgždėjo laiptai. 

Sulig kiekvienu žingsniu Laundsas jautė jo svorį. Buvimą už 
nugaros. 

Tik ištaręs keletą žodžių Laundsas pajuto, kad tikrai kalba. 

— Nematau jūsų veido. Nežinau, kas jūs. Nesuprantu, ko nori- 
te. Tartler, aš dirbu National Tatrler, sumokės išpirką... didelę iš- 
pirką už mane. Pusę milijono, gal ir milijoną. Milijoną dolerių. 

Tyla. Paskui — sofos spyruoklių girgždesys. Ką gi, jis atsisėdo. 

— Ką jūs galvojate, pone Laundsai? 

Pamiršk skausmą ir baimę ir galvok. Dabar. Visą laiką. Laimėk 
šiek tiek laiko. Laimėk metus. Jis dar nenusprendė mane užmušti. 
Dar neleido j0 pamatyti. 

— K3 galvojate, pone Laundsai? 

— Nežinau, kas nutiko. 

— Ar žinote, KAS AŠ ESU, pone Laundsai? 

— Ne. Ir, patikėkite, nenoriu žinoti. 

— Pagal jus, esu žiaurus ir pagiežingas seksualiai iškrypęs, visiš- 
kas nevykėlis sekso reikaluose. Jūs sakote, tiesiog gyvulys. Galbūt 
kada nors gero advokato dėka išsisukęs iš kalėjimo, — paprastai 
Dolarhaidas vengdavo žodžių su „s“ ir „š“. Tačiau šis pašnekovas 
tikrai nesiruošė šaipytis. Dolarhaidas jautėsi laisvas ir drąsus. — 
Dabar jau žinote, tiesa? 

Nemeluok. Greitai galvok. 

— Taip. 

— Kodėl rašote melą, pone Laundsai? Kodėl sakote, kad aš pa- 
mišęs? Dabar atsakykite. 

— Kai žmogus... kai žmogus daro dalykus, kurių dauguma ne- 
gali suprasti, tai vadina jį... 

— Pamišusiu. 

— Jie vadina kaip... kaip brolius Raitus. Visada istorijoje... 

— Istorija. Ar suprantate, ką aš darau, pone Laundsai? 

Suprantu. Tai buvo galimybė: Sudėtingas posūkis. 

— Ne, bet tikiuosi, jog turėsiu galimybę suprasti, o tuomet s4- 
pras tr visi mano skaitytojai. 

— Ar jaučiatės pagerbtas? 

— Ir esu pagerbtas. Bet turiu pasakyti, kaip vyras vyrui, kad esu 
išsigandęs. Sunku susikaupti, kai esi išsigandęs. Jei turite didingų 
minčių, neturėtumėte gąsdinti manęs, kad padarytumėte įspūdį. 

— Kaip vyras vyrui. Kaip vyras vyrui. Vartojate šiuos žodžius 
mėgindamas išreikšti nuoširdumą, pone Laundsai. Vertinu tai. 
Bet matote, nesu vyras. Buvau juo. Bet Dievo ir savo paties valia 
aš tampu A/žu, daugiau nei žmogumi. Sakote, esate išsigandęs. Ar 
tikite, jog Dievas rūpinasi šiais namais, pone Laundsai? 

— Nežinau. 

— Ar dabar jam meldžiatės? 

— Kartais meldžiuosi. Turiu pasakyti, dažniausiai meldžiuosi, 
kai esu išsigandęs. 

— Ar Dievas jums padeda? 

— Nežinau. Paskui apie tai nebegalvoju. Turbūt. 

— Turbūt. Hmmmmm. Turėtumėte suprasti daugybę dalykų. 
Netrukus padėsiu jums suprasti. Dabar trumpai atsiprašysiu? 

— Žinoma. 

Žingsniai iš kambario. Atidaromų virtuvinių stalčių bildesys. 
Laundsas aprašė daugybę virtuvėje įvykdytų žmogžudysčių. Vir- 
tuvėje pilna parankių priemonių. Policijos ataskaitos gali visam 
laikui pakeisti jūsų nuomonę apie virtuves. Dabar bėga vanduo. 

Laundsas galvojo, jog turėtų būti naktis. Jo laukia Krofordas ir 
Greihamas. Gal jau pasigedo? Milžiniška tuštuma ir liūdesys mai- 
šėsi su baime. 

Kvėpavimas už nugaros. Akies kampučiu pamatė kažką subal- 
tuojant. Ranka, stipri ir blyški, laikė puodelį arbatos su medumi. 
Laundsas siurbtelėjo per šiaudelį. 

— Parašysiu ilgą pasakojimą, — pratarė tarp gurkšnių. — Viską, 
ką norėsite išsakyti. Pavaizduosiu jus taip, kaip norėsite, arba ne- 
pavaizduosiu, nepavaizduosiu. 

— Ša, — pabaksnojo pirštu viršugalvį. Šviesa sustiprėjo. Kėdė 
pradėjo suktis. 

— Ne. Nenoriu jūsų pamatyti. 

— Nagi, jūs privalote, pone Laundsai. Juk esate reporteris. Esa- 
te čia tam, kad praneštumėte. Kai apsuksiu, atsimerkite ir pažvel- 
kite į mane. Jei pats neatsimerksite, priklijuosiu jūsų vokus prie 
kaktos. 

Pasigirdo čepsėjimas, kažkas spragtelėjo, kėdė apsisuko. Dabar 
Laundsas buvo pasuktas veidu į kambarį, tačiau sėdėjo tvirtai už- 
simerkęs. Pirštas primygtinai pabaksnojo jam į krūtinę. Palietė 
akių vokus. Laundsas atsimerkė. 

Sėdinčiam Laundsui vyriškis su kimono pasirodė labai aukš- 
tas. Kaukė iš kojinės buvo paraitota iki nosies. Vyras atsuko Laund- 
sui nugarą. Nusimetė drabužį. Pro talentingai atliktą tatuiruotę 
išryškėjo galingi nugaros raumenys. Ištatuiruota uodega, didinga 
uodega, leidosi nuo nugaros apačios per sėdmenis. Raitėsi aplink 
koją. 

Drakonas lėtai pasuko galvą, pažvelgė į Laundsą per petį ir pla- 
čiai iššiepė nasrus. 

— Šventas Dieve, — suvapėjo Laundsas. 

Dabar Laundsas sėdėjo kambario viduryje ir matė ekraną. Jau 
apsirengęs ir įsistatęs protezą, su kuriuo galėjo kalbėti, Dolarhai- 
das sėdėjo už jo. 

— Ar nori sužinoti, KAS AŠ ESU? 

Laundsas pabandė linktelti, bet kėdė tvirtai laikė skalpą. 

— Labiau už viską. Bijojau klausti. 

— Žiūrėk. 

Pirmoji skaidrė buvo Bleiko piešinys, Didysis Žmogus Drako- 
nas, išskleidęs sparnus, pakėlęs uodegą, sklendžiantis virš Moters, 
apsisiautusios saule. 

— Ar dabar matai? 

— Matau. 

Dolarhaidas greitai keitė skaidres. 

Trakšt. Gyva ponia Džeikobi. 

— Ar matai? 

— Taip. 

Trakšt. Gyva ponia Lids. 

— Ar matai? 

— Taip. 

Trakšt. Dolarhaidas, šėlstantis Drakonas, demonstruojantis savo 
raumenis ir uodegos tatuiruotę virš Džeikobių lovos. 

— Ar matai? 

— Taip. 

Trakšt. Ponia Džeikobi laukia. 

— Ar matai? 

— Taip. 

Trakšt. Ponia Džeikobi po to. 

— Ar matai? 

— Taip. 

Trakšt. Šėlstantis Drakonas. 

— Ar matai? 

— Taip. 

Trakšt. Ponia Lids laukia, suglebęs jos vyras guli greta. 

— Ar matai? 

— Taip. 

Trakšt. Ponia Lids po to, išmarginta krauju. 

— Ar matai? 

— Taip. 

Trakšt. Fredis Laundsas, Tar:/er nuotraukos kopija. 

— Ar matai? 

— Dieve. 

— Ar matai? 

— Šventas Dieve. — Žodžiai pynėsi, tarsi kalbėtų verkiantis vaikas. 

— Ar matai? 

— Prašau, ne. 

— Ką ne? 

— Ne mane. 

— Ne ką? Juk jūs vyras, pone Laundsai. Ar vyras? 

— Taip. | 

— Ar įsivaizduojate, jog esu koks nors iškrypėlis? 

— Dieve mano, ne. 

— Ar jūs esate iškrypėlis? 

— Ne, 

— Ar ketinate ir toliau rašyti melą apie mane, pone Laundsai? 

— O ne, ne. 

— Kodėl rašėte melą apie mane? 

— Policija liepė. Tai jie viską susakė. 

— Cituoji Vilą Greihamą. 

— Greihamas man melavo. Greihamas. 

— Ar dabar nori paskleisti tiesą? Apie mane. Apie mano darbą. 
Mano virsmą. Mano meną, pone Laundsai. Ar tai menas? 

— Menas. 

Baimė Laundso veide išlaisvino Dolarhaido kalbą, jis mėgavo- 
si tardamas šnypščiamuosius ir pučiamuosius priebalsius, o sprogs- 
tamuosius jautė tarsi besiskleidžiančius sparnus. 

— Sakote, kad aš, matantis daugiau už jus, esu pamišęs. Aš, 
kuris stumiu pasaulį pirmyn, esu pamišęs. Aš turiu nepalygina- 
mai daugiau drąsos. Paliksiu pėdsaką žemėje, matomą net tada, 
kai jūsų visų ir dulkės neliks. Jūsų pėdsakas palyginti su maniškiu 
— tai tarsi sraigės šliūžė ant granito. Plonytis gleivių dryželis, nutį- 
sęs per mano paminkle iškaltus rašmenis, — dabar Dolarhaidui 
liete liejosi žodžiai, įrašyti jo albume. 

— Esu Drakonas, o vadinate mane pamišėliu? Mano elgesį visi 
seka ir aprašinėja tarsi kometos judėjimą. Ar esate ką nors girdėjęs 
apie tūkstantis penkiasdešimt ketvirtaisiais pasirodžiusią kometą? 
Žinoma, ne. Jūsų skaitytojai aklai tiki jumis, tarsi vaikai brauktų 
pirštu sraigės pėdsaką. Mėgsta visą jūsų rašomą mešlą. Priversti 
skaityti tą mėšlą, kaip ir sraigė priversta tampyti savo kiautą. Prieš 
mane jūs niekas, jūs lyg šliužai prieš Saulę. Jums buvo lemta pa- 
matyti didįjį virsmą, bet nieko nesupratote. Kitame gyvenime at- 
gimsite skruzde. Vienintelį dalyką darote teisingai. Iš tiesų turite 
prieš 2222 drebėti. Tačiau ne baimę turite jausti, Laundsai, jūs ir 
kitos skruzdės. Turite mane garbinti. 

Dolarhaidas nuleidęs galvą atsistojo, nykščiu ir smiliumi su- 
spaudė nosies kalnelį. Išėjo iš kambario. 

Jis nenustėmė kaukės. Jis nenusiėmė kaukės. Jei grįš nustėmęs, aš 
miręs. Dieve mano, esu visas šlapias. Pasukęs akis durų angos link, 
laukė klausydamas iš namo gilumos sklindančių garsų. 

Dolarhaidas sugrįžo vis dar su kauke. Nešėsi priešpiečių dėžu- 
tę, porą termosų. 

— Prireiks grįžtant, — laikė pakėlęs vieną termosą. — Čia ledas, 
mums prireiks. Prieš išvykdami kai ką įrašysim. 

Pritvirtinęs mikrofoną greta veido, prie pledo, kuriuo buvo už- 
klotas Laundsas, įsakė: 

— Kartok paskui mane. 

Jie įrašinėjo pusę valandos. Pagaliau Dolarhaidas tarė: 

— Tai ir viskas, pone Laundsai. Elgėtės puikiai. 

— Mane paleisite? 

— Paleisiu. Bet yra vienas būdas, padėsiantis geriau suprasti ir 
įsiminti, — Dolarhaidas nusisuko. 

— Noriu suprasti. Noriu, kad žinotumėte, jog esu jums labai 
dėkingas, kad paleidžiate. Iš tiesų nuo šiol ketinu būti doras, jūs 
tai žinote. 

Pasikeitęs dantis, Dolarhaidas negalėjo atsakyti. 

Juostelė sukosi toliau. 

Rudai dėmėta šypsena Dolarhaidas Laundsui nusišypsojo. Už- 
dėjęs ranką jam ant krūtinės, ten, kur širdis, švelniai, tarsi buči- 
niui, prie jo palinko ir nukando Laundso lūpas, paskui išspjovė 
ant grindų. 

Čikagoje aušo. Dangus buvo žemas ir pilkas, oras sunkus. 

Iš Tattley vestibiulio išėjo apsaugininkas, sustojo šaligatvio pa- 
kraštyje, pasitrynė nugarą ir prisidegė cigaretę. Gatvėje stypsojo 
vienut vienas. Buvo taip ramu, jog girdėjo kvartalo gale, ant kal- 
vos, persijunginėjančių šviesoforo švieselių spragtelėjimus. 

Apsaugininkas nematė už pusės kvartalo, į šiaurę nuo šviesofo- 
ro stovinčio juodo furgono. Dolarhaidas pritūpė automobilio ga- 
le greta Laundso. Apklotu tarsi gaubtu paslėpė Laundso galvą. 

Laundsas kentė stiprų skausmą. Atrodė visas pastiręs, bet sąmo- 
nė veikė. Žinojo, jog privalo atsiminti daugybę dalykų. Akių raištis 
šiek tiek užkabino nosį, susidarė mažutis plyšelis ir jis matė Dolar- 
haido rankas, tikrinančias prie šašų pridžiūvusį burnos kamšalą. 

Dolarhaidas apsivilko baltą mediko chalatą, padėjo Laundsui 
ant kelių termosą ir išstūmė jį iš furgono. Kai užrakino vežimėlio 
ratus ir pasisuko patraukti nuožulniosios plokštumos, Laundsas 
pamatė, kad pro raiščio plyšelį regi galinį taukšą. 

Jei nors šiek tiek pasisuks, pamatys... O, taip! Automobilio nu- 
meris. Matė tik akimirką, bet tvirtai įsiminė. 

Dabar jį vežė. Atrodo, šaligatviu. Apsuko kampą ir žemyn. Po 
ratais sutraškėjo popierius. 

Dolarhaidas pastatė vežimėlį šiukšliname tarpelyje tarp atliekų 
konteinerio ir šalikelėje palikto sunkvežimiuko. Timprelėjo raištį. 
Laundsas užsimerkė. Po nosimi pajuto amoniako buteliuką ir švel- 
nų balsą greta: 

— Ar girdite mane? Beveik atvykome, - nuplėšė raištį. —- Mirk- 
telekit, jei girdite. 

Dolarhaidas nykščiu ir rodomuoju praplėšė Laundso vokus. 
Laundsas žiūrėjo į Dolarhaido veidą. 

— Truputį pamelavau, - atsukdamas termosą ištarė Dolarhai- 
das. — Iš tiesų 2e/dėjau jūsų lūpų į ledą. — Nutraukė apklotą ir 
atidarė termosą. 

Pajutęs benzino kvapą, Laundsas sukaupė visas jėgas ir paban- 
dė atsiplėšti nuo vežimėlio. Jautė, kaip plyšta dilbių oda, girdėjo 

tvirto medžio girgždėjimą. Skystis vėsino, garai skverbėsi į gerklę 
tr nosį. Laundsą išvežė į gatvės vidurį. 

Plykstelėjo žiebtuvėliu ir pastūmė. Pastūmė, kad, monotoniš- 
kai bildant ratams, riedėtų žemyn, tiesiai link ZarH/e7 pastato. 

Apsaugininkas pamatė, kaip klykianti figūra išspjovė degantį 
kamšalą. Matė atriedantį, per duobes šokčiojanųį milžinišką ug- 
nies kamuolį. Kilo dūmai ir kibirkštys, o liepsnos liežuviai plaiks- 
tėsi už nugaros lyg sparnai atsispindėdami parduotuvių vitrinose. 

Kryptelėjo, užkliudė stovintį automobilį ir tiesiai priešais pa- 
statą apsivertė. Vienas ratas tebesisuko, liepsnos lindo kiaurai sti- 
pinus. Pakilo liepsnojanti ranka, vis dar mėgino gintis nuo ug- 
nies. 

Apsaugininkas įbėgo į vestibiulį. Galvojo, jeigu tas daiktas 
sprogs, gal vertėtų pasitraukti nuo lango? Iškvietė ugniagesius. Ką 
dar galėjo padaryti? Ciupo nuo sienos gesintuvą ir pažiūrėjo į lau- 
ką. Vis dar nesprogo. 

Apsaugininkas pro tirštus, šaligatvį uždengusius dūmus atsargiai 
prisiartino ir galų gale nukreipė gesintuvo putas į Fredį Laundsą. 

Pagal tvarkaraštį Greihamas turėjo išeiti iš policijos stebimo 
būsto be penkiolikos šeštą, dar prieš rytinę spūstį. 

Besiskutant paskambino Krotordas. 

— Labas rytas. 

— Gal nelabai labas, - atsakė Krofordas. - Dantukų Fėja Laundsą 
atvežė į Čikagą. 

— Po velnių, ne. 

— Dar nemirė ir kvietė tave. Negali ilgai laukti. 

— Lekiu. 

— Susitiksim oro uoste. Du šimtai keturiasdešimt penktas skry- 
dis. Po keturiasdešimties minučių. Galėsi vėl čia grįžtu, jei dar reikės. 


Čikagos FTB skyriaus specialusis agentas Česteris sutiko juos 
O "Hero oro uoste. Čikaga pripratusi prie sirenų. Česteriui švil- 
piant greitkeliu per pliaupiančią liūtį su įjungtu raudonai mirk- 
sinčiu švyturėliu, priekyje važiuojantis transportas tvarkingai su- 
ko į kelkrašųį. 

Norėdamas perrėkti sireną, Česteris pakėlė balsą: 

— Čikagos policijos departamentas pranešė, jog anas užšoko ant 
jo garaže. Aš kol kas nesikišu. Mes šiuo metu čia ne itin populiarūs. 

— Kas išaiškėjo? 

— Šiek tiek — kad buvo pasala. 

— Ar Laundsas jį matė? 

— Negirdėjau, jog būtų apibūdinęs. Tačiau nuo pusės septintos 
Čikagos policijos departamentas išplatino ieškomos mašinos numerį. 

— Ar suradote daktarą Blumą? 

— Suradau jo žmoną, Džekai. Daktarui Blumui šįryt atsisakė 
tulžies pūslė. 

— Nuostabu, - replikavo Krofordas. 

Česteris pasuko po varvančiu ligoninės portiku. Atsisuko į ke- 
leivius. 

— Džekai, Vilai, prieš išlipant... Girdėjau, jog tas tipas kaip rei- 
kiant pasidarbavo. Turite būti pasiruošę. 

Greihamas linktelėjo. Visą kelią iki Čikagos puoselėjo viltį, jog 
Laundsas išgyvens iki jo atvykimo. 

Pyžo nudegimų centro koridorius priminė švarutėliais kokliais 
padengtą vamzdį. Aukštas gydytojas keistu jauno sėnio veidu pasi- 
vedėjo Krotfordą su Greihamu į šalį nuo minios Laundso palatos 
duris apspitusių Žmonių. 

— Pono Laundso nudegimai mirtini, — tarė gydytojas. — Galiu 
numalšinti skausmą, tą ir padarysiu. Jis kvėpavo liepsna, gerklė ir 
plaučiai — pažeisti. Gali neatgauti sąmonės. Tai būtų geriausia išeitis. 
Jeigu atgautų sąmonę, miesto policija prašė leidimo apklausti. Kad 
galėtų kalbėti, turėsiu išimti kvėpavimo vamzdelį. Sutikau tai padary- 
ti — trumpam, žinoma. Šiuo metu pono Laundso nervų galiukai 
nudegę ir visiškai nejautrūs. Jei išgyvens šiek tiek ilgiau, pajus nepake- 
liamą skausmą. Jau sakiau policininkams ir jums pasakysiu: jei pama- 
tysiu, jog kankinasi, nutrauksiu bet kokį klausinėjimą. Ar supratote? 

— Taip, —- atsakė Krofordas. 

Linktelėjęs prie durų budinčiam pareigūnui, daktaras sunėrė ran- 
kas už nugaros ir tarsi gervė per upelio brastą nustypčiojo koridoriumi. 

Krofordas įdėmiai pažvelgė į Greihamą. 

— Kaip tu? 

— Normaliai. Juk tarnavau specialiuosiuose padaliniuose. 

Laundso galva buvo šiek tiek pakelta. Plaukai ir ausys nudegę. 
Ant nebereginčių akių vietoj nudegusių vokų buvo uždėti kompre- 
sai. Dantenos nusėtos pūslėmis. 

Greta stovinti seselė patraukė lašinę. Greihamas galėjo prieiti 
arčiau. Laundsas dvokė kaip gaisravietė. 

— Fredi, tai aš, Vilas Greihamas. 

Laundsas kilstelėjo kaklą nuo pagalvės. 

— Tai tik refleksinis judesys, jis be sąmonės, — paaiškino seselė. 

Į pravertą nusvilusią ir sutinusią gerklę buvo įkištas plastikinis 
vamzdelis. Įkvepiant buvo girdėti švokštimas. 

Kampe sėdėjo išblyškęs seržantas. Ant kelių laikė magnetofoną 
ir segtuvą. Kol neprakalbo, Greihamas jo net nepastebėjo. 

— Laundsas paminėjo jūsų pavardę priimamajame, prieš įkišant 
vamzdelį. 

— Buvote ten? 

— Atvykau vėliau. Bet turiu įrašą, čia viskas, ką jis pasakė. Pirmiau- 
sia dar ugniagesiui padiktavo mašinos numerį. Po to atsijungė, jį iš- 
vežė greitoji, po elektrošoko kelioms minutėms atsigavo priėmime. Į 
ligoninę paskui greitosios pagalbos automobilį sekė keletas Tžrt/er 
darbuotojų - jie ir buvo šalia, kai Laundsas atsigavo. Turiu įrašo kopiją. 

— Norėčiau išgirsti. 

Detektyvas vartė magnetofoną rankose. 

— Manau, norėsite ausinių, — ištarė kiek galėdamas abejingiau. 
Tada paspaudė mygtuką. 

Greihamas išgirdo balsus, ratukų bildėjimą, „...dėkite čia“, neš- 
tuvų stuktelėjimą į besisukančias duris, springimą, kostelėjimą 1r 
galų gale švogždesį žmogaus, kuris bando kalbėti neturėdamas lūpų. 

— Dantuų Hėją. 

— Eredi, ar jį matei? Kaip jis atrodo, Eredi? 

— Vendė? Frašau Vendė. Griehanas akišo. Žinojo. Greibamas ane 
akišo. Tas niekšas nuotraukoj ane asikaino, kai sukruštą eilužį. Vendė? 

Garsas — lyg iš užsikimšusio vamzdžio. Pasigirdo gydytojo balsas: 

— Kas čia darosi? Leiskite praeiti. Nešdinkites visi. Dabar. 

Ir viskas. 

Kol Krofordas klausėsi juostelės, Greihamas stovėjo greta Laundso. 

— Paskelbėme automobilio numerius, — pratarė detektyvas. - Ar 
supratote, ką jis ten švokščia? 

— Kas toji Vendė? - klausimu į klausimą atsakė Krofordas. 

— Ta kekšė koridoriuje. Blondinė plokščia krūtine. Labai trokš- 
ta jį pamatyti. Nieko nežino. 

— Tai kodėl neįleidžiate? — nuo lovos neatsisukdamas paklausė 
Greihamas. 

— Jokių lankytojų. 

— Žmogus miršta. 

— Manot, nesuprantu? Sėdžiu čia nuo sušiktos be penkioliktos 
šeštos — atsiprašau, sesele. 

— Pailsėkite kelias minutes, - pasiūlė Krofordas. - Išgerkit kavos, 
nusiprauskit. Jis nieko negali pasakyti. Jei prabils, būsiu čia su dikto- 
fonu. 

— Puiku, pasinaudosiu pasiūlymu. 

Detektyvui išėjus, Greihamas prie lovos paliko Krofordą, o pats 
priėjo prie moters koridoriuje. 

— Jūs Vendė? 

— Aha. 

— Jeigu esate tikra, jog norite ten įeiti, įleisiu. 

— Noriu. Gal reikėtų susišukuoti? 

— Nebesvarbu, — atsakė Greihamas. 

Sugrįžęs pareigūnas nebandė jos išvyti. 

„Vendės miesto“ Vendė laikė pajuodusią Laundso ranką ir žiū- 
rėjo tiesiai į jį. Kartą prieš vidurdienį jis sudrebėjo. 

— Viskas bus gerai, Rosko, — kartojo moteris. — Gyvensim kaip 
senais gerais laikais. 

Laundsas dar kartą suvirpėjo ir mirė. 

Pilkas Čikagos Žmogžudysčių skyriaus kapitono Osborno vei- 
das priminė akmenyje iškaltą lapės snukuų. Visoje nuovadoje mė- 
tesi Tartler egzemplioriai. Vienas gulėjo ant rašomojo stalo. 

Nei Greihamui, nei Krofordui atsisėsti Osbornas nepasiūlė. 

— Neketinote susitikti ir padirbėti su Laundsu Čikagoje? 

— Ne, jis turėjo atskristi į Vašingtoną, — atsakė Krofordas, — 
turėjo rezervuotą bilietą. Esu tikras, jog patikrinote. 

— Aha, patikrinau. Iš redakcijos Laundsas išvyko vakar apie pusę 
antros. Užpultas savo namo požeminiame garaže galbūt apie de- 
šimt po dviejų. 

— K3 nors radote garaže? 

— Laundso raktelius po automobiliu. Garaže nėra jokio budin- 
čiojo — anksčiau buvo įsistatę radijo bangomis valdomus vartus, 
bet kai tie priplojo porą mašinyčių — išmontavo. Niekas nieko 
nematė. Šiuo metu tik tiek. Dar darbuojamės su jo mašina. 

— Ar galime padėti? 

— Gausite visus rezultatus, kai tik juos turėsiu. Geriau patylė- 
kit, Greihamai. Jau ir taip laikraštyje pakankamai pripliauškėte. 

— Ne ką kita išgirdau klausydamas jūsų. 

— Ar jūs pykstate, kapitone? — paklausė Krofordas. 

— Aš? Kodėl turėčiau? Susekame jūsų skambintoją ir sulaikom 
šitą suknistą žurnaliūgą. O tuomet atsiimate kaltinimus. Tada ima- 
te sukti kažkokius reikaliukus ir grąžinate ji keprą tiesiog prie to 
skandalingo laikraštpalaikio. Dabar visi gviešiasi Laundso straips- 
nių, jis - geidžiamiausias. Ir dabar Čikagoje turime nuosavą Dan- 
tukų Fėjos auką. Nuostabu! „Dantukų Fėja Čikagoje“, vaikinai. 
Iki vidurnakčio turėsime šešis netyčinius nužudymus, tipelis no- 
rės girtas nepastebėtas įslinkti į namučius, žmona išgirs, pykšt! O 
gal Dantukų Fėjai patiks Čikagoje, gal užsigeis čia pasisukinėti. 
Būtų smagu! 

— Turime dvi išeitis, — ramiai ištarė Krofordas. — Galime su- 
remti ragus, įtraukti vyriausiąjį komisarą, valstybės kaltintoją ir 
pakišti subines — tiek jūsų, tiek mano. Arba galime sutelkti jėgas ir 
pabandyti sučiupti tą šūdžių. Buvau atsakingas už šią operaciją ir 

puikiai žinau, jog susišikau. Argi Čikagoje taip niekad nenutinka? 
Nenoriu kariauti, kapitone. Noriu nutverti žudiką ir važiuoti na- 
mo. O ko norite jūs? 

Osbornas ant stalo lėtai perstatė porą daiktų: pieštukinę ir vai- 
kiuko lapės snukučiu, vilkinčio dryžuotu kostiumėliu, nuotrau- 
ką. Tada arsilošė, išpūtė lūpas ir iškvėpė. 

— Šiuo metu norėčiau kavos. O jūs, vaikinai? 

— Norėčiau, - atsakė Krofordas. 

— Ir aš, — pridūrė Greihamas. 

Osbornas išdalijo putplasčio puodelius. Pasiūlė atsisėsti. 

— Dantukų Fėja turėjo turėti furgoną ar sunkvežimiuką, kad 
galėtų atvežti Laundsą tame neįgaliųjų vežimėlyje, - pradėjo Grei- 
hamas. 

Osbornas linktelėjo. 

— Numeris, kurį įsiminė Laundsas, pavogtas nuo televizijos re- 
montininkų sunkvežimio Ąžuolų parke. Niekšas nuėmė numerį, 
kuris tiktų ir ant furgono, ir ant sunkvežimio. O ant televizininkų 
sunkvežimio pritvirtino kitą, anksčiau pavogtą numerį, kad jie iš 
karto nieko nepastebėtų. Išradingas vyrukas. Tiksliai žinome vie- 
ną dalyką — numeris pavogtas vakar rytą po pusės devintos. TV 
vaikinukas vakar pylėsi degalus ir atsiskaite kreditine kortele. Ope- 
ratorius užsirašė tikrąjį numerį, vadinasi, nušvilpė po to. 

— Niekas nematė jokio sunkvežimio ar furgono? — paklausė 
Krofordas. 

— Niekas. Apsaugininkas ničnieko nepastebėjo. Galėtų teisėjauti 
sporto varžyboms — tiek mažai mato. Pirmieji prie 7art/er atlėkė 
ugniagesiai. Bet stebėjo liepsnas. Apklausiame visus, naktį dirbusius 
Tattler kaimynystėje, ir tuos, kas vakar ryte buvo netoli TV remon- 
tininkų furgono. Tikimės, gal kas pastebėjo nusukinėjamą numerį. 

— Norėčiau dar kartą pamatyti vežimėlį, - paprašė Greihamas. 

— Vežimelis laboratorijoje. Paskambinsiu, - Osbornas patylė- 
jo. - Bet turime pripažinti, tas Laundsas buvo kietas vyrukas. To- 
kiu momentu įsiminti ir padiktuoti automobilio numerį! Ar klau- 
sėtės, ką kalbėjo ligoninėje? 

Greihamas linktelėjo. 

— Nenorėčiau sureikšminti, bet noriu įsitikinti, jog išgirdome 
tą patį. Kaip jums nuskambėjo tekstas? 

— Dantukų Fėja. Greihamas pakišo. Žinojo. Greihamas mane 
pakišo. Tas niekšas apsikabino mane nuotraukoje kaip sukruštą 
meilužį, - monotoniškai pakartojo Greihamas. 

Žiūrėdamas į federalą Osbornas negalėjo nesuprasti, kaip Grei- 
hamas jaučiasi. Todel uždavė kitą klausimą. 

— Kalba apie tą nuotrauką, kur judu drauge Tart/er? 

— Tikriausiai. 

— Iš kur tai galėjo ištraukti? 

— Laundsas ir aš esame keletą kartų susidūrę. 

— Bet toje nuotraukoje atrodote toks draugiškas. Dantukų Fėja 
iš pradžių nužudė meilužį? 

— Panašu. — „Tu labai skubi, laputaite“, - pagalvojo Greihamas. 

— Blogai, kad reporterio nesekėte. 

Greihamas nutylėjo. 

— Galvojome, jog Dantukų Fėja pamatys Tatt/e7 tuomet, kai 
Laundsas jau bus su mumis, - atsakė Krofordas. 

— Ar iš to, ką pasakė, būtų galima dar ką nors išpešti? 

Greihamas tarsi atsipeikėjo ir prieš atsakydamas mintyse pa- 
kartojo Osborno klausimą. 

— Iš to, ką Laundsas pasakė, galime spręsti, jog prieš užpulda- 
mas rašeivą Dantukų Fėja jau matė Zatt/er, tiesa? 

— Teisingai. 

— Jeigu darysime prielaidą, jog jį užvedė Tartler, tai ar neatro- 
do, kad jis susiruošė pernelyg greitai? Tas dalykas buvo išspaus- 
dintas pirmadienio vakarą, o niekšas jau antradienį, ko gera, ant- 
radienio rytą kažkur Čikagoje nušvilpė automobilio numerį ir už- 
griuvo Laundsą antradienio popietę. Ką tai sako? 

— Arba Dantukų Fėja pamatė laikraštį anksčiau, arba šlaistosi 
kažkur netoliese, — atsakė Krofordas. - Arba laikraštį pamatė Ci- 
kagoje, arba kažkur kitur, bet pirmadienio vakarą. Atminkite, žu- 
dikas laukė spaudinio pasirodymo, juk tikėjosi skelbimo. 

— Arba jau buvo čia, arba atvažiavo automobiliu, — tęsė Grei- 
hamas. — Žaibiškai užpuolė Laundsą ir dar atsitempė tą seną krės- 
lą. Tokio didelio, net nesudedamo vežimėlio lėktuvu neatskrai- 
dinsi. Dantukų fėja negalėjo atskristi, nuvaryti furgoną, pavogti 
numerį ir duotis po apylinkes ieškodamas senovinio neįgaliųjų 
vežimėlio. Būtent senovinio, nes šiuolaikinis jo tikslams netiktų, 
— Greihamas stovėjo sukiodamas rankose žaliuzių virvutę, įsiste- 
beilijęs į sieną kitoje gatvės pusėje. — Tikriausiai turėjo tą vežimėlį 
arba žinojo, kur jis yra. 

Osbornas išsižiojo klausti, bet sulaikė Krofordo veido išraiška. 

Ant žaliuzių virvutės Greihamas raišiojo mazgus. Rankos virpėjo. 

— Žinojo, kur yra vežimėlis, - priminė Krofordas. 

— Uhu... — sumurmėjo Greihamas. — Dabar matore... mintis 
kilo nuo vežimėlio. Pamačius ar pagalvojus apie vežimėlį. Štai iš 
kur kilo idėja, kai niekšas galvojo, ką galėtų padaryti tiems pedi- 
kams. Liepsnojantis Fredis, riedantis gatve. Turėtų būti puikus 
reginys. 

— Manai, jog jis stebėjo? 

— Tikriausiai. Žinoma, prieš padarydamas visa tai matė vaiz- 
duotėje, dar kai tik planavo kerštą. 

Osbornas stebėjo Krofordą. Krofordas buvo labai rimtas. Os- 
bornas žinojo, jog Krofordas labai patikimas, ir jeigu taip rimtai 
klausosi... 

— Jei Dantukų Fėja turėjo vežimėlį, arba žinojo, kur jis yra... 
Turime patikrinti visus netoliese esančius slaugos ir senelių na- 
mus, — pasiūlė Osbornas. 

— Vežimelis puikiai tiko, kad Laundsas ilgai išliktų nejudrus, — 
tarė Greihamas. 

— Ganėtinai ilgai. Jo nebuvo penkiolika valandų ir dvidešimt 
penkias minutes. Maždaug, - papildė Osbornas. 

— Jeigu žudikas būtų norėjęs tiesiog nudaigoti Eredį, galėjo ra- 
miausiai tai padaryti garaže, — tęse Greihamas. — Galėjo sudeginti 
jį automobilyje. Pamišėlis norėjo pasikalbėti su Fredžiu arba kaž- 
kaip sužaloti. 

— Arba furgone, arba kažkur nusivežė, — pridūrė Krofordas. — 
Pagal tai, kiek užtruko, sakyčiau, jog kažkur nusivežė. 

— Į kokią nors saugią vietą. Gerai subintavęs, į kokiuos nors 
slaugos namus įvažiuotų ir išvažiuotų nepastebėtas, — pasakė Os- 
bornas. 

— Neprasprūstų, - paprieštaravo Krofordas. — Tiksliai žinojo, 
ką darys. Turėjo vežimėlį, furgoną ir saugią vietą, kur galėtų ra- 
miai darbuotis. Ar tai neprimena... namų)? 

Suskambėjo Osborno telefonas. 

— Ką?.. Ne, aš nekalbėsiu su niekuo iš Tart/er... Ką gi, tikiuosi, 
nemala šūdo. Sujunk... Taip, kapitonas Osbornas... Kada? Kas 
atsiliepė po komutatoriaus? Pakvieskite, prašau. Pakartokit dar kar- 
tą, ką pasakė?.. Už penkių minučių atvyks pareigūnas. 

Osbornas padėjo ragelį ir įdėmiai pažiūrėjo į telefono aparatą. 

— Prieš penkias minutes paskambino Laundso sekretorei, — pasa- 
kė. — Moteris prisiekinėja, jog tai Laundso balsas. Pasakė kažką, 
ką ji ne itin suprato, kažką apie „...Didžiojo Raudonojo Drakono 
jėgą. Taip išgirdo. 

Daktaras Frederikas Čiltonas stovėjo koridoriuje greta Hani- 
balo Lekterio vienutės. Čiltoną lydėjo trys stambūs sanitarai. Vie- 
nas laikė tramdomuosius marškinius ir įtaisą kojoms surakinti, 
antrasis — pipirinį balionelį. Trečiasis ką tik užtaisė orinį šautuvą 
raminamųjų kapsule. 

Lekteris skaitė statistikos suvestines ir kažką žymėjosi. Girdėjo 
žingsnius. Girdėjo visai greta trakštelint užtaisomą šautuvą, bet 
skaitė toliau ir niekuo neišsidavė, jog žino, kad Čiltonas stovi ne- 
toliese. 

Po pietų Čiltonas perdavė Lekteriui laikraščius ir iki pat vaka- 
ro nesakė, kokia bausmė laukia už pagalbą Drakonui. 

— Daktare Lekteri, — galų gale kreipėsi Čiltonas. 

Lekteris atsisuko. 

— Labas vakaras, daktare Čiltonai, — visiškai nekreipė dėmesio 
į sanitarus. Žiūrėjo tik į Čiltoną. 

— Atėjau knygų. Vžsy. 

— Matau. Ar galiu sužinoti, kiek laiko jų negrąžinsite? 

— Priklausys nuo jūsų elgesio. 

— Ar tai — jūsų sprendimas? 

— Čia aš sprendžiu apie nuobaudas. 

— Žinoma, jūs. Nepanašu, jog tokį metodą pasiūlytų Vilas Grei- 
hamas. 

— Prie tinklo ir apsivilk šitą, daktare Lekteri. Nekartosiu du- 
kart. 

— Žinoma, daktare Čiltonai. Tikiuosi, marškiniai — trisdešimt 
devinto dydžio, nes trisdešimt septintasis man veržia. 

Daktaras Lekteris tramdomuosius marškinius vilkosi tarsi va- 
karinį kostiumą. Įkišęs ranką pro pertvarą sanitaras užsagstė nu- 
garos užsegimą. 

— Padėkite ponui Lekteriui atsisėsti, — - paliepė Čiltonas. 

Kol sanitarai tuštino knygų lentynas, Čiltonas nusivalė akinius. 
Laikydamas rankose rašiklį, ėmėsi asmeninių Lekterio dokumentų. 


162 THOMAS HARRIS 


Net ir su tramdomaisiais marškiniais atrodydamas keistai gra- 
cingai, Lekteris stebėjo Čiltoną iš tamsaus vienutės kampo. 

— Po geltonu aplanku, — ramiai pratarė Lekteris, — rasite jums 
iš archyvo atsiųstą atmetimą. Per klaidą atneštas drauge su mano 
vokais. Įdėmiau nepažiūrėjau ir atplėšiau. Atsiprašau. 

Čiltonas užsiplieskė. 

— Manau, paimsime pono Lekterio klozeto sėdynę, - pasakė 
sanitarul. 

Čiltonas žiūrėjo į statistikos lenteles: Viršuje Lekteris brūkšte- 
lėjo savo amžių: keturiasdešimt vieneri. 

— O kas čia? — paklausė Čiltonas. 

— Laikas, — atsakė daktaras Lekteris. 


Skyriaus viršininkas Brajanas Celeris pastvėrė iš kurjerio laga- 
minėlį ir vežimėlio ratukus. Skuodė į analizės laboratoriją tokiu 
greičiu, jog gabardino kelnės tik švilpė. 

Pavaldiniai, pasilikę antrai pamainai, puikiausiai žinojo, ką reiš- 
kia toks švilpesys: Celeris tikrai skuba. 

Jau ir taip ilgai užtruko. Kurjeris nusiplūkė. Skrydį iš Čikagos 
iš pradžių atidėjo dėl blogo oro, po to lėktuvas priverstinai tūpė 
Filadelfijoje. Kurjeris išsinuomojo automobilį ir pats atvairavo į 
FTB būstinę Vašingtone. | 

Čikagos policijos laboratorija puiki, bet kai kurių dalykų atlik- 
ti negali. Kaip tik tai ir ruošėsi padaryti Celeris. 

Prie spektrometro paliko dažų pavyzdžius nuo Laundso auto- 
mobilio durelių. 

Beverli Kac iš Plaukų ir audinių skyriaus paėmė vežimėlio ra- 
tus ir išsidalijo su bendradarbiais. 

Pagaliau Celeris užėjo į mažą prikaitusį kambariuką, kuriame 
prie dujų chromotografo darbavosi Liza Leik. Moteris tyrė pele- 
nus, atvežtus iš tyčinio padegimo Floridoje. Stebėjo, kaip ant ju- 
dančios milimetrinio popieriaus juostelės adatėlė brėžia dantytą 
kreivę. 

— Puikiausios rūšies skystas kuras, — pasakė. — Štai kuo padegė. 
— Buvo mačiusi tiek daug pavyzdžių, kad nebereikėjo pasitikrinti 
žinyne. 

Celeris stengėsi nežiūrėti į moterį. Pyko ant savęs, jog vis trau- 
kia į šį kambarėlį. Atsikosėjęs padavė Lizai dvi blizgančias metali- 
nes skardines. 

— Iš Čikagos? — paklausė tyrėja. 

Celeris linktelėjo. 

Liza patikrino skardines ir dangtelių sandarumą. Vienoje buvo 
vežimėlio pelenai, kitoje - sudegusių Laundso drabužių likučiai. 

— Kiek laiko prabuvo skardinėse? 

— Apie šešias valandas, — atsakė Celeris. 

— Įvertinsiu. 

Pradūrusi dangtelius storu švirkštu, ištraukė iš skardinės orą ir 
nukreipė į dujų chromatografą. Nustatė prietaisą. Mėginiui ju- 
dant penkių šimtų pėdų ilgio prietaiso kolona, adatėlė brežė kreivę. 

— Be priemaišų... — pasakė Liza. — Švarus benzinas, be jokių 
priemaišų. Toks būna labai retai. — Gretai pervertė pavyzdinius 
grafikus. — Kol kas negaliu pasakyti markės. Padirbėsiu su penta- 
nu, tuomet viską ir sužinosi. 

— Puiku, — atsakė Celeris. Pentanas, ištirpinęs pelenuose likusį 
kurą, chromatografe atsiskirs, o degalai bus dar kartą tiksliau ištirti. 


Pirmą nakties Celeris turėjo visus duomenis, kokius tik galėjo 
išpešti. 

Liza Leik pasakė tikslią benzino markę: Eredis Laundsas buvo 
padegtas Seryco Supreme rūšies benzinu. 

Atidžiai ištyrus visus neįgaliųjų vežimėlio ratų griovelius, buvo 
aptikta dviejų rūšių kiliminio audinio atplaišų: vilnonio ir sinteti- 
nio. Pelėsis, rastas ratų nešvarumuose, leido manyti, jog vežimėlis 
buvo laikomas tamsioje šaltoje vietoje. 

Kiti rezultatai džiugino mažiau. Dažų pavyzdys parodė, jog ma- 
šina perdažyta. Perleidus per spektrometrą ir sulyginus su turi- 
mais valstijų automobilinių dažų pavyzdžiais paaiškėjo, jog tai — 
aukštos kokybės Dzc0o automobilinė emalė. Per pirmąjį septynias- 
dešimt aštuntųjų ketvirtį pagaminta ir keliuose automobilių da- 
žymo tinkluose išplatinta daugiau nei šimtas aštuoniasdešimt šeši 
tūkstančiai galonų šios emalės. 

O Celeris tikėjosi pagal dažus nustatyti automobilio markę ir 
bent apytikrę pagaminimo datą. 

Nusiuntė rezultatus į Čikagą. 

Čikagos policijos departamentas pareikalavo grąžinti ratukus. 
Supakuotus ratus kurjeriui nešti nebuvo patogu. Į krepšį Celeris 
dar įgrūdo laboratorijos ataskaitas, laišką ir siuntinį Greihamui. 


164 THOMAS HARRIS 


— Siaip tai nesu Federal! Express, - įsitikinęs, jog Celeris jo ne- 
beišgirs, sumurmėjo kurjeris. 


Teisingumo departamentui priklausė keletas netoli Čikagos sep- 
tintojo rajono teismo esančių butų. Teismo sesijų metu juose gy- 
vendavo juristai ir garsūs ekspertai. Viename apsistojo Greihamas. 
Krofordas apsigyveno kitoje holo pusėje. 

Greihamas, peršlapęs ir nusikalęs, grįžo devintą vakaro. Pasku- 
tinį kartą valgė lėktuve skrisdamas iš Vašingtono. Po pusryčių į 
burną nieko nebuvo įsimetęs. Dabar vien nuo minties apie maistą 
pykino. 

Pagaliau baigėsi šis lietingas trečiadienis. Viena blogiausių, kiek 
gali atsiminti, dienų. 

Mirus Laundsui atrodė suprantama, jog kitas bus Greihamas. 
Todėl Česteris visą dieną jį stebėjo: apžiūrinėjantį Laundso gara- 
žą, stovintį ant apsvilusio šaligatvio toje vietoje, kur padegė Laund- 
są. Švysčiojant fotoaparatų blykstėm Greihamas pareiškė reporte- 
riams, jog „gedi savo draugo Frederiko Laundso“. 

Ketino eiti į laidotuves. Ir federalai, ir policijos pareigūnai ti- 
kėjos!, jog žudikas ateis pasižiūrėti į gedintį Greihamą. 

Iš tiesų niekaip negalėjo įvardyti savo jausmų. Pasišlykštėjimas 
kaitaliojosi su nesveiko džiūgavimo, kad sudegė Laundsas, o ne 
jis, bangomis. 

Greihamui atrodė, jog per keturiasdešimt metų taip nieko ir 
neišmoko. Tik pavargo. 

Įsipylė taurę martinio ir besirengdamas i ištuštino. Po dušo, žiū- 
rėdamas žinias, išmaukė antrą. 

(FTB pasala sužlugo. Eederalai nesugebėjo sučiupti Dantukų 
Fėjos, žuvo puikus, patyręs reporteris. Netrukus daugiau detalių 
— laidoje „Liudininkų akimis“.) 

Prieš pasibaigiant žinioms žurnalistai jau vadino žudiką Dra- 
konu. Tartler greitai paskleidė naujieną. Greihamo tai nė kiek ne- 
stebino. Ką gi, ketvirtadienio laikraštį tiesiog išgraibstys. 

Prisipylė trečią taurę martinio ir paskambino Molei. 

Molė žiūrėjo šeštos ir dešimtos valandos žinias, matė Tatt/er. 
Suprato, jog masalas buvo Greihamas. 

— Turėjai pasakyti, Vilai. 

— Gal. Bet nemanau. 

— Ar dabar jis mėgins nužudyti tave? 

— Anksčiau ar vėliau. Bus sunku, juk nesėdžiu vienoje vietoje. 
Be to, Mole, mane nuolat saugo, niekšas tai žino. Viskas bus gerai. 
— Vos apverti liežuvį. Tikriausiai susiradai draugelį šaldytuve? 

— Tik šiek tiek. 

— Kaip jautiesi? 

— Blogiau nebūna. 

— Per žinias sakė, jog FTB to reporterio nesaugojo. 

— Laundsas tikėjosi tuo metu, kai Dantukų Fėja pamatys laik- 
raštį, būti su manimi ir Krofordu. 

— Dabar žurnalistai vadina žudiką Drakonu. 

— Jis pats save taip pavadino. 

— Vilai, turiu kai ką pasakyti... Noriu su Viliu išvažiuoti iš čia. 

— Įdomu, kur? 

— Pas jo senelius. Jie jau seniai nematė vaikaičio, bus labai pa- 
tenkinti. 

— Aba, kaipgi. 

Vilio tėčio tėvai turėjo rančą Oregono pakrantėje. 

— Čia šiurpu. Žinau, jog tikriausiai saugu, bet mes beveik ne- 
užmiegame. Nežinau, gal taip paveikė tos šaudymo pratybos. 

— Atleisk, Mole, - norėčiau sugebėti išreikšti, kaip gailiuosi. 

— Ilgėsiuos tavęs. Abu ilgėsimės. 

Ką gi, tvirtai apsisprendė. 

— Kada išvyksti? 

— Ryte. 

— O kaipgi parduotuve? 

— Evelina sutiko viskuo pasirūpinti. Aš perrašysiu sutartis su 
tiekėjais, tiesiog šiaip, o po to galės pasilikti, kas jai patiks. 

— O šunys? 

— Paprašiau Evelinos paskambinti į apygardą, Vilai. Galbūc kelis 
kas nors paims. Man labai gaila, Vilai. 

— Mole, aš... 

— Jei pasilikdama galėčiau kaip nors tave apsaugoti, pasilik- 
čiau. Bet tik pats gali apsisaugoti, Vilai, nesugebėsiu tau padėti. 
Kai mūsų čia nebebus, galėsi daugiau galvoti apie save. Nesiruo- 
šiu visą likusį gyvenimą tampytis to prakeikto pistoleto, Vilai. 

— Galbūt reikėjo vykti į Oklendą, — nereikėjo to sakyti. Oi, 
vaikine, ji tyli pernelyg ilgai. 

— Klausyk, paskambinsiu, — galiausiai pasakė Molė, - arba pats 
paskambinsi. 

Greihamas sudrebėjo. Trūko oro. 

— Leisk pasirūpinti nors išvykimu. Ar jau užsakei bilietus? 

— Nepasakiau tikrosios pavardės. Pagalvojau, gal žurnaliūgos... 

— Šaunuolė. Labai gerai. Susitarsiu biure, kad jumis pasirūpin- 
tų. Išeisit į lėktuvą pro kitus vartus, nė šuo nesulos. Ar sutinki? 
Leisk bent tai. Kelintą išskrenda lėktuvas? 

— Devynios keturiasdešimt. Reisas —- šimtas aštuoniolika. 

— Puiku, pusę devintos... prie Smitsono fondo. Parkraite. Ten 
paliksi mašiną. Kažkas jus pasitiks. Prikiš laikrodį prie ausies, tarsi 
tikrindamas, ar tiksi, po to išlips iš mašinos, gerai? 

— Puiku. 

— Klausyk, ar persėdimas O' Here? Galėčiau... 

— Ne. Persėsime Mineapolyje. 

— Ach, Mole, ar, kai viskas pasibaigs, galėsiu atvykti jūsų pasi- 
(mti? 

— Būtų labai malonu. 

Malonu. 

— Ar turi pakankamai pinigų? 

— Bankas perves. 

— Kur? 

— Į Barklajaus skyrių, oro uoste, nesirūpink. 

— Ilgėsiuos tavęs. 

— Ir aš, bet lygiai taip pat ilgiuosi ir dabar. Vis bendraujame 
telefonu. Vilis perduoda linkėjimus. 

— Ir jam perduok. 

— Būk atsargus, mielasis. 

Molė niekuomet anksčiau jo taip nevadino. Bet Greihamui 
buvo vis vien. Nesirūpino vardais, pravardėmis. Mielasis, Drako- 
nas, koks skirtumas. 

Vašingtone budintis pareigūnas mielai sutiko pasirūpinti Mo- 
lės išvykimu. Prispaudęs veidą prie šalto lango stiklo, Greihamas 
stebėjo lietaus ruožus, pliekiančius kažkur apačioje riedančius au- 
tomobilius. Žibintų šviesoje pilkas šlapias asfaltas mirguliavo ne- 
įtikėtinomis spalvomis. Ant stiklo liko veido atspaudas: kakta, no- 
sis, lūpos, smakras. 

Molė išvyko. 

Diena praslinko. Laukė naktis ir nesiliaujantis belūpis šnabž- 
desys. 

Laundso moteris iki pat pabaigos laikė tai, kas liko iš jo rankos. 

„Sveiki, tai Valeri Lids. Atsiprašau, šiuo metu negaliu atsi- 
liepti...“ 

— Aš irgi atsiprašau, — sumurmėjo Greihamas. 

Prisipylęs dar vieną taurę, Greihamas atsisėdo už stalo prie lan- 
go ir įsistebeilijo | į tuščią kėdę kitoje ; pusėje. Žiūrėjo, kol sutirštėjęs 
oras įgavo Žmogaus kontūrus. Kėdėje priešais sėdėjo tamsos ir dul- 
kių vaiduoklis. Norėdamas pamatyti veidą, mėgino įsižiūrėti į 
šmėklą dar atidžiau. Vaiduoklis nekrustėjo. Neturėjo jokios iš- 
raiškos, buvo beveidis, bet Greihamas jautė, jog šmėkla įdėmiai 
stebi. 

— Žinau, jog esi ryžtingas, - pratarė Greihamas. Buvo gerokai 
įkaušęs. — Bet turi prisiversti sustoti, bent jau kol tave surasime. 
Jeigu vis dėlto turi ką nors nudėti, tai, po velnių, ateik manęs. Aš 
nemalu šūdo. Po to bus tik geriau. Dabar yra daugybė priemonių, 
padėsiančių liautis. Neleisiančių getsti blogio. Padėk man. Nors 
truputį padėk. Molė išvyko, senasis Fredis numirė, likome tik mu- 
du. Tiktu ir aš, seni.- Tiesiant ranką per stalą, vaiduoklis pranyko. 

Pasikišęs ranką po skruostu, Greihamas padėjo galvą ant stalo. 
Ant stiklo matė veido atspaudą: kaktą, nosį, burną, smakrą ir už 
jo blyksinčias šviesas. Veidu tekėjo lietaus upeliukai. Beakiu vei- 
du. Veidu, pilnu lietaus. 

Greihamas turi labai pasistengti ir suprasti Drakoną. 

Kartais kvapą užimančioje aukų namų tyloje kažką pajusdavo. 
Pajusdavo, lyg Drakonas priartėja ir mėgina kažką pasakyti. 

Kartais Greihamas pasijusdavo labai panašus į Drakoną. Šio- 
mis dienomis aplankė iš kitų tyrimų prisimenamas pojūtis. Toks 
pojūtis, tarsi jis ir Drakonas įvairiu dienos metu daro tuos pačius 
dalykus, o jų gyvenimai sutampa. Tuo pat metu valgo, prausiasi, 
skutasi, miega. Tuo pat metu, tik skirtingose vietose. 

Greihamas labai stengėsi pažinti priešininką. Stengėsi išvysti 
pro akinantį mėgintuvėlių ir mikroskopo stikliukų švytėjimą, pa- 
matyti tarp policijos ataskaitų eilučių, užčiuopti veido kontūrus 
atspaudų linijose. Stengėsi iš visų jėgų. 

Bet tam, kad suprastų Drakoną, išgirstų šaltus lašus Drakono 
tamsoje, išvystų raudoname Drakono rūke išryškėjančius žodžius, 
Greihamui reikėtų pamatyti tai, ką net nenutuokia esant. 


Reikėtų pasukti laiką atgal... 

SPRINGFILDAS, MISURIO VALSTIJA, 1938-yjų birželio 14. 

Nukamuota skausmo ir pavargusi Mariana Dolarhaid Trevein 
išlipo iš taksi prie Miesto ligoninės. Lipant laiptais karštas vėjas 
adatėlėmis daigstė nuogas blauzdas. Lagaminas ir mažutė daili nerta 
vakarinė rankinė, kurią spaudė prie pilvo, atrodė kur kas geriau, 
nei nuskalbta laisva suknelė. Rankinėje nešėsi dvi monetas po ket- 
virtį dolerio ir dešimtpensį, pilve nešėsi Fransį Dolarhaidą. 

Budinčiam medikui pasakė, jog jos vardas — Betė Džonson. 
Tai buvo melas. Dar pridūrė, jog jos vyras —- muzikantas, ir neži- 
no, kur jis šiuo metu. Šitai buvo tiesa. 

Moterį paguldė labdaringo skyriaus motinystės palatoje. Ji ne- 
sidairė į šonus. Žiūrėjo į kažkieno pėdas už praėjimo. 

Po keturių valandų atsidūrė gimdykloje. Čia ir gimė Fransis 
Dolarhaidas. Akušerė pastebėjo, jog kūdikis „panašesnis į lapano- 
sį šikšnosparnį, negu į berniuką“. Tai irgi buvo tiesa. Vaikelis gi- 
mė su abipusiais viršutinės lūpos bei minkštojo ir kietojo gomu- 
rių plyšimais. Centrinė viršutinio žandikaulio dalis buvo stipriai 
atsikišus! į priekį. Trūko nosies kaulo. 

Ligoninės vadovybė nusprendė motinai iš karto vaikelio nepa- 
rodyti. Norėjo pažiūrėti, ar kūdikis galės savarankiškai kvėpuoti. 
Paguldė jį nuošaliausioje kūdikių palatos vietoje, nusukę nuo ste- 
bėjimo lango. Kūdikis galėjo kvėpuoti, bet negalėjo valgyti. Dėl 
gomurio plyšimo nesugebėjo žįsti. 

Kitą dieną Marianos kūdikis neverkė tiek, kiek paprastai ver- 
kia narkomanų vaikai, bet riksmas buvo veriantis. 

Trečiosios dienos popietę tegalėjo inkšti. 

Trečią valandą, pasikeitus pamainai, lovą uždengė platus šešė- 
lis. Aukštai ant krūtinės sukryžiavusi rankas stovėjo ir žiūrėjo į jį 
Prinsė Ister Maiz. Moteris, sverianti du šimtus šešiasdešimt svarų, 
tvarkė motinystės palatą bei atliko visus pagalbinius darbus. Dirb- 
dama slauge jau dvidešimt šešerius metus, buvo mačiusi apie tris- 
dešimt devynis tūkstančius naujagimių. Suprato: jeigu pavalgys, 


šis gyvens. 

Viešpats neliepė Prinsei Ister numarinti kūdikio badu. „Ko ge- 
ra, neliepė nei vienam iš ligoninės personalo“, - pagalvojo slaugė. 
Iš kišenės išsitraukė guminį kamštį, perdurtą lenktu stikliniu šiau- 
deliu. Tuo kamščiu užkišo pieno buteliuką. Vaikelis išsiteko ant 
sulenktos milžiniškos rankos. Moteris tol laikė prispaudusi prie 
krūtinės, kol pajuto, jog kūdikis girdi jos širdies plakimą. Apver- 
tusi vaikelį ant nugaros, į gerklę įkišo stiklinį vamzdelį. Išgėręs 
beveik dvi uncijas, kūdikis užmigo. 

— Štai taip, - sumurmėjo slaugė, užsiimdama įprastais šlapiais 
vystyklais. 


Kervirtąją dieną seselės perkėlė Marianą Dolarhaid Trevein į 
atskirą palatą. Emaliuotame ąsotyje prie praustuvo ankstesnioji 
pacientė paliko pamerktų, kuo puikiausiai išsilaikiusių piliarožių. 

Patinimui ėmus slūgti pasirodė, jog Mariana — gana patraukli 
mergina. Kol, laikydamas ranką jai ant peties, daktaras su ja kal- 
bėjosi, Mariana žiūrėjo tiesiai jam į akis. Mergina jautė stiprų nuo 
rankos sklindantį muilo kvapą, matė raukšleles gydytojo akių kam- 
pučiuose. Tik vėliau suvokė, ką jis sako. Užmerkė akis ir, kol ne- 
atnešė kūdikio, neatsimerkė. 

Galų gale išdrįsusi pažiūrėti, Mariana suklykė. Medikai uždarė 
duris. Vėliau suleido raminamųjų. 

Penktą dieną merginą išrašė iš ligoninės. Be kūdikio. Ji neži- 
nojo, kur eiti. Namo grįžti nebegalėjo. Motina kuo aiškiausiai tai 
pasakė. 

Mariana Dolarhaid Trevein skaičiavo žingsnius tarp gatvės ži- 
bintų. Priėjusi trečią žibintą, atsisėsdavo ant lagamino pailsėti. Ačiū 
Dievui, bent turėjo lagaminą. O kiekviename mieste netoli auto- 
busų stoties būdavo lombardas. Šitai sužinojo keliaudama su vyru. 


Trisdešimt aštuntųjų vasarą Springfildas tikrai nebuvo plasti- 
nės chirurgijos centras. Su kokiu veidu gimdavai, su tokiu turėda- 
vai ir gyventi. 

Miesto ligoninės chirurgas Fransiui Dolarhaidui padarė viską, 
ką galėjo. Iš pradžių elastiniu raiščiu šiek tiek atitraukė atsikišusią 
centrinę žandikaulio dalį, vėliau plyšusią lūpą sukabino stačiakam- 
piu skydeliu. Šiuo metu toks būdas visiškai nebemadingas. Šios 
operacijos veido nepadailino. 

Ilgai galvojęs chirurgas nusprendė, jog tvarkyti kietąjį gomurį 
iki penkerių metų negalima. Operuodamas anksčiau, galutinai su- 
darkytų veido bruožus. 

Vietos dantistas pasisiūlė pagaminti obturatorių, uždengiantį 
vaiko gomurį, kad valgant maistas nepatektų į nosies ertmę. 

Pusantrų metų vaikelis praleido Springfildo kūdikių namuose, 
vėliau buvo išvežtas į Morgano Li našlaičių prieglaudą 

Našlaičių namams vadovavo pastorius S. B. Lomaksas, pra- 
mintas Badžiu. Brolis Badis, sukvietęs visus berniukus ir mergai- 
tes, papasakojo, jog Fransis turi kiškio lūpą. Vaikai privalo steng- 
tis niekada nesišaipyti ir jokiu būdu nepravardžiuoti kiškialūpiu. 

Brolis Badis pasiūlė pasimelsti. 


Per metus po gimdymo Fransio Dolarhaido motina puikiai 
sugebėjo savimi pasirūpinti. 

Pirmiausia Mariana Dolarhaid įsidarbino mašininke Sent Lui- 
so miesto Demokratų partijos rinkimų apygardos viršininko biu- 
re. Jo padedama anuliavo santuoką su niekada nesančiu ponu Tre- 
veinu. 

Anuliavimo dokumentuose kūdikis nebuvo paminėtas. 

Su motina nepalaikė jokių ryšių. ( Tavęs nebepažinsiu, jei tap- 
si to airiško šunsnukio šliundra“. — Tai buvo paskutiniai motinos 
žodžiai, pasakyti merginai išeinant iš namų su Treveinu.) 

Kartą buvęs Marianos vyras, blaivus ir atgailaujantis, paskam- 
bino į biurą. Pasakė, jog susitvarkė gyvenimą ir norėtų žinoti, ar 
jis, Mariana tr jų kūdikis, kurio „neturėjo laimės pamatyti“, nega- 
lėtų pradėti kurti naujo gyvenimo kartu. Buvo visai palūžęs. 

Mariana pasakė, jog kūdikis gimė negyvas ir padėjo ragelį. 

Girtas, lagaminu nešinas vyras pasirodė prie jos nuomojamo 
būsto. Kai Mariana liepė žmogėnui nešdintis, pareiškė, jog tai dėl 
jos kaltės sužlugo santuoka ir gimė negyvas vaikas. Suabejojo, ar 
tas vaikas išvis jo. 

Įsiutusi Mariana Dolarhaid pasakė Mišeliui Treveinui tiesą. 
Papasakojusi, koks kūdikis gimė, jį pasveikino. Nesusilaikė nepri- 
kišusi, jog Treveinų giminėje buvo du žmonės su vilko gomuriais. 

Išspyrė vyrą į gatvę ir liepė niekuomet daugiau nebeskambinti. 
Jis nebeskambino. Bet po metų, girtas kaip pėdas, prislėgtas sėk- 
mingų Marianos vedybų su turtuoliu, paskambino jos motinai. 

Papasakojęs poniai Dolarhaid apie išsigimusį kūdikį prikišo, 
kad dėl to kalta Dolarhaidų giminė ir atsikišę senelės priekiniai 
dantys. 

Po savaitės Kanzas Sityje Mišelį Treveiną pervažiavo tramvajus. 

Išgirdusi iš Treveino, jog Mariana turi sūnų, ponia Dolarhaid 
prasėdėjo beveik kiaurą naktį. Aukšta ir sudžiūvusi, senelė Dolar- 
haid sėdėjo krėsle ir stebeilijosi į židinį. Prieš auštant pradėjo lėtai 
ir ritmingai suptis. 

Kažkur didelio namo viršuje pro miegus šūktelėjo kimus bal- 
sas. Virš senelės Dolarhaid sugirgždėjo grindys. Kažkas pėdino į 
vonią. 

Kažkam nukritus, pasigirdo sunkus smūgis į grindis, po to — 
paniškas, prikimęs pagalbos šauksmas. 

Senelė Dolarhaid neatitraukė akių nuo ugnies. Suposi vis grei- 
čiau. Pagaliau šauksmas liovėsi. 


Prieš pat penktąjį gimtadienį Eransis Dolarhaidas našlaičių na- 
muose sulaukė pirmo ir vienintelio lankytojo. 

Berniukas sėdėjo riebalais pradvisusioje valgykloje, kai vyres- 
nieji pakvietė jį ir palydėjo į Brolio Badžio kabinetą. 

Brolio Badžio kabinete laukė aukšta vidutinio amžiaus mote- 
ris. Ryškiai pasipudravusi, plaukus tvirtai surišusi į kuodą, visiškai 
baltu veidu. Šiek tiek geltonio švietė tik žiluose plaukuose. Taip 
pat pageltę buvo akys ir dantys. 

Eransis įsiminė ir niekuomet nepamiršo: pamačiusi jo veidą 
moteris maloniai nusišypsojo. Dar niekada taip nebuvo nutikę. 
Niekuomet taip nenutinka ir dabar. 

— Tai tavo senelė, — pasakė brolis Badis. 

— Sveikas, — pasakė moteris. 

Brolis Badis prisidengė burną ranka ir sušnibždėjo: 

— Sakyk: „Sveiki“. Drąsiau. 

Fransis mokėjo ištarti kelis žodžius, uždengdamas šnerves vir- 
šutine lūpa, bet dar neturėjo progos pasimokyti tarti: „Sveiki.“ 

— Eihi, — tai buvo geriausia, ką sugebėjo. 

Senelė atrodė visai patenkinta. 

— Ar gali pasakyti: „Senelė“? 

— Pamėgink pasakyti: „Senelė“, — siūlė brolis Badis. 

Šnypščiamieji buvo visai beviltiški. Fransis vos neverkė. 

Raudona vapsva zvimbė ir plakėsi prie lubų. 

— Nesvarbu, - pasakė senelė, — tikiuosi, jog gali pasakyti savo 
vardą. Manau, tokie dideli berniukai turi mokėti pasakyti savo 
vardą. Pasakyk. 

Vaiko veidas nušvito. Vyresnieji jį išmokė. Dabar galėjo pa- 
maloninti tą ponią. Susikaupė: 

— Išpera. 


Po trijų dienų senelė Dolarhaid paskambino į našlaičių prie- 
glaudą ir parsivežė Fransį į namus. Iš karto pradėjo mokyti kalbė- 
ti. Stengėsi gerai išmokyti vieną žodį: „Mama. 


Per dvejus metus po santuokos anuliavimo Mariana Dolarhaid 
susipažino ir ištekėjo už Hovardo Vogto, klestinčio teisininko, 
turinčio daugybę ryšių Sent Luiso partijoje ir senų pažįstamų Kan- 
zas Sičio Pendergasto viršūnėse. 

Vogtas buvo našlys su trimis paaugliais vaikais, malonus, am- 
bicingas, penkiolika metų už Marianą vyresnis vyriškis. Mėgo vi- 
sus ir viską, išskyrus Sent Luiso Pos:-Dispatch, trisdešimt šeštai- 
siais atskleidusį Vogto indėlį į rinkimų rezultatų klastojimą ir už- 
tvėrusį kelią keturiasdešimtaisiais stoti prie Sent Luiso partijos vairo. 

Keturiasdešimt trečiaisiais Vogto žvaigždė vėl buvo sužibusi. 
Politikas kandidatavo į valstijos įstatymus leidžiantį organą ir ga- 
lėjo tapti artėjančio suvažiavimo delegatu. 

Vyrui padėjo Mariana. Ji buvo daili ir maloni šeimininkė, to- 
dėl Vogtas nupirko puošnų pusiau rąstinį namą Alyvmedžių gat- 
vėje, puikiai tinkantį priėmimams. 

Senelė jau savaitę pas ją pragyvenusį vaikaitį ir nusivežė į duk- 
ters namus. 

Nebuvo mačiusi Marianos namų. Tarnaitė, atidariusi duris, 
savaime suprantama, moters nepažino. 

— Aš esu ponia Dolarhaid, - pasakė, braudamasi pro tarnaitę. 
Apatinis sijonas per tris colius lindo iš po suknelės. Nusitempė 
Fransį į didelę svetainę su puošniu židiniu. 

— Kas ten, Viola? — iš antrojo aukšto pasigirdo moters balsas. 

Senelė suėmė Fransio veidą delnais. Berniukas įkvėpė šaltos 
odinės pirštinės kvapo. Ponia Dolarhaid primygtinai sušnabždėjo: 

— Bėk pas mamą, Fransi. Pas mamą, Fransi! Bėk! 

Išgasdintas dygliukų jos akyse, vaikas atsitraukė. 

— Bėk pas mamą. Bėk! 

Suspaudė jam petį ir pastūmėjo laiptais. Palypėjęs kelias pako- 
pas Fransis sustojo ir vėl pažvelgė žemyn į senelę. Si smakru paro- 
dė į viršų. 

Užlipo. Nepažįstamas koridorius. Atviros miegamojo durys. 

Motina sėdėjo prie lemputėmis aprėminto veidrodžio ir darėsi 
makiažą. Ruošdamasi į politinį mitingą neturėjo būti pernelyg 
ryški. Sedėjo nugara į duris. 

— Meme, - išlemeno Fransis. Labai stengėsi ištarti teisingai. — 
Meme. 

Tada Mariana pamatė vaiką veidrodyje. 

— Jei ieškai Nedo, tai jo nėra namuose nuo... 

— Meme, - berniukas įžengė į apšviestą plotą. 

Mariana išgirdo, kaip apačioje motina reikalauja arbatos. Iš- 
plėtė akis. Sėdėjo labai rami. Net neatsigręžė. Greitai išjungusi 
lemputes dingo iš veidrodžio. Tamsiame kambaryje, kartą suai- 
manavusi, ėmė raudoti. Galbūt gailėjosi Fransio. Galbūt savęs. 


Po to senelė vedėsi Fransį į visus politinius mitingus. Visiems 
paaiškino, kas jis ir iš kur atsirado. Liepdavo su visais sveikintis. O 
tarti „Sveiki“ namuose nesimokė. 

Ponas Vogtas pralaimėjo rinkimus tūkstančiu aštuoniais šim- 
tais balsų. 

Senelės namuose Fransį Dolarhaidą apsupo mėlynomis veno- 
mis išvagotų kojų miškas. 

Ponia Dolarhaid atsivežė anūką į namus, kuriuose prieš trejus 
metus buvo įkūrusi slaugos įstaigą. Piniginės problemos iškilo tris- 
dešimt šeštaisiais mirus vyrui. Ji buvo tikra ledi — neturėjo nė men- 
kiausios prekybininkės gyslelės. 

Moteriai buvo likęs tik didelis namas ir vyro paliktos skolos. 
Negalėjo priimti nuomininkų, namas stovėjo pernelyg nuošaly. Ją 
ketino iškeldinti. 

Laikraštyje perskaičiusi apie Marianos santuoką su klestinčiu 
ponu Hovardu Vogtu pagalvojo, jog Viešpats ištiesė pagalbos ran- 
ką. Kelis kartus parašė dukteriai, maldaudama pagalbos, bet atsa- 
kymo negavo. Kiekvieną kartą paskambinus tarnai sakydavo, jog 
ponios Vogt namuose nesą. 

Galų gale įsiutusi ir praradusi bet kokią viltį senelė Dolarhaid 
pasirašė sutartį su apygarda ir pradėjo globoti nusenusius skurdžius. 
Už kiekvieną jų iš apygardos gaudavo nustatytą sumą. Jei pavyk- 
davo surasti senolių giminaičius, šiek tiek nereguliarių pajamų gau- 
davo ir iš jų. Kol nepradėjo globoti senstančių vidutinio luomo 
pacientų, buvo sunku. 

Visą tą laiką Mariana galėjo padėti. Bet nepadėjo. 

Dabar kojų miške ant grindų žaidė Eransis Dolarhaidas. Vietoj 
mašinėlių stumdė senelės Madžongo kubelius, apvažiuodamas tarsi 
gumbuota šaknis išsiklaipiusias pėdas. 

Ponia Dolarhaid sugebėjo pasirūpinti gyventojų drabužių šva- 
ra, bet niekaip nesugebėjo įpratinti avėti šlepetes. 

Senučiukai visą dieną sėdėdavo svetainėje klausydamiesi radijo. 
Ponia Dolarhaid įrengė nedidelį akvariumą, o parketą paskubėjo 
uždengti linoleumu, nes kuris nors gyventojas būtinai nelaikė šlapimo. 

Senukai sėdėdavo ant sofučių ar neįgaliųjų vežimėliuose klau- 
sydamiesi radijo, apsiblaususiomis akimis stebėjo žuveles arba kaž- 
ką kitą, ką matė kadaise. 

Fransis niekuomet nepamirš tų kaitrių gaudžiančių dienų, nuo- 
latinio pėdų šliurenimo linoleumu, iš virtuvės sklindančio troški- 

namų pomidorų ir kopūstų kvapo, tvaiko - lyg dvoktų ilgai sau- 
lėkaitoje pabuvusios žalios mėsos pakuotės - senų žmonių tvaiko 
tr nuolatinio radijo blerbimo: 

Viskas bus švaru gaivu 

Jei su „Rinso“ skalbsi tu! 

Kai tik galėdavo, Fransis tupėdavo virtuvėje. Ten turėjo drau- 
gę. Virėja Karalienė Motina Beili jau ilgai tarnavo Dolarhaidų šei- 
mai. Kartais prijuostės kišenėje atnešdavo Fransiui slyvą, vadino jį 
„Mažuoju snaudalium oposumu“. Virtuvėje buvo šilta ir saugu. 
Bet vakarais Karalienė Motina Beili išvažiuodavo namo... 


1943, gruodis. 

Penkiametis Fransis Dolarhaidas gulėjo lovoje savo kambary- 
je, antrajame senelės namo aukšte. Nuo japonų kambarys buvo 
visiškai užtemdytas juodomis užuolaidomis. Fransis nemokėjo iš- 
tarti „japonai“. Norėjo siusiuko. Bijojo atsikelti tamsoje. 

Senelės miegamasis buvo apačioje. Pašaukė: 

— Eeve! Eeve! — mekeno kaip ožiukas. Šaukė, kol pavargo. Ir 
tada tai atsitiko. Ant šlaunų ir po sėdyne pajuto karštį, po to pasi- 
darė šalta, naktiniai marškinėliai prilipo. Nežinojo, ką daryti. Gi- 
liai įkvėpė ir pasisuko veidu į duris. Nieko neatsitiko. Nuleido 
pėdas ant grindų. Stovėjo tamsoje - prie šlaunų prilipusiais nakti- 
niais marškinėliais ir degančiu veidu. Bėgte pasileido prie durų. 
Antakiu trenkėsi į durų rankenos bumbulą, klestelėjo ant žemės, 
pajuto drėgmę, pašoko, pirštais braukdamas turėklą, nubėgo laip- 
tais žemyn. Į senelės miegamąjį. Nosies tiesumu į jos lovą po ant- 
klode, į kūno skleidžiamą šilumą. 

Senelė sukrutėjo, įsitempė, nugara prie vaiko skruosto sukietė- 
jo. Senelė šnypštė: „Niekada nemašiau bjaurešnio...“ Pasigirdo barš- 
kėjimas ant stalelio greta lovos, kol moteris susirado protezą. Įsi- 
statant šis taukštelėjo. 

— Niekada nemačiau bjauresnio ir purvinesnio berniūkščio. Neš- 
dinkis, dink iš mano lovos! 

Uždegė naktinę lempelę. Berniukas virpėdamas stovėjo ant kili- 
mo. Perbraukė nykščiu jam per antakį. Nykštys buvo kruvinas. 

— Ar ką nors sudaužei? 

Fransis taip greitai papurtė galvą, jog keli kraujo lašai užtiško 
ant senelės naktinių baltinių. 

— Į viršų. Mikliai! 

Lipdamas laiptais niro į tamsą. Negalėjo užsidegti šviesos, nes 
senelė buvo įtaisiusi jungiklius labai aukštai ir tik pati galėjo pa- 

siekti. Vaikas nenorėjo grįžti į šlapią lovą. Ilgai ilgai stovėjo tam- 
soje ant laiptų. Galvojo, jog senelė neateis. Tamsiausieji kambario 
kampai žinojo, jog neateis. 

Atėjo. [jungė šviesą. Atsinešė glėbį paklodžių. Kol klojo patalą, 
nesikalbėjo. 

Sugriebusi berniuką už pečių, išstūmė atgal į koridorių, į vo- 
nią. Jungiklis buvo virš veidrodžio ir net senelė turėjo pasistiebti, 
norėdama įjungti šviesą. Padavė drėgną ir šaltą rankšluostį. 

— Nusirenk marškinius ir nusišluostyk. 

Pleistro kvapas, aštrus žirklučių čekštelėjimas. Senelė atkirpo 
pleistro juostelę, pastatė Fransį ant tualeto dangčio ir užklijavo 
žaizdelę virš akies. Staiga vaikas pajuto metalo šaltį. 

— Dabar, - prie Fransio pilvo prispaudusi žirklutes pradėjo se- 
nelė, — žiūrėk. — Sugriebė berniuko pakaušį ir palenkė galvą že- 
myn. Tarp pražiotų žirklių ašmenų jis pamatė savo mažutį penį. 
Senelei pradėjus glausti žirkles, berniukui suskaudo. 

— Ar nori, kad nukirpčiau? 

Fransis norėjo pasižiūrėti jai į akis, bet senelė vis lenkė vaiko 
galvą žemyn. Berniukas sukūkčiojo, ant pilvo nutįso seilės. 

— Ar 20717 

— Ne, eeve. Ne, eeve. 

— Duodu žodį, jei dar kartą suterši lovą, nukirpsiu. Supratai? 

— Aih, eeve. 

— Tikrai gali tamsoje nueiti į tualetą ir atsisėsti ant klozeto. 
Taip daro visi geri berniukai. Nesiusioja stovėdami. Dabar marš 
atgal į lovą! 


Apie antrą valandą nakties pakilęs vėjas iš pietryčių ginė lietaus 
debesis, traškino sudžiūvusių obelų šakas, nuo dar tebegyvų me- 
džių plėšė lapus. Šilto lietaus šuorai plakė namą, kuriame miegojo 
keturiasdešimt dvejų metų Fransis Dolarhaidas. 

Gulėdamas ant šono čiulpė nykštį. Sudrėkę plaukai prilipo prie 
kaktos ir sprando. 

Pabudo. Tamsoje klausėsi savo kvėpavimo, vos girdimo vokų 
klapsėjimo. Nuo pirštų sklido silpnas benzino kvapas. Pūslė buvo 
pilna. 

Ant staliuko paieškojo stiklinės su protezu. 

Prieš keldamasis Dolarhaidas visuomet įsideda dantis. Dabar 
eina į vonią. Nežiebia šviesos. Nuėjęs į tualetą, tamsoje sėdasi ant 


klozeto kaip geras berniukas. 

Pirmuosius senelės pasikeitimus Fransis pastebėjo keturiasde- 
šimt septintųjų žiemą, būdamas aštuonerių. 

Ji nustojo draugę su Fransiu valgyti savo kambaryje. Jie įsikūrė 
prie bendro stalo valgomajame. Pietavo kartu su nusenusiais gy- 
ventojais. 

Senelė, dar būdama panelė, buvo mokoma būti malonia šei- 
mininke. Dabar susiradusi ir nublizginusi mažą sidabrinį varpelį, 
pasidėjo greta savo lėkštės. 

Sekti, kad žmonės pietaudami lengvai bendrautų, tarnaitės būtų 
rūpestingos, pakreipti pokalbį tinkama linkme, skatinti kai ku- 
riuos svečius pasakoti šmaikščias istorijas ir kelti nuotaiką kitiems 
— tai tikras menas ir labai gaila, jog šiais laikais nepelnytai pamirštas. 

Savo laiku senelė buvo tikra šio meno virtuozė. Ir dabar pavy- 
ko sudominti du ar tris gyventojus, dar sugebančius bendrauti 
prie stalo. Pietūs šiek tiek pagyvėjo. 

Fransis sėdėjo kitoje linksinčių galvų eilės pusėje - šeimininko 
vietoje. Ponia Dolarhaid stengėsi prašnekinti tuos, kurie dar įstengė 
šį tą prisiminti. Labai susidomėjusi išklausė ponios Flouders pasa- 
kojimą apie medaus mėnesio kelionę į Kanzas Sitį, kelintą kartą 
rūpinosi kažkada geltonuoju drugiu persirgusios ponios Lton svei- 
kata ir maloniai klausėsi neiššifruojamų kitų pietaujančiųjų sklei- 
džiamų garsų. 

— Argi neįdomu, Fransi? — paklausė ir paskambino varpeliu, 
liepdama atnešti kitą patiekalą. Pietums patiekdavo daržovių ir 
mėsos pliurzą, bet vis tiek skirstydavo į patiekalus ir labai apsun- 
kindavo virtuvės patarnautojus. 

Prie stalo niekuomet neužsimindavo apie nesėkmes. Skambu- 
čiu ar rankos mostu sakinio viduryje atkreipdavo patarnaujančių- 
jų dėmesį į ką nors išpylusius, prisnūdusius ar iš viso užmiršusius, 
ką veikia prie stalo. Visą laiką turėjo daugybę patarnautojų — kiek 
tik galėjo išlaikyti. 

Pradėjus silpti senelės sveikatai, ji prarado daug svorio ir galėjo 
vėl dėvėti seniausiai užmirštas sukneles. Kai kurios buvo tikrai 

puošnios. Veido bruožai ir šukuosena darė senelę panašią į Džor- 
džą Vašingtoną ant dolerio banknoto. 

Pavasarį senelės elgesys vėl šiek tiek pakito. Dabar prie stalo ji 
tiesiog komandavo ir nepakentė jokio pertraukinėjimo. Ypač pa- 
sakodama apie jaunystę Sent Čarlyje arba minėdama senus įvy- 
kius, galinčius padaryti įspūdį ar ko nors pamokyti Fransį bei ki- 
tus, sėdinčius prie stalo. 

Tiesa, jog senelė buvo tūkstantis devyni šimtai septintųjų aukš- 
tuomenės sezono gražuolė, kviesta į keletą garsiausių puotų Sent 
Luise, kitapus upės. 

— Tai „tikra pamoka“ visiems, — paaiškino senelė, įdėmiai pa- 
žiūrėdama į kojas po stalu sukryžiavusį Fransį. 

— Aš augau tokiu metu, kai įgimtų žmogaus trūkumų buvo 
beveik neįmanoma pataisyti, — pasakė senelė. — Turėjau puikią 
odą ir plaukus, juos puoselėjau. Stipria valia ir gyvybiškumu nu- 
galėjau fizinį trūkumą. Ir taip sėkmingai, jog dantys tapo mano 
„grožio esme“. Manau, galėtumėte pavadinti juos savotiška „vizi- 
tine kortele“. Nė už ką pasaulyje nebūčiau jų keitusi. 

Senelė vengė gydytojų, teisinosi atstumu, bet paaiškėjo, jog dėl 
dantenų ligos gali iškristi visi dantys. Tuomet nusižiūrėjo garsiau- 
sią Vidurio Vakarų dantistą šveicarą daktarą Feliksą Bertlį. Tarp 
tam tikro luomo Žmonių itin garsėjo daktaro Bertlio „šveicariški 
dantys“. Senelė pabrėžė, jog gydytojas turėjo nepaprastą praktiką. 

Operos solistai, pabūgę, jog nauja burnos forma gali pakeisti 
balsus, aktoriai ir kiti aukštuomenės nariai atvykdavo pas daktarą 
net iš San Francisko. 

Daktaras Bertlis galėdavo pagaminti protezą, visiškai atitinkantį 
tikrus paciento dantis. Eksperimentavo su įvairiais junginiais, ty- 
rė jų įtaką tarčiai. 

Daktarui pabaigus protezą senelės dantys atrodė visiškai taip 
pat, kaip ir anksčiau. Ji vėl nepasidavė. Dygiai šypsodamasi senelė 
pridūrė: „Ponia Dolarhaid neprarado nė trupinėlio ankstesnio ža- 
vesio. 

Šio pasakojimo pamoką Fransis perprato tik gerokai vėliau. Su- 
žinojo, jog operuosis tik tuomet, kai už gydymą galės susimokėti 
pats. 

Fransis ištverdavo pietus, nes laukdavo to, kas bus paskui. 

Kiekvieną vakarą parsivežti Karalienės Motinos Beili atvažiuo- 
davo vyras. Atriedėdavo mulų traukiamu vežimų, kuriuo dieną 

vežiojo malkas. Jei senelė būdavo viršuje, Fransiui pavykdavo nu- 
važiuoti iki posūkio į pagrindinį kelią. 

Vakarinio pasivažinėjimo berniukas laukdavo visą dieną. Iš 
anksto įsivaizdavo, kaip įsitaisys ant sėdynės tarp Karalienės Mo- 
tinos ir aukšto sudžiūvusio, visuomet tylinčio ir tamsoje beveik 
nematomo jos vyro, girdėjo, kaip į žvirgždą gurgžda geležiniai ve- 
žimo ratai, kaip žvanga žąslai. Du rudi mulai lyg šepečiai styran- 
čiais trumpai nukirptais gaurais sukiojo uodegas. Prakaituotų ir 
virintų medvilninių drabužių kvapas, uostomojo tabako aroma- 
tas, sušilusių pakinktų tvaikas. Kartais pakvipdavo ir laužo dū- 
mais — jei ponas Beilis miške valydavo naują plotą. O kartais, jei- 
gu į naująjį plotą ponas Beilis pasiimdavo ir šautuvą, vežimo dė- 
žėje gulėjo pora triušių ar voveraičių. Gulėdavo išsitiesę, tarsi bū- 
tų nupilti šuoliuojantys. 

Iki pat posūkio nesikalbėdavo, tik ponas Beilis šnekino mulus. 
Vežimo supamas berniukas maloniai priglusdavo prie Beilių. Iš- 
šokęs ties posūkiu, tvirtai pažadėjęs eiti tiesiai namo, stebėdavo 
nuriedančio vežimo švieselę. Girdėdavo juos besikalbančius. Kar- 
tais Karalienė Motina prajuokindavo vyrą ir pati juokdavosi drau- 
ge. Stovėdamas tamsoje berniukas mėgavosi juoku. Žinojo, jog 
juokiasi ne iš jo. 

Vėliau Fransis savo nuomonę pakeitė... 


Kartais Eransis Dolarhaidas žaisdavo su už trijų sklypų gyve- 
nusio pusininko dukterimi. Senelė leisdavo mergaitei ateiti pa- 
žaisti, nes pati smaginosi, rengdama ją Marianos vaikystės sukne- 
lėmis. 

Mergaitė buvo raudonplaukė, apatiška, greitai nuvargdavo. Net 
žaisti ilgai negalėjo. 

Vieną karštą birželio popietę mergaitei pabodo vištų aptvare 
šiaudais kapstyti vabaliukus. Ji paprašė Eransio parodyti kaz Ru- 
rias kūno dalis. 

Kamputyje tarp vištidės ir žemos tvorelės, užstojančios nuo pir- 
mojo aukšto langų, jis ir parodė. Mergaitė neliko skolinga: parai- 
tojo taškuotą medvilninį sijoną. Vos Fransis priklaupė pažiūrėti, 
iš už kampo iššoko begalvis gaidžiukas, nukrito ant nugaros ir, 
keldamas dulkes, ėmė trūkčioti. Mergaitė, pajutusi, jog kojos ir 
pėdos aptiško kraujais, atšoko atgal. 

Pamiršęs užsimauti kelnes, Eransis pašoko. Tuo metu juos ir 
pamatė iš už kampo pasiimti viščiuko atėjusi Karalienė Motina. 

— Klausyk, berneli, — ramiai pasakė, - norėjai pamatyti, kas yra 
kas, pamatei, dabar keliauk ir užsiimk kuo nors kitu. Raskit vai- 
kiškų užsiėmimų ir apsirenkit. O dabar padėkit sugauti tą gai- 
džiuką. 

Puolę gaudyti vis nenorinčio pasiduoti gaidžiuko vaikai greitai 
viską pamiršo. Tačiau pro antrojo aukšto langą stebėjo senelė... 


Senelė mate, kaip Karalienė Motina sugrįžo į namą. Matė, kaip 
vaikai sulindo į vištidę. Palaukė penkias minutes, tuomet tyliai 
nusėlino. Su trenksmu pastūmusi duris pamatė, jog jie rankiojasi 
plunksnas skrybėlėms. 

Išsiuntusi mergaitę namo, parsivedė Eransį. 

Pasakė, jog nubaus, o po to išsiųs atgal į brolio Badžio našlai- 
čių prieglaudą. 

— Lipk į viršų. Eik į savo kambarį, nusimauk kelnes ir palauk, 
kol atsinešiu žirkles. 

Valandų valandas Fransis laukė savo kambaryje. Be kelnių gu- 
lėdamas ant lovos, glamžė antklodės kraštą ir laukė žirklių. Laukė, 
iš apačioje sklindant vakarienės garsams, laukė, klausydamasis mal- 
kų vežimo girgždesio ir mulų prunkštimo. 

Prieš rytą šiek tiek numigęs vėl pabudo laukti. 

Senelė taip ir neatėjo. Tikriausiai pamiršo. 

Fransis laukė visą kitą dieną, daugybę kartų prisimindamas šaltų 
geležčių sukeltą šiurpulį. Niekuomet nepaliovė laukti. 

Berniukas ėmė vengti Karalienės Motinos. Nepasikalbėjo su ja 
ir niekuomet nepaaiškino, kodėl taip pasikeitė. Eransis apsiriko. 
Pagalvojo, jog senelei apie įvykį vištų aptvare papasakojo virėja. 
Dabar buvo įsitikinęs, jog sėdėdami nuriedančiame, menkos švie- 
selės apšviestame vežime Karalienė Motina su vyru juokiasi iš jo. 
Niekuo nebegalėjo pasitikėti. 


Buvo sunku ramiai gulėti ir užmigti, kai galvoje sukosi tiek 
daug minčių. Buvo sunku ramiai gulėti tokią šviesią naktį. 

Fransis žinojo, jog senelė teisi. Taip smarkiai ją įskaudino. Da- 
rė moteriai gėdą. Tikriausiai visi, net iki Sent Carliso žino, ką jis 
pridirbo. Nepyko ant senelės. Žinojo, jog labai ją myli. Norėjo 
elgtis tinkamai: 

Berniukas įsivaizdavo, kaip, į namus įsilaužus vagims, jis apgi- 
na senelę, o ji atsiima savo žodžius, sakydama: „Dabar jau nesi 
velnio išpera, Fransi. Esi mano gerasis berniukas.“ 

Daug mąstė apie vagių įsilaužimą. Įsibrovę į namus, niekšai 
gali parodyti senelei Ą2i kurias kūnų dalis. 

Kaip Fransis galėtų apginti senelę? Buvo per mažas, kad pajėg- 
tų nugalėti suaugusius įsilaužėlius. 

Ilgai apie tai mąstė. Sandėliuke Karalienė Motina laikė kirvu- 
ką. Nukirtusi viščiuką, nušluostydavo laikraščiu. Turėtų pamaty- 
ti tą kirvuką. Tai buvo galimybė. Nugalėtų tamsos baimę. Jei iš 
tiesų 72y/ senelę, turi tapti tuo, kurio bijomasi tamsoje. Ne jis turi 
bijoti vagių. Įsilaužėliai turi bijoti Fransio. 

Nušlepseno žemyn. Rado ant vinies pakabintą kirvuką. [nagis 
keistai kvepėjo. Taip, nuplovus viščiuką, kvepia kriauklė. Kirvu- 
kas buvo aštrus. Rankoje jautė raminantį svorį. 

Nusinešė kirvuką į senelės kambarį. Norėjo įsitikinti, jog įsi- 
laužėlių nėra. 

Senelė miegojo. Buvo labai tamsu, bet Eransis tiksliai žinojo, 
kur ji guli. Jeigu čia būtų vagis, išgirstų jo kvėpavimą taip, kaip 
dabar girdi senelės. Tiksliai žinotų, kur yra jo kaklas, taip, kaip 
dabar tiksliai žino, kur yra senelės kaklas. Šiek tiek žemiau, nei 
girdisi alsavimas. 

Jei čia būtų vagis, Fransis galėtų tyliai, taip kaip dabar, prie jo 
prislinkti. Pakeltų kirvuką virš galvos abiem rankom, štai taip. 

Fransis užkliuvo už prie lovos paliktų senelės šlepečių. Svaigi- 
nančioje tamsoje kirvukas nusviro ir dzingtelėjo į metalinį nakti- 
nės lempelės gaubtą. 

Senelė, apsivertusi ant kito šono, sučepsėjo. Eransis stovėjo ra- 
miai. Rankos virpėjo, besistengiant išlaikyti kirvuką. Senelė ėmė 
knarkti. 

Mylintysis Fransis jautė deginantį karštį. Išsėlino iš kambario. 
Pašėlusiai norėjo apginti senelę. Privalėjo ką nors daryti. Dabar 
nebebijojo tamsaus namo. Namas tik slėgė. 

Išėjęs pro galines duris, stovėjo spindinčioje naktyje, pakėlęs 
veidą į viršų, stengėsi sugerti mėnesieną. Mažutis mėnulis, išsi- 
klaipęs užverstų akių baltymuose, nuleidus akis vėl suapvalėjo ir 
galiausiai tvirtai įsitaisė vyzdžiuose. 

Fransio m2e:/ė nepakeliamai išaugo, berniukas nebegalėjo jos 
suvaldyti. Nudrožė į vištidę. Skubėjo. Pėdomis jautė šaltą žemę, 
prie blauzdos — irgi šaltus kirvuko ašmenis. Dabar jau bėgo... 

Fransis, besiprausiantis su vištų gardo žarna, niekuomet anks- 
čiau nebuvo jautęs tokios saldžios ir palaimingos ramumos. Siekė 
to jausmo palaipsniui. Dabar pajuto, kad begalinė ramybė — visur. 

Prausdamasis suprato, jog tai, ko senelė maloniai teikėsi nenu- 
kirpti, irgi savotiška dovana. Galėjo mąstyti ramiai ir aiškiai. 

Reikėjo kažką daryti su naktiniais marškiniais. Kol kas paslėpė 
po maišais rūkykloje. 


Negyvas viščiukas užminė galvosūkį. Senelė pasakė, jog tai nė 
kiek neprimena lapės. 

Po mėnesio, nuėjusi kiaušinių, Karalienė Motina surado dar 
vieną. Šį kartą galva buvo nusukta. 

Prie pietų stalo senelė pareiškė, jog tai tikriausiai kurios nors 
neseniai atleistos tarnaitės kerštas. Sakė, jog pasiskųs šerifui. 

Fransis tyliai sėdėjo savo vietoje, mintyse gniauždamas ir at- 
leisdamas kumštį, prisimindamas delne mirksinčią akį. Kartais lo- 
voje liesdavo save, norėdamas įsitikinti, jog senelė nieko nenukir- 
po. Liečiant save jam atrodydavo, jog viduje kažkas mirksi. 


Senelė keitėsi tiesiog akyse. Tapo tokia priekabi, jog nebegalė- 
jo sutarti nė su viena tarnaite. Patarnautojų ir taip trūko, o senelė 
dar nuolat sukiojosi virtuvėje, mokydama Karalienę Motiną, kaip 
reikia gaminti maistą. Karalienė Motina, dirbusi Dolarhaidams 
visą gyvenimą, buvo vienintelė pastovi tarnaitė. 

Virtuvės karštyje išraudusiu veidu senelė puldinėjo iš vieno ga- 
lo į kitą, dažnai palikdama maistą pusžalį, netinkamą patiekti. Troš- 
kino lupenas, o daržovės vyto podėlyje. 

Tuo pat metu pradėjo fanatiškai taupyti. Sumažino muilo ir 
baliklio, kol galiausiai paklodės tapo purvinai pilkos. 

Lapkritį pasamdė penkias juodaodes pagalbininkes. Nė viena 
nepasiliko. 

Tą vakarą, kai išėjo paskutinioji tarnaitė, senelė visai pašėlo. 
Vaikščiojo po namus svaidydama prakeiksmus. Įėjusi į virtuvę pa- 
matė, jog Karalienei Motinai užminkius tešlą, ant lentos liko ar- 
batinis šaukštelis miltų. 

Pilnoje garų karštoje virtuvėje, likus pusvalandžiui iki pietų, 
senelė priėjo prie Karalienės Motinos ir trenkė per skruostą. 

Sukrėsta virėja išmetė samtį. Akyse pasirodė ašaros. Senelė vėl 
užsimojo, tačiau Didelis rožinis delnas ranką nustūmė. 

— Niekuomet daugiau to nepadarysit. Jūs ne savam kailyje, po- 
nia Dolarhaid, bet niekuomet daugiau taip nepasielgsit. 

Svaidydama prakeiksmus, laisvąja ranka senelė pastūmė ant vi- 
ryklės stovėjusį sriubos katilą. Skystis šnypšdamas išsipylė... Nu- 
lekusi į savo kambarį, senelė užtrenkė duris. Eransis girdėjo ją vi- 
duje šėlstant ir svaidant į sieną viską, kas papuola po ranka. Tą 
vakarą senelė taip ir nepasirodė. 

Karalienė Motina, išvaliusi sriubą, pamaitino senelius. Krep- 
šin susirinko kelis savo daiktelius, apsivilko seną švarką ir užsimo- 
vė megztą kepuraitę. Ieškojo Fransio, bet niekur negalėjo rasti. 

Jau sėdėdama vežime pamatė verandos kamputyje tūnantį ber- 
niuką. Fransis stebėjo, kaip sunkiai virėja ropščiasi iš vežimo ir 
eina artyn. 

— Oposumai, aš išvykstu. Ir daugiau negrįšiu. Sironija, dirban- 
ti maisto prekių parduotuvėj, paskambins tavo mamai. Jei, kol 
mama atvažiuos, manęs prireiks, ateik. 

Norėjo paglostyti skruostą, bet berniukas nusisuko. 

Ponas Beilis paragino mulus. Fransis žiūrėjo į tolstančią veži- 
mo švieselę. Anksčiau ją stebėdavo apimtas liūdesio, jausdamas 
tuštumą. Paskui suprato, jog Karalienė Motina jį išdavė. Daugiau 
nebesijaudino. Buvo patenkintas. Silpnutė žibalinė vežimo švie- 
selė, žybsinti kelyje, buvo niekis, palyginus su mėnuliu. 

Pagalvojo, koks apimtų jausmas, užmušus mulą. 


Paskambinus Karalienei Motinai, Mariana Dolarhaid neatvyko. 

Ji atvažiavo po dviejų savaičių, paskambinus Sent Čarliso šeri- 
fui. Atvyko vidurdienį, pati vairavo prieškarinį Pakardą. Dėvėjo 
pirštines ir skrybėlę. 

Šerifo pavaduotojas, pasitikęs ją prie posūkio, pasilenkė prie 
automobilio lango. 

— Ponia Vogt, jūsų motina paskambino į nuovadą prieš vidur- 
dienį, pranešė apie dingusius daiktus. Atvykau čia, bet atleiskit, 
senoji ponia kalba visiškas nesąmones ir atrodo, nieko aplink ne- 
besuvokia. Šerifas nusprendė pirmiausiai susisiekti su jumis. Juk 
suprantate. Ponas Vogtas — visuomenės veikėjas. 

Mariana kuo puikiausiai viską suprato. Ponas Vogtas tuo me- 
tu buvo Sent Luiso viešųjų statybų komisijos narys ir patekęs par- 
tijos nemalonėen. 

— Kiek žinau, kol kas niekas nieko nesuuodė, — pasakė pareigūnas. 

Mamą Mariana rado miegančią. Du senučiukai ramiai sėdėjo 
prie stalo, laukdami priešpiečių. Moteris vienais apatiniais slam- 
pinėjo kieme. 

Mariana paskambino vyrui. 

— Ar dažnai tokias vietas tikrina?.. Neturėjo ką nors pastebėti... 
Nežinau, ar kokie nors giminaičiai skundėsi, nemanau, jog šie žmo- 
nės išvis turėtų giminaičių... Ne, pasilik. Man reikia keleto negrų. 
Atsiųsk keletą negrų... Ir daktarą Votersą. Viskuo pasirūpinsiu. 

Daktaras su baltai pasidabinusiais sanitarais pasirodė po ketu- 
riasdešimt penkių minučių. Netrukus atriedėjo dengtas sunkveži- 
mis su Marianos tarnaitėmis ir kitais namų darbininkais. 

Kai Fransis grįžo iš mokyklos, Mariana, gydytojas ir sanitarai 
buvo senelės kambaryje. Berniukas girdėjo senelės keiksmus. Kai 
ją išvežė neįgaliųjų vežimėlyje, akys buvo stiklinės, o aplink alkū- 
nės linkį apvyniotas tvarstis. Veidas be protezo atrodė susmukęs ir 
neatpažįstamas. Marianos ranka taip pat buvo sutvarstyta: motina 
jai įkando. 

Senelę išsivežė gydytojas. Senoji ponia sėdėjo ant galinės sėdy- 
nės tarp sanitarų. Fransis stebėjo išvykimą. Mėgino mojuoti, bet 
netrukus ranka nusviro. 

Marianos tvarkdarių brigada šveitė ir vėdino, viską išplovė, iš- 
maudė senelius. Mariana darbavosi drauge. Stebėjo paskubomis 
paruoštą vakarienę. 

Kreipėsi į sūnų tik klausdama, kas kur padėta. 

Kai viskas buvo baigta išsiuntė pagalbininkus ir paskambino 
apygardos atstovams. Paaiškino, jog ponia Dolarhaid patyrė in- 
sultą. 

Labdaringos organizacijos darbuotojai išsivežti senelių mokyklos 
autobusu atvažiavo jau sutemus. Fransis galvojo, jog pasiims ir jį. 
Apie tai niekas net neprasitarė. 

Namuose liko tik Fransis ir Mariana. Moteris sėdėjo ant kėdės 
valgomajame, galvą apglėbus rankomis. Berniukas, išėjęs į lauką, 
įsikorė į laukinę obelį. 

Galų gale Mariana jį pašaukė. Į nediduką lagaminą sukrovė 
drabužius. 

— Turėsi važiuoti su manimi, — pasakė, eidama link automobi- 
lio. — Lipk. Ir nekelk kojų ant sėdynės. 

Jie išvažiavo Pakardu. Kieme liko stovėti tuščias neįgaliųjų ve- 
žimelis. 

Jokio skandalo nekilo. Apygardos atstovai pasakė, jog kokie 
nors nusiskundimai dėl ponios Dolarhaid tėra šmeižtas — ji tvar- 
kėsi puikiai. Vogtai liko nesutepti. 

Senelė buvo paguldyta į privačią psichiatrinę sanatoriją. Tik 
po keturiolikos metų Fransis vėl sugrįžo namo. 


— Fransi, tai tavo įbroliai ir įseserės, - pasakė motina. Visi sto- 
vėjo Vogtų bibliotekoje. 

Nedui Vogtui buvo dvylika, Viktorijai — trylika, Margaritai — 
devyneri. Nedas ir Viktorija žiūrėjo vienas į kitą. Margarita žiūrė- 
jo į grindis. 

Fransiui davė kambarį viršuje, tarnų pastogėje. Po pražūtingų 
keturiasdešimt ketvirtųjų rinkimų Vogtai niekuomet nebesamdė 
tiek daug tarnų. 

Berniuką perkėlė į Poterio Džeraldo Pradžios mokyklą, pės- 
čiomis pasiekiamą iš namų, toli nuo privačios Episkopalinės mo- 
kyklos, kurioje mokėsi kiti vaikai. 

Keletą pirmųjų dienų Vogtų atžalos ignoravo įbrolį kiek tik 
galėjo, bet pirmosios savaitės viduryje Nedas su Viktorija užlipo į 
jo kambarį. 

Fransis girdėjo, kaip vaikai, prieš paspausdami rankeną, keletą 
minučių šnabždėjosi. Supratę, jog užrakinta, nesibeldė. Nedas pa- 
liepė: 

— Atidaryk duris. 

Fransis atidarė. Jie ir toliau nesikalbėjo, tik spintoje perkuitė 
visus drabužius. Nedas Vogtas atidarė mažo tualetinio staliuko 
stalčių ir dviem pirštais traukė daiktus: gimtadienio proga dova- 
notas nosinaites su išsiuvinėtais inicialais E.DI, gitaros plektrą, 
spalvingą vabalą buteliuke nuo vaistų, kažkada sušlapusią straips- 
nio kopiją iš beisbolo žurnalo, atviruką su palinkėjimais greičiau 
pasveikti, pasirašytą „klasiokė, Sara Hagis“ 

— Kas čia? — paklausė Nedas. 

— Plektras. 

— Kam? 

— Gitarai. 

— Turi gitarą? 

— Ne, 

— Tai kam jis reikalingas? — paklausė Viktorija. 

— Tėvas jį naudojo. 

— Negaliu suprasti. Ką sakai? Priversk jį pakartoti, Nedai. 

— Sako, jog tai priklausė jo tėvui, — Nedas į vieną siuvinėtą 
nosinaitę išsišnypštė nosį ir įmetė ją atgal į stalčių. 

— Šiandien išsives ponius, — pasakė Viktorija. Mergaitė sėdėjo 
ant siauros lovelės. Nedas prisėdo greta, atsirėmė į sieną, kojas 
susikėlė ant lovatiesės. 

— Nebebus ponių, - pratęsė Nedas, - daugiau nebevažiuosime 
vasarą į vasarnamį prie ežero. Ar žinai, kodel? Prašnek, mažas išsi- 
gimėli. 

— Tėtis blogai jaučiasi ir nebegali uždirbti daug pinigų, - pri- 
dūrė Viktorija. — Kartais visai neina į tarnybą. 

— Ar žinai, kodėl tėtis blogai jaučiasi, mažas išsigimėli? — pa- 
klausė Nedas. — Ir kalbėk taip, kad suprasčiau. 

— Senelė sakė, jog jūsų tėvas geria. Ar dabar gerai supratai? 

— Jis blogai jaučiasi dėl tavo šlykštaus snukio, — iškošė Nedas. 

— Tai dėl to žmonės už jį nebalsavo, - pridūrė Viktorija. 

— Nešdinkitės, — paliepė Fransis. 

Kai pasisuko atidaryti duris, Nedas spyrė į nugarą. Eransis abiem 
rankom stengėsi apsaugoti inkstus, todėl išgelbėjo pirštus, nes Ne- 
das spyrė į pilvą. 

— Ach, Nedai! — sušuko Viktorija. — Ach, Nedai! 

Nedas sugriebė Eransį už ausų ir perlenkęs per tualetinį staliu- 
ką prispaudė veidą prie veidrodžio. 

— Štai kodėl tėčiui bloga, - Nedas trenkė Fransio veidą į stiklą. 
— Štai kodėl tėčiui bloga. — Vėl smūgis. - Štai kodėl tėčiui bloga. 
— Smūgis. Veidrodis išsiterliojo krauju ir snargliais. Nedas jį pa- 
leido. Fransis atsisėdo ant grindų. Viktorija žiūrėjo išplėtusi akis, 
prikandusi apatinę lūpą. Vaikai išėjo. Eransio veidas buvo šlapias 
nuo kraujo ir snarglių. Akys ašarojo nuo skausmo. Jis neverkė. 

Kiaurą naktį Čikagoje lietus barbena į tentą virš atviro Fredžio 
Laundso kapo. 

Griaustinis skaldyte skaldo ir taip iš skausmo plyštančią Vilo 
Greihamo galvą. Galų gale jis nuslenka į lovą ir užmiega, slegia- 
mas sunkių dusinančių sapnų. 

Pro lietaus šuorus į lango stiklą, pro griaustinio grumėjimą tar- 
si girdisi vėjo čaižomo seno ties Sent Carlisu stūksančio namo 
dejonės. 

Tamsoje sugirgžda laiptai. Leidžiasi ponas Dolarhaidas. Ceža 
kimono. Akys dar apsiblaususios nuo miego. 

Plaukai drėgni ir rūpestingai sušukuoti. Nagai sutvarkyti. Do- 
larhaidas juda rūpestingai ir lėtai, tarsi bijodamas išlaistyti sklidi- 
ną indą. 

Greta projektoriaus guli juostos. Dvi. Likusios ritės nusviestos 
į šiukšlių dėžę ir bus sudegintos. Dvi likusias, pasirinktas iš tuzinų 
mėgėjiškų filmukų, jis nukopijavo studijoje ir parsivežė namo per- 
žiūrėti. 

Patogiai įsitaiso atlenkiamame krėsle. Greta — sūrio ir vaišių 
lekštė. Dolarhaidas pradeda. 

Pirmasis filmukas — Liepos ketvirtosios savaitgalio piknikas. 
Daili šeima; trys vaikai, tėtis jaučio sprandu, putliais pirštais kaž- 
ką graibantis marinato skardinėje. Ir mama. 

Moteris geriausiai matoma bežaidžianti softbolą su greta įsitai- 
siusios šeimos vaikais. Vos penkiolika sekundžių; ji pasiekia ant- 
rąją bazę, pasisuka į kamuoliuko padavėją, kojos pražergtos, pasi- 
ruošusi sprintui. Kai palinksta pirmyn, pro megztuką matosi siū- 
buojančios krūtys. Ir tada pasimaišo vaikas, mojuojantis lazda. Vėl 
moteris, einanti prie žymos. Žymėti bazei panaudotos valties pa- 
galvėles. Moteris uždeda koją ant bazės, stovi pakreipusi klubą, 
įtempusi raumenis. 

Kadrą su moterimi Dolarhaidas peržiūri daugybę kartų. Koja 
ant bazės, dubuo pakreiptas, pro aptemptus nukirptus džinsus iš- 
ryškėja tvirti raumenys. 

Fransis sustabdo paskutinį kadrą. Moteris ir vaikai. Murzini, 
pavargę. Apsikabinę, tarp kojų nardo šuo. 

Nuo siaubingo perkūnijos trenksmo suskamba senelės kamba- 
ryje stovintis briaunotas krištolas. Dolarhaidas pasiima kriaušę. 

Antrasis filmas susideda iš kelių dalių. Pavadinimas „Naujas na- 
mas“ užrašytas ant kartono. Kiekviena raidelė išvedžiota apskritime, 
vaizduojančiame monetą. Po kartoniniu užrašu — sudaužyta kiaulė 
taupyklė. Pačioje pradžioje tėtis ištraukia iš žemės lentelę su užrašu 
„Parduodama“. Pakėlęs virš galvos, sumišęs šypsosi. Kišenės išverstos. 

Labai ilgai - mama su trimis vaikais ant priekinių laiptelių. Tik- 
rai dailus namas. Kamera nukrypsta į baseiną. Nedidukas glotniai 
sušukuotas vaikiščias pėdina aplink tramplino lentelę, ant plytelių 
palikdamas šlapius pėdsakus. Iš vandens išlindę tik galvos. Link 
dukters skuodžia mažas šunytis — ausys atgal, smakras pakeltas, akių 
baltymai net blizga. 

Mama vandenyje, laikydamasi už laiptelių žiūri į kamerą. Jos 
garbanoti juodi plaukai žvilga, pusiau pridengtos drėgnos krūtys 
siūbuoja ir spindi, ilgos kojos lyg žirklės karpo vandenį. 

Naktis. Prastas vaizdas iš apšviesto namo į baseiną. Vandenyje 
atsispindi namo šviesos. 

Vidus. Viduje šeima šėlsta. Visur dėžės, pakavimo medžiagos. 
Senas lagaminas, dar nenutemptas į palėpę. 

Mažoji dukrytė persirenginėja senelės drabužiais. Užsimaukšli- 
na didžiulę sodininko skrybėlę. Tėtis guli ant sofos. Panašu, jog 
šiek tiek įkaušęs. Dabar tikriausiai jis paima kamerą. Vaizdas šiek 
tiek šokčioja. Veidrodyje - mamos su skrybėle atspindys. 

Vaikai strykčioja aplink, berniukai juokiasi ir pešioja senus pa- 
puošimus. Mergaitė žiūri į motiną rimtai, tikriausiai jos vietoje įsi- 
vaizduodama savę. 

Vaizdas priartėja. Moteris pasisuka ir šelmiškai šypsodama, vie- 
ną ranką pakėlusi ant sprando, pozuoja. Labai miela. Ant kaklo 
pasikabinusi kamėją. 

Dolarhaidas sustabdo kadrą. Atsuka atgal. Kelis kartus ji pasisu- 
ka nuo veidrodžio ir šypsosi. 

Išsiblaškęs Dolarhaidas griebia juostą su softbolu ir šveičia ją į 
šiukšlių dėžę. 

Išima ritę iš projektoriaus ir žiūri į Geztvėjaus etiketę ant dėžu- 
tės: Bobas Šermanas, Žvaigždžių gatvė 7, pašto dėžutė 603, Tulsa, 
Oklahoma. 


Ką gi, nesunku nuvažiuoti. 

Dolarhaidas laiko juostą ant delno, uždengia kita ranka, lyg tai 
būtų maža, gyva, ketinanti ištrūkti būtybė. Lyg delnuose šokinėtų 
žiogelis. 

Įjungus šviesą, Lidsų namuose kilo suirutė. Reikėjo nudėti po- 
ną Lidsą prieš įjungiant kamerų šviesas. 

į kartą norėtų padaryti geriau. Būtų puiku prislinkti su veikian- 
čia kamera prie miegančių ir trumpam prisiglausti. Tuomet ir susi- 
dorotų tamsoje, ir palaimingai, tamsoje, gulėdamas tarp jų išsilietų. 

Galėtų tai padaryti su infraraudonųjų spindulių juosta. Žino, 
kur gauti. 

Projektorius vis dar įjungtas. Dolarhaidas tebesėdi krėsle su juos- 
ta delnuose. Ryškiame baltame ekrano kvadrate jis mato kitus, 
tarsi dejuojančio vėjo jam atpūstus vaizdus. 

Netrokšta keršto, Dolarhaidą valdo vien me7/e ir būsimos šlovės 
laukimas. Širdys apmirs, po to ims plakti greičiau, tarsi tyloje pasi- 
girdę žingsniai. 

Drakonas šėls. Drakonui šėlstant, mez/ėskupini Šermanai atsivers. 

Dolarhaidui neberūpi praeitis. Vien tik artėjanti š/ove. Nebe- 
galvoja apie motinos namus. Tai, kas išliko sąmonėje, - labai mig- 
lota ir nereikšminga. 

Iki dvidešimties, palikdami pėdsaką pasąmonėje, atmintyje vis 
iškildavo kažkokie prisiminimai. 

Žinojo, kad gyveno motinos namuose tik mėnesį. Neprisiminė, 
jog devynerių buvo išvarytas už tai, kad pakorė Viktorijos katiną. 

Vienas iš nedaugelio išlikusių prisiminimų buvo paties namo, 
apšviestais langais žvelgiančio į žiemos sutemas, vaizdas. Iš Pote- 
rio Džeraldo pradinės eidamas ten, kur turėjo pastogę ir maisto, 
praeidavo pro motinos namą. 

Prisimena Vogto bibliotekos kvapą, atidengtą pianiną. Moti- 
na pakvietė į tą kambarį, norėdama įteikti kalėdines dovanas. Bet 
visiškai nepamena veidų, iš antro aukšto stebinčių išeinantį, tols- 
tantį apledėjusiu šaligatviu, rankose spaudžiantį nekenčiamas, de- 
ginančias, praktiškas dovanas. Fransis skubėdavo namo - į tą ker- 
telę galvoje, taip besiskiriančią nuo visko aplinkui. 

Vienuolikmečio Fransio vaizduotė reiškėsi aktyviai ir intensy- 
viai. Kai mezlė jį praaugdavo, berniukas išsiliedavo, kankindamas 
naminius gyvūnėlius. Saltakraujiškai ir rūpestingai paslėpti visus 
pėdsakus nebuvo sunku. Tie padarėliai buvo labai jaukūs ir visai 
nebijojo. Pareigūnai niekuomet nesusiejo Eransio su nykiomis 
kraujo dėmėmis, susigėrusiomis į garažo grindų purvą. 

Būdamas keturiasdešimt dvejų to nebeprisiminė. Niekuomet 
net nepagalvodavo apie motinos namuose gyvenusius Žmones — 
motiną, įbrolį, įseseres. 

Kartais, kamuojamas karštinės, regėdavo juos sapnuose. Pasikei- 
tusius, aukštus, ryškiomis papūgiškomis spalvomis išdažytais vei- 
dais ir kūnais. Tie žmonės sklandė virš Eransio tarsi laumžirgiai. 

Kai, labai retai, norėdavo pasinerti į praeitį, galvodavo apie ma- 
lonius dalykus. Pavyzdžiui, apie tarnybą armijoje. 

Septyniolikos Fransį sučiupo lipantį pro langą į moters namus. 
Kodėl - niekas niekuomet nenustatė. Pasiūlė dvi galimybes: arba 
stos tarnauti į kariuomenę, arba jam iškels kaltinimus. Vaikinas 
pasirinko armiją. 

Po pagrindinio paruošimo Fransį išsiuntė į fotografijos specia- 
listų mokyklą, o po to - į San Antonijų. Čia jis dirbo Bruko karo 
ligoninės fotolaboratorijoje. 

Bruko chirurgai atkreipė dėmesį į Fransio veidą ir nusprendė 
šį tą pataisyti. 

Panaudodami ausies kremzlę padarė plastinę nosies operaciją. 
O lūpą atstatė pasitelkdami įdomią naują 466e metodiką. Opera- 
ciją stebėjo beveik visi ligoninės gydytojai. 

Chirurgai didžiavosi rezultatais. Bet Dolarhaidas, atstūmęs veid- 
rodį, pažvelgė pro langą. 

Filmų laboratorijos užrašai rodė, jog Dolarhaidas domėjosi dau- 
gybe juostų, ypač apie traumas. Kartais pasilikdavo juostas iki ryto. 

Penkiasdešimt aštuntaisiais atnaujino kontraktą dar vienam ter- 
minui. Šį kartą atrado Honkongą. Laboratorijoje Seule ryškino 
juostas, šeštojo dešimtmečio pabaigoje iš iš mažų žvalgybinių lėktu- 
vų nufilmuotas virš trisdešimt aštuntosios paralelės. Stai tada, per 
atostogas, ir apsilankė Honkonge. Tūkstantis devyni šimtai pen- 
kiasdešimt devintaisiais Honkonge ir Kulune galima buvo rasti 
pramogų kiekvieno skoniui. 


Senelę išrašė iš sanatorijos šešiasdešimt pirmaisiais. Dolarhai- 
das parašė atsistatydinimo prašymą ir sunkiai, bet buvo atleistas iš 
tarnybos likus dviem mėnesiams iki pasibaigiant sutarties laikui. 
Fransis išvyko namo pasirūpinti senele. 

Tai buvo neįtikėtinai ramus metas. Įsidarbinęs Geitvėjaus tir- 
moje, Dolarhaidas pasamdė moterį, kuri prižiūrėjo jo senelę die- 
nomis. Vakarais jie drauge sėdėdavo svetainėje, bet nesikalbėda- 
vo. Tylą trikdė tik seno laikrodžio tiksėjimas ir, retkarčiais, dūžiai. 

Motiną išvydo tik kartą, aštuntajame dešimtmetyje, senelės lai- 
dotuvėse. Gelsvomis, taip stebėtinai į motinos panašiomis akimis 
vyras žvelgė pro ją kiaurai. Tarsi būtų svetima. 

Sūnaus išvaizda motiną nustebino. Fransis buvo tvirto stoto, 
lieknas, tokios pat kaip jos spalvos plaukais ir dailiais ūsiukais. 
Spėjo, jog ūsiukai persodinti nuo galvos. 

Kitą savaitę motina paskambino, bet išgirdo tik lėtai padeda- 
mą ragelį. 


Devynerius metus po senelės mirties Dolarhaido niekas ne- 
trikdė. Ir jis niekam netrukdė. Jo galvoje brinko sėklelė. Jis žino- 
jo, jog kažko laukia. Tik nežinojo - ko. 

Kartą Dolarhaidas stovėjo prie šiaurinio lango, tyrinėjo kažko- 
kią juostą ir staiga pastebėjo, kad rankos sensta. Jos vis dar laikė 
filmo juostą, bet toje šaltoje pro langą krintančioje šviesoje staiga 
išvydo, jog oda, nusėta mažučiais blizgančiais tarsi roplio žvyne- 
liais, susiraukšlėjo. Ne kažin koks įvykis, kiekvienam taip nutin- 
ka. Bet būtent tada sėklelė galvoje suprato — /ažkas. 

Pasuko rankas į šviesą, ir staiga šnerves sudirgino stiprus ko- 
pūstų ir troškintų pomidorų kvapas. Nors kambaryje buvo šilta, 
nukrėtė šiurpas. Tą vakarą vyriškis mankštinosi ilgiau nei įprastai. 

Dolarhaido pastogės treniruočių kambaryje tarp svarmenų ir 
treniruoklių kabėjo Žmogaus ūgio veidrodis. Vienintelis namų veid- 
rodis. Su pasitenkinimu stebėdavo kūną, nes visuomet mankštin- 
davosi su kauke. 

Fransis nepaliaujamai treniravosi, kol iššoko raumenys. Būda- 
mas keturiasdešimties galėjo sėkmingai dalyvauti regioninėse kul- 
tūrizmo varžybose. Bet vis dar nebuvo patenkintas. 

Tą savaitę ir išvydo Bleiko piešinį. Stvėrė tučtuojau. 

Pamatė piešinį ilgame spalvotame iliustruotame 77m2e žurnalo 
straipsnyje, pasakojančiame apie Teito muziejuje Londone vyks- 
tančią Bleiko retrospektyvą. Didijį Raudonąjį Drakoną ir moterį, 
apsisiautusią saule į parodą atsiuntė Bruklino muziejus. 

Time kritikas rašė: „Nedaug demoniškų atvaizdų Vakarų mene 
turi tokį košmarišką seksualinės energijos užtaisą...“ Kad tai supras- 
tų, Dolarhaidui nereikėjo skaityti teksto. Nešiojosi tą piešinį keletą 
dienų. Vakarais tamsiame kambaryje fotografuodavo ir didindavo. 
Tuo metu buvo labai sudirgęs. Pasikabino piešinį sporto kamba- 
ryje greta veidrodžio ir mankštindamasis į jį žiūrėdavo. Sportuo- 

davo, kol visiškai išsekdavo — tik tuomet galėdavo užmigti. Arba 
žiūrėdamas medicinines juostas, suteikiančias seksualinę iškrovą. 

Nuo devynerių metų žinojo, kad tikrai yra vienišas ir visada liks 
vienišas. Dauguma tai suvokia būdami keturiasdešimties. 

Dabar, keturiasdešimtmetis, buvo apsuptas žėrinčio fantazijų pa- 
saulio — ryškaus, gaivaus, betarpiško, tarsi vaikystėje. Taip įveikė 
savo vienatvę. 

Tuo metu, kai dauguma žmonių pirmą kartą suvokia ir išsigąs- 
ta savo vienišumo, Dolarhaidas suprato: jis vienas todėl, kad vie- 
nintelis. Su atsivertėlio aistra suvokė, jog jei labai stengsis, jei įsi- 
klausys į tikruosius taip ilgai slopintus poreikius — o įkvėpimo tik- 
rai netrūko, — įvyks virsmas. 

Piešinyje Drakonas stovėjo atsukęs nugarą, tačiau palaipsniui 
Dolarhaidas suprato, kaip jis atrodo. 

Stebėdamas medicinines juostas, kilnodamas svarmenis plačiai 
išsižiodavo ir įsistatydavo senelės protezą. Šis netiko pažeistoms dan- 
tenoms, žandikaulius ėmė traukti mėšlungis. 

Būdamas vienas, treniravo žandikaulius. Kandžiodavo kietą gu- 
minę plytą, kol ant skruostų lyg riešutukai iššoko raumenys. 

Septyniasdešimt devintųjų rudenį Fransis Dolarhaidas atsiėmė 
dalį gana gausių santaupų ir paprašė trijų mėnesių atostogų. Pasiė- 
męs senelės protezą, išvyko į Honkongą. 

Kai grįžo, tiek raudonplaukė Elilina, tiek laboratorijos vaikinu- 
kai pasakė, jog atostogos išėjo į naudą. Dolarhaidas išliko ramus. 
Vargu, ar kas nors pastebėjo, jog jis daugiau niekada nebesinaudo- 
jo darbuotojų persirengimo kambariu ar dušu — ir anksčiau ne daž- 
nai naudojosi. 

Senelės protezas vėl atsidūrė stiklinaitėje prie lovos. Naująjį už- 
rakino spintelėje antrame aukšte. 

Jei Eilina pamatytų jį negailestingoje sporto kambario šviesoje 
stovintį prieš veidrodį: su naujais dantimis, nauja puikia tatuiruote 
— suklyktų. Kartą. 

Dabar buvo laikas; dabar turėjo neskubėti. Jis turi amžinybę. Tai 
įvyko prieš penkis mėnesius, kai Dolarhaidas pasirinko Džeikobius. 

Džeikobiai pirmieji jam padėjo, pirmieji pakylėjo jį link vizsm0 
šlovės. Džeikobiai buvo geriausi, geriausi iš visų, kuriuos kada nors 
pažino. 

Iki Lidsų. 

Ir dabar, augant jėgai ir š/ove:, naujame infraraudonųjų spindu- 
lių artume pasirodys Sermanai. Skamba daug žadančiai. 

Norėdamas gauti tai, ko reikia, Fransis Dolarhaidas turėjo išei- 
ti iš darbo vietos Geimvėjaus filmų ryškinimo studijoje. 

Dolarhaidas buvo didžiausio —- mėgėjiškų filmų - skyriaus vir- 
šininkas, bet buvo keli kiti skyriai. 

Tūkstantis devyni šimtai septyniasdešimtųjų ekonominis nuos- 
mukis stipriai atsiliepė ir namų kino verslui, be to, atsirado vaizdo 
įrašų konkurencija. Geitvėjus turėjo persiorientuoti. 

Kompanijoje atsirado skyriai, kuriuose filmai buvo perrašomi 
į vaizdo juostas, spausdinami iš lėktuvo fotografuotos vietovės že- 
mėlapiai, teikiamos įvairios įprastos paslaugos smulkiems komer- 
ciniams tilmuotojams. 

Septyniasdešimt devintaisiais Gežtvėju? tiesiog nuskilo. Kom- 
panija pasirašė tiesiogines sutartis su Gynybos ir Energetikos mi- 
nisterijomis naujų infraraudonosios fotografijos emulsijų kūrimui 
ir tyrimui. 

Energetikos ministerijai jautrių infraraudonųjų juostų reikėjo 
šilumos tvermės tyrimams. Gynybos ministerijai - nakties žvalgybai. 

Tų pačių metų rudenį Geimvėjus perpirko greta buvusią nedi- 
delę įmonę, Bederio chemiją, ir joje įkūrė to projekto laboratoriją. 

Dolarhaidas per priešpiečius nužingsniavo į Beder;. Dangus bu- 
vo švarutėlis, žydras. Žengė, vengdamas mirguliuojančių tepalo 
dėmių ant asfalto. Laundso mirtis puikiai nuteikė. 

Atrodė, jog Bederyje visi išėję priešpiečių. 

Koridorių labirinte galų gale rado reikiamas duris. Greta kabo- 
jo užrašas: „Naudojamos jautrios medžiagos. Jokių žiebtuvėlių. 
Nerūkyti. Jokių karštų gėrimų.“ Virš įėjimo degė raudona lemputė. 

Dolarhaidas paspaudė mygtuką, ir po akimirkos užsidegė žalia. 
Palipo apšviestais laipteliais ir lengvai pabeldė į dar vienerias duris. 

— Įeikite, — pasigirdo moters balsas. 

Šalta. Absoliučiai tamsu. Vandens gurguliavimas, pažįstamas 
D-76 ryškalo kvapas ir šiek tiek kvepalų. 

— Esu Fransis Dolarhaidas. Atėjau dėl džiovintuvo. 

— A, gerai. Atsiprašau, kalbu pilna burna. Ką tik baigiau prieš- 
piečius. 

Dolarhaidas girdėjo lamdomo ir metamo į šiukšlių dėžę popie- 
riaus garsą. 

— Tarp kitko, džiovintuvo norėjo Fergiusonas, — tarė balsas 
tamsoje. — Jis atostogauja, bet Žinau, kur reiktų pastatyti. Ar Ge7:- 
vėjuje turite atliekamą? 

— Turiu du. Vienas didesnis. Skelbime neminima, kokio dy- 
džio patalpa. 

Prieš savaitę Dolarhaidas pastebėjo skelbimą, jog reikia džio- 
vintuvo. 

— Parodyčiau, jei truputį palauktumėte, 

— Gerai. 

— Atsiremkite į duris, - moters balsas įgavo praktinį pamoko- 
mąjį toną, — ženkite tris žingsnius pirmyn, po kojomis pajusite 
plyteles. Siek tiek į kairę bus kėdutė. 

Surado. Dabar buvo arčiau. Galėjo girdėti laboratorinės pri- 
juostės šnaresį. 

— Ačiū, kad atėjote, — balsas buvo skaidrus, be lašelio ironijos. 
— Didžiajame pastate vadovaujate ryškinimo skyriui, tiesa? 

— Aha. 

— Tas pats ponas Di, laidantis prakeiksmus, pamatęs blogai 
užpildytas paraiškas? 

— Tikrai tas pats. 

— Esu Reba Maklein. Tikiuosi, pas mus viskas gerai? 

— Tai jau nebe mano projektas. Nupirkus šį pastatą, tik tikri- 
nau tamsių kambarių įrengimą. Nebuvau čia jau šešis mėnesius. — 
Ilga kalba. Bet tamsoje lengviau. 

— Dar truputį, ir galėsime užsidegti šviesą. Reikės ruletės? 

— Turiu. 

"Tamsoje kalbėdamasis su moterimi, Dolarhaidas nusprendė, 
jog ji - gana maloni. Girdėjo, kaip rausiasi rankinėje, išgirdo pud- 
rinės dangtelio spragtelėjimą. 

Buvo gaila, jog laikas prabėgo. 

— Štai ir viskas. Tik įkišiu šį daikčiuką į juodąją skylę, — pasakė 
moteris. 

Fransis pajuto šalto oro gūsį, išgirdo, kaip užsidaro gumuotos 
įrenginio durelės, vakuuminės spynos šnypštimą. Lengvas vėjelis. 
Moteriai judant pakvipo kvepalais. 

Dolarhaidas po nosimi prispaudė sulenktą krumplį, nutaisė 
mąslią išraišką ir laukė šviesos. 

Šviesa užsižiebė. Reba Maklein stovėjo prie durų, šypsodamasi 
ta kryptimi, kur turėjo sėdėti pašnekovas. Už užmerktų vokų šiek 
tiek judėjo akių obuoliai. 

Dolarhaidas pamatė kampe pastatytą baltąją lazdelę. Patraukęs 
ranką nuo veido, nusišypsojo. 

— Ar galėčiau paimti slyvą, — paklausė. Ant stalo, prie kurio 
prieš tai sėdėjo moteris, gulėjo keletas slyvų. 

— Žinoma, tikrai skanios. 

Rebai Maklein buvo maždaug trisdešimt. Dailus užaštrintų 
bruožų veidas rodė ją esant ryžtingą, tvirto charakterio. Ant no- 
sies turėjo nediduką žvaigždutės formos randą. Plaukuose maišėsi 
kviečių ir raudonai gelsvi atspalviai, o trumpa šukuosena buvo 
šiek tiek senamadiška. Veidas ir rankos nusėti strazdanomis. Tarp 
nerūdijančio plieno ir koklių šiame kambaryje ji atrodė ryški kaip 
nuodėmė. 

Galėjo kiek nori stebėti moterį. Fransio žvilgsnis galėjo judėti 
lengvai tarsi oras. Reba negalėjo išsisukti nuo žvilgsnio. 

Kalbėdamas su moterimis Dolarhaidas dažnai jausdavo, jog kū- 
ną išmuša karštomis, deginančiomis dėmėmis. Deginimas slink- 
davo kūnu ten, kur jautė moterų žvilgsnius. Net jei moteris ne- 
žiūrėdavo, Fransis galvojo, jog mato jo atvaizdą. Vengė visų at- 
spindinčių paviršių, žinojo visus atspindžio kampus, kaip ryklys 
žino visas sąnašas. 

Dabar jo oda buvo vėsi. Jos — šlakuota, tarsi perlai ant kaklo ir 
riešų. 

— Parodysiu kambarį, kur reikėtų pastatyti džiovintuvą, — pa- 
sakė Reba. — Galėtume pamatuoti. 

Mes galėtume. 

— Labai norėčiau paprašyti paslaugos, — tarė Dolarhaidas. 

— Žinoma. 

— Man reikia kelių infraraudonųjų juostelių. Gerų juostelių, 
kokių tūkstančio nanometrų jautrumo. 

— Turėsite laikyti jas šaldiklyje ir, vos baigęs filmuoti, vėl padė- 
ti šaltai. 

— Žinau. 

— Gal galėtumėte nupasakoti aplinkybes, pamėginčiau... 

— Filmuosiu maždaug iš aštuonių pėdų, su pora Vrateno filtrų, 
— tai priminė tarnybinę ataskaitą. Pernelyg. — Zoologijos sode, — 
pasakė Dolarhaidas. — „Tamsos pasauliui“ — nori naktinių žvėrių 
nuotraukų. 

— Turėtų būti tikri vaiduokliai, jei nepakanka parduodamų in- 
fraraudonųjų. 

— Aha. 

— Manau, jog galėsiu padėti. Tačiau yra vienas dalykas. Žino- 
te, jog beveik visas darbas atliekamas su Gynybos ministerijos ži- 
nia. Už viską, kas duodama kitiems, reikia pasirašyti. 

— Gerai. 

— Kada jų reikės? 

— Apie dvidešimtą. Ne vėliau. 

— Tikriausiai nereikia priminti — kuo jautresnė juostelė, tuo 
lepesnė. Laikykite šaldiklyje, sausame lede, kur nors. Apie ketvirtą 
valandą demonstruos kelis išryškintus pavyzdžius, jei norėtumėte 
pažiūrėti. Galėtumėte pasirinkti tinkamiausią emulsiją, kuria iš- 
gausite viską, ko norite. 

— Ateisiu. 

Išėjus Dolarhaidui, Reba Maklein suskaičiavo slyvas. Jis pastė- 
mė vieną. 

Keistas vyriškis, tas ponas Dolarhaidas. Kai uždegė šviesą, bal- 
se nepajuto jokios vimdančios užuojautos, jokio pasikeitimo. Gal 
vyras jau žinojo, kad ji akla? O gal tiesiog nusispjaut, mato Reba 
ar ne? 

Būtų puiku. 

Čikagoje laidojo Fredį Laundsą. The National Tattler apmo- 
kėjo prašmatnią ceremoniją, skubino pasiruošimą, kad laidotuvės 
vyktų kitą dieną po mirties, ketvirtadienį. Tuomet į to paties va- 
karo Tattler suspės įdėti kuo puikiausias laidotuvių nuotraukas. 

Tiek bažnyčioje, tiek prie kapo ceremonija truko labai ilgai. 

Niekaip nesiliovė šleikščios radijo evangelistų panegirikos. Grei- 
hamas atvyko baisiai pagiringas. Bandė stebėti minią. Samdytas 
choras atidirbinėjo už visus pinigus, zvimbė Tat:/er fotoreporte- 
rių kilnojamos kameros. Atvyko dvi televizijos brigados — su sta- 
cionariomis kameromis, išsiraizgiusiais laidais. Policijos fotogra- 
fai su žurnalistų akreditacijos kortelėmis ant krūtinių sąžiningai 
fotografavo atėjusiuosius. 

Greihamas atpažino keletą civiliais drabužiais persirengusių Ci- 
kagos žmogžudysčių skyriaus pareigūnų. Tik veidai, bet jų buvi- 
mas Greihamui daug reiškė. 

Taip pat čia buvo Vendė iš „Vendės miesto“, Laundso draugė. 
Ji sėdėjo po baldakimu, arčiausiai karsto. Greihamas ją vos atpaži- 
no. Mergina dėvėjo griežtą juodą kostiumėlį, šviesius plaukus bu- 
vo tvirtai susukusi į kuodelį. 

Skambant paskutinei giesmei moteris staiga pakilo, žengė pir- 
myn kelis netvirtus žingsnius, tada suklupo, padėjo galvą ant karsto 
ir rankomis apglėbė jį gaubiantį chrizantemų kilimą. Tą pat aki- 
mirką sublyksėjo fotoaparatų blykstės. 

Minia beveik tylomis per šlapią žolę patraukė link kapinių vartų. 

Greihamas ėjo greta Vendės. Nekviestųjų minia spigino pro 
aukštos metalinės tvoros virbus. 

— Ar viskas gerai? — paklausė Greihamas. 

Jie stabtelėjo tarp antkapių. Vendės akys buvo sausos, žvelgė 
ramiai. 

— Geriau, negu jums, — atsakė. — Gėrėte, tiesa? 

— Aha. Ar jus kas nors saugo? 

— Iš policijos nuovados atsiuntė porą žmonių. Farų bus ir klu- 


be. Padaugėjo darbo. Iškrypėlių — kaip niekada. 

— Labai gaila, kad taip atsitiko. Jūs... Manau, puikiai tvardėtės 
ligoninėje. Mane sužavėjo. 

Ji linktelėjo. 

— Fredžiui tai buvo tarsi sportas. Neturėjo taip nutikti. Ačiū, 
kad įleidote mane į palatą. - Moteris žvelgė į tolį, mirksėdama, 
kažką galvodama, akių šešėliai tarsi akmenys slėgė jos vokus. Pasi- 
suko į Greihamą. — Klausykit, Tar:/er šiek tiek sumokėjo, supran- 
tat, tiesa? Už interviu ir spektakliuką prie karsto. Nemanau, jog 
Fredis būtų prieštaravęs. 

— Aš manau, būtų pašėlęs, jei nebūtumėt sutikusi. 

— Ir aš taip galvojau. Tie laikraštininkai iškrypėliai, bet užmoka. 
Žinot ką, jie labai nori, kad pasakyčiau, kad galvoju, jog sąmonin- 
gai užsiundėt tą išgamą ant Fredžio, meilikaudamas toje nuotrauko- 
je. Nepasakiau. Jei išspausdins, kad pasakiau, žinokit, mala šūdą. 

Kol Vendė žvelgė į jį, Greihamas tylėjo. 

— Jo nemėgot, galbūt — nebesvarbu. Bet jei būtumėt galvojęs, 
jog tai gali atsitikti, juk nebūtumėt praleidęs progos nutverti Fėją? 

— Taip, Vende, būčiau nutvėręs. 

— Ar apskritai ką nors turit? Girdėjau tuos žmones pliauškiant, 
jog nieko neturit. 

— Turime nedaug. Laboratorijoje išsiaiškinom keletą dalykų. 
Ką gi, švarus darbas, jam pasisekė. 

— O jums? 

— Kas man? 

— Ar jums pasiseks? 

— Gal taip. O gal ir ne. 

— Fredžiui niekuomet nesisekė. Sakė, jog po šito viską užriš, 
nes daug užkals. 

— Tikriausiai būtų. 

— Klausykit, Greihamai, jeigu jūs, na, jei norėtumėte išgerti, 
ateikit pas mane. 

— Ačiū. 

— Ber gatvėje likit blaivus. 

— Žinoma. 

Du policininkai praskyrė minią žioplių už vartų, padarė Ven- 
dei praėjimą. Vienas vėpla dėvėjo marškinėlius su užrašu: „Dan- 
tukų Fėja — vienos nakties nuotykis“. Jis švilptelėto Vendei. Prie- 
šais stovinti moteris sudavė jam per veidą. 

Paskui Vendę į 280ZX įsiropštė stambus policininkas, ir jie 
įsiliejo į transporto srautą. Kitas policininkas nusekė juos auto- 
mobiliu be skiriamųjų ženklų. 

Čikagoje dvokė, tarsi vidurdienį kas būtų paleidęs signalinę 
raketą. 

Greihamas jautėsi vienišas ir žinojo kodėl. Laidotuvės pažadi- 
na mumyse meilės geismą. Seksas — tarsi iššūkis mirčiai. 

Vėjas po kojomis atrito sudžiūvusį gėlės stiebelį. Keletą aki- 
mirkų jis galvojo apie jūros vėjyje siūbuojančias palmių vėduok- 
les. Norėjo grįžti namo. Norėjo per daug. Žinojo, jog negrįš ir 
negali grįžti, kol gyvas Drakonas. 

Demonstravimo salė Bederio chemijoje buvo maža — penkios 
eilės sulankstomų kėdžių ir praėjimas per vidurį. 

Dolarhaidas atėjo šiek tiek pavėlavęs. Stovėjo gale sukryžiavęs 
ant krūtinės rankas, kol ekrane keitėsi juodai balti kadrai, spalvoti 
kadrai, įvairiomis spalvomis apšviesti kubai, nufilmuoti su įvai- 
riomis infraraudonųjų spindulių emulsijomis. 

Jo dalyvavimas sutrikdė Dendridžą, jauną skyriaus vadovą. Šia- 
me darbe Dolarhaidas buvo autoritetas, pripažintas tamsių kam- 
barių ekspertas iš greta esančios motininės kompanijos. Visi žino- 
jo, jog jis - perfekcionistas. 

Dendridžas jau kelis mėnesius nebuvo nuėjęs pas jį pasitarti. 
Geitvėjui nupirkus Bederio chemiją prasidėjo šiokia tokia konku- 
rencija. 

— Reba, pasakyk mums... aštunto pavyzdžio duomenis, — pa- 
prašė Dendridžas. 

Reba Maklein sėdėjo eilės gale, ant kelių pasidėjusi aplanką. 
Prietemoje braukdama per popierių pirštu mergina aiškiu balsu 
apibūdindavo ryškinimo ypatumus — reagentus, temperatūrą ir 
laiką, taip pat laikymą prieš ir po filmavimo. 

Su infraraudoniesiems spinduliams jautria juosta reikia dirbti 
visiškoje tamsoje. Reba tamsiame kambaryje atlikdavo visą darbą, 
laikė pavyzdžius griežta tvarka, net užrašus padarydavo visiškoje 
tamsoje. Sunku buvo nepastebėti jos indėlio Bederyje. 

Peržiūra baigėsi nustatytu laiku. 

Visiems išėjus, Reba Maklein liko sėdėti. Dolarhaidas atsargiai 
prisiartino. Kol kambaryje buvo kitų, kalbėjosi per atstumą. Ne- 
norėjo, jog pasijustų stebima. 

— Pamaniau, jog neateisit, — pasakė moteris. 

— Nuleido ratą. Todėl vėlavau. 

Degė šviesa. Dolarhaidas stovėjo ir žvelgė į moterį iš viršaus. 
Pro plaukus matė prasišviečiančią galvos odą. 

— Ar spėjote pamatyti 1000C pavyzdį? 

— Taip. 

— Sako, jog atrodo puikiai. Su juo daug lengviau dirbti nei su 
1200-osios serijos. Manote, tiks? 

— Taip. 

Reba buvo pasiėmusi rankinę ir lengvą apsiaustą. Kai ieškoda- 
ma kelio baltąją lazdele nuėjo praėjimo link, Eransis stovėjo nuo- 
šalyje. Neatrodė, jog ji tikisi pagalbos. Jis ir nepasiūlė. 

Dendridžas vėl kyštelėjo galvą į salę. 

— Reba, atleisk, Marsija turi lėkti. Ar susitvarkysi? 

Moters skruostus išmušė dėmėmis. 

— Kuo puikiausiai susitvarkysiu. Ačiū, Deni. 

— Mielai pavežčiau, bet jau ir taip vėluoju. Sakykit, pone Do- 
larhaidai, jei nebūtų pernelyg sunku, gal galėtumėt... 

— Deni, pati parvažiuosiu namo, — Reba stengėsi neparodyti 
pykčio. Balsą galėjo valdyti, taip pat ir veido išraišką, bet negalėjo 
kontroliuoti veidą užplūdusio raudonio. 

Stebėdamas gelsvomis akimis, Dolarhaidas kuo puikiausiai su- 
prato jos pyktį; žinojo, jog ta apgailėtina Dendridžo užuojauta — 
tarsi spjūvis į veidą. 

— Nuvešiu jus, — pasake šiek tiek patylėjęs. 

— Nereikia, bet ačiū. — Prieš tai Reba galvojo, jog Dolarhaidas 
gali pasiūlyti, ir ketino sutikti. Tačiau nenorėjo, jog jis būtų pri- 
verstas. Prakeiktas Dendridžas, prakeiktas pliauškimas, po velnių, 
turės parvažiuoti tuo sušiktu autobusu. Turi nuolatinį bilietą, ži- 
no sušiktą kelią ir gali nusigauti, kur tik panorėjusi. 

Gana ilgai pastovėjo moterų tualete, palaukė, kol visi išeis. Ją 
išleido sargas. Reba per stovėjimo aikštelę skiriamosios juostos pa- 
kraščiu pėdino į autobusų stotelę. Lietpaltį užsimetusi ant peties, 
lazdele baksnojo pakraštį ir kuo puikiausiai apeidavo balutę, kai į 
ją tekšteldavo lazdelė. 

Dolarhaidas stebėjo moterį iš furgono. Jaudinosi. Dienos švie- 
soje tai buvo pavojinga. 

Vieną akimirką pasirodė, jog besileidžianti saulė, automobilių 
stiklai, balutės, plieno skeveldros žybsi tarsi milžiniškos žirklės. 

Baltoji lazdelė ramino. Nušlavė žirklių blyksėjimą, nušlavė žir- 
kles, nuo Rebos pažeidžiamumo Dolarhaidui palengvėjo. Užvedė 
variklį. 

Reba Maklein girdėjo už jos riedant furgoną. Dabar jau greta. 

— Dėkui, kad pakvietėt. 


Ji linktelėjo, nusišypsojo ir pėdino toliau. 

— Važiuojam. 

— Ačiū, bet visuomet grįžtu autobusu. | 

— Dendridžas - šiknius. Važiuojam... — Ag reiktų pasakyti? - 
Būtų labai malonu. 

Ji sustojo. Girdėjo, kaip Dolarhaidas išlipa iš furgono. 

Paprastai žmonės suima ją už peties ir nebežino, ką toliau da- 
ryti. Akliesiems nepatinka, kai kas nors, prisiliesdamas prie ran- 
kos virš alkūnės, sutrikdo pusiausvyros jausmą. Taip nemalonu, 
lyg balansuotum ant svarstyklių. Kaip niekas kitas aklieji nemėgs- 
ta būti pastumti. 

Dolarhaidas jos nepalietė. Tada Reba pasakė: 

— Bus geriau, jei atsiremsiu į jūsų ranką. 

Buvo lietusi daug dilbių. Dolarhaido ranka jos pirštus nustebi- 
no — buvo tvirta it ąžuoliniai turėklai. 

Moteris net neįtarė, kiek nervų jam kainavo šis prisilietimas. 

Furgonas atrode didelis ir aukštas. Apsupta rezonansų ir aidų, 
nebūdingų kitiems automobiliams, Reba atsilošė į sėdynę ir ra- 
miai sėdėjo, kol Dolarhaidas prisegė saugos diržus. Skersinė juos- 
ta prispaudė krūtį. Ji judėjo, kol diržas nuslydo tarp krūtų. 

Važiuodami beveik nesikalbėjo. Degant raudonai šviesoforo 
lemputei Dolarhaidas žiūrėdavo į moterį. 

Ji gyveno kairiojoje dvibučio namo pusėje, ramioje gatvelėje 
netoli Vašingtono universiteto. 

— Užeikite, ką nors išgersim. 

Per savo gyvenimą Dolarhaidas lankėsi mažiau nei tuzine nuo- 
savų namų ar butų. Per paskutinį dešimtmetį tebuvo keturiuose: 
savo paties, trumpai pas Eiliną, pas Lidsus ir pas Džeikobius. Kitų 
žmonių būstai jam buvo tikra egzotika. Reba Maklein pajuto, kaip 
vyriškiui išlipant susiūbavo furgonas. Jis atidarė dureles. Išlipti 
reikėjo iš aukštai. Vos vos į jį atsitrenkė. Tarsi būtų atsitrenkusi į 
medį. Vyriškis buvo daug sunkesnis, daug tvirtesnis, nei spėjo pa- 
gal balsą ir žingsnių aidą. Tvirtas ir grakštus. Reba prisiminė vieną 
futbolininką, kartą atvykusį į Denverį filmuoti kreipimosi su ke- 
liais aklais vaikais. 

Įėjusi pro duris Reba Maklein pastatė savo lazdelę kampe ir 
staiga pasijuto laisva. Judėjo be jokių pastangų, įjungė muziką, 
pasikabino apsiaustą. 

Dolarhaidas kelis kartus turėjo sau priminti, jog moteris tikrai 
akla. Buvimas bute jaudino. 

— Džino su toniku? 

— Tik toniko. 

—Tai gal geriau sulčių? 

— Toniko. 

— Jūs — ne mėgėjas išgerti? 

— Taip. 

— Eime į virtuvę. — ji atidarė šaldytuvą. — O jeigu... — Reba 
greitai palietė rankomis ten gulinčius produktus, - gabalėlį pyra- 
go? Su riešutais, baisiai skanus. 

— Puiku. 

Išėmusi iš dėžutės visą pyragą, padėjo ant baro. Abiejų rankų 
pirštais apvedė pyrago kraštus. Pajutusi, jog didieji pirštai yra ties 
trečia ir devinta valandomis, suglaudė nykščius ir nuleido, pasižy- 
mėdama pyrago centrą. Ten įsmeigė dantų krapštuką. 

Dolarhaidas bandė kalbėti, kad ji nepajustų, kaip jis stebeilijasi. 

— Kiek laiko dirbi Bederyje?— nė vienos „5“. | 

— Tris mėnesius. Nežinojai? 

— Personalo skyrius kalba nedaug. 

Reba Maklein nusišypsojo. 

— Manau; užlipote ant nuospaudos, įrenginėdamas tamsiuo- 
sius kambarius. Užtat technikai jus dievina. Puikiai įrengtas van- 
dentiekis ir kriauklės. Tikrai pakanka. 

Kairiosios rankos didįjį pirštą uždėjo ant krapštuko, nykštį — 
ant lėkštės krašto, atpjovė gabalėlį pyrago, peilį kreipdama kai- 
riuoju smiliumi. 

Dolarhaidas žiūrėjo į blizgantį peilį. Keista į valias stebėti prie- 
šais esančią moterį. Ar dažnai draugijoje gali žiūrėti ten, kur nori? 

Prisipylusi stiklinę džino su toniku, pakvietė svečią į svetainę. 
Palietus: ranka lempos gaubtą, nepajuto šilumos ir įjungė šviesą. 

Dolarhaidas, prarijęs pyragą trimis kąsniais, dabar sėdėjo ant 
sofos įsitempęs kaip styga. Glotnūs plaukai žvilgėjo lempos švie- 
soje, rankos gulėjo ant kelių. 

Ji atsirėmė krėsle. Kojas užkėlė ant otomanės. 

— Kada filmuos zoologijos sode? 

— Po keleto dienų. — Dolarhaidas džiaugėsi, kad paskambino į 
zoologijos sodą ir pasiūlė infraraudonąją juostelę: Deindridžas ga- 
lėjo patikrinti. 

— T'as zoologijos sodas — didžiulis. Buvome nuvykę su seserimi 
ir dukterėčia, kai jos padėjo man persikraustyti. Turbūt žinote, 

yra voljerai, kur galima pabūti greta žvėrių. Glosčiau lamą. Jaus- 
mas nuostabus, bet tas 4vapas, Dieve... atrodė, jog lama sekioja 
paskui mane visą dieną, kol nepersirengiau. 

Tai vadinasi „palaikyti pokalbį“. Jis turėjo ką nors atsakyti ar- 
ba išeiti. 

— Kaip patekai į Bederį? 

— Personalo skyrius susisiekė su Reikerio institutu Denveryje. 
Aš ten dirbau. Kaip tik pastebėjau skelbimą lentoje ir susidomė- 
jau tuo darbu. O iš tiesų, sudaręs sutartį su Gynybos ministerija, 
Bederis turėjo pasirinkti tam tikrus kadrus. Jie privalėjo pasamdy- 
ti šešias moteris: dvi juodaodes, dvi kines, paralyžiuotą azijietę, na 
ir mane, kad būtų pilnas komplektas. Kaip matai, mes skirstomi į 
dvi kategorijas. 

— Puikiai tinki Bederyje. 

— Kitos — taip pat. Mus vertina. 

— Oiki tol? — Dolarhaidas šiek tiek išprakaitavo. Pokalbis buvo 
sunkus. Tiesa, moteris atrodė dailiai. Turėjo gražias kojas. Dailias 
kulkšnis. Pajuto jos suglebusias kojas ant savo rankų. 

— Baigusi vidurinę dešimtį metų Reikerio institute Denveryje 
mokiau neseniai apakusius žmones. Šis mano darbas — pirmasis 
išoriniame pasaulyje. 

— Kokiame? 

— Tikrame pasaulyje. Reikeryje buvome visiškai atskirti. Turiu 
galvoje, mokėme žmones elgtis matančiųjų pasaulyje, kuriame ne- 
gyvenome patys. Per daug bendravome tarpusavyje. Pamaniau, 
jog turiu ištrūkti ir šiek tiek pasitrankyti. Iš tiesų norėjau būti 
logopedė, padėti vaikams, turintiems kalbos ir klausos sutrikimų. 
Manau, kurią nors dieną tą ir darysiu, — ji ištuštino stiklinę. — 
Klausyk, turiu keletą „Pono Polo“ krabų kepsnelių. Visai neblogi. 
Be reikalo iš pradžių pasiūliau deserto. Ar norėtum? 

= Aha. 

— Ar gamini? 

— Aha. 

Reba suraukė kaktą. Nuėjo į virtuvę. 

— O kavos? — sušuko. 

— Aha. 

Šiek tiek pakalbėjusi apie maisto kainas ir nesulaukusi jokio 
atsako, grįžo atgal į svetainę, atsisėdo ant sofos ir alkūnėmis atsirė- 
mė į kelius. 

— Pasikalbėkim minutelę ir pamirškim, gerai? 

Tyla. 

— Nieko nebesakai. Iš tiesų nepasakei nei žodžio po to, kai už- 
siminiau apie logopediją, - Rebos Maklein balsas buvo malonus, 
bet tvirtas. Balse nebuvo nė truputėlio užuojautos. — Kuo pui- 
kiausiai tave suprantu, nes kalbi pakankamai gerai, o aš moku 
klausytis. Žmonės paprastai atidžiai nesiklauso. Klausinėja: „Ką? 
Kąa?“. Ir taip visą laiką. Jei nebenori kalbėtis, puiku. Bet tikiuosi, 
jog prašneksi. Todėl, kad gali, o man įdomu, ką sakai. 

— Aha. Gerai, — švelniai pasakė Dolarhaidas. Aišku, jog ši trumpa 
prakalba jai buvo labai svarbi. Gal kvietė stoti į dviejų kategorijų 
klubą drauge su paralitike azijiete? Dolarhaidas galvojo, kuriai ka- 
tegorijai priklauso. 

Kitas Rebos poelgis buvo visiškai netikėtas. 

— Ar galiu paliesti tavo veidą? Noriu žinoti, ar esi susiraukęs, ar 
šypsaisi, — ir kreivai šypsodamasi paaiškino: — Noriu žinoti, ar 
užsičiaupti, ar dar ne. 

Ji pakėlė ranką ir laukė. 

Įdomu, ar ponia galėtų gyventi su nukąstais pirštais? Dolarhai- 
das mąstė. Net su paprastais dantimis nukąstų pirštus lengvai, tar- 
si duonos lazdelę. Jei prispaustų pėdas prie grindų, užgultų visu 
svoriu ir surakintų abi rankas per riešus, ji tikrai neištrūktų. Krimst, 
krimst, krimst, krimst! Nykščius vertėtų palikti. Kad galėtų išma- 
tuoti pyragą. 

Nykščiu ir didžiuoju pirštu jis paėmė merginą už riešo, trukte- 
lėjo, apžiūrinėjo. Buvo matyti, jog ji nemažai dirba. Ant delno 
buvo keli nedideli randeliai, keletas nesenų įpjovimų ir nubrozdi- 
nimų. Maža žymelė kitoje pusėje galėjo būti nudegimas. 

Per arti namų. Per anksti virsmui. Be to, ji to neišvys. 

Paprašyti tokio neįtikėtino dalyko. Aišku, jog nieko apie jį neži- 
n0. Nesiklauso paskalų. 

— Tiesiog patikėk, kad šypsausi, — pasakė. „S“ puikiai ištarė. Iš 
tiesų mokėjo šypsotis, parodydamas eilę dailių viešumai skirtų dan- 
tų. Laikė merginos riešą virš kelių ir paleido. Ranka nukrito ant jo 
šlaunies ir pusiau susigniaužė, pirštai čiuopė audinį. Reginčioji 
būtų nusukusi akis. 

— Manau, kava paruošta, — tepasakė. 

— Turiu eiti, — pasakė. Turėjo eiti. Namo, kad palengvėtų. 

Ji linktelėjo. 

— Jei įskaudinau, žinok, nenorėjau. 

— Ne. 

Moteris pasiliko ant sofos. Įsitikino, jog vyriškiui išėjus užrak- 
tas užsitrenkė. | 

Reba Maklein įsipylė dar vieną taurę džino su toniku. Uždėju- 
si Segovijos įrašą susirangė ant sofos. Ant sėdynės Dolarhaidas 
paliko šiltą įdubą. Jo buvimo pėdsakai vis dar sklandė ore - batų 
blizgiklio, naujo odinio diržo, puikaus skutimosi losjono kvapai. 

Visiškai užsidaręs vyriškis. Tik kartą girdėjo kalbant apie jį dar- 
bovietėje. Tada Deindridžas vienam pakalikui pasakė: „Tas kalės 
vaikas Dolarhaidas“. 

Uždarumas Rebai daug reiškė. Kai vaikystėje apakusi vėl mo- 
kėsi gyventi, visiškai negalėjo būti viena. 

Dabar, būdama viešoje vietoje, negalėjo būti tikra, jog kas nors 
nestebi. Todėl Fransio Dolarhaido uždarumas buvo labai malo- 
nus. Nejautė ne krislelio užuojautos. Buvo nuostabu. 

Dar turėjo džino. 

Staiga Segovija pasirodė pernelyg rimta. Uždėjo mėgstamas 
dainas. 

Trys sunkūs mėnesiai naujame mieste. Tuoj ateis žiema, reikės 
sniege ieškoti šaligatvio krašto. Reba Maklein, drąsi, ilgakojė, da- 
bar savęs gailėjosi. Po velnių, savigaila netinka. Ilgai siuto dėl luo- 
šumo, buvo kupina pykčio, kol staiga suprato, jog gali jį pažaboti 
ir priversti tarnauti. Tas pyktis ir buvo jos nepriklausomybės, jos 
pasiryžimo iš kiekvienos dienos išspausti viską, ką tik gali, varo- 
moji jėga. Buvo sau griežta. Gal ir yra kur pasaulyje koks teisingu- 
mas, bet tai — tik menka švieselė tamsią naktį. Vis tiek visų laukia 
tas pats galas: ant nugaros su vamzdeliu nosyje ir klausimu: „Ar 
tai ir viskas?“ 

Žinojo, jog niekuomet nepraregės, bet kai ką galėjo daryti. Buvo 
džiuginančių dalykų. Jautė malonumą padėdama savo mokiniams, 
bet tą malonumą tik stiprino žinojimas, jog gali ir nepadėti. 

Rinkdamasi draugus stengėsi būti labai atsargi su apribojan- 
čiais nepriklausomybę, prisijaukinančiais žmonėmis. Keletu to- 
kių buvo susižavėjusi — akluosius jie traukia, tačiau iš tiesų yra 
priešai. 

Susižavėjimai... Reba žinojo, jog fiziškai vyrams atrodo patraukli 
— vienas Dievas žino, ką jie jaučia, laikydami ją už peties. 

Rebai labai patiko mylėtis, bet prieš keletą metų sužinojo es- 
minį dalyką: dauguma vyrų labai bijo įsipareigoti, Greta jos ši 
baimė dar sustiprėdavo. 

Jai nepatiko vyrai, besiropščiantys į patalą ir sprunkantys iš jo, 
tarsi būtų susiruošę vogti viščiukų. 

Kartais ją kviesdavo papietauti Ralfas Mendis. Bet jis taip bai- 
liai inkšdavo apie gyvenimo sunkumus, atėmusius galimybę my- 
lėti, ir pernelyg dažnai. Tai ją visiškai atšaldė. Ralfas gal ir buvo 
įdomus, bet būti su juo darėsi nebeįdomu. 

Nebenorėjo matyti Ralfo. Nenorėjo jausti, kaip žmonės per- 
traukia savo pokalbius, stebėdami ją valgančią. 

Būtų taip nuostabu, jei jos geistų Žmogus, sugebantis išlikti 
savimi, galvoti apie save ir leidžiantis jai taip pat jaustis. Kas nors, 
kuris nesigailėtų. 

Fransis Dolarhaidas — uždaras, tvirto kūno ir nemala šūdo. 

Niekada nebuvo lietusi kiškio lūpos ir neįsivaizdavo, kaip ši 
gali daryti įtaką Žmogaus tarčiai. Pagalvojo Dolarhaidą pamanius, 
jog supranta jį taip gerai dėl to, kad „aklieji girdi daug geriau, nei 
kiti žmonės“. Tai dažna klaida. Galbūt turėjo paaiškinti, jog tai — 
netiesa, tiesiog aklieji teikia daug daugiau reikšmės tam, ką girdi. 

Tiek daug klaidingų įsitikinimų apie akluosius! Nejaugi ir Do- 
larhaidas galvoja, jog aklųjų „siela švaresnė“ nei daugelio, jog kan- 
čia daro juos vos ne šventaisiais. Reba Maklein nusišypsojo, nes 
žinojo, jog tai toli gražu ne tiesa. 

Čikagos policininkai dirbo akylai stebimi laikraštininkų. Vaka- 
riniai leidiniai skaičiavo dienas, likusias iki pilnaties. Vienuolika. 

Šeimos Čikagoje gyveno įsibaiminusios. 

Tačiau Žmonės plūste plūdo į siaubo filmus, tą savaitę rodo- 
mus beveik visuose lauko kino teatruose. Susižavėjimas ir siaubas. 
Verslininkas, papildęs šlamšto lentynas marškinėliais su užrašu: 
„Dantukų Fėja — vienos nakties nuotykis“ išleido naują seriją, ku- 
rioje „Dantukų Fėją“ pakeitė „Raudonasis Drakonas“. Tiek vieni, 
tiek kiti buvo labai paklausūs. 

Po laidotuvių Džekas Krofordas drauge su vietos policijos pa- 
reigūnais turėjo pasirodyti spaudos konferencijoje. Gavo nurody- 
mus „iš aukščiau“ padaryti federalų dalyvavimą „labiau pastebi- 
mą“. Nepadarė „labiau girdimą“ — nepasakė nieko. 

Kai daugybė tyrėjų turi mažai medžiagos, kalba tą patį per tą 
patį, kapsto toje pat vietoje kelis kartus, kalba tuščiai. Visi kalbėjo 
aptakiai, kitaip tariant, nepasakė nieko. 

Visur, kur tik ėjo, Greihamas matė detektyvus, kameras, sku- 
bančius uniformuotus vyrus, girdėjo nepaliaujamai traškančią ra- 
ciją. Reikėjo ramybės. 

Jau prietemoje ištrūkęs iš spaudos konferencijos Krofordas ra- 
do Greihamą ramiai besėdintį nenaudojamame prisiekusiųjų ka- 
binete kaip tik virš Jungtinių Valstijų prokuroro biuro. 

Žemi šviestuvai puikiai apšvietė žaliu fetru aptrauktą prisieku- 
siųjų stalą. Ant jo Greihamas buvo paskleidęs užrašus ir nuotrau- 
kas. Buvo nusivilkęs švarką, nusirišęs kaklaraištį. Sudribęs kėdėje 
spoksojo į dvi fotografijas. Priešais stovėjo įrėminta Lidsų nuo- 
trauka, o už jos, prisegta prie į grafiną atremto bloknoto — Džei- 
kobių. | 

Krofordui tos nuotraukos priminė sulankstomus toreadorų al- 
torėlius, kuriuos galima įsirengti bet kuriame viešbučio kambary- 
je. Laundso nuotraukos nebuvo. Krofordas tikėjosi, jog apie įvykį 
su Laundsu Greihamas iš viso negalvoja. Nenorėjo rūpesčių su 
Greihamu. 

— Panašu į biliardinę, - pastebėjo Krofordas. 

— Tai gal išloši sausai? — Greihamas buvo išbalęs, bet blaivus. 
Rankoje laikė apelsinų sulčių pakelį. 

— Jergutėliau, — Krofordas išsidrėbė kėdėje. - Mėginti rasti at- 
sakymus sėdint čia tas pats, kaip pabandyti apmyžti važiuojantį 
traukinį. 

— Yra naujienų? 

— Komisaras gerai paprakaitavo atsakinėdamas į klausimus ir 
prieš kameras kasėsi kiaušus, bet daugiau nieko įdomaus nepaste- 
bėjau. Jei netiki, pasižiūrėk šeštos ir vienuoliktos žinias. 

— Gal nori sulčių? 

— Geriau praryčiau spygliuotą vielą. 

— Puiku. Man daugiau liks, - Greihamo veidas įsitempė, akys 
pernelyg blizgėjo. — O ką sužinojai apie degalus? 

— Telaimina Dievas Lizą Leik. Aplink Cikagą Servco Supreme 
prekiauja keturiasdešimt viena degalinė. Kapitono Osborno vy- 
rukai jau nuskuodė, tikrina, ar kas nors, vairuojantis furgoną ar 
sunkvežimį, nesipylė benzino į kanistrą. Kol kas nieko, bet dar 
neapklausė visų pamainų. Aštuoniose valstijose yra dar šimtas aš- 
tuoniasdešimt šešios Servco degalinės. Prašiau, kad padėtų ten esan- 
čios nuovados. Šiek tiek užtruks. Jei Viešpats mane myli, žudikas 
sumokėjo kreditine. Turime šansą. 

— Neturime, jei niekšas degalus išsiurbė žarnele. 

— Paprašiau komisaro neprasitarti, jog Dantukų Fėja galbūt 
gyvena kur nors netoliese. Šie žmonės jau ir taip pakankamai pri- 
šnekėjo. Jei tą pasakytų, šiąnakt, girtuokliams pradėjus grįžinėti 
namo, pasijustume kaip Korėjoje. 

— Vis dar manai, jog žudikas kur nors netoliese? 

— Argi ne, Vilai? Juk turime pagrindo, - Krofordas išsitraukė 
Laundso skrodimo protokolą ir ėmė vartyti. - Mėlynė ant pakau- 
šio senesnė nei burnos sužalojimai. Penkių aštuonių valandų se- 
numo, tiksliau gydytojai negali pasakyti. O burnos sužalojimai 
atsirado dvi tris valandas prieš Laundsui patenkant į ligoninę. Ap- 
degė, bet galėjo nustatyti pagal esančius burnos viduje. Išliko šiek 
tiek chroloformo... velnias, kvėpavimo organuose. Kaip manai, 
kai Dantukų Fėja kando, Fredis buvo be sąmonės? 

— Nemanau. Žudikas norėjo, kad Laundsas būtų sąmoningas. 

— Ir aš taip įsivaizduoju. Gerai, partrenkia auką smūgiu per 
galvą, tai dar garaže. Nuramina chloroformu, kol nuveža kažkur, 

kur nesukelia jokio šurmulio. Atgaivina, o po poros valandų nuo 
įkandimo numeta čia. 

— Galėjo visa tai padaryti furgono gale, tiesiog kur nors susto- 
jęs, - pasakė Greihamas. 

Krofordas pirštais masažavo nosies kraštelį, todėl balsas skam- 
bėjo lyg per garsiakalbį: 

— Pamiršai vežimėlį. Beverli surado dviejų rūšių kilimo plaušo 
— vilnonio ir sintetinio. Sintetinis gal ir iš furgono, bet ar kada 
nors matei furgone vilnonį patiesalą? Kiek vilnonių kilimų matei 
vietose, kurias galima išsinuomoti? Sušiktai nedaug. Vilnoniai kili- 
mai patiesti namuose, Vilai. O nešvarumai ir pelėsis iš tamsios 
vietos, kurioje laikė vežimėlį! Tik rūsys, rūsys purvinomis grindimis. 

— Gali būti. 

— Dabar pasižiūrėk štai čia.- Krofordas iš portfelio išsitraukė 
Rendžio Makneilo kelių atlasą. „JAV atstumų: ir laiko“ žemėlapy- 
je buvo nubrėžęs apskritimą. — Fredžio nebuvo šiek tiek daugiau 
nei penkiolika valandų, žaizdos gautos per tą laiką. Padariau kele- 
tą prielaidų. Nemėgstu to daryti, bet kartais tenka... Ko juokiesi? 

— Tiesiog prisiminiau, mokei šito Kvantike, kai praktikantas 
pasakė, jog turi prielaidą. 

— Neatsimenu. Štai... 

— Privertei jį ant lentos parašyti „Prielaidą“. Tada paėmei krei- 
dą, braukei ir skandavai į veidą: „Jei darai prielaidą, esi PRIE ir 
turi LAIDĄ, tada jau galima ir pasikarti, štai ką pasakei, kiek pri- 
simenu. 

— Anam reikėjo gerai įspirti į subinę, kad pradėtų mokytis. Da- 
bar pažiūrėk štai čia. Įsivaizduokime, jog žudikas iš Čikagos, veži- 
nas Laundsu, išvyko antradienio popietę. Tarkime, keletą valan- 
dų užsiiminėjo su Laundsu ten, kur nusivežė, po to turėjo parvež- 
ti atgal. Negalėjo iš Čikagos važiuoti ilgiau nei šešias valandas. 
Štai šis ratas ir rodo, kur iš Čikagos gali nuvažiuoti per šešias va- 
landas. Matai, čia banga, nes kai kuriais keliais galima važiuoti 
greičiau. 

— O gal niekšas tiesiog prabuvo čia. 

— Žinoma. Bet šitos ribos — toliausia, kur jis galėjo būti. 

— Taigi susiaurinai paiešką iki rato, kuriame yra Čikaga, Mil- 
vokis, Medisonas, Dubukė, Peorija, Sent Luisas, Indianapolis, Cin- 
cinatis, Toledas, Detroitas, ir tai dar ne viskas. 

— Truputį geriau. Mes žinome, jog Tat:/er Dantukų Fėja gavo 
greitai. Tikriausiai jau pirmadienio vakarą. 

— Galėjo nusipirkti Čikagoje. 

— Žinau, bet jei nesi šiame „mieste, pirmadienio vakarą Tat:/er 
gali gauti nedaugelyje vietų. Čia yra Tartler platinimo grafikas — 
surašytos vietovės, į kurias lėktuvais ar sunkvežimiukais TarH/er 
išvežiojamas jau pirmadienio vakarą. Žiūrėk, lieka tik Milvokis, 
Sent Luisas, Cincinatis, Indianapolis ir Detroitas. Laikraščiai pa- 
tenka į oro uostus, į kiaurą naktį dirbančius laikraščių, kioskus, 
tokių yra apie devyniasdešimt, neskaičiuojant esančių Čikagoje. 
Paprašiau vietos pareigūnų patikrinti. Gal koks prekeivis prisi- 
mins keistą pirmadienio vakaro pirkėją. 

— Galbūt. Tai geras ėjimas, Džekai. 

Greihamo mintys aiškiai klaidžiojo kažkur kitur. 

Jei Greihamas būtų nuolat dirbantis agentas, Krofordas pasi- 
rūpintų iki gyvenimo pabaigos paskirti jį kur nors į Aleutų salas. 
Tačiau dabar pasakė: 

— Neseniai skambino brolis. Sake, kad Molė išvažiuoja. 

— Aha. 

— Tikiuosi, į saugią vietą? 

Greihamas buvo įsitikinęs, jog Krofordas tiksliai žino, kur Molė 
vyksta. 

— Pas Vilio senelius. 

— Ką gi, apsidžiaugs, išvydę vaikaitį, - Krotordas luktelėjo. 

Greihamas nepakomentavo. 

— Tikiuosi, viskas gerai? 

— Dirbu, Džekai. Nesirūpink. Ji tiesiog nenorėjo būti su tuo 
susijusi. 

Iš po laidotuvių nuotraukų krūvos Greihamas išsitraukė plokščią 
virvute perrištą paketą ir ėmė narplioti mazgą. 

— Kas čia? 

— Tai 1š Bairono Metkalto, Džeikobių advokato. Brajanas Ce- 
leris persiuntė. Viskas gerai. | 

— Palauk minutėlę, leisk man pažvelgti, - Krofordas pasukiojo 
paketą plaukuotose letenose, kol pastebėjo atspaudą ir parašą S. F. 
„Semper Fidelis'!. Einsvortas, FTB Sprogmenų skyriaus viršinin- 
kas, visada taip pasirašydavo, užtikrindamas, jog siuntinys patik- 
rintas fuoroskopu. 


! Visada patikimas (/ot.). 

— Visada tikrink. Visada tikrink. 

— Visada tikrinu, Džekai. 

— Ar Česteris šitą padavė? 

— Taip. 

— Ar prieš įteikdamas parodė antspaudą? 

— Patikrino ir tik tada padavė. 

Greihamas perkirpo virvutę. 

— Tai patvirtinta Džeikobio testamento kopija. Paprašiau Met- 
kalfo atsiųsti. Noriu palyginti su Lidso, kai gausiu dokumentus. 

— Bet tam reikia advokato. 

— Man to reikia. Visai nepažįstu Džeikobių, Džekai. Jie nese- 
niai atsikraustė į tą miestą. Nuvažiavau į Birmingemą po mėne- 
sio. Visi pėdsakai buvo sumaišyti su šūdu ir pradingę. Šiek tiek 
jaučiu Lidsus. Bet nejaučiu Džeikobių. Man reikia juos pažinti. 
Man reikia susitikti su žmonėmis, kuriuos jie pažinojo Detroite. 
Turiu dar porai dienų nulėkti į Birmingemą. 

— Bet tu reikalingas čia. 

— Klausyk, Laundso nužudymas - atsitiktinumas. Mes priver- 
tėme Dantukų Fėją supykti ant Laundso. Vienintelis jo ryšys su 
Laundsu — mes. Tai mes žudikui pakišome Laundsą, o Lidsus ir 
Džeikobius jis išsirinko a/s. Turime surasti ryšį. Tik taip sugebė- 
sime sučiupti tą niekšą. 

— Todėl reikia Džeikobio testamento, — pasakė Krotordas. — Ir 
ko gi ieškosi? 

— Bet kokios prakeiktos smulkmenos, Džekai. Konkrečiai da- 
bar — medicininės išvados, — iš paketo Greihamas išsitraukė drau- 
dimo blankus. — Laundsas sėdėjo neįgaliųjų vežimėlyje. Medici- 
na. Šešios savaitės prieš mirtį Valeri Lids buvo operuota — ar atsi- 
meni dienoraštį? Mažas augliukas krūtyje. Vėl medicina. Nenu- 
stebčiau, jei ponia Džeikobi taip pat būtų operuota. 

— Iš skrodimo protokolo nieko neatsimenu apie operaciją. 

— Ne, bet galėtų būti kas nors, ko nematyti. Viena medicininė 
kortelė buvo Birmingeme, kita — Detroite. Gal ką nors praleido? 
Gal rasiu kokią gydytojų išvadą ar draudimo ieškinį. 

— Koks nors klajojantis sanitaras, taip manai? Dirbo abiejose 
vietose: Detroite ar Birmingeme ir Atlantoje? 

— Jei esi psichiatrinėje ligoninėje, gali įgyti pakankamai patir- 
ties. Po to išlaikyti sanitaro egzaminus, o išėjęs iš ligoninės - imtis 
darbo, — atsakė Greihamas. 

— Nort! papietauti? 

— Dar palauksiu. Sotus būnu niekam tikęs. 

Išeidamas iš tamsaus tarpdurio Krofordas dar kartą atsisuko į 
Greihamą. Nepatiko tai, ką pamatė. Kabančios lempos dar labiau 
užaštrino Greihamo veido bruožus. Jis per nuotraukas bendravo 
su aukomis. Kambaryje sklandė nevilties šmėkla. 

Ar tyrimui bus geriau, jei ištemps Greihamą į gatvę? Krofordas 
negalėjo leisti čia veltui susinaikinti. O jeigu ne veltui? 

Krofordas, turintis puikią profesinę nuojautą, buvo visiškai pra- 
radęs gailesčio jausmą. Profesinė nuojauta pakuždėjo palikti Grei- 
hamą vieną. 

Iki dešimtos valandos vakaro Dolarhaidas prakaitavo prie tre- 
niruoklių, žiūrėjo filmus ir bandė nusiraminti. Niekaip nepavyko. 

Vos pagalvojus apie Rebą Maklein užplūsdavo susijaudinimo 
banga. Neturėtų galvoti apie Rebą Maklein. 

Sutvirtėjusį, nuo mankštos paraudusį kūną ištiesė atlenkiama- 
me krėsle. Stebėjo žinias. Rodė, kaip policija laidoja Fredį Laundsą. 

Greta giedančio choro, netoli karsto stovėjo Vilas Greihamas. 
Greihamas buvo liesas. Stuburą perlaužti nebus sunku. Daug ge- 
riau negu nužudyti. Perlaužti stuburą ir dėl tikrumo dar pasukti. Į 
kitą tyrimą tyrėją atveš vežimėlyje. 

Bet nereikia skubėti. Tegu Greihamas toliau baiminasi. 

Dolarhaidas jau nebeabejojo savo galia. 

Čikagos policijos departamento pareigūnai spaudos konferen- 
cijoje sukėlė šiek tiek triukšmo. Tarp pliurpalų apie tai, kaip sun- 
kiai dirba, buvo aišku: į priekį nė kiek nepasistūmėta. Džekas Kro- 
fordas stovėjo grupėje už mikrofonų. Dolarhaidas atpažino jį pa- 
gal Tattler nuotrauką. 

Reporteris iš Tattler, lydimas dviejų apsaugininkų, pasakė: „Šis 
žiaurus ir bejausmis veiksmas privers Tar:/er balsą skambėti dar 
garsiau.“ į 

Dolarhaidas prunkštelėjo. Gali būti. Šiaip jau „tas veiksmas“ 
privertė Eredį Laundsą užsičiaupti. 

Dabar diktoriai vadino jį Drakonu. Jo veiksmus vadino: „Tai, 
ką policija pavadino Dantukų Fėjos žmogžudyste. 

Šioks toks progresas. 

Teliko vietos naujienos. Kažkoks storžievis atsikišusiais danti- 
mis komentavo reportažą iš zoologijos sodo. Aišku, siunčia jį bet 
kur, kad tik nematytų to snukio įstaigoje. Dolarhaidas jau pasiekė 
distancinio valdymo pultą, bet staiga ekrane pamatė žmogų, su 
kuriuo vos prieš valandą bendravo telefonu: zoologijos sodo di- 
rektorių daktarą Franką Vortildą. Direktorius buvo labai pamalo- 
nintas Dolarhaido pasiūlymo. 

Daktaras Vorfildas drauge su dantistu rūpinosi tigru, nusilau- 
žusiu dantį. Dolarhaidas norėjo pamatyti žvėrį, bet šį užstojo re- 
porteris. Galų gale žurnaliūga pasitraukė. 

Atlošęs krėsle galingą torsą Dolarhaidas regėjo didžiulį tigrą, 
be sąmonės tysantį ant stipraus darbastalio. 

Šiandien išlies dantį, po kelių dienų įstatys, mulkis reporteris. 

Dolarhaidas stebėjo tarp grėsmingų pražiotų tigro nasrų ra- 
miai besidarbuojančius žmones. 

— Ar galiu paliesti tavo veidą? - paklausė panelė Reba Maklein. 

Norėjo Rebai Maklein kai ką papasakoti. Norėjo, kad ji šiek 
tiek suvoktų, ką Dolarhaidas iš tiesų daro. Norėjo, kad ji Išvystų 
šlovės atspindį. Bet Reba negali to išvysti ir likti gyva. Ji turi likti 
gyva: juos matė kartu, gyvena per arti jo namų. 

Norėjo išsipasakoti Lekteriui, bet Lekteris išdavė. 

Ką gi, vis tiek pamėgins. Parodys Rebai tik šiek tiek, tiek, kad 
galėtų likti gyva. 

— Žinau, jog viskas — politika, ir tu žinai, kad viskas — politika, 
o tas, kuo dabar užsiimi, puiku, — vėlią popietę Steitstrito molu 
žingsniuojant Federalinio tyrimų biuro pastato link pasakė Kro- 
fordas Greihamui. — Daryk, ką darai, tik surašyk panašumus, li- 
kusį darbą padarysiu aš. 

Čikagos policijos departamentas FTB Elgesio tyrimo skyriaus 
paprašė sudaryti trumpą aukų portretą. Sakė, jog naudosis pla- 
nuodami patruliavimą ateinančios pilnaties metu. 

— Nori pridengti savo šiknas, štai ką daro, — pyko Krofordas, 
stūbuodamas nudėvėtą portfelį. - Aukos buvo pasiturintys Žmo- 
nės, reikės sustatyti patrulius turčių kvartaluose. Žino, kad dėl to 
kils daug triukšmo — o jau nuo Fredžio mirties miesto valdžia nori 
išsireikalauti daugiau etatų. Jei saugos aukštuomenės kvartalus, o 
Dantukų Fėja smogs kur nors pietinėje pusėje, saugok, Dieve, 
miesto tėvų šiknas. Bet, jeigu taip atsitiks, vietiniai galės durti pirštu 
į prakeiktus fedus. Tiesiog girdžiu sakant: „Mums liepė taip elg- 
tis. Tai 77e taip liepė.“ 

— Nemanau, jog sulaukti Dantukų Fėjos Čikagoje didesnė ti- 
kimybė, nei kur nors kitur, - atsakė Greihamas. — Nėra jokio pa- 
grindo taip galvoti. Tai tik dirginimasis. O kodėl Blumas nepara- 
šo portreto? Juk jis — Elgesio tyrimo skyriaus konsultantas. 

— Nenori portreto iš Blumo, nori iš mūsų, kad po to niekas 
negalėtų Blumo kaltinti. Be to, jis vis dar ligoninėje. Gavau nuro- 
dymus tai padaryti. Kažkas nuo Kalvos! paskambino teisėsaugi- 
ninkams. Nurodymas iš aukščiau. Ar padarysi? 

— Padarysiu. Vis tiek tuo ir užsiimu. 

= Žinojau, — pasakė Krofordas. — užsiimk tuo. 

— Gal geriau grįšiu į Birmingemą. 

— Ne, - paprieštaravo Krofordas. - Nepalik manęs šitame mėš- 
le vieno. 

Vakaruose lėtai geso penktadienio vakaras. 

Liko dešimt dienų. 


! Turima omenyje kalva, ant kurios stovi Kapitolijus, JAV kongreso būstinė. 

— Gal vis dėl to man pasakysi, kur pagaliau važiuojame? — šeš- 
tadienio rytą paklausė Dolarhaido Reba Maklein. Jau dešimt mi- 
nučių važiavo tylėdami. Ji tikėjosi, jog vyksta į pikniką. 

Furgonas sustojo. Girdėjo, kaip Dolarhaidas nuleidžia langą. 

— Dolarhaidas, - pasakė. - Daktaras Vorfildas turėjo pranešti 
mano pavardę. 

— Taip, pone. Gal galėsite užkišti šitai už valytuvo, kai išlipsite 
iš mašinos? 

Lėtai pajudėjo. Reba jautė, jog kelias šiek tiek vingiuoja. Pro 
langą padvelkė stiprus kvapas. Sutrimitavo dramblys. 

— Zoologijos sodas, — pratarė moteris, - nuostabu. — Piknikas 
būtų labiau patikęs. Velniai rautų, viskas gerai. — Kas tas daktaras 
Vortfildas? 

— Direktorius. 

— Tavo draugas? 

— Ne. Padėjom, davėm filmą, dabar atlygina. 

— Kaip? 

— Galima pačiupinėti tigrą. 

— Labai didelė staigmena! 

— Ar kada matei tigrą? 

Jai patiko, kad Fransis galėjo to paklausti. 

— Ne. Iš vaikystės teprisimenu pumą. Tiek ir tebuvo Red Dyrio 
zoologijos sode. Gal geriau papasakok. 

— Gydytojai tvarko tigro dantį. Turi žvėrį užmigdyti. Jei nori, 
gali palie...sti. 

— Ar bus minia laukiančių žmonių? 

— Ne. Jokių lankytojų. Vorfildas, aš ir pora kitų. Televizija — 
po to, kai išvažiuo... sim. Tai ar nori? — klausimas nuskambėjo 
keistai primygtinai. 

— Velniai rautų, taip! Ačiū... nuostabi staigmena. 

Furgonas sustojo. 

— Oi, o kaip sužinosiu, ar žvėris tikrai miega? 


— Pakutenk. Jei pradės juoktis - bėk. 

Žengdama tyrimų kambario grindimis Reba jautė linoleumo 
dangą. Kambarys buvo šaltas, didelis, nes aidas atsklido iš toli. 
Šilumą irgi spinduliavo tolimas šaltinis. 

Pasigirdo ritmingi kažką sunkaus nešančių žmonių žingsniai. 
Dolarhaidas pavedėjo ją į šoną, Reba pajuto stovinti kampe. 

Atneše žvėrį. Moteris juto jo kvapą. 

Balsai. 

— Na, dabar. Švelniai. Leidžiam. Ar diržus galim palikti, dakta- 
re Vorfildai? 

— Taip, tik apvyniokit tą pagalvėlę vienu iš žalių rankšluosčių 
ir padėkit po galva. Kai baigsime, pasiųsiu Džoną jūsų pakviesti. 

Žingsniai nutolo. 

Reba laukė, kol Dolarhaidas prašneks, bet jis tylėjo. 

— Žvėris jau čia, - prašneko pati. 

— Jį ant diržų atnešė dešimt vyrų. Milžiniškas. Dešimties pėdų. 
Daktaras Vorfildas dabar klauso jo širdį. Dabar pakėlė voką. Ateina. 

Reba pajuto, jog kažkas prisiartino. 

— Daktaras Vorfildas - Reba Maklein, —- supažindino juos Do- 
larhaidas. 

Ji pakėlė ranką. Daktaro ranka buvo didelė ir minkšta. 

— Dėkoju, kad leidote atvykti, - pasakė mergina. — Tai didžiu- 
lis malonumas. 

— Smagu, kad galėjote atvykti. Pagyvinsite dienotvarkę. Ir, tarp 
kitko, labai dėkoju už juostelę. 

Žemas Daktaro Vorfildo balsas išdavė jį esant vidutinio am- 
žiaus, išsilavinusį, juodaodį. „Iš Virdžinijos“, —- pamanė Reba. 

— Dabar turime palaukti, kol kvėpavimas ir širdies ritmas su- 
stiprės ir išsilygins. Tada pradės darbuotis daktaras Hasleris. Šiuo 
metu kaip tik ant galvos dedasi veidrodėlį. Tarp mūsų šnekant, 
nešioja tik todėl, kad perukas nenukristų. Eime jo pasitikti. Pone 
Dolarhaidai? 

— Po jūsų. 

Reba ištiesė Dolarhaidui ranką. Palietė ją šiek tiek padelsęs, 
švelniai. Vyriškio delnas šiek tiek sudrėko. 

Daktaras Vorfildas paėmė merginą už parankės ir visi lėtai nu- 
ėjo pirmyn. 

— Sprendžiant iš garso, žvėris miega. Ar gerai įsivaizduojate? 
Galiu nupasakoti, - Vortildas nutilo, nežinodamas nuo ko pradėti. 

— Atsimenu piešinukus iš vaikiškų knygučių, o kartą zoologi- 
jos sode netoli namų mačiau pumą. 

— Šis tigras daug didesnis už pumą, — atsakė daktaras. — Stip- 
resnė krūtinės ląsta, daug didesnė galva, daug masyvesni kaulai ir 
raumenys. Tai keturmetis patinas iš Bengalijos. Maždaug dešim- 
ties pėdų ilgio, nuo nosies iki uodegos galiuko, sveria aštuonis 
šimtus penkiolika svarų. Guli ant dešiniojo šono, stipriai apšviestas. 

— Jaučiu lempų šilumą. 

— Nepaprastas, oranžiniais ir juodais dryžiais, oranžinė tokia 
intensyvi, jog kartais atrodo, kad spinduliuoja, — staiga daktaras 
Vortildas pabūgo, jog per daug žiauriai detalizuoja spalvas. Malo- 
nus merginos veidas nuramino. 

— Jis už šešių pėdų. Ar užuodžiate? 

— Taip. 

— Pone Dolarhaidai, tikriausiai jau pasakojau, kad kažkoks mul- 
kis sugalvojo prakišti pro virbus sodininko kastuvą ir stuktelėti 
žvėriui. Šis čiupo už metalo ir nusilaužė apatinį kairįjį iltinį. Kaip 
sekasi, daktare Hasleri? 

— Puikiai. Po kelių minučių galėsime pradėti. 

Vortildas pristatė dantistą Rebai. 

— Brangioji, esate pirmoji maloni Frenko Vorfildo staigmena 
per visą mūsų pažinties laikotarpį, - pasakė Hasleris. - Galite įver- 
tinti mano darbą. Tai auksinis dantis, tikra iltis, - įdėjo jai į delną. 
— Sunkus, tiesa? Prieš kelias dienas išvaliau nulūžusį dantį ir nuė- 
miau atspaudą, o šiandien įstatysiu šitą. Žinoma, galėjau padaryti 
baltą, bet pagalvojau, jog taip bus žaismingiau. Daktaras Vorfil- 
das tikriausiai jau pripliauškė, jog mėgstu išsidirbinėti. Ir niekaip 
neįprašau leisti pakabinti reklamos ant tigro narvo. 

Jautriais pirštais Reba juto kūgio formą, aptakumą, aštrų ga- 
liuką. 

— Tikrai kruopštus darbas, - greta buvo girdėti gilus, ramus 
alsavimas. 

— Vaikai bus sužavėti, kai tigras žiovaus, — pradėjo Hasleris. — 
Ir nemanau, jog koks nors vagišius susigundys šiuo daikčiuku. 
Juokauju, žinoma. Betgi kažko nuogąstaujate. Raumeningasis pa- 
lydovas visą laiką mus stebi. Gal jus čia jėga atitempė? 

— Ne! Ne, norėjau. 

— Žiūrime į nugarą, - pasakė daktaras Vorfildas: Tigras vis dar 
miega maždaug už dviejų su puse pėdų nuo jūsų, užkeltas ant 

darbastalio. Siūlau štai ką: uždėsiu kairiąją — juk esate dešiniaran- 
kė, tiesa? — uždėsiu jūsų kairiąją ranką ant stalo krašto, ir tuomet 
galėsite laisvai elgtis dešiniąja. Užtrukite kiek norite. Visą laiką 
būsiu šalia. 

— Ir aš, — pridūrė daktaras Hasleris. Atrodė, jog medikai mėga- 
vosi tuo, kas vyksta. Kaitrioje lempų šviesoje merginos plaukai 
atsidavė saulėje džiūstančiomis pjuvenomis. 

Reba ant pakaušio jautė karštį. Net perštėjo galvos odą. Jautė 
kaistančių plaukų kvapą, Vorfildo muilą, spiritą, dezinfekavimo 
priemones ir gyvūną. Šiek tiek supykino, bet greitai liovėsi. 

Įsitvėrusi stalo krašto, atsargiai tiesė kitą ranką, kol palietė lem- 
pų sušildytą viršutinį kailio sluoksnį. Giliau kailis buvo vėsus. Dar 
giliau juto kitokią, jau nuo kūno sklindančią šilumą. Ištiesusi pirš- 
tus, švelniai judino ranką paplaukiui ir prieš plauką, jausdama, 
kaip kailis slysta po delnu. 

Pabandė sugriebti kuokštą, bet plaukai išslydo iš pirštų. Esant 
taip arti tigro veidas paraudo, ir ji, kaip kartais nutinka akliesiems, 
nebegalėjo kontroliuoti savo veido išraiškos. 

Vorfildas su Hasleriu džiaugėsi, jog mergina užsimiršo. Jos veido 
bruožai išsikreipė tarsi žmogaus, su jauduliu išvydusio ką nors ki- 
tapus lango ir prisispaudusio prie stiklo, kad galėtų geriau įsižiū- 
rėti. 

Dolarhaidas matė tarsi pro rūką, vos vos valdė virpančius rau- 
menis. Jautė, kaip kūnu rieda prakaito lašai. 

— Visas smagumas — kitoje pusėje, — beveik sušnibždėjo dakta- 
ras Vorfildas. 

Vedė Rebą aplink stalą, jos rankai lengvai slystant uodegos link. 

Dolarhaidui užėmė kvapą, kai mergina palietė gauruotas žvė- 
ries sėklides. Apčiuopė ir paleido. 

Vorfildas pakėlė ir įdėjo į delną didžiulę leteną. Reba pajuto 
pagalvėlių šiurkštumą ir vos juntamą pjuvenomis pabarstytų nar- 
vo grindų kvapą. Daktaras paspaudė leteną, kad išlįstų nagai. Pa- 
juto stiprius, lanksčius pečių raumenis. 

Pajuto tigro ausis, galvos dydį, ir atsargiai, veterinarui pade- 
dant, apčiuopė šiurkštų liežuvį. Karštas alsavimas pašiaušė Rebos 
dilbio plaukelius. 

Galiausiai daktaras Vorfildas merginai į ausis įkišo stetoskopą. 
Jos rankos —ant ritmiškai besikilnojančios krūtinės, veidas nuleis- 
tas. Reba Maklein buvo kupina tigro širdies plakimo. 

Važiuojant atgal Reba Maklein buvo rami, nuraudusi, pakilios 
nuotaikos. Tik kartą pasisuko į Dolarhaidą ir lėtai ištarė: 
— Ačiū... Labai ačiū. Jei nieko prieš, norėčiau išgerti martinio. 


— Palauk čia minutėlę, — tarė Dolarhaidas, sustabdęs automo- 
bilį kieme. 

Reba džiaugėsi, jog nereikia grįžti namo. Jos butas dabar atro- 
dė toks tvankus ir nuobodus. 

— Tik nesugalvok tvarkytis. Tiesiog veskis mane ir pasakyk, 
kad visur tvarka. 

— Palauk truputį. 

Dolarhaidas nusinešė maišelį iš gėrimų parduotuvės ir, kaip 
įpratęs, patikrino namą. Sustojęs virtuvėje sustingo, rankomis už- 
sidengęs veidą. Nebuvo užtikrintas tuo, ką daro. Jautė pavojų, bet 
ne iš šios moters. Neprisivertė užlipti į viršų. Turėjo kažką pada- 
ryti, bet nežinojo, kaip. Turi ją parvežti namo. 

Prieš v775m4 neturėtų nieko baimintis. 

Dabar suvokė, jog gali padaryti bet ką. Bet ką. Bet ką. 

Išėjo į lauką, į vakaro žarą, kur ilgą mėlyną šešėlį metė furgo- 
nas. Kol kojomis palietė žemę, Reba Maklein laikėsi jam už pečių. 

Mergina pajuto namo didumą. Suprato išgirdusi uždaromų fur- 
gono durelių aidą. 

— Keturi žingsniai per žolę. Toliau — nuožulni plokštuma, — 
pasakė Dolarhaidas. 

Ji paėmė jo ranką. Vyriškis sudrebėjo. Marškinėliai permirko 
prakaitu. 

— Nuožulni plokštuma? Kam? 

— Anksčiau čia gyveno senukai. 

— Bet ne dabar. 

— Ne. 

— Šalta ir didžiulė, — pasakė Reba svetainėje. Oras — kaip mu- 
ziejuje. O koks čia kvapas? Kažkur toli tiksi laikrodis. — Tai di- 
džiulis namas? Kiek kambarių? 

— Keturiolika. 

— Tikriausiai senas. Ir daiktai jame seni, — ji netyčia užkliudė 
kutuotą lempos gaubtą ir palietė pirštais. 

Drovusis ponas Dolarhaidas. Reba Maklein puikiausiai žino- 
jo, kas nutiko, kai stebėjo ją su tigru. Kai išeinant iš tyrimų kam- 
bario paėmė jį už rankos, trūkčiojo kaip eržilas. 

Puikus poelgis — paruošti tokią staigmeną. O gal savanaudiš- 
kas? Kol kas nebuvo tikra. 

— Martinio? 

— Leisk eiti kartu ir pačiai pasidaryti, —- paprašė Reba, nusiau- 
dama batelius. 

Įsipylė per pirštą martinio, dvi su puse uncijos džino, įsimetė 
dvi alyvuoges. Netrukus name susirado atskaitos taškus — tiksintį 
laikrodį, lange įstatyto oro kondicionieriaus zvimbimą. Ant grin- 
dų netoli virtuvės durų buvo šiltas plotelis - matyt, čia krisdavo 
pro langą popiečio saulė. 

Pasodino viešnią į didįjį krėslą. Pats atsisėdo ant kušetės. 

Ore tvyrojo įtampa. Atrodė, jog oras juda — tarsi fluorescuo- 
jančios švieselės jūroje. Ant stalelio greta krėslo mergina susirado 
vietelę gėrimui pasidėti, Eransis įjungė muziką. 

Dolarhaidui kambarys atrodė pasikeitęs. Reba buvo pirmas sa- 
vanoriškas kompanionas šiuose namuose. Kambarys tarsi pasida- 
lino į dvi dalis: jo ir jos. 

Grojo muzika. Skambant Debiusi, nusileido saulė. 

Jis paklausė apie Denverį, ji šiek tiek papasakojo, išsiblaškiusi, 
tarsi galvotų apie kažką kitą. Jis papasakojo apie namą ir didžiulį 
aptvertą kiemą. Nereikėjo daug kalbėtis. 

Tyloje, keičiant plokšteles, mergina staiga pasakė: 

— Tas nuostabus tigras, šitas namas, tu tiesiog kupinas staig- 
menų, Di. Nemanau, jog kas nors iš tiesų tave pažįsta. 

— Ar klausinėjai? 

— Ko? 

— Bet ko. 

— Ne. 

— Tuomet iš kur žinai, jog niekas nepažįsta? —- Dolarhaidas la- 
bai susikaupė, tardamas sunkius žodžius, todėl klausimas nuskam- 
bėjo neutraliai. 

— Ką gi, keletas moterų iš Geztvėjaus matė mane sėdančią į fur- 
goną. Dieve, kaip joms tapo smalsu! Taigi kitą dieną sulaukiau 
viso tunto nelauktų svečių. 

— K3 norėjo sužinoti? 

— Norėjo tiesiog šiek tiek paliežuvauti. Kai suprato, jog nėra 
apie ką, išėjo. 


— O ką pasakė? 


Raudonasis Drakonas 223 


Reba norėjo, kad moterų smalsumo nupasakojimas atrodytų 
lyg pasišaipymas iš savęs pačios, bet suprato, jog nieko neišeis. 

— Visko klausinėjo, viskas domino, — pasakė mergina. - Joms 
atrodai labai įdomus ir paslaptingas. Įsidėmėk, tai - komplimentas. 

— Ar papasakojo, kaip atrodau? 

Klausimas, ištartas tarsi netyčia, puikiai užmaskuotas, bet Reba 
žinojo, jog Fransiui tai ne juokais rūpi. Nusprendė neslapukauti. 

— Neklausiau. Bet, taip, papasakojo kaip, jų manymu, atrodai. 
Nori išgirsti? Žodis žodin? Nepasakosiu, jei nenori. - Buvo tikra, 
jog jis paprašys papasakoti. 

Jokio atsako. 

Staiga Reba pasijuto viena kambaryje. Vieta, kur jis stovėjo, 
atrodė tuštesnė negu tuščia, juoda skylė ryte rijo viską, nieko nepra- 
leisdama. Tačiau žinojo, jog vyriškis negalėjo išeiti jai negirdint. 

— Manau, papasakosiu, — pradėjo. — Labai save prižiūri, ir tai 
žavi. Sakė, jog tavo kūnas puikiai išmankštintas, — suprato, jog 
nebegali nutilti. — Sakė, jog labai jaudiniesi dėl veido, o visai ne- 
turėtum. Ką gi, ten buvo viena paukštytė, rodos, Eilina? 

— Elina. 

Aha, ženklas atsitraukti. Jautėsi lyg šikšnosparnis. 

Reba buvo puiki parodistė. Galėjo stulbinančiai tikroviškai pa- 
mėgdžioti Eilinos kalbą, bet suprato, jog prie Dolarhaido geriau 
iš nieko nesišaipyti. Kartojo Eilinos žodžius tarsi skaitytų iš pro- 
tokolo. 

— „Jis visai neprastai atrodo. Dėl Dievo, esu draugavusi su dau- 
gybe daug prasčiau atrodančių vyrukų. Kartą susitikinėjau su ledo 
ritulininku — rodos, žaidė už Žydrwosius? — tai tas turėjo duobutę 
ant lūpos, ten, kur ritulys prakirto žandikaulį. Visi ledo ritulinin- 
kai turi panašių trūkumų. Manau, jog tai tikro, žinote, mačo, bruo- 
žas. Manau, jog pono Di oda puiki, tačiau to nepasakyčiau apie 
plaukus“. Patenkintas? A, tiesa, klausė, ar tu tikrai toks stiprus 
kaip atrodai. 

— Ir? 

— Pasakiau, kad nežinau, — Reba ištuštino stiklinę. — Kur tu po 
velnių esi, Di? — suprato, kai Dolarhaidas pajudėjo nuo grotuvo. 
— Aha, štai kur. Nori žinoti, ką apie visa tai manau? 

Pirštais užčiuopė burną ir pabučiavo. Lengvai prisilietė prie 
tvirtai sučiauptų lūpų. Buvo įsitikinusi, jog jis toks sustingęs iš 
drovumo, tikrai ne dėl to, kad jos nemėgsta. 

Dolarhaidas apstulbo. 

— Dabar gal parodyk, kur vonia? 

Paėmė jo ranką ir drauge nuėjo per koridorių. 

— Atgal grįšiu pati. 

Vonios kambaryje pakedeno plaukus ir perbėgo pirštais kriauk- 
lės viršumi, ieškodama dantų pastos ar burnos skalavimo skysčio. 
Bandė surasti vaistų spintelės dureles. Suprato, jog durelių nėra, 
tik vyriai ir atviros lentynėlės. Atsargiai lietė daiktus, bijodama 
įsipjauti, kol surado buteliuką. Atsuko kamštelį, pauostė, įsitiki- 
no, jog tai — tikrai burnos skalavimo skystis ir šiek tiek paskalavo 
dantis. 

Grįžusi į svetainę, išgirdo pažįstamą garsą — sukosi kino pro- 
jektorius. 

— Turiu šiek tiek padirbėti, - pasakė Dolarhaidas, duodamas 
ką tik paruoštą martinį. 

— Žinoma, — atsakė mergina. Nežinojo, kaip tai suprasti. — Jei 
atitraukiu nuo darbo, gal geriau eisiu. Ar galiu išsikviesti taksi? 

— Ne. Noriu, kad pabūtum. Tikrai. Reikia prasukti tik vieną 
juostą. Ilgai neužtruks. 

Norėjo nuvesti Rebą į didįjį krėslą. Bet mergina, atsiminusi, 
kur stovi kušetė, nuėjo prie jos. 

— Ar juosta su garso takeliu? 

— Ne. 

— Ar gali groti muzika? 

— Aha. 

Jautė jo susirūpinimą. Dolarhaidas norėjo, kad ji pasiliktų, tie- 
siog bijojo. Neturėtų. Ką gi. Ji atsisėdo. 

Martinis buvo puikus: vėsus ir gaivus. 

Dolarhaidas atsisėdo kitoje kušetės pusėje, nuo svorio stiklinė- 
je sutilindžiavo ledo kubeliai. Projektorius vis dar sukosi tuščiai. 

— Manau, išsitiesiu keletui minučių, jei nieko prieš, — pasakė 
mergina. — Ne, nesikelk, pilna vietos. Pažadink, jei užsnūsiu, gerai? 

Ji prigulė ant kušetės. Stiklinę pasidėjo ant pilvo. Plaukų galiu- 
kai beveik lietė prie šlaunies prispaustą jo ranką.. 

Dolarhaidas spustelėjo perjungimo mygtuką. Filmas prasidėjo. 

Iš pradžių drauge su šia moterimi norėjo pasižiūrėti Lidsų arba 
Džeikobių juostą. Norėjo Žiūrėti tai į ekraną, tai į Rebą. Tačiau 
žinojo, jog tada moteris turės mirti. Kitos matė ją sėdančią į fur- 
goną. Net negalvok apie tai. Moterys matė ją sėdančią į furgoną. 


Raudonasis Drakonas 225 


Taigi peržiūrės Šermanų juostą. Žmonių, kuriuos aplankys ki- 
tą kartą. Pajus atslenkančios palaimos pažadą, ir padarys tai, esant 
Rebai, stebėdamas ją kiek tik norės. 

Ekrane pasirodė monetų apskritimuose išvedžiotas „Naujas na- 
mas“. Ilgas kadras su ponia Šerman ir vaikais. Linksmybės basei- 
ne. Ponia Šerman, laikydamasi už kopėtėlių žiūri į kamerą, spindi 
pusiau pridengta krūtinė, kojos lyg žirklės karpo vandenį. 

Dolarhaidas didžiavosi, jog sugeba taip susivaldyti. Galvojo apie 
šį filmuką, ne apie ką nors kitą. Bet mintyse pradėjo kalbėtis su 
ponia Serman taip, kaip kalbėjosi su Valeri Lids Atlantoje. 

Dabar mane matai, taip 

Taip jautiesi mane matydama, taip 

Linksmybės su senais apdarais. Ponia Šerman dėvi plačią skry- 
bėlę. Sėdi prieš veidrodį. Atsisuka šelmiškai šypsodamasi ir po- 
zuoja prieš kamerą, pakėlusi ranką virš galvos. Ant kaklo - kamėja. 

Reba Maklein išsitiesusi ant kušetės, stiklinę pastačiusi ant grin- 
dų. Dolarhaidas jaučia sunkumą ir šilumą. Padėjo galvą ant jo 
šlaunies. Rebos sprandas baltas, filmo švieselės žaidžia ant odos. 

Jis sėdi labai ramiai. Vien tik nykščiu sustabdo juostą, atsuka. 
Ekrane ponia Šerman — maivosi su skrybėle prieš veidrodį, atsisu- 
ka į kamerą, šypsosi. 

Dabar mane matai, taip 

Taip jautiesi mane matydama, taip 

Ar dabar mane jauti? taip 

Dolarhaidas virpa. Trumpikės taip stipriai veržia. Jaučia karš- 
tį. Pro drabužius jaučia šiltą alsavimą. Reba supranta. 

Jo pirštas konvulsiškai spragteli jungiklį. 

Dabar mane matai, taip 

Taib jautiesi mane matydama, taip 

Ar dabar mane jauti? taip 

Reba atsega kelnių užtrauktuką. 

Jį nusmelkia baimė; dar niekada nebuvo erekcijos su gyva mo- 
terimi. Jis Drakonas, neturi bijoti. 

Darbštūs pirštai jį išlaisvina. 

O! 

Ar dabar mane jauti? taip 

Ar tai jauti? taip 

Žinai, Jog žinau. taip 

Tavo širdis garsiai plaka, taip 

Turi patraukti rankas nuo Rebos kaklo. Turi patraukti. Mote- 
rys matė ją furgone. Ranka slysta kušetės ranktūriu. Pirštai drasko 
gobeleną. 

Tavo širdis garsiai plaka, taip 

O dabar plazda 

Plazda 

Mėgina ištrūkti, taip 

O dabar lengvai ir greitai lengvai ir greičiau ir lengvai tr... 

Taip 

0, taip 

Reba paguldo galvą jam ant kelių ir atsuka spindintį skruostą. 
Vedžioja ranka po marškiniais ir palieka ranką ilsėtis jam ant krū- 
tinės. 

— Tikiuosi, nepribloškiau tavęs, — tyliai prataria moteris. 

Dolarhaidą sukrėtė jos —- gyvos — balsas. Įsigeidė pajusti, ar jos 
širdis tikrai plaka. Plakė. Moteris švelniai laikė jo ranką, prispau- 
dusi prie širdies. 

— Dieve mano, ar tu dar ne, argi tu?.. 

Gyva moteris. Labai keista. Kupinas jėgų, ar būdamas Drako- 
nu, ar pačiu savimi, lengvai pakėlė ją nuo kušetės. Reba beveik 
nieko nesvėrė, dar lengvesnė nešti dėl to, kad nebuvo suglebusi. 
Ne į viršų. Tik ne į viršų. Greičiau. Bet kur. Greičiau. Senelės 
lova, slankiojanti atlasinė lovatiesė. 

— Palauk, pati nusiimsiu. Ai, suplėšei! Nesvarbu. Eikš. Dieve 
mano, žmogau! Taip geeeera! Nenoriu apačioje, leisk ant viršaus, 
pasiimsiu. 


Su Reba, vienintele gyva moterimi glėbyje, Dolarhaidas pirmą 
kartą gyvenime juto, jog viskas gerai: išleido į laisvę savo gyveni- 
mą, nugalėjo mirtį ir pasiuntė kažkur tolyn į kosmoso tamsą, to- 
liau nuo šios kenčiančios planetos, padovanojo žemei taiką ir ža- 
dėjo ramybę. 

Gulėdamas greta tamsoje apsikabino ir švelniai prispaudė, tar- 
si užtverdamas kelią atgal. Jai užmigus Dolarhaidas, prakeiktas 
vienuolikos žmonių žudikas, vis klausėsi ir klausėsi moters širdies 
plakimo. 

Vaizdiniai. Įmantrūs perlai, skrodžiantys svaigią tamsą. Vero 
signalinis pistoletas, kuriuo šaudė į mėnulį. Didžiulis fejerverkas, 
matytas Honkonge, vadinosi „Drakonas barsto perlus“. 

Drakonas. 

Dolarhaidas jautėsi apstulbęs, susidvejinęs. Visą ilgą naktį gre- 
ta Rebos gulėjo įsibaiminęs, įsiklausydamas, ar neišgirs savo pa- 
ties, su kimono besileidžiančio žemyn, žingsnių. 

Tik kartą naktį ji sujudėjo ir mieguista ėmė ieškoti stiklinės 
prie lovos. Stiklinėje skambtelėjo senelės dantys. 

Dolarhaidas atnešė vandens. Tamsoje jį apkabino. Kai vėl už- 
migo, Fransis nukėlė jos ranką nuo milžiniškos tatuiruotės ir užsi- 
dėjo ant veido. 


Auštant sunkiai užmigo. 

Reba Maklein pabudo devintą. Girdėjo ramų vyro kvėpavimą. 
Tingiai pasirąžė didžiulėje lovoje. Jis nesujudėjo. Mintyse atga- 
mino namo išplanavimą: kur guli kilimėliai, kur tiksi didysis laik- 
rodis. Aiškiai viską prisiminusi, ramiai atsikėlė ir susirado vonią. 

Ilgai maudėsi po dušu, o jis vis dar miegojo. Suplėšyti apatiniai 
mėtėsi kažkur ant grindų. Sugraibiusi juos koja sugrūdo į ranki- 
nę, per galvą apsivilko medvilninę suknelę, pasiėmė baltąją lazde- 
lę ir išėjo į lauką. 

Dolarhaidas sakė, jog kiemas — didelis ir lygus, aptvertas gyvat- 
vore, bet iš pradžių vis tiek vaikščiojo atsargiai. 

Pūtė šaltas rytmečio brizas, bet saulė jau šildė. Reba stovėjo 
kieme ir leido vėjui plėšti iš rankų šeivamedžio sėklas. Vėjas gla- 
monėjo visas neseniai dušo atgaivintas kūno kerteles. Iškėlė ran- 
kas, o vėjas šaldė ir gaivino krūtinę, delnus, kojas. Pro šalį skriejo 
bitės. Nebijojo. Bitės tiesiog praskrisdavo pro šalį. 

Pabudęs Dolarhaidas akimirką galvojo, kodėl jis ne viršuje, ne 
savo kambaryje. Gelsvos akys lakstė iš kampo į kampą, kol prisi- 
minė. Pasuko galvą, pažvelgė į gretimą pagalvę. Tuščia. 

Ar Reba klaidžiojo po namus? Ką galėjo rasti? Ar kas nors nu- 
tiko naktį? Kas nors paaiškėjo? Jis kaip nors išsidavė? Gali tekti 
sprukti. 

Paieškojo vonioje, virtuvėje. Net rūsyje, kur stovėjo antrasis 
neįgaliųjų vežimėlis. Nenorėjo lipti laiptais į antrą aukštą, bet tu- 
rėjo apsidairyti. Lipant tatuiruotė judėjo. Iš nuotraukos virš lovos 
į jį pažvelgė Drakonas. Dolarhaidas negalėjo pasilikti kambaryje 
su Drakonu. 

Pro antrojo aukšto langą ir pamatė kieme vaikštinėjančią Rebą. 


— FRANSI. 

Žinojo, jog balsas sklinda iš jo kambario. Žinojo, jog tai - Dra- 
kono balsas. Ši susidvejinimas trikdė. Pirmą kartą tai pajuto pa- 
dėjęs ranką ant Rebos širdies. 

Drakonas niekuomet anksčiau svjuo nesikalbėjo. Tai gąsdino. 

- FRANSI, ATEIK ČIA. 

Stengėsi negirdėti kviečiančio balso, šaukiančio skubantį laip- 
tais. 

Ką Reba galėjo rasti? Senelės dantys buvo stiklinėje, bet juos 
išnešė, kai nešė vandens. Moteris neturėjo nieko pajusti. 

Fredžio juostelė vis dar buvo magnetofone svetainėje. Atsukta 
į pradžią. Nesugebėjo prisiminti, ar atsuko pats, po to kai telefo- 
nu paleido Tartler redakcijoje. 

Reba neturi grįžti į namą. Dolarhaidas neįsivaizdavo, kas gali 
atsitikti name. Ji gali labai nustebti. Gali nulipti Drakonas. Žino- 
jo, kaip lengva būtų ją suplėšyti. 

Moterys matė ją lipančią į furgoną. Vorfildas atsimintų juos 
buvus drauge. Skubėdamas apsirengė. | 

Vaikštinėdama kieme, Reba Maklein pajusdavo tai medžio la- 
jos šešėlio vėsą, tai saulės šilumą. Visą laiką galėjo pasakyti, kur 
esanti pagal saulės šviesą ir oro kondicionieriaus dūzgesį. Naviga- 
cija tapo gyvenimo būdu ir puikiai sekėsi. Mergina suko ir suko 
ratus, braukdama rankomis krūmus ir gėles. 

Saulę staiga užtemdžius debesiui sustojo, nebežinodama, į ku- 
rią pusę atsuko veidą. Pasiklausė kondicionieriaus. Išjungtas. Aki- 
mirką pasijuto bejėgė, po to suplojusi delnais sugavo nuo namo 
atsklidusį aidą. Spragtelėjusi laikrodžio detektorių, sužinojo laiką. 
Reikia greitai pažadinti Di. Laikas namo. 

Trinktelėjo durys. 

— Labas rytas, — sušuko Reba. 

Einančiam per žolę vyriškiui linko keliai. 

Tarsi vėjas būtų galėjęs Rebą nupūsti, Dolarhaidas atsargiai 
prisiartino ir pamatė, jog ji visai nebijo. 

Neatrodė sutrikusi. Nebuvo panašu, jog gėdytųsi praeitos nak- 
ties įvykių. Neatrodė supykusi. Nebėgo, negrasino. Todel, pagal- 
vojo Eransis, jog nematė 4ai kurių kūno dalių. 

Rankomis apsivijusi Dolarhaidą, Reba priglaudė galvą prie stip- 
rios krūtinės. Jo širdis ėmė plakti stipriau. Fransis vos sugebėjo 
išspausti „labas rytas“. 

— Buvo tikrai nenusakomai gera, Di. 

Tikrai? Ką reikia atsakyti? 

— Gerai. Man irgi. 

Atrodo, viskas gerai. Greičiau vežk ją iš čia. 

— Bet dabar reikia namo, - pasakė moteris. - Sesuo atvažiuos 
manęs pasiimti priešpiečių. Galėtum važiuoti drauge, jei nori. 

— Reikia į laboratoriją, - atsakė, pakeisdamas prieš tai sugalvo- 
tą melą kitu. 

— Tik pasiimsiu rankinę. 

0, ne. 

— Geriau atnešiu. 

Beveik apakęs nuo naujo, tikro, beveik neįmanomo išreikšti 
jausmo, Dolarhaidas nesugebėjo suprasti, kas nutiko su Reba, ko- 
dėl. Buvo sutrikęs, kovojo su nauju priešu — susidvejinimu. 

Ji kėlė grėsmę, tačiau kol kas niekas negrėsė, nes senelės lovoje 
buvo nepaprastai palanki. 

Dažnai Dolarhaidas nesusigaudydavo, ką jaučia, kol nepradė- 
davo veikti. Nežinojo, ką jaučia Rebai Maklein. 

Bjaurus incidentas, įvykęs vežant Rebą namo, įnešė šiek tiek 
aiškumo. 

Lindbergo bulvare, prie įvažiavimo į septyniasdešimtą federa- 
linį kelią, Dolarhaidas įsuko į Servco Supreme prisipilti degalų. 

Patarnautojas buvo stambus, paniuręs, vynu dvokiantis vyru- 
kas. Dolarhaidui paprašius patikrinti tepalą, nusiviepė. 

Tepalas buvo žemiau reikiamo lygio. Į kanistrą įkišęs tepalo 
lataką, patarnautojas tą lataką įgrūdo kažkur į variklį. 

Dolarhaidas išlipo sumokėti. 

Patarnautojas ėmė entuziastingai blizginti priekinį stiklą. Ke- 
leivio pusėje valė itin uoliai. Blizgino ir blizgino. 

Užkėlusi koją ant kojos, Reba Maklein sėdėjo aukštoje įgaub- 
toje sėdynėje, suknelės kraštas pakilo virš kelio. Baltoji lazdelė gu- 
lėjo tarp sėdynių. 

Patarnautojas per stiklą spoksojo į moterį, tiesiog nurenginėjo 
akimis. 

Pakėlęs akis nuo piniginės, Dolarhaidas viską suprato. Kyštelė- 
jęs ranką pro langą visu greičiu įjungė valytuvus. Šie kaip reikiant 
trinktelėjo per patarnautojo pirštus. 

— Ei, ramiau, — vyrukas vaidino užsiėmusį tepalo pildymu. Ži- 
nojo, jog jį pričiupo, ir kvailai vaipėsi, kol Dolarhaidas apėjo fur- 
goną ir prisiartino. 

— Tu, kalės vaike, — drąsiai ištarė žodį su „s“. 

— Kas tau, po velnių, nepatinka? — patarnautojas buvo maž- 
daug Dolarhaido ūgio ir svorio, bet perpus mažiau raumeningas. 
Buvo per jaunas turėti protezus, bet dantų baltumas apstulbino 
Dolarhaidą. 

— Kas atsitiko dantims? — paklausė švelniai. 

— O koks tavo reikalas? 

— Ar išsirovei juos dėl meilužio, tu, suknistas pidere? — Dolar- 
haidas stovėjo pernelyg arti. 

— Atsiknisk, po velnių! 

Ramiai numetė: 

— Kiaulė. Idiotas. Mėšlas. Žioplys. 

Vienos rankos smūgiu Dolarhaidas nubloškė vyruką atgal prie 
furgono. Ant asfalto sutarškėjo tepalo kanistras ir vamzdelis. 

Dolarhaidas juos pakėlė. 

— Nebėk. Vis tiek pagausiu, — išlupęs vamzdelį iš kanistro, pa- 
žiūrėjo į aštrųjį galą. 

Patarnautojas išbalo. Dolarhaido veide buvo kažkas, ko niekad 
anksčiau nebuvo matęs. Niekur. 

Pro rausvą miglą Dolarhaidas išvydo vamzdelį, įsmeigtą į vy- 
riškio krūtinę, tiesiai į širdį, siurbiantį iš jos kraują. Pro priekinį 
stiklą pamatė Rebos veidą. Mergina purtė galvą, kažką sakė. Sten- 
gėsi surasti rankenėlę ir atsukti langą. 

— Ar turėjai kada lūžių, subingalvi? 

Patarnautojas greitai papurtė galvą: 

— Dievas mato, nenorėjau nieko užgauti. 

Dolarhaidas, sulenkęs metalinį vamzdelį, abiem rankom laikė 
prikišęs vyriškiui prie veido. Lenkiant antrą kartą, iššoko krūtinės 
raumenys. Atitraukęs kombinezoną, sulankstytą vamzdelį įmetė 
patarnautojui už kelnių. 

— Nustok vėpsoti kiaulės akutėmis, - pinigus už kurą įkišęs į 
patarnautojo marškinių kišenėlę, pasakė Dolarhaidas. - Dabar gali 
sprukti, sučiupsiu tave vėliau. 

Vilui Greihamui adresuotą paketą su įrašo juostele | į FTB cen- 
trinę būstinę Vašingtone atnešė šeštadienį. Paketas Išsiųstas iš Či- 
kagos Laundso nužudymo dieną. 

Nei ant pakuotės, nei ant juostelės laboratorijoje ir Užslėptų 
atspaudų skyriuje nieko nerado. 

Kopija su juosta į Čikagą atkeliavo popietinėje pašto siuntoje. 
Specialusis agentas Cesteris Greihamui į prisiekusiųjų kambarį j ją 
atnešė pavakarę. Pridėtame raštelyje Loidas Baumanas rašė: 


Garso specialistai garantuoja, jog tai — Laundsas. Akivaizdu, 
jog kartojo diktuojamą tekstą. Tai nauja juostelė, pagaminta ne 
vėliau kaip prieš tris mėnesius ir niekada nenaudota. Elgesio tyrė- 
jai aiškinasi turinį. Daktaras Blumas pasiklausys jos, kai pakanka- 
mai sustiprės — pats nuspręsi, 

Žudikas aiškiai nori tave sutrikdyti. 

Manau, ėmėsi to per dažnai. 


Sausas, oficialus tonas. Greihamas tai labai vertino. 

Žinojo, jog turi pasiklausyti įrašo. Palaukė, kol išėjo Česteris. 

Nenorėjo su įrašu užsidaryti prisiekusiųjų kambaryje. Būtų geriau 
tuščioje teismo salėje — pro aukštus langus patenka nors šiek tiek 
saulės. Neseniai išėjo valytoja, saulės spinduliuose lėtai supsis dulkės. 

Mažą pilką magnetofoną padėjęs ant tarėjo stalo, paspaudė myg- 
tuką. 

Pasigirdo monotoniškas techniko balsas: „Kasetės numeris 
426238, įkaltis 814, pažymėta ir įrašyta, magnetofono kasetė. Čia 
įrašas.“ 

Pasikeitė garso kokybė. 

Greihamas abiem rankom įsitvėrė prisiekusiuosius atskirian- 
čios tvorelės. 

Fredis Laundsas atrodė pavargęs ir išgąsdintas. 

— „Man suteikta didelė privilegija. Aš pamačiau... Aš pamačiau 
su nuostaba... nuostaba ir pagarba... pagarba... Didžiojo Raudo- 
nojo Drakono jėgą.“ 

Originalus įrašas buvo dažnai stabdomas. Aparatas fiksavo kiek- 
vieną stabdymo mygtuko paspaudimą. Greihamas matė pirštą ant 
mygtuko. Drakono pirštą. 

„Melavau apie Jį. Viskas, ką parašiau, buvo iš Vilo Greihamo 
išgirstas melas. Jis liepė man tai parašyti. Burnojau... Burnojau 
prieš Drakoną. Tačiau... Drakonas yra gailestingas. Dabar noriu 
Jam tarnauti. Jis... padėjo suprasti... Jo didybę ir aš noriu Jam 
melstis. Laikraštininkai, kai tai spausdinsit, visas „J“ žodyje „Jis“ 
rašykit didžiąja raide. 

Jis žino, jog vertei mane meluoti, Vilai Greihamai. Kadangi 
buvau verčiamas meluoti, Jis man bus gailes... gailestingesnis, ne- 
gu tau, Vilai Greihamai. 

Pasiek nugarą, Vilai Greihamai... ir užčiuopk mažus... atsikiši- 
mus dubens srities viršuje. Paliesk stuburą tarp jų... tai tiksli vie- 
ta... per kurią Drakonas trakštels tavo nugarą...“ 

Greihamas tvirtai suspaudė turėklus. Neduok, Dieve, pajusti. 
Įdomu, ar Drakonas nežino stuburo kaulų medicininių terminų, 
ar tyčia jų nevartoja? 

„„„„tau reikia... daug ko bijoti. Iš... iš mano paties lūpų suprasi, 
kad reikia labiau bijoti.“ 

Pauzė prieš skausmingą šauksmą. Dar blogiau, belūpės burnos 
verksmingas riksmas: „Rakeiktas išgaa, tu žadėjai!“ 

Greihamas nuleido galvą ir laikė suspaudęs tarp kelių, kol prieš 
akis nustojo šokinėti ryškios dėmelės. Išsižiojęs giliai įkvėpė. 

Tik po valandos galėjo klausytis dar kartą. 

Pasiėmė magnetofoną į prisiekusiųjų kambarį ir pamėgino pa- 
siklausyti ten. Per daug uždara erdvė. Palikęs juostelę suktis, grįžo 
į teismo salę. Girdėjo pro atdaras duris. 

„Man suteikta didelė privilegija... 

Prie teismo salės durų kažkas stovėjo. Greihamas, atpažinęs jau- 
ną FTB Čikagos skyriaus klerką, pamojo. 

— Jums laiškas, — pasakė klerkas. - Ponas Česteris iš karto pa- 
siuntė pas jus. Pasakė, jog būtumėt ramus, pašto inspektorius laiš- 
ką Huoroskopavo. | 

Klerkas išsitraukė laišką iš priekinės kišenės. Storas rausvai viole- 
tinis laiškinis popierius. Greihamas tikėjosi, jog laiškas — nuo Molės. 

— Yra atspaudas, matote? 

— Ačiū. 

— Taip pat šiandien mokėjimo diena, — klerkas padavė čekį. 

Juostelėje suriko Fredis. 

Jaunasis vyriškis krūptelėjo. 

— Atleiskite, - pasakė Greihamas. 

— Kaip tai ištveriate? — nusistebėjo jaunuolis. 

— Keliaukit namo, — atsakė Greihamas. 

Atsisėdo į prisiekusiųjų suolą skaityti laiško. Norėjo šiek tiek 
atsipalaiduoti. Laiškas buvo nuo Hanibalo Lekterio. 


Mielasis Vilai, 

Nuoširdžiausi sveikinimai taip puikiai susitvarkius su ponu 
Laundsu. Nepaprastai žaviuosi. Koks vis dėlto jūs klastingas vai- 
kiščias! 

Ponas Laundsas dažnai įžeisdavo mane nemokšiškais paista- 
lais, bet vis dėlto šiek tiek apšvietė: sužinojau apie jūsų įkalinimą 
psichiatrinėje. Mano neišmanėlis advokatas tuo pasinaudos teis- 
me, bet nesvarbu. 

Žinote, Vilai, per daug jaudinatės. Jaustumėtės daug geriau, 
jei nors truputėlį atsipalaiduotumėt. 

Negalime pakeisti prigimties, Vilai. Ji įaugusi į mus, kaip plau- 
čiai, kepenys ir kiti organai. Kam su ja kovoti? 

Noriu padėti, Vilai. Pradėsiu štai ko paklausdamas: juk, kai 
šūviu pasiuntėt į mirtį poną Garetą Džeikobą Hobsą ir taip giliai 
panirot į depresiją, juk prislėgė ne veiksmas? Iš tiesų juk prislėgė ta 
puiki savijauta jį nudėjus? 

Pagalvokit apie tai, bet nesijaudinkit. Kodėl gi nepasijutus pui- 
kiai? Taip turėtų jaustis Dievas — juk Jis nuolat tą daro, o ar mes 
nesutverti pagal Jo paveikslą? 

Gal užmetėt akį vakar į spaudą? Dievulis nuvertė bažnyčios 
stogą tiesiai ant trisdešimt keturių tikinčiųjų, tuo metu šlovinusių 
Jį giesme. Teksase trečiadienio vakarą. Ar manote, jog Jis pasijuto 
blogai? 

Trisdešimt keturis. O jums Jis leido nudėti Hobsą. 

Praeitą savaitę per lėktuvo katastrofą Jis pasiėmė šimtą šešiasde- 
šimt filipiniečių — leido jums pasilaikyti varganą Hobsą. Jis nepavydi 
jums vienos niekingos žmogžudystės. Dabar dviejų. Viskas puiku. 

Skaitykit spaudą. Dievas visada pasiruošęs. 

Su geriausiais linkėjimais, 


Hanibalas Lekteris, M. D. 


Greihamas žinojo, jog Lekteris visiškai neteisus, rašydamas apie 
Hobsą, bet vieną akimirką pagalvojo, jog galbūt neklysta dėl Fre- 

džio Laundso mirties. Priešas, tūnantis viduje, nesiginčydamas su- 
tiko su visais kaltinimais. 

Fotografuodamasis uždėjo ranką Fredžiui Laundsui ant peties 
tarsi patvirtinimą, jog tikrai pripliauškė visų tų nesąmonių apie 
Drakoną. Ar norėjo įstumti Fredį į pavojų? Bent truputėlį? Gal- 
vojo apie tai. 

Tikrai žinojo, jog visai nesąmoningai pavyko atidėti numatytą 
Drakono bausmę. 

— Visiškai nusikaliau, pamišę kalės vaikai, — garsiai iškošė Grei- 
hamas. Norėjo pertraukėlės. Paskambino Molei, bet Vilio senelių 
namuose niekas nepakėlė ragelio. 

— Tikriausiai duodasi su tuo prakeiktu namu ant ratų, — su- 
murmėjo. | 

Nuėjo nusipirkti kavos. Norėjo įsitikinti, jog nesislapsto tame 
prisiekusiųjų kambarėlyje. 

Juvelyrinės parduotuvės vitrinoje išvydo subtilią senovinę auk- 
sinę apyrankę, kainuojančią beveik visą atlyginimą. Supakavo ir 
užantspaudavo, ketindamas išsiųsti. Tik įsitikinęs, jog prie pašto 
dėžutės tikrai stovi vienas, išdrįso užrašyti Molės adresą Oregone. 
Greihamas net nenutuokė, jog dovanas dovanodavo tik būdamas 
ipykęs. Deja, Molė tai žinojo. 

Labai nenorėjo grįžti į prisiekusiųjų kambariuką. Privalėjo. Jau- 
tė, jog Valeri Lids tarsi ragina: 

„Atsiprašau, šiuo metu negaliu atsiliepti...“ — sakė Valeri Lids. 

Labai troško tą moterį pažinti. Troško... Nebeįgyvendinamas, 
vaikiškas noras. 

Greihamas buvo nuvargęs, įpykęs. Egoistiškai norėjo sugrįžti į 
vaikystę, į pasaulį, kur visi matavimo vienetai ir standartai buvo 
tokie, kokius išgirsdavo pirmiausiai. Toje šalyje kryptis „šiaurė“ reiškė 
„šešiasdešimt pirmas greitkelis“, o „šešios pėdos“ tebuvo tėvo ūgis. 

Prisivertė bent trumpam prisėsti prie aukų portreto, kurį dė- 
liojo iš daugybės ataskaitų ir paties pastebėjimų. 

Pasiturintys. Pirmasis panašumas. Abi šeimos buvo pasiturin- 
čios. Nepaisant to, jog Valeri Lids karpė pėdkelnes. 

Greihamas pagalvojo, jog jos vaikystė tikriausiai buvo skurdi. 
Tikriausiai, nes jos vaikai turėjo visko šiek tiek per daug. 

Vilo vaikystė buvo skurdi. Sekė paskui tėvą: nuo valčių prie- 
plaukų prie Bilosi ir Grynvilio iki prieplaukos Erio ežere. Visą 
laiką naujokas mokykloje, visą laiką svetimas. Jis jautė turtingie- 
siems šiokią tokią pagiežą. 

Valeri Lids vaikystė galėjo būti skurdi. Greihamas ketino teismo 
salėje dar kartą pažiūrėti mėgėjišką filmą. Ne. Lidsai galėjo palaukti. 
Šiek tiek Ž žinojo apie Lidsus. Nieko nežinojo apie Džeikobius. 

Žinių apie asmeninį Džeikobių gyvenimą stoka trikdė. Gaisre 
Detroite sudegė viskas — šeimos albumai, tikriausiai ir dienoraščiai. 

Greihamas bandė pažinti žmones per daiktus, kurių jiems rei- 
kėjo, kuriuos pirko ir naudojo. Tik tiek ir tegalėjo. 

Džeikobio testamentas buvo trijų colių storio. Daugiausia tai 
buvo nuosavybės aprašai — naujų namų apyvokos reikmenų, įsi- 
gytų jau atvykus į Birmingemą. Pažiūrėk į visą šitą mėšlą. Viskas 
buvo apdrausta, išvardyta su serijos numeriais, kaip reikalavo drau- 
dimo kompanija. Iš tiesų: žmogus, kuriam sudega viskas, gauna 
neblogą draudimo sumą naujai pradžiai. 

Advokatas Baironas Metkalfas atsiuntė per kalkę padarytą drau- 
diminės deklaracijos nuorašą, o ne kserografijos būdu padarytą 
kopiją. Nuorašas buvo išskydęs, sunku skaityti. 

Džeikobiai turėjo vandens slides, Lidsai turėjo vandens slides. 
Džeikobiai turėjo motociklą su priekaba, Lidsai turėjo dviratį su 
priekaba. Greihamas palaižė pirštą ir pervertė puslapį. 

Ketvirtasis daiktas kitame puslapyje buvo Chinon Pacific kino 
projektorius. 

Greihamas sustingo. Kaip galėjo praleisti? Birmingemo sau- 
gykloje ant kiekvienos platformos apžiūrėjo kiekvieną dėžę, bud- 
riai ieškodamas bet ko, nors kiek praskleidžiančio Džeikobių as- 
meninio gyvenimo uždangą. 

Kur buvo projektorius? Reikėtų sutikrinti šią draudimo dekla- 
raciją su testamento vykdytojo Bairono Metkalfo sudarytu į sau- 
gyklą padėtų daiktų sąrašu. Juk saugyklos vedėjas prieš pasirašy- 
damas saugojimo kontraktą tikrai patikrino kiekvieną dėžę. 

Saugomų daiktų sąrašą peržiūrėjo per penkiolika minučių. Nei 
projektoriaus, nei kameros, nei filmų. 

Greihamas atsiloše kėdėje 1r įsistebeilijo į iš nuotraukos besi- 
šypsančius Džeikobius. 

Ką, velniai rautų, su juo darėt? 

Ar pavogtas? 

Ar pavoge žudikas? 

Jei pavogė žudikas, ar paslėpė? 

Gerasis Dieve, tegu tai būna atrandama slėptuvė. 

Greihamas jau nebebuvo pavargęs. Norėjo sužinoti, ar dingo 
dar kas nors. Ieškojo gal valandą, lygindamas saugykloje laikomų 
daiktų sąrašą su draudimo deklaracija. Buvo viskas, išskyrus kelis 

nedidelius, bet brangius daiktus. Visi turėtų būti Bairono Met- 
kalfo seife saugomų daiktų sąraše, sąraše daiktų, laikomų Birmin- 
gemo banko saugykloje. 

Sąraše trūko dviejų. 

„Krištolinė smulkmenų dėžutė, 4x3 colių, aukštos prabos si- 
dabro dangteliu“ buvo deklaracijoje, bet nebuvo seife. „Aukštos 
prabos sidabro paveikslo rėmai, 9x11 colių, puošti vijokliais ir 
gėlėmis“ taip pat negulėjo banko saugykloje. 

Pavogti? Pamesti? Maži daiktai, tokius lengva paslėpti. Daž- 
niausiai pavogtas sidabras tučtuojau perlydomas. Bus sunku su- 
sekti. Bet kino aparatūra ir viduje, ir išorėje turi serijos numerius. 
Galima atsekti. 

Ar vagišius — žudikas? 

Žiūrint į Džeikobių nuotrauką, Greihamą užliejo saldus naujo 
pėdsako nujautimas. Bet dabar, kai jau žinojo atsakymą, visa tai 
atrodė taip menka, taip trapu ir aptriušę. 

Prisiekusiųjų kambarėlyje stovėjo telefono aparatas. Greihamas 
paskambino į Birmingemo žmogžudysčių tyrimo skyrių. Kalbė- 
josi su nuo trečios iki vienuoliktos budinčiu pareigūnu. 

— Aš pastebėjau, jog užantspaudavus Džeikobių namą registra- 
vote visus įeinančius ir išeinančius, tiesa? 

— Leiskite išsiaiškinti, — atsakė budintis pareigūnas. 

Greihamas žinojo, jog pareigūnai turi tokį sąrašą. Puiki proce- 
dūra — surašyti visus, įeinančius ir išeinančius iš žmogžudystės vie- 
tos. Greihamui buvo malonu, jog Birmingeme ją atliko. Palaukė 
penkias minutes. 

— Gerai, turiu sąrašą, ką norite sužinoti? 

— Ar sąraše yra Nailsas Džeikobis, nužudytojo sūnus? 

— Tuojau, tuojau, aha. Liepos antrąją, septintą vakare. Buvo 
leista pasiimti asmeninius daiktus. 

— Ten parašyta, ar vyrukas turėjo krepšį? 

— Ne. Atleiskite. 

Kai Baironas Metkalfas pakėlė ragelį, balsas buvo prikimęs, žmo- 
gus sunkiai kvėpavo. Greihamui buvo smalsu, ką jis veikė. 

— Tikiuosi, nesutrukdžiau. 

— Kuo galiu padėti, Vilai? 

— Reikia šiek tiek pagalbos dėl Nailso Džeikobio. 

— Ką šį kartą pridirbo? 

— Manau, jog nušvilpė kelis daiktus iš Džeikobių namo po to, 
kai jie jau buvo nužudyti. 

— Hmmmm. 

— Seife saugomų daiktų sąraše nėra sidabrinio nuotraukų rė- 
melio. Kai buvau Birmingeme, Nailso bendrabučio kambaryje pa- 
stebėjau besimėtančią Džeikobių šeimos nuotrauką. Ta nuotrau- 
ka turėjo būti rėmelyje — ant kraštų buvo matyti įspaudai. 

— Mažas niekšelis! Daviau leidimą, kad pasiimtų drabužius ir 
knygas, - pasakė Metkalfas. 

— Nailsas turi prabangių draugužių. Dar ne viskas — dingo ki- 
no projektorius ir kino kamera. Noriu sužinoti, ar vaikinukas juos 
paėmė. Tikriausiai, bet jei ne — galbūt paėmė žudikas. Tokiu at- 
veju reikėtų pranešti serijos numerį lombardams. Reiktų ieškoti 
visoje šalyje. Rėmai tikriausiai jau išlydyti. 

— Nailsas netilps į „rėmus“, kai su juo pasikalbėsiu. 

— Dar kai kas — jei Nailsas paėmė projektorių, gal pasiliko ir 
juostą. Vis tiek už ją nieko negautų. Man reikia tos juostos. Turiu 
peržiūrėti. Jei paklausite tiesiai, viską neigs ir ištrenks juostą, net 
jei ir turi. 

— Gerai, —- atsakė Metkalfas. - Mašina dar nėra jo nuosavybė, 
todėl, kaip testamento vykdytojas, galiu ramiausiai ją apžiūrėti. O 
mano draugelis teisėjas tikriausiai brūkštels popierėlį kambario ap- 
žiūrai. Paskambinsiu. 

Greihamas vėl įniko į darbą. 

Turtas. Įrašyk turtą į aukų portretą policijai. 

Greihamui buvo smalsu, ar ponia Džeikobi ir ponia Lids apsi- 
pirkinėdavo vilkėdamos teniso drabužėliais. Tam tikruose sluoks- 
niuose tai madinga. Kvaila mada, nes provokuodavo dvigubai — 
sukeldavo klasinį apmaudą ir jaudulį vienu metu. 

Greihamas įsivaizdavo šias moteris, stumiančias pirkinių veži- 
mėlius. Trumpi plisuoti sijonukai plaikstosi aplink rudas šlaunis, 
mažučiai rutuliukai ant baltų kojinaičių tiesiog mirksi... Jos praei- 
na pro stambų vyrą barakudos akimis, užkandžiui ką tik nusipir- 
kusį šaltos mėsos, kurią suris automobilyje. 

Kiek daug miegančių šeimų su trimis vaikais, naminiu gyvū- 
nėliu ir tik menka spyna tarp jų ir Drakono! 

Greihamas, aprašęs galimas aukas, išvydo protingus klestinčius 
žmonės puošniuose namuose. 

Bet žmogus, turėjęs dabar susikauti su Drakonu, buvo bevai- 
kis, neturėjo naminio gyvūno. Šio Žmogaus namai nebuvo puoš- 
nūs. Dabar su Drakonu ketino susikauti Fransis Dolarhaidas. 

Po visą seną namą aidėjo į pastogės grindis dunksinčių svarsčių 
smūgiai. 

Dolarhaidas kėlė, rovė, stūmė tokius svorius, kokių niekada 
anksčiau nebuvo kėlęs. Buvo ir kitaip apsirengęs. Tatuiruotę dengė 
treningo kelnės. Virš Didžiojo Raudonojo Drakono ir moters, apsi- 
stautusios saule kabėjo treningo striukė. Kimono, dengiantis veid- 
rodį, karojo ant sienos tarsi nuo medžio nusvirusi gyvatės išnara. 

Dolarhaidas nedėvėjo kaukės. 

Štai. Vienu ypu du šimtai aštuoniasdešimt svarų nuo grindų 
iki krūtinės. Dabar virš galvos. 

— APIE KĄ GALVOJI? 

Balso apstulbintas vos neišmetė svorio, susiūbavo. Žemyn. 
Svarsčiai dunkstelėjo ir skambtelėjo į grindis. 

Pasisuko nukoręs didžiules rankas ir žiūrėjo sklindančio balso 
kryptimi. 

— APIE KĄ GALVOJI? 

Balsas sklido iš po striukės. Nuo gergždžiančio garso Dolarhai- 
dui suspaudė gerklę. 

— APIE KĄ GALVOJI? 

Žinojo, kas kalba. Išsigando. Iš pradžių jis ir Drakonas buvo 
vienis. Dolarhaidas keitėsi, o Drakonas buvo galutinė vixsmo fazė. 
Abiejų kūnai, balsai ir norai sutapo. 

Bet ne dabar. Nebe - po Rebos. Negalvok apie Rebą. 

— KO LAUKI? - paklausė Drakonas. 

— Ponio... erman — šerman, — Dolarhaidui buvo sunku kalbėti. 
— ŠNEKĖK. NEGALIU SUPRASTI. APIE KĄ GALVOJI? 
Dolarhaidas, nuleidęs galvą, žiūrėjo į svarsų. Nagi. Virš galvos. 
kartą daug sunkiau. 

— Ponia... erman... vandenyje. 

— GALVOJI APIE MAŽĄJĄ PAUKŠTYTĘ, TIESA? NORI, 
KAD JI BŪTŲ TAVO MAŽOJI PAUKŠTYTĖ? 


Stanga dundėdama nukrito žemyn. 


Y 


č: 

— Neturiu mažoio pauktyė, - išsigandęs nebegalėjo kalbėti. Tu- 
rėtų užsidengti šnerves viršutine lūpa. 

— KVAILAS MELAS, — Drakono balsas buvo tvirtas ir aiškus. 
„S“ tarė be jokių pastangų. - PAMIRŠAI VIRSMĄ. PASIRUOŠK 
ŠERMANAMS. PAKELK ŠTANGĄ. 

Dolarhaidas pašnairavo į štangą ir įsitempė. Drauge su kūnu 
įsitempė ir protas. Iš paskutiniųjų stengėsi galvoti apie Šermanus. 
Liepė sau galvoti apie ponios Šerman svorį jo rankose. Kita buvo 
ponia Šerman. Tai buvo ponia Šerman. Kovojo tamsoje su ponu 
Šermanu. Laikė jį prispaudęs, kol Šermanas prarado daug kraujo, 
o širdis ėmė spurdėti kaip sugautas paukščiukas. Tai buvo vienin- 
telė širdis, kurią girdėjo. Negirdėjo Rebos širdies. Negirdėjo. 

Baimė Dolarhaidą susilpnino. Pakėlė štangą tik iki šlaunų, ne- 
sugebėjo kilstelti iki krūtinės. Galvojo apie Šermanus, išrikiuotus 
priešais, plačiomis akimis stebinčius Drakono pavidalą. Nebuvo 
geras. Buvo nenuoširdus, tuščias. Štanga su trenksmu nukrito. 

— NELAUKI, 

— Ponia... 

-— NET NEGALI IŠTARTI: „PONIA ŠERMAN“. NIEKA- 
DA NEKETINAI PASIIMTI ŠERMANŲ. NORI REBOS 
MAKLEIN. NORI, KAD JI BŪTŲ TAVO MAŽOJI PAUKS- 
TYTĖ, TIESA? NORI TURĖTI „DRAUGEĘ“. 

— Ne. 

— MELAS! 

— Tik trumpai... 

— TIK TRUMPAI? ŠVEPLAS KIŠKIALŪPI, KAS NORĖS 
BŪTI TAVO DRAUGU? ATEIK ČIA. PARODYSIU, KAS ESI. 

Dolarhaidas nesujudėjo. 

— NIEKADA NEMAČIAU PURVINESNIO IR BJAURES- 
NIO BERNIŪKŠČIO. ATEIK ČIA. 

Dolarhaidas priėjo. 

— NUIMK STRIUKĘ,. 

Nuėmė. 

— ŽIŪRĖK Į MANE. 

Ant sienos švytėjo Drakonas. 

— NUIMK KIMONO. ŽIŪRĖK Į VEIDRODĮ. 

Pažiūrėjo. Negalėjo sau padėti. Negalėjo nusisukti nuo degi- 
nančios šviesos. Matė save besiseilėjantį. 

— PAŽIŪRĖK Į SAVE. KETINU PATEIKTI STAIGMENĄ 
TAVO MAŽAJAI PAUKŠTYTEI. NUSIMAUK ŠITĄ SKU- 
DURĄ. 

Prie treningo kelnių juosmens tarpusavyje kovojo abi Dolar- 
haido rankos. Kelnės perplyšo. Plėšė nuo savęs dešiniąja, prilaikė 
— kairiąja ranka. 

Dešinioji ranka išlupo treningus iš drebančios, nusilpusios kai- 
riosios. Dolarhaidas numetė kelnes į kampą ir grįžo ant kilimėlio, 
rangydamasis tarsi omaras perpjautu pilvu. Glėbdamas save ran- 
komis, dejavo ir sunkiai kvėpavo. Negailestingoje sporto kamba- 
rio šviesoje švytėjo tatuiruotė. 

— NIEKADA NEMAČIAU PURVINESNIO IR BJAURES- 
NIO BERNIŪKŠČIO. EIK PAS JUOS. 

— eeve. 

— PASIIMK JUOS. 

Išslinko iš kambario ir grįžo su Drakono dantimis. 

— PAIMK JUOS Į DELNUS. SUJUNK PIRŠTUS IR SU- 
SPAUSK MANO DANTIS. 

Iššoko Dolarhaido krūtinės raumenys. 

— ŽINAI, KAIP SKAUDŽIAI JIE GALI KĄSTI. DABAR LAI- 
KYK JUOS PRIE PILVO. APŽIOK SAVE. 

— ne. 

— PADARYK TAIP... DABAR ŽIŪRĖK. 

Dantys ketino įkąsti. Ant skruostų pajuto snarglius ir ašaras. 

— paau. 

— ESI ATMATOS, LIKSIANČIOS PO VZRSMO. ESI AT- 
MATOS. DUOSIU TAU VARDĄ. ESI IŠPERA. SAKYK. 

— aš esu išpera. —- Uždengęs šnerves viršutine lūpa, galėjo pasa- 
kyti tuos žodžius. 

— NETRUKUS NUO TAVĘS APSIVALYSIU. - Be jokių pa- 
stangų pasakė Drakonas. - AR TADA BUS GERAI? 

— gerai. 

— KAS BUS KITI, KAI ATEIS LAIKAS? 

— ponia... erman. 

Dolarhaidą perrėžė aštrus skausmas, skausmas ir nenusakoma 
baimė. 

— NUPLĖŠIU. 

— reba. reba. duosiu tau rebą. — Dolarhaidas jau kalbėjo geriau. 

— NIEKO NEDUOSI. JI JAU YRA MANO. VISI MANO. 
REBA MAKLEIN, O PO TO - ŠERMANAI. 

— reba 0 po to — šermanai. kaip pasakysi. 

— PASIRUOŠIAU TAI DIENAI. AR ABEJOJI? 

— ne 

— KAS TU TOKS? 

— išpera. 

— JAU GALI PATRAUKII MANO DANTIS. ŠLYKŠTUS 
SILPNAS KIŠKIALŪPI, JUK PALAIKYSI SAVO MAŽĄJĄ 
PAUKŠTYTĘ MAN? JĄSUPLĖŠYSIU, O GABALĖLIUS SVAI- 
DYSIU Į TAVO ŠLYKŠTŲ SNUKĮ. SURIŠIU TAVE JOS IL- 
GA ŽARNA, JEI PRIEŠINSIES. ŽINAI - AS GALIU. UŽSI- 
DĖK ANT ŠTANGOS TRIS ŠIMTUS SVARŲ. 

Dolarhaidas prie štangos pridėjo svorių. Iki šios dienos nieka- 
da nebuvo pakėlęs daugiau nė dviejų šimtų aštuoniasdešimt. 

— PAKELK. 

Jei nebus toks pat stiprus, kaip Drakonas, Reba mirs. Žinojo. 
Stengėsi, kol akys išsipūtė, kambarį užliejo raudonis. 

— negaliu. 

— NE, NEGALI. BET AŠ GALIU. 

Dolarhaidas čiupo štangą. Pasilenkęs pajuto pečius užplūstan- 
čią jėgą. AUKŠTYN. Lengvai virš galvos. 

— SUDIE, IŠPERA, — pasakė šviesoje virpantis išdidus Dra- 


konas. 


38 SKYRIUS 


Pirmadienio rytą Eransis Dolarhaidas niekuomet nevėluodavo 
į darbą. 

Išvažiavo iš namų tiksliai tuo pat metu, kaip visada. Nepriekaiš- 
tingai išsičiustijęs, vairavo atidžiai. Pasukęs ant Misurio upės tilto 
užsidėjo tamsius akinius ir išriedėjo į ryto saulę. 

Ant keleivio sėdynės sukiojosi ir girgždėjo polistirolo šaldiklis. 
Pasilenkė ir padėjo šaldiklį ant grindų. Prisiminė, jog turi prisik- 
rauti sauso ledo ir pasiimti juostelę iš... 

Kirto Misurio kanalą, apačioje tekėjo vanduo. Pažiūrėjęs į pu- 
totas bangeles upės tėkmėje staiga pajuto, jog tai jis slenka, o upė 
stovi vietoje. Užplūdo neatpažįstamas trikdantis neapibrėžtumo 
jausmas. Atleido akseleratorių. 

Furgonas įsuko į kraštinę juostą ir sustojo. Už jo susigrūdę au- 
tomobiliai ėmė signalizuoti. Jis negirdėjo. 

Dolarhaidas sėdėjo atsukęs veidą ryto saulei, ramia upe lėtai 
slysdamas į šiaurę. Ašaros ritosi iš po akinių ir karštais lašais krito 
ant rankų. 

Kažkas pastukseno į langą. Iš už furgono atsidūrusio automo- 
bilio išlipo dar patinusiomis nuo miego akimis, išblyškęs vairuo- 
tojas. Kažką aiškino pro stiklą. 

Dolarhaidas, žiūrėdamas į vyriškį, pastebėjo iš kitos tilto pusės 
artėjančią mirksinčią mėlyną švieselę. Žinojo, jog vairuoti suge- 
bės. Paprašė savo kūno užminti greičio pedalą, šis taip ir padarė. 
Vyriškis, stovėjęs greta furgono, saugodamas kojas atšoko atgal. 

Dolarhaidas įsuko į didelio motelio stovėjimo aikštelę netoli 
du šimtai septyniasdešimto federalinio transporto mazgo. Aikšte- 
lėje jau stovėjo mokyklinis autobusiukas, prie kurio galinio lango 
šliejosi trimitas. 

Dolarhaidas pagalvojo, ar tikisi įlipti į autobusą draugę su senoliais. 

Ne, ne tai. Apsidairė, paieškojo motinos Pakardo. 

— Lipk. Tik nekelk kojų ant sėdynės, - pasakė motina. 

Čia motinos nebuvo. 

Dolarhaidas stovėjo motelio aikštelėje vakarinėje Sent Luiso 
dalyie. Norėio, bet nesugebėto pasirinkti. 

Po šešių dienų, jei sugebės taip ilgai išlaukti, nužudys Rebą 
Maklein. Garsiai sušvilpė pro nosį. 

Gal Drakonas įsigeis pirma paimti Šermanus ir palaukti dar 
menesį? 

Ne. To nebus. 

Reba Maklein nežino apie Drakoną. Galvoja, jog buvo su Fran- 
siu Dolarhaidu. Nori atiduoti kūną Fransiui Dolarhaidui. Sene- 
lės lovoje buvo tokia dosni Fransiui Dolarhaidui. 

— Buvo tikrai nenusakomai gera, Di, - stovėdama kieme pasakė 
Reba Maklein. 

Galbūt jai patiko Eransis Dolarhaidas? Tai žema, tai moteriai 
nepritinkantis iškrypimas. Suprato, jog niekina ją už tai, bet... Die- 
ve, kaip buvo gera. 

Reba Maklein buvo kalta, nes jai patiko Fransis Dolarhaidas. 
Akivaizdžiai kalta. 

Jei tai nebūtų v775m0 galia, jei ji nebūtų skirta Drakonui, niekada 
nebūtų parsivežęs jos namo. Nebūtų sugebėjęs mylėtis. O gal būtų? 

— Dieve mano, žmogau. Taip geeeera! 

Štai ką ji pasakė. Ji pasakė: „Zmogau“ : 

Motelyje papusryčiavusi kompanija ėjo pro furgoną. Dykaduo- 
niaujantys žvilgsniai ropinėjo Dolarhaidu tarsi skruzdelytės. 

Reikėjo pagalvoti. Namo važiuoti negalėjo. Prisiregistravęs mo- 
telyje, paskambino į laboratoriją ir pasakė, jog susirgo. Kambarys, 
kurį gavo, buvo nuobodus ir ramus. Vienintelės puošmenos buvo 
klaikios garlaivių nuotraukos. Ant sienų niekas nežėrėjo. 

Dolarhaidas atsigulė apsirengęs. Matė suskilinėjusį lubų gipsą. 
Kas kelios minutės kelėsi ir ėjo į tualetą. Krūpčiojo, išprakaitavo. 
Praėjo valanda. 

Nenori Rebos Maklein atiduoti Drakonui. Galvojo, ką Dra- 
konas jam padarys, jeigu jos neatiduos. 

Bangomis užplūsdavo stipri baime; kūnas negalėjo to ilgai tverti. 
Dolarhaidas tegalėjo galvoti sunkiomis ramybės minutėmis tarp 
baimės priepuolių. 

Kaip išsisukti, neatiduodant Rebos Drakonui? Šmėstelėjo vie- 
nas būdas. Atsikelė. Kokliais dengtoje vonioje garsiai spragtelėjo 
šviesos jungiklis. Dolarhaidas žiūrėjo į dušo užuolaidos karnizą, 
tvirtą colio storio vamzdį, prisuktą prie sienų. Nuėmęs dušo užuo- 
laidą, užkabino ant veidrodžio. 

Įsikibęs vamzdžio, viena ranka prisitraukė, kojų pirštai slinko 
vonios kraštu. Pakankamai tvirtas. Diržas taip pat buvo pakanka- 
mai tvirtas. Gali priversti save tai padaryti. To nebijo. 

Iš sagties galo suformavęs kilpą, diržą ant karnizo užrišo jūrei- 
višku mazgu.. Storas diržas nesiūbavo, standi kilpa ramiai karojo. 

Atsisėdęs ant klozeto dangčio žiūrėjo į ją. Tikrai nesudrebės, galės 
ištverti. Nepakels rankų prie kilpos tol, kol bus per silpnas pakelti. 

Ber ar galėjo būti tikras, jog jo mirtis paveiks Drakoną dabar, 
kai jie su Drakonu nebebuvo viens? Gal ir nepaveiks. Ar gali būti 
tikras, jog po to Drakonas paliks merginą ramybėje? 

Gali praslinkti kelios dienos, kol suras jo kūną. Reba Maklein 
galvos, kur jis dingo. Per tą laiką gali nuvažiuoti į jo namus ir ten 
pasisukioti. Užlipti į viršų ir rasti staigmeną? 

Didysis Raudonasis Drakonas vienu spjūviu nutrenks ją nuo 
laiptų. 

Ar Dolarhaidas turėtų paskambinti ir įspėti? Kaip Reba Jam 
pasipriešintų net ir įspėta? Niekaip. Tegalėtų tikėtis greitos mir- 
ties, tikėtis, kad įniršio apimtas Jis greitai įkąs pakankamai giliai. 

Antrajame Dolarhaido namo aukšte, paties rankomis įrėmin- 
tame paveiksle, laukė Drakonas. Drakonas laukė nesuskaičiuoja- 
moje daugybėje meno albumų ir parduotuvių. Atgimdavo kiek- 
vienoje fotografijoje... iš kur? 

Mintyse Dolarhaidas girdėjo galingą Drakono balsą, keikiantį 
Rebą. Prieš įkąsdamas, prakeiks. Taip pat prakeiks Dolarhaidą — 
pasakys Rebai, jog jis yra niekas. 

— Nedaryk to. Ne... daryk to, — pasakė Dolarhaidas ataidin- 
tiems kokliams. Klausėsi balso, Fransio Dolarhaido balso, balso, 
kurį Reba Maklein puikiai suprato, savo balso. Jis gėdijosi šio bal- 
so visą gyvenimą. Juo sakė kitiems žiaurius ir šlykščius dalykus. 

Bet niekada negirdėjo, jog Eransio Dolarhaido balsas keiktų jį 
patį. 

— Nedaryk to. 

Balsas, kurį girdėjo dabar, niekuomet, niekada nekeikė. Karto- 
davo Drakono užgauliojimus. Atmintis užtraukė jam gėdą. 

Dolarhaidas galvojo, jog kaip vyras nėra labai šaunus. Ir supra- 
to, jog niekada gyvenime to tikrai ir neišsiaiškino, todėl dabar 
buvo smalsu. 

Bet Reba Maklein pasakė, jog buvo puikus. Vadinasi, mirtis 
vonioje — nevykusi pabaiga. 

Ką dar? Ką dar galima padaryti? 

Buvo vienas būdas. Sugalvojęs suprato, jog tai — šventvagystė. 
Bet tai buvo galimybė. 

Vaikščiojo po motelio kambarį, vaikščiojo tarp lovų, nuo durų 
iki langų. Vaikščiodamas mokėsi kalbėti. Jei tarp sakinių giliai 
įkvėpdavo ir neskubėdavo, žodžiai skambėjo puikiai. 

Puikiai kalbėjo tarp baimės priepuolių. Dabar buvo blogai, da- 
bar šveplavo. Ramybė atėjo vėliau. Laukė, ir, jai užplūdus, nusku- 
bėjo prie telefono. Paprašė sujungti su Bruklinu. 


Vidurinės mokyklos muzikantų grupė ruošėsi lipti į motelio 
aikštelėje stovintį autobusą. Vaikai matė ateinantį Dolarhaidą. No- 
rėdamas įsėsti į furgoną, jis turėjo prasibrauti pro vaikus. 

Storas apskritaveidis vaikinukas, susikūprinęs, su Semo Brau- 
no diržu piktai dirstelėjo, o Dolarhaidui praėjus, išpūtė krūtinę ir 
sulenkė ranką, demonstruodamas raumenis. Pora mergiūkščių su- 
kikeno. Tuo pat metu pro autobuso langą sutrimitavo trimitas. 
Dolarhaidas niekada nesužinojo, jog iš jo juokėsi. 

Po dvidešimties minučių sustojo keliuke už trijų šimtų jardų 
nuo senelės namo. 

Nusišluostęs veidą, tris keturis kartus giliai įkvėpė. Dešiniąja 
tebelaikydamas vairą, kairiąja ranka sugraibė namo raktus. 

Šaižus garsas pro nosį. Dar kartą, garsiau. Garsiau, dar garsiau. 
Pirmyn. 

Žvirgždo akmenukai daužėsi į furgono dugną. Namas augo 
tiesiog akyse, kol užpildė visą priekinį stiklą. Eurgonas slįsčioda- 
mas į šonus įriedėjo į kiemą. Dolarhaidas iššoko ir nubėgo. 

Viduje nesidairė į šalis. Pasileido laiptais žemyn į rūsį, apgrai- 
bomis ieškojo užrakinto lagamino raktų. 

Lagamino raktai buvo viršuje. Neleido sau galvoti. Šaižiai švilp- 
čiodamas per nosį, taip garsiai, kaip tik galėjo, kad negalvotų, kad 
negirdėtų jokių garsų, bėgte pasileido laiptais į viršų. 

Dabar kabinete graibė po stalčių, ieškodamas raktų. Nežiūrėjo 
į Drakono paveikslą, kabantį lovos kojūgalyje. 

— KĄ DARAI? 

Kur tie raktai, kur tie raktai? 

— KĄ DARAI? LIAUKIS. NIEKADA NEMAČCIAU BJAU- 
RESNIO IR NEŠVARESNIO BERNIŪKŠCIO. LIAUKIS. 

Naršanti ranka sulėtėjo. 

— ŽIŪRĖK... ŽIŪRĖK Į MANE. 

Sugriebė rašomojo stalo kampą — stengėsi neatsisukti į sieną. 
Skausmingai nuleido akis, kai galva, nepaisydama pastangų, pati 
atsisuko. 

— KĄ DARAI? 

— nieko. 

Skamba telefonas, skamba telefonas, skamba telefonas. Atsukęs 
piešiniui nugarą, pastverė ragelį, 

— Sveikas, Di, kaip jautiesi? — suskambėjo Rebos Maklein balsas. 

Jis atsikosėjo. 

— Gerai, — sunkiai išspaudė. 

— Mėginau prisiskambinti. Įstaigoje pasakė, jog susirgai. Balsas 
skamba baisiai. 

— Pasikalbėkim. 

— Žinoma pasikalbėsiu. Kaip manai, ko paskambinau? Kas nutiko? 

— Sloga, — atsakė Dolarhaidas. 

— Ar ketini eiti pas gydytoją?.. Alio? Sakau, ar neketinai eiti pas 
gydytoją? 

— Kalbėk garsiau, — uždaręs vieną stalčių, mėgino kitame. 

— Blogas ryšys? Di, neturėtum būti vienas sirgdamas. 

— LIEPK ATVAŽIUOTI JAU ŠĮ VAKARĄ IR PASIRŪPIN- 
TI TAVIMI. 

Dolarhaidas beveik laiku užspaudė ragelį ranka. 

— Dieve mano, kas tai buvo? Ar kas nors pas tave yra? 

— Radijas. Pasukau ne tą rankenėlę. 

— Klausyk, Di, ar nori, kad ką nors atsiųsčiau? Neatrodo, jog 
gerai jaustumeisi. Pati atvažiuosiu. Paprašysiu Marsijos per prieš- 
piečius pamėtėti. 

— Ne. — Raktai buvo stalčiuje po diržo ritiniu. Grįžo į korido- 
rių, nešdamasis telefoną. — Viskas gerai. Greitai pasimatysim. — 
Taip arti viena kitos dvi „s“ nustebino. Nubėgo laiptais žemyn. 
Telefono kištukas iššoko iš lizdo, aparatas nudardėjo laiptais. 

Vijosi įniršęs riaumojimas: 

— GRĮŽK ATGAL, IŠPERA! 

Žemyn į rūsį. Lagamine, greta paketo su dinamitu, gulėjo nedi- 
dukė rankinė su grynaisiais, kredito kortelėmis, įvairiems asmenims 
išduotais vairuotojo pažymėjimais, jo pistoletas, peilis ir vėzdas. 

Pačiupęs rankinę užbėgo į pirmąjį aukštą, greitai peršokdamas 
laiptelius, pasiruošęs kovoti, jei Drakonas nusileistų. Įšokęs į fur- 
goną išdūmė, vinguriuodamas per žvyrą. 

Atsidūręs autostradoje sustojo kelkraštyje ir išvėmė šiek tiek tul- 
žies. Kartu su tulžimi atsikratė ir truputėlio baimės. 

Važiuodamas leistinu greičiu, gerokai prieš posūkius įjungda- 
mas signalą, atsargiai nuvairavo į oro uostą. 

Dolarhaidas sumokėjo taksistui prie daugiabučio už dviejų kvar- 
talų nuo Bruklino muziejaus. Likusį kelią nuėjo pėsčias. Jį lenkė 
parko link skubantys bėgikai mėgėjai. 

Stovėdamas pėsčiųjų salelėje netoli IRT metro stoties galėjo 
puikiai apžvelgti graikų renesanso stiliaus pastatą. Anksčiau nie- 
kuomet nebuvo matęs Bruklino muziejaus, nors skaitė informaci- 
nį leidinį - įsigijo knygelę pirmą kartą pamatęs žodžius „Bruklino 
muziejus“, smulkiomis raidelėmis išvedžiotus po Didžiojo Raudo- 
nojo Drakono ir moters, apsisiautusios saule nuotrauka. 

Akmenyje virš įėjimo buvo iškalti didžiųjų mąstytojų — nuo 
Konfucijaus iki Demosteno - vardai. Greta impozantiško pastato 
buvo botanikos sodas. Tinkami namai Drakonui. 

Po gatve sudrebindamas žemę po jo pėdomis pravažiavo metro 
traukinys. Pro groteles tvoskė gyvūnų šlapimu pradvisęs oras. Šis 
tvaikas maišėsi su įprastu ūsiukų dažų kvapu. 

Iki uždarymo liko vos valanda. Perėjo per gatvę ir įėjo į vidų. 
Drabužinės patarnautoja paėmė lagaminėlį. 

— Ar rytoj drabužinė dirbs? — paklausė Dolarhaidas. 

— Rytoj muziejus uždarytas, — atsakė patarnautoja, sudžiūvusi 
moteris mėlynu chalatu ir nusisuko. 

— Ar žmonės, kurie ateis rytoj, naudosis drabužine? 

— Ne. Kai muziejus uždarytas, ir drabužinė uždaryta. 

Gerai. 

— Ačiū. 

— Nėra už ką. 

Dolarhaidas praplaukė pro didžiules stiklines vitrinas Okeani- 
jos ir Amerikų salėse pirmame aukšte — Andų keramika, primity- 
vūs aštrūs ginklai, įvairūs Šiaurinės pakrantės indėnų daiktai ir 
galingos kaukės. 

Dabar iki muziejaus uždarymo tebuvo likusios keturiasdešimt 
minučių. Nebebuvo laiko domėtis pirmuoju aukštu. Žinojo, kur 
yra išėjimai ir viešas liftas. 

Pakilo į penktą aukštą. Žinojo esąs arčiau Drakono, bet jautėsi 
gerai — juk pasisukęs už kampo su Juo nesusidurs. 

Telefonu Dolarhaidas išsiaiškino, jog Didysis Raudonasis Dra- 
konas ir moteris, apsisiautusi saule eksponuojamas labai retai. Bu- 
vo beveik dviejų šimtų metų senumo, tapytas akvarele. Šviesa jį 
galėjo lengvai sugadinti. 

Dolarhaidas sustojo priešais Alberto Byrstado Audra Uolėtuose 
kalnuose — Rozali kalnas, 1866. Nuo čia galėjo matyti užrakintas 
Paveikslų tyrimo ir Saugojimo skyriaus duris. Štai kur gyveno Dra- 
konas. Ne kopija, ne nuotrauka: Drakonas. Štai kur ateis į rytoj 
paskirtą susitikimą. 

Apėjo visą penktą aukštą. Visiškai nematydamas piešinių per- 
ėjo portretų galeriją. Domino išėjimai. Dolarhaidas rado atsarginį 
išėjimą gaisro atveju ir pagrindinius laiptus, įsiminė liftų vietas. 

Apsaugininkai buvo malonūs pusamžiai vyriškiai storapadžiais 
batais — tekdavo daugybę laiko praleisti ant kojų. Nė vienas netu- 
rėjo ginklo. Vieną ginkluotą apsaugininką Dolarhaidas pastebėjo 
vestibiulyje. Galbūt tai buvo naktį patruliuojantis policininkas. 

Per garsiakalbius pranešė apie uždarymo laiką. 

Dolarhaidas, stovėdamas ant grindinio greta simbolinės Bruk- 
lino figūros, stebėjo į švelnų vasaros vakarą išeinančią minią. 

Bėgikai turseno vietoje laukdami, kol žmonių srautas nueis ša- 
ligatviu į metro stotį. 

Keletą minučių praleidęs botanikos sode, Dolarhaidas sustab- 
dė taksi ir paprašė nuvežti į parduotuvę, kurios adresą surado gel- 
tonuosiuose puslapiuose. 

Pirmadienį, devintą valandą vakaro, pastatęs lagaminą korido- 
riuje prie laikino buto Čikagoje durų, Greihamas ėmė kuistis ki- 
šenėse ieškodamas raktų. 

Kiaurą dieną Detroite apklausinėjo personalą ir tikrino tarnau- 
tojų bylas ligoninėje, kurioje prieš išsikraustydama į Birmingemą 
savo noru dirbo ponia Džeikobi. Ieškojo sanitaro, ko nors, dirbu- 
sio ar Detroite ir Atlantoje, ar Birmingeme ir Atlantoje. Ko nors, 
galėjusio įsėsti į furgoną, gauti neįgaliųjų vežimėlį. Ko nors, galė- 
jusio pamatyti ponią Džeikobi ir ponią Lids, prieš įsilaužiant į 
namus. 

Krofordas galvojo, jog kelionė tėra laiko švaistymas, bet nusi- 
leido. Krofordas buvo teisus... Prakeiktas Krofordas, pernelyg daž- 
nai būdavo teisus. 

Greihamas girdėjo bute skambantį telefoną, bet raktai užsika- 
bino už pamušalo. Truktelėjus stipriau, praplyšo pamušalas, pro 
skylę ant koridoriaus grindų barškėdamos pabiro monetos. 

— Velniai rautų! 

Buvo beveik prie aparato, kai šis liovėsi skambėjęs. Galbūt mė- 
gino susisiekti Mole? 

Greihamas paskambino į Oregoną. 

Ragelį pakėlęs Vilio senelis kalbėjo pilna burna — Oregone bu- 
vo vakarienės metas. 

— Tiesiog pasakykite Molei, kad paskambintų, kai baigs, - pa- 
prašė Greihamas. 

Kai telefonas vėl suskambo, buvo duše, visas muiluotas. Nusi- 
pylė galvą ir visur taškydamas griebė ragelį. 

— Sveika, saldžialūpe. 

— Ach tu, saldžialiežuvi velnie, tai Baironas Metkalfas iš Bir- 
mingemo. 

— Atsiprašau. 

— Turiu gerų ir blogų naujienų. Neklydai dėl Nailso Džeiko- 
bio. Išvilko iš namų kelis daikčiukus. Norėjo paneigti, bet nutvė- 
riau kambaryje turint žolės. Tai blogoji žinia — juk tikėjaisi, jog 


250 THOMAS HARRIS 


vagišius bus Dantukų Fėja. Geroji žinia ta, jog yra keletas filmu- 
kų. Dar neturiu. Nailsas sako, jog po mašinos sėdyne pakištos dvi 
juostos. Vis dar jų reikia, tiesa? 

— Reikia, žinoma reikia. 

— Ką gi, mielas draugužis Rendis naudojasi mašina ir kol kas 
dar jo nesugavome, bet ilgai neužtruks. Nori, kad paskambinčiau, 
vos tik jas gausiu ir išsiųsčiau pirmu lėktuvu į Čikagą? 

— Padarykite tai, prašau. Puiku, Baironai, Ačiū. 

— Nėra už ką. 

Molė paskambino vos Greihamui ėmus snūduriuoti. Ilgai įti- 
kinėję vienas kitą, jog abiems viskas gerai, pamatė, jog daugiau 
nebeturi apie ką kalbėti. 

Molė pasakė, jog Vilis tikrai puikiai leidžia laiką. Pakvietė ber- 
niuką palinkėti Vilui labos nakties. 

Vilis turėjo naujienų ir be „labos nakties“— pasakė Greihamui 
pritrenkiančią žinią: senelis padovanojo ponį. 

Molė to nepaminėjo. 

Įprastiems lankytojams Bruklino muziejus antradieniais užda- 
rytas. Įleidžiami tik dailės studentai ir menotyrininkai. 

Muziejuje sudarytos puikios sąlygos rimtam tiriamajam dar- 
bui, darbuotojai — kvalifikuoti ir paslaugūs. Dažnai leisdavo me- 
notyrininkams antradieniais iš anksto susitarus pamatyti viešai ne- 
eksponuojamus kūrinius. 

Fransis Dolarhaidas iš /RT metro stoties išėjo maždaug antrą 
valandą. Turėjo visus darbo reikmenis. Po pažastimi pasigrūdo 
sąsiuvinį, Teito galerijos katalogą ir Viljamo Bleiko biografiją. Po 
švarku nešėsi devinto kalibro pistoletą, odinį vėzdą ir peilį su sku- 
timosi peiliuko antgaliu. Ginklus prie plokščio pilvo pritvirtino 
elastine juosta. Sportinis švarkas užsisegė lengvai. Švarko kišenėje 
paslėpė chloroformu sudrėkintą ir plastikiniame maišelyje užsan- 
darintą audeklo skiautę. Rankoje nešėsi naują gitaros dėklą 

Rytinio Parko kelio viduryje, greta išėjimo iš metro, stovėjo 
trys taksofono būdelės. Vienas aparatas buvo išluptas. Vienas iš 
likusių dviejų veikė. 

Dolarhaidas maitino jį ketvirčio dolerio monetomis, kol Reba 
pasakė: 

— Klausau. 

Fone Dolarhaidas girdėjo tamsiam kambariui būdingą triukšmą. 

— Sveika, Reba, — pasakė. 

— Sveikas, Di, kaip jautiesi? 

Į abi puses riedantys automobiliai trukdė girdėti. 

— Puikiai. 

— Skamba taip, lyg būtum taksofono būdelėje. Maniau, jog esi 
namie ir sergi. 

— Norėsiu vėliau su tavimi pasikalbėti. 

— Puiku. Paskambink vėliau, gerai? 

— Reikia... tave pamatyti. 

— Norėčiau, kad pamatytum, bet šį vakarą negaliu. Turiu dirb- 
ti. Ar paskambinsi? 


— Taip. Jei nieko... 

— Atsiprašau? 

— Paskambinsiu. 

— Aš irgi noriu greitai su tavim susitikti, Di. 

— Aha. Viso gero... Reba. 

Viskas gerai. Baimė persmelkė nuo krūtinės iki pilvo apačios. 
Dolarhaidas susikaupė ir perėjo per gatvę. 

Antradieniais į Bruklino muziejų galima patekti pro vienvėrės 
duris pačioje dešinėje. Dolarhaidas įėjo paskui keturis dailės stu- 
dentus. Studentai, savo kuprines ir krepšius sukrovę prie sienos, 
išsitraukė leidimus. Apsaugininkas už stalo juos tikrino. 

Priėjo prie Dolarhaido. 

— Ar esate susitaręs? 

Dolarhaidas linktelėjo. 

— Paveikslų tyrimai, panelė Harper. 

— Prašom pasirašyti registracijoje, - apsaugininkas pasiūlė rašiklį. 

Dolarhaidas buvo pasiruošęs rašiklį. Pasirašė: „Polas Kreinas“. 

Apsaugininkas vidiniu telefonu paskambino į viršų. Dolarhai- 
das nusisukęs žiūrinėjo virš įėjimo kabančią Roberto Bliumo „Der- 
liaus šventę. Akies kampeliu pastebėjo, jog vestibiulyje yra dar 
vienas apsaugininkas. Taip. Tas pats, ginkluotas. 

— Vestibiulio gale, prie kiosko, visai šalia pagrindinio lifto, yra 
suoliukas, — pasakė pareigūnas. — Palaukite tenai. Panelė Harper 
nusileis ir jus nusives. - Padavė Dolarhaidui baltai rausvą plastiki- 
nį ženkliuką. 

— Ar gitarą galiu palikti čia? 

— Užmesiu akį. 

Išjungus šviesas muziejus atrodė visai kitaip. Tarp didžiulių 
stiklinių vitrinų tvyrojo prieblanda. 

Dolarhaidas laukė ant suoliuko tris minutes. Panelė Harper 
nusileido viešu liftu. 

— Ponas Kreinas? Aš - Pola Harper. 

Buvo jaunesnė, negu Dolarhaidui pasirodė pasikalbėjus telefo- 
nu iš Sent Luiso. Patraukli moteris, netgi daili. Palaidinę ir sijoną 
dėvėjo tarsi uniformą. 

— Jūs skambinote dėl Bleiko akvarelės, — pradėjo moteris. — 
Lipkime į viršų, parodysiu. Kilsime darbuotojų liftu — štai čia. 

Pervedė jį per tamsią muziejaus krautuvėlę ir mažą, primityvių 
ginklų pilną kambarėlį. Jis greitai apsidairė, kad neprarastų orien- 
tacijos. Amerikų skyriaus kampe buvo koridorius, vedantis link 


nediduko lifto. 


Raudonasis Drakonas 253 


Panelė Harper paspaudė mygtuką. Pakėlė antakius ir laukė. 
Vaiskios mėlynos akys užkliuvo už prie Dolarhaido atlapo priseg- 
to rausvai balto ženkliuko. | 

— Jums davė šešto aukšto leidimą, — pasakė ji. - Bet nesvarbu — 
šiandien penktame nėra nė vieno apsaugininko. Kokius tyrimus 
atliekate? 

Iki šiol Dolarhaidas tik linkčiojo ir šypsojosi. 

— Darbą apie Batsą, — atsakė. 

— Apie Viljamą Batsą? 

Jis linktelėjo. 

— Nedaug teskaičiau. Batsas visuomet minimas tik išnašose ir 
komentaruose, kaip Bleiko globėjas. Ar jis įdomus? 

— Dar tik pradėjau. Turėsiu vykti į Angliją. 

— Man atrodo, Nacionalinėje galerijoje yra dvi akvarelės, ku- 
rias Bleikas nutapė būtent Batsui. Ar jau matėte? 

— Dar ne. 

— Geriau iš anksto parašykit. 

Dolarhaidas linktelėjo. Atvažiavo liftas. 

Penktas aukštas. Šiek tiek svaigo galva, zvimbė ausyse, bet spar- 
čiai žingsniavo greta palydovės. Netrukus viskas išsispręs. Vienaip 
ar kitaip. Jei baigsis blogai, nepasiduos. 

Moteris vedė svečią amerikiečių portretų galerija. Ne tuo ke- 
liu, kuriuo Dolarhaidas ėjo anksčiau, bet galėtų pasakyti, kur esąs. 
Viskas gerai. 

Tačiau kai kas koridoriuje jo laukė. Vos pamatęs sustojo it 
įbestas. 

Pola Harper pajutusi, jog vyriškis neseka, atsisuko. 

Dolarhaidas buvo sustingęs priešais nišą portretų sienoje. 

Moteris grįžo ir pamatė, į ką jis taip stebeilijasi. 

— Tai Džilberto Stiuarto tapytas Džordžo Vašingtono portre- 
tas, — paaiškino muziejininkė. 

Ne, tikrai ne. 

— Būtent šį matote ant vieno dolerio banknoto. Vadinamas 
Lendsdauno portretu, nes Stiuartas jį nutapė Lendsdauno marki- 
zui, norėdamas padėkoti už paramą Amerikos revoliucijos metu... 
Ar gerai jaučiatės, pone Kreinai? 

Dolarhaidas buvo išblyškęs. Tai buvo blogiau už visus dolerių 
banknotus, kuriuos kada nors matė. Iš rėmų žiūrėjo Vašingtonas, 
įdubusiomis akimis ir blogais dirbtiniais dantimis. Gerasis Dieve, 

atrodė visai kaip senelė. Dolarhaidas pasijuto kaip vaikas su žaisli- 
niu peiliuku. 

— Pone Kreinai, kas jums? 

Atsakyk arba viską pamiršk. Praeik pro čia. Dieve mano, žmo- 
gau, kaip geeeera! NIEKADA NEMACIAU BJAURESNIO.... ne. 

Pasakyk ką nors. 

— Aš geriu kobaltą, — atsakė pagaliau. 

— Ar norite prisėsti kelioms minutėms? — nuo Dolarhaido +š 
tiesų šiek tiek dvelkė vaistais. 

— Ne. Eikite. Aš irgi einu. 

Nieko nenukirpsi, senele. Velniai rautų, nudėčiau, jei nebūtum 
mirusi. Jau mirusi. Jau mirusi. Senelė jau buvo mirusi! Mirusi 
dabar, mirusi visiems laikams... Dieve mano, žmogau, kaip geeeera! 

Kitas dar nebuvo miręs. Dolarhaidas tai žinojo. 

Sekė panelę Harper baimės tankumynu. Pro dvigubas duris 
ėjo į Paveikslų tyrimo ir saugojimo skyrių. Dolarhaidas greitai 
apsidairė. Ilgas, ramus kambarys buvo puikiai apšviestas ir pri- 
grūstas besisukančių stelažų su kabančiais piešiniais. Palei sieną — 
nedidukų kabinetų eilė. Vieno tokio kabineto tolimajame kam- 
bario gale durys buvo praviros, buvo girdėti rašomosios mašinėlės 
taukšėjimas. 

Dolarhaidas nematė nieko, išskyrus Polą Harper. 

Moteris parodė rašomąjį stalą ir atnešė kėdutę. 

— Palaukite čia. Atnešiu piešinį. 

Muziejininkei pranykus už stelažų, Dolarhaidas atsegė sagą ant 
pilvo. 

Panelė Harper artėjo, nešina plokščiu juodu dėklu, ne dides- 
niu už aplanką. Iš kur mergina turi jėgos panešti piešinį? Dolar- 
haidas niekada nepagalvojo, jog piešinys — plokščias. Kataloge matė 
gabaritus — septyniolika ir viena aštuntoji bei trylika su puse colio, 
bet visiškai neatkreipė dėmesio. Tikėjosi, jog bus neaprėpiamas. 
Bet piešinys buvo mažas. Buvo mažas ir buvo čia, šiame ramiame 
kambaryje. Dolarhaidas net neįsivaizdavo, kiek jėgos Drakonas 
pasisėmė iš seno namo vaismedžių sode. 

Panelė Harper kažką sakė: 

— „turiu laikyti šiame sandariame dėkle, nes šviesa gali pa- 
kenkti. Štai kodėl taip retai demonstruoja. 

Padėjo dėklą ant stalo ir atrišo. Pasigirdo beldimas į dvigubas 
duris. 

— Atsiprašau, turiu Džulijui palaikyti duris, - moteris vėl užrišo 
dėklą ir eidama prie stiklinių durų nešėsi jį kartu. Už durų laukė 
vyras su vežimėlių. Pola laikė duris, kol vyriškis įstūmė vežimėlį. 

— Ar viskas gerai? 

— Taip, ačiū, Džiulijau. 

Vyriškis išėjo. 

Nešina juoduoju dėklu panelė Harper sugrįžo. 

— Atleiskite, pone Kreinai. Džulijus šiandien šluosto dulkes ir 
valo apnašas nuo kai kurių rėmų, — ji atvėrė deklą ir ištraukė baltą 
kartoninį aplanką. - Suprantate, jog jums neleidžiama jo paliesti. 
Aš rodysiu piešinį — tokios taisyklės. Gerai? 

Dolarhaidas linktelėjo. Negalėjo kalbėti. 

Pola Harper, atvertusi aplanką, patraukė piešinį dengiant plas- 
tikinį skydą ir kilimėlį. 

Čia buvo jis, Didysis Raudonasis Drakonas ir moteris, apsisiautusi 
saule. Žmogus Drakonas, šėlstantis virš parblokštos, galingos uo- 
degos gniaužtuose sučiuptos, pasigailėjimo maldaujančios moters. 

Tiesa, piešinys buvo mažas, bet galingas. Pribloškiantis. Jokia 
reprodukcija teisingai negalėjo atkartoti tikrųjų spalvų. 

Dolarhaidas viską aiškiai išvydo, išvydo akimirksniu — Bleiko 
ranka išvedžiotus užrašus pakraštyje, dvi rudas dėmes dešiniajame 
lakšto kampe. Piešinys smarkiai užvaldė. Buvo per daug... spalvos 
buvo per ryškios. 

Žiūrėk į Drakono uodegoje supančiotą moterį. Žiūrėk. 

Dolarhaidas matė, jog šios plaukai tokios pat spalvos kaip Re- 
bos Maklein. Matė, jog yra už dvidešimties pėdų nuo durų. Sten- 
gėsi nuslopinti viduje kylančius balsus. 

— Tikiuosi, jog labai nepribloškiau, - pasakė Reba Maklein. 

— Atrodo, jog Bleikas naudojo tiek kreidą, tiek akvarelę, - išta- 
rė Pola Harper. Stovėjo taip, kad galėtų matyti menkiausią lanky- 
tojo judesį. Iš akių nė akimirkai neišleido piešinio. 

Dolarhaidas užkišo ranką už marškinių. 

Kažkur suskambus telefonui, liovėsi rašomosios mašinėlės tarš- 
kėjimas. Iš tolimojo kabineto iškišo galvą moteris. 

— Pola, tau skambina motina. 

Panelė Harper nepasuko galvos. Jos akys nė akimirkai neatsi- 
traukė nuo piešinio ir Dolarhaido. 

— Gal gali paklausti, ko nori? — paprašė. — Pasakyk, jog pa- 


skambinsiu vėliau. 

Moteris pasislėpė už pertvaros. Po akimirkos vėl pasigirdo spaus- 
dinimas. 

Dolarhaidas ilgiau nebegalėjo laukti. Ką gi, dabar. 

Bet Drakonas suskubo pirmas: 

— NIEKADA NEMACIAU... 

— Ko? — paklausė panelė Harper, plačiai išplėtusi akis. 

— Tokios didelės žiurkės! — rodydamas pirštu užbaigė Dolar- 
haidas. — Štai, kopia tuo rėmu! 

— Kur? — pasisuko panelė Harper. 

Iš už marškinių išsitraukė guminį vėzdą. Daugiau riešu nei visa 
ranka trenkė merginai per pakaušį. Ši susmuko. Dolarhaidas su- 
griebė Polos Harper palaidinę, prie veido prispaudė chloroformu 
sumirkytą skiautę. Moteris kartą plonai suinkštusi suglebo. 

Dolarhaidas, palikęs ją gulėti ant grindų tarp stalo ir stelažų su 
paveikslais, nustūmė aplanką su akvarele ant grindų ir pritūpė ša- 
lia. Šnareno, lamdė, kimšo, kimiai kvėpavo. Suskambėjo telefonas. 

Iš tolimojo kabineto vėl atėjo moteris. 

— Pola?- moteris apsidairė po kambarį. — Tai vėl tavo motina, 
— pašaukė. — Nori su tavimi pasikalbėti 42bar. 

Ji apėjo aplink stalą. 

— Pabūsiu su lankytoju, jei... — ir tada pamatė: ant grindų susi- 
taršiusiais plaukais gulinčią Polą Harper, ir pritūpusį, su pistoletu 
rankoje, Dolarhaidą, į burną kemšantį paskutines akvarelės skiau- 
teles. Tebekramtydamas pakilo ir puolė prie moters. 

Darbuotoja, įlėkusi į kabinetą, užtrenkė fanerines duris, grieb- 
dama nusviedė telefoną ant grindų, suklupusi keturiomis, bandė 
skambinti. Užimta. Durys su trenksmu atsidarė. Aparatas žybte- 
lėjęs suskilo į ryškių spalvų skeveldras. Ragelis tarškėdamas nukri- 
to ant grindų. 

Stovėdamas personalo lifte Dolarhaidas sekė lėtai slenkančius 
aukštų numerius. Ginklas, tvirtai prigludęs prie pilvo, buvo pri- 
dengtas knygomis. 

Pirmas aukštas. 

Greitai ėjo per ištuštėjusias sales. Sportbačiai ant terakotinių 
grindų šiek tiek girgždėjo. Pasukęs ne ten, pateko tarp didžiųjų 
galingųjų Sisuitų kaukių. Pasiklydo. Gaišdamas brangias sekun- 
des, nubėgo aukštų Haido totemų ekspozicijos link, pažiūrėjo į 
kairę. Pamatęs primityviuosius ginklus jau žinojo, kur yra. 

Iš už kampo pažvelgė į vestibiulį. 

Pareigūnas stovėjo prie skelbimų lentos, už trisdešimties žings- 
nių nuo registracijos stalo. 

Ginkluotas apsaugininkas stovėjo arčiau išėjimo. Kai pasilen- 
kė nuvalyti dėmės ant bato noselės, girgžtelėjo ginklo dėklas. 

Jei teks, su šituo pirmu reikės susidoroti. Dolarhaidas užkišo gin- 
klą už diržo, užsisegė švarką. Nuėjo per vestibiulį, nusiseginėda- 
mas leidimą. 

Išgirdęs žingsnius, pareigūnas atsisuko. 

— Ačiū, — pasakė Dolarhaidas. Laikė leidimą už kraštų, tada 
numetė ant stalo. 

Apsaugininkas linktelėjo. 

— Gal pats galėtumėte įkišti leidimą į automatą? 

Ant registratūros stalo suskambo telefonas. 

Nuo stiklinio paviršiaus buvo taip sunku sugriebti leidimą. 

Telefonas vėl sučirškė. Greičiau. 

Dolarhaidas sučiupo leidimą, perbraukė per automatą. Iš kup- 
rinių krūvos pastverė gitaros dėklą. 

Apsaugininkas ėjo prie telefono. 

Dabar pro duris, greitai į botanikos sodą. Pasiruošė apsisukti ir 
šauti vos išgirdęs persekiotojus. 

Sode pasuko į kairę. Įlindęs į nedidelį tarpą tarp stoginės ir 
gyvatvorės, atidarė gitaros dėklą, išsitraukė teniso raketę, kamuo- 
liuką, rankšluostį, sulankstytą pirkinių maišą ir didelę lapinių sa- 
lierų gniūžtę. 

Nusiplėšęs švarką ir marškinius, net sagos išlakstė, išnėrė iš kel- 
nių. Apačioje dėvėjo Bruklino koledžo marškinėlius ir pašiltintas 
kelnes. Knygas ir drabužius sugrūdo į pirkinių krepšį, ant viršaus 
padėjo ginklus. Uždengė salierais. Nušluostęs dėklą ir rankenėles, 
pakišo po gyvatvore. 

Kirsdamas kampą per botanikos sodą į Prospekto parką su 
rankšluosčiu ant kaklo išėjo į Empaze bulvarą. Priešais risnojo bėgi- 
kai. Sekdamas paskui išgirdo prakaukiant pirmą policijos automo- 
bilį. Nė vienas bėgikas nekreipė dėmesio. Dolarhaidas — taip pat. 

Kaitaliodamas bėgimą ir ėjimą, nešėsi pirkinių krepšį, mušinė- 
jo rakete teniso kamuoliuką. Kaip žmogus, vėstantis po sunkios 
treniruotės ir pakeliui į namus dar užšokęs į daržovių krautuvėlę. 

Prisivertė sulėtinti: negalima bėgti pilnu skrandžiu. Dabar ga- 
lėjo pasirinkti ėjimo tempą. 

Dabar bet ką galėjo pasirinkti. 

Greihamas nuleido teismo salės žaliuzes. Krofordas, sėdėdamas 
paskutinėje prisiekusiųjų ložės eilėje, kramsnojo žemės riešutus. 

— Turi atiduoti aprašymą vėliausiai šią popietę, — pasakė Kro- 
fordas. - Pasakei — antradienį. Šiandien antradienis. 

— Pabaigsiu. Pirmiausiai noriu peržiūrėti šitą. 

Greihamas atplešė skubiu paštu iš Bairono Metkalfo gautą pa- 
ketą ir iškratė turinį — dvi dulkėtos mėgėjiško filmo ritės, kiekvie- 
na - plastikiniame sumuštinių maišelyje. 

— Ar Metkalfas kels kaltinimus Nailsui Džeikobiui? 

— Tik ne už vagystę — vis tiek viską būtų paveldėję jis ir Džei- 
kobio brolis, - atsakė Greihamas. — O dėl hašišo — nežinau. Bir- 
mingemo apygardos prokuroras trokšta kraujo. 

— Gerai, — pratarė Krofordas. 

Nuo teismo salės lubų nusileido ekranas, pasuktas į prisieku- 
siuosius. Dėl šio įrengimo prisiekusieji lengvai galėjo susipažinti 
su filmuotais įkalčiais. 

Greihamas įdėjo juostą į projektorių. 

— Del tų laikraščių kioskų, kuriuose Dantukų Fėja taip greitai 
galėjo įsigyti Tattler — gavau raportus iš Cincinačio, Detroito ir 
daugybę — iš Čikagos, — pasakė Krofordas. - Atsirado įvairiausių 
keistuolių. 

Greihamas paleido juostą. Filmukas apie žvejybą. 

Džeikobių vaikai su bambukinėmis lazdelėmis ir plūdėmis 
stumdėsi prie tvenkinio pakraščio. 

Greihamas stengėsi negalvoti apie tai, jog dabar tie vaikai — žemėje, 
mažuose karsteliuose. Stengėsi galvoti tik apie tai, kaip jie žvejoja. 

Kamštinė mergaitės plūdė truktelėjo ir paniro. Užkibo. 

Krofordas traškino riešutus. 

— Indianapolis kaišo mums pagalius į ratus. Stabdo ir kioskų 
apklausą, ir Servco Supreme degalinių patikrą, — pasakė. 

— Tai nori žiūrėti ar ne? — paklausė Greihamas. 

Krofordas nutilo ir likusias dvi filmo minutes iškentė neprata- 
ręs nė žodžio. Tada pasakė: 

— Neįtikėtina, pagavo ešerį. Dabar apie portretą... 

— Džekai, buvai Birmingeme iš karto po įvykio. Aš nuvažiavau 
tik po mėnesio. Matei namą, kol tebebuvo jų namas — aš jau ne- 
bemačiau. Namas išdraskytas ir pertvarkytas. Dabar, dėl Dievo 
meilės, leisk pasižiūrėti į šiuos žmones, ir užbaigsiu aprašymą. 

Greihamas paleido antrą juostą. 

Teismo salės ekrane pasirodė gimtadienio vakarėlis. Džeiko- 
biai sėdėjo aplink padengtą stalą. Dainavo. 

Greihamas perskaitė iš lūpų: „Suu gimiiimo diena“. 

Kamera nukrypo į vienuolikmetį Donaldą Džeikobį, sėdintį 
stalo gale, priešais tortą. Akyse atsispindėjo žvakutės. 

Vienoje stalo pusėje, greta, sėdėjo broliukas ir sesutė, žiūrėda- 
mi, kaip vyresnėlis pučia žvakutes. 

Greihamas pasimuistė kėdėje. 

Ponia Džeikobi palinko į priekį. Bangavo tamsūs plaukai. Mo- 
teris pačiupo katę ir numetė nuo stalo. 

Dabar ponia Džeikobi įteikė sūnui didžiulį voką su ilgu karan- 
čiu kaspinu. Donaldas Džeikobis atplėšė voką ir išėmė didelį gim- 
tadienio atviruką su užrašu: „Su gimtadieniu - sek paskui kaspiną. 

Sekdama eiseną į virtuvę, kamera šokčiojo. Durys, užkabintos 
kabliuku. Laipteliais žemyn į rūsį. Donaldas pirmas, paskui — visi 
kiti, žemyn paskui kaspiną. Kaspino galas aprištas aplink dešim- 
ties bėgių dviračio rankenas. 

Greihamas pamąstė, kodėl šeimynykščiai neįteikė dviračio 
kieme. 

Staigus šuolis prie kito kadro į klausimą atsakė. Dabar lauke ir 
aišku, jog neseniai smarkiai palijo. Kieme pilna balų. Namas atrodė 
kitoks. Nekilnojamojo turto agentas Gihanas po žmogžudystės 
pasirūpino perdažymu. Atsidarė išorinės rūsio durys, ponas Džeiko- 
bis atsargiai išnešė dviratį. Vyras pirmą kartą pasirodė juostoje. 
Vėjas užmetė plaukus ant plikės. Atsargiai pastatė dviratį ant žemės. 

Filmas baigėsi Donaldui atsargiai sukant pirmąjį ratą. 

— Sušiktai liūdnas reikalas, - pasakė Krofordas - bet jau žinojom. 

Greihamas iš naujo pradėjo žiūrėti gimtadienio juostą. 

Krotordas papurtė galvą ir ėmė kažką skaitinėti iš dėklo, pasi- 
šviesdamas žibintuvėliu. 

Ekrane ponas Džeikobis iš rūsio išnešė dviratį. Durys pasisuko 
ir užsidarė. Ant durų kabojo pakabinama spyna. 

Greihamas sustabdė kadrą. 

— Čia. Štai kam reikėjo replių, Džekai — nukirpti šitą kabančią 
spyną ir įeiti pro rūsį. Kodėl žudikas neįėjo šiuo keliu? 

Krofordas išjungė žibintuvėlį ir pro akinius pasižiūrėjo į ekraną. 

— Kas Čia? 

— Žinau, jog niekšas turėjo reples — replėmis nugnybo matyti 
trukdančias šakeles. Kodėl jų nepanaudojo ir neįėjo pro rūsio duris? 

— Nes negalėjo, — Krofordas laukė, suktai šypsodamasis. Meg- 
davo nustebinti sutrikusius žmones. 

— Ar bande? Paliko žymę? Nemačiau šitų durų. Kai nuvažiavau, 
Gihanas jau buvo įdėjęs plienines, su įleidžiamomis spynomis. 

Krofordas pravėrė burną: 

— Darai prielaidą, kad Gihanas pakeitė duris. Ne Gihanas. Plieni- 
nės durys ten jau buvo nužudymo naktį. Džeikobis privalėjo to- 
kias įsidėti. Juk jis — vaikinas iš Detroito, dievina įleidžiamas spynas. 

— Kada Džeikobiai įsistatė naujas duris? 

— Nežinau. Akivaizdu, jog po vaiko gimtadienio. Data turėtų 
būti skrodimo protokole, jei atsinešei. 

— Donaldo gimtadienis buvo balandžio keturioliktą, pirmadienį, 
— pasakė Greihamas, neatitraukdamas akių nuo ekrano, parėmęs 
smakrą ranka. — Noriu sužinoti, kada Džeikobiai pasikeitė duris. 

Krofordo kakta susiraukšlėjo. Supratus ryšį, vėl išsitiesino. 

— Manai, jog Dantukų Eėja nusižiūrėjo Džeikobių namą kol 
ten tebebuvo senosios durys su pakabinama spyna, — pasakė. 

— Juk atsinešė reples. Kaip kur nors įsilaužtum su replėmis? — 
pradejo Greihamas. - Perkirpdamas kabančią spyną, grotas ar gran- 
dinę. Džeikobių name nebuvo jokių grotų ir grandinių, tiesa? 

— Taip. 

— Taigi Dantukų Fėja atėjo tikėdamasis rasti pakabinamą spy- 
ną. Tokios replės pakankamai sunkios ir ilgos. Niekšas keliavo 
dieną. Nuo ten, kur pastatė automobilį, iki Džeikobių namo tu- 
rėjo sukarti nemažą kelio galą. Ir buvo pasiruošęs greitai sprukti, 
jeigu kas nors nepavyktų. Tikrai nesineštų replių, jei nebūtų tik- 
ras, jog reikės. Dantukų Fėja tikėjosi rasti pakabinamą spyną. 

— Manai, jog šią vietą žudikas pasirinko dar prieš Džeikobiams 
pasikeičiant duris? Tada susiruošia į kelią, laukia miške... 

— Šios namo pusės iš miško nematyti. 

Krotordas linktelėjo. 

— Laukia miške. Žmonės suminga, tada galvažudys atslenka su 
replėmis ir randa naujas duris su įleistomis spynomis. 

— Taigi randa naujas duris. Puikiai pasiruošė, o dabar viskas 
šuniui ant uodegos, - Greihamas išskečia rankas. - Dantukų Fėja 
iš tiesų sutrinka, susinervina, nekantrauja patekti į vidų. Todėl 

elgiasi karštakošiškai, triukšmingai laužiasi pro užpakalines duris. 
Tai nepatogus įsilaužimo būdas —- žudikas prižadina Džeikobį ir 
turi nudėti vyruką ant laiptų. Nepritinka Drakonui. i 
nesirenka blogo kelio. Drakonas atsargus ir nepalieka pėdsakų. 
Todėl, prieš patekdamas pas Lidsus, puikiai pasiruošė. 

— Gerai, viskas puiku, — sutiko Krofordas. — Jei sužinosime, 
kada Džeikobiai pasikeitė duris, galbūt nustatysime intervalą tarp 
pasirinkimo ir nužudymo laiko. Bent jau frumpiausią prabėgusį 
laiką. Atrodo, verta sužinoti. Bent jau žinosime, kuriuo laikotar- 
piu tikrinti atvykėlius į Birmingemą. Reikės vėl pereiti automobi- 
lių nuomos punktus. Šį kartą ieškosime ir furgono. Persimesiu 
žodeliu su Birmingemo komisariatu. 

Krofordo žodeliai, matyt, buvo svarūs: lygiai per keturiasde- 
šimt minučių Birmingemo FTB agentas, vilkdamas iš paskos ne- 
kilnojamojo turto agentą Gihaną, susišūkavo su statybininkais, 
kaip tik keliančiais gegnes naujo namo stogui. Iš šių sužinota in- 
formacija radijo bangomis buvo perduota į į Čikagą. 

— Paskutiniąją balandžio savaitę, — pasakė Krofordas, padėda- 
mas ragelį. — Štai kada Džeikobiai pasikeitė duris. Dieve mano, 
prieš du mėnesius iki žudynių. Kodel niekšas aukas pasirinko net 
prieš du mėnesius? 

— Nežinau, bet galiu prisiekti, jog ponią Džeikobs, arba visą 
šeimą matė prieš apžiūrėdamas namą. Jeigu neatsekė iš Detroito, 
pastebėjo ponią Džeikobs kažkada nuo balandžio dešimtos, kai 
šeima atsikraustė į Birmingemą, iki to mėnesio galo, kai pasikeitė 
duris. Kažkuriuo metu tuo laikotarpiu Dantukų Fėja buvo Bir- 
mingeme. Ar nuomos punktai paskambins tiesiog čia? 

— Earai irgi, — atsakė Krofordas. — Paaiškink štai ką: iš kur gal- 
važudys žinojo, jog iš rūsio yra durys į namo vidų? Juk šito tikėtis 
gali nebent Pietuose. 

— Be jokios abejonės, matė namo vidų. 

— Ar tavo draugužis Metkalfas turi Džeikobių banko ataskaitas? 

— Esu tikras, turi. 

— Pažiūrėkime, kokioms tarnyboms Džeikobiai mokėjo nuo 
balandžio dešimtos iki mėnesio galo. Žinau, jog patikrintos maž- 
daug dvi savaitės prieš žmogžudystę. Galbūt mes patikrinome per 
trumpą laikotarpį? Taip pat ir Lidsų. 

— Visą laiką manėme, jog Lidsų namą Dantukų Fėja apžiūrėjo 
iš lauko, - pasakė Greihamas. — Bet nuo skersgatvio nematyti stik- 
linių virtuvės durų. Duris užstoja pinučių veranda. O žudikas bu- 

vo pasiruošęs stiklo rėžtuką. Per tris paskutiniuosius mėnesius Lid- 
sai nekvietė jokių paslaugų tarnybų. 

— Jeigu Dantukų Fėja rinkosi taip iš anksto, tai gal patikrino- 
me nepakankamai. Dabar patikrinsim. O dėl Lidsų, tai gal, kai jis 
buvo skersgatvyje dvi dienos prieš žmogžudystę, neva tai tikrinti 
skaitiklių, gal matė juos, įeinančius į namą. Gal galėjo pasižiūrėti 
vidun, kol buvo atviros verandos durys. 

— Ne, tos durys — ne vienoje linijoje, prisimeni? Pasižiūrėk. 

Greihamas į kino projektorių įdėjo Lidsų juostą. 

Pilkasis Lidsų Skotis pastato ausis ir skuodžia prie virtuvės du- 
rų. Valeri Lids su vaikais Įeina, pirkinių krepšiais nešini. Pro duris 
matyti tik pinučiai. 

— Gerai, manai, jog Metkalfas turėtų užsiimti balandžio mėne- 
sio banko ataskaitomis? Reikia atsižvelgti į bet kokią iškvietimo 
tarnybą ar prekeivį, išnešiojantį prekes po namus. Ne - pasirū- 
pinsiu tuo, kol baigsi portretą. Ar prisimeni Metkalfo numerį? 

Išvydęs Lidsus, Greihamas susimąstė. Išsiblaškęs padiktavo Kro- 
fordui Metkalfo numerio skaičius. 

Kol Krofordas skambino iš prisiekusiųjų kambarėlio, Greiha- 
mas vėl ėmė peržiūrinėti juostas. 

Pirmiausia — Lidsų. 

Štai Lidsų šuo. Be antkaklio, kaimynystėje pilna šunų, bet Dra- 
konas žinojo, kuris — Lidsų. 

Štai Valeri Lids. Nuo moters žvilgsnio Greihamui suspurdėjo 
širdis. Už nugaros durys, taip lengvai įveikiamas didžiulis stiklo 
lakštas. Teismo salės ekrane žaidžia vaikai. 

Greihamas niekada nesijautė toks artimas Džeikobiams. O Lid- 
sų juosta vėl sukrėtė. Trikdė, jog apie Džeikobius visą laiką galvo- 
jo tik kaip apie kreidos kontūrus ant kruvinų grindų. 

Štai Džeikobių vaikai, susispietę aplink stalo kampą, akelėse 
žybsi gimtadienio žvakučių atspindžiai. 

Akimirkai Greihamas išvydo žvakės vaško dėmę ant Džeiko- 
bių spintelės prie lovos, kraujo dėmes aplink Lidsų miegamojo 
kampą. Kažkas... 

Grįžo Krofordas. 

— Mertkalfas prašė tavęs paklausti... 

— Nekalbėk su manim! | 

Krofordas neįsižeidė. Ramiai laukė. Mažos akutės susiaurėjo ir 
nušvito. 

Filmas tęsėsi, šviesos ir šešėliai žaidė ant Greihamo veido. 

Stai Džeikobių katė. Drakonas žinojo, jog tai - Džeikobių katė. 

Štai vidinės durys į rūsį. 

Štai lauko durys į rūsį, su pakabinama spyna. Drakonas atsine- 
šė reples. 

Filmas pasibaigė. Galų gale visai nusisuko nuo ritės, o galas vis 
sukosi ir sukosi. 

Viskas, ką Drakonui reikėjo žinoti, buvo juostose. 

Juostos nebuvo rodomos viešai, nebuvo jokių kino klubų, ki- 
no festi... 

Greihamas pažvelgė į paprastą žalią dėžutę, kurioje gulėjo Lid- 
sų juosta. Ant dėžutės buvo pavardė ir adresas. Ir Gežtvėjaus filmų 
laboratorija, Sent Luisas, Misuris, 63102. 

Mintyse atgamino „Sent Luisas“. Taip, kaip galėdavo atgaminti 
bet kokį kada nors matytą telefono numerį. Ką žinau apie Sent 
Luisą? Tai viena tų vietų, kuriose jau pirmadienio vakarą buvo 
galima įsigyti Tatt/er, tą pačią dieną, kai jis buvo išspausdintas — 
dieną prieš Laundso pagrobimą. 

— Po paraliais, - pratarė Greihamas, — o, Dieve. 

Susiėmė rankomis už galvos, tarsi saugodamas, jog mintys neiš- 
sisklaidytų. 

— Ar Metkaltas vis dar prie telefono? 

Krofordas ištiesė jam ragelį. 

— Baironai, tai Greihamas. Klausykit, ar tos Džeikobių juos- 
tos, kur atsiuntėt, ar nebuvo kokiose nors dėžutėse?.. Zinoma, 
suprantu, jog būtumėt atsiuntęs. Man reikia pagalbos. Ar turite 
kur nors netoliese Džeikobių banko ataskaitas? Puiku, noriu suži- 
noti, kur Džeikobiai ryškindavo juostas. Galbūt parduotuvė ata- 
skaitas atsiųsdavo. Jei nėra jokių čekių iš vaistinių ar fotoprekių 
parduotuvių, vis tiek turime surasti, kur tai darė. Tai labai skubu, 
Baironai. Pasakysiu, jog tai vienintelis pirmas tikras kabliukas. Bir- 
mingemo FTB dabar pradės tikrinti parduotuves. Jei ką surasit, 
praneškit tiesiai jiems, o po to mums. Padarysit? Nuostabu. Ką? 
Ne, aš nesupažindinsiu jūsų su saldžialūpe. 

Birmingemo FTB skyriaus darbuotojai patikrino keturias fo- 
toprekių parduotuves, kol surado tą, kurioje apsipirkinėdavo Džei- 
kobiai. Savininkas pasakė, jog visų klientų juostos siunčiamos ryš- 
kinti į tą pačią vietą. 

Krofordas jau buvo peržiūrėjęs juostą dvylika kartų, kai vėl pa- 
skambino iš Birmingemo. Išklausė pranešimą. 

Neįprastai ceremoningai ištiesė ranką Greihamui ir pratarė: 

— Geitvėjuje. 

Krofordas plastikinėje stiklinaitėje maišė A/ka-Seltzerį, kai pro 
727 lainerio garsiakalbį pasigirdo stiuardesės balsas: 

— Keleivi Krofordai! 

Kol rangėsi iš atlenkiamos sėdynės, stiuardesė priėjo artyn. 

— Pone Krofordai, gal galėtumėte ateiti į lakūnų kabiną? 

Krofordo nebuvo keturias minutes. Grįžęs įslydo į sėdynę gre- 
ta Greihamo. 

— Šiandien Dantukų Fėja pabuvojo Niujorke. 

Greihamas suvirpėjo ir sukando dantis. 

— Ne. Tik Bruklino muziejuje stuktelėjo porai moterų per gal- 
vas ir, įsiklausyk, swva/gė piešinį. 

— Suvalgė? 

— Suvalgė. Meno padalinys Niujorke pašėlo, kai pamatė, ką jis 
suvalgė. Bet rado du dalinius atspaudus ant jam išduoto leidimo 
ir iš karto išsiuntė Praisui. Kai Praisas atspaudus sudėjo ekrane, 
neįsivaizduoji, kokia sėkmė. Žinoma, neidentifikuoti, bet tai to 
paties nykščio atspaudai, kaip ir ant Lidsų vaiko akies. 

— Niujorkas, - pratarė Greihamas. 

— Nieko daugiau, tiesiog Dantukų Fėja šiandien buvo Niujor- 
ke. Jis vis dar gali darbuotis Gež:vėjuje. Jei tikrai buvo Niujorke, 
tai šiandien nebuvo darbe. Gerokai palengvina užduotį. 

— O ką surijo? 

— Tai buvo piešinys, pavadintas Didysis Raudonasis Drakonas 
ir moteris, apsisiautusi saule. Sakė, kad Viljamo Bleiko. 

— O moterys? 

— Stuktelėjo vėzdu. Jaunesnioji vis dar stebima ligoninėje. Vy- 
resniajai — keturios siūlės. Vidutinis sutrenkimas. 

— Ar galėjo jį apibūdinti? 

— Jaunesnioji galėjo. Santūrus, augalotas, tamsiais plaukais ir 
ūsiukais, ko gera — perukas. Apsaugininkas prie durų tą patį pa- 
kartojo. Vyresnioji neatsimena nieko - žmogėnas galėjo būti nors 
ir su triušio kostiumu. 

— Bet jis nieko nenužudė. 

— Keista, — pritarė Krofordas. - Būtų buvę daug patogiau abiem 
moterimis atsikratyti. Ne tik turėtų pakankamai laiko pasprukti, 
bet ir nebūtų jokių išvaizdos aprašymų. Elgesio tyrėjai paskambi- 
no Blumui į ligoninę. Žinai, ką pasakė? Blumas mano, kad galbūt 
jis mėgina liautis. 

Lėktuvas palengva ėmė leistis. Po juodais sparnais iš lėto slydo 
Sent Luiso šviesos. Kojomis pajuto lengvą stuktelėjimą — išleido 
važiuoklę. 

Dolarhaidas lėtai pasukiojo galvą — pamankštino aptirpusį ga- 
lingą sprandą. 

Grįžta namo. 

Smarkiai rizikavo ir laimėjo. Prizas — galimybė rinktis. Gali 
pasirinkti palikti Rebą Maklein gyvą. Gali rinktis pokalbius su ja, 
gali rinktis stulbinantį ir nekaltą merginos šėlsmą lovoje. 

Nebereikia bijoti namo. Dabar Drakonas - jo pilve. Dolarhai- 
das gali įžengti į namus, nueiti prie kabančios ant sienos Drakono 
kopijos ir, jei tik panorės, netgi sužiaumoti. 

Nebeturi jaudintis dėl bundančios meilės Rebai. Jei pajus meilę 
Rebai, Drakonui mestels Šermanus, grįš pas Rebą ramus, lengvas 
tr gerai pasilinksmins. 

Iš oro uosto paskambino Rebai į namus. Niekas neatsiliepė. 
Pabandė į Bederio chemiją. Užimta. Mąstė apie Rebą, einančią po 
darbo į autobuso stotelę, baksnojančią baltąja lazdele, persimetu- 
s13 per petį apsiaustą. 

Vakare eismas nebuvo intensyvus. Į laboratoriją nuvažiavo ma- 
žiau nei per penkiolika minučių. 

Autobusų stotelėje nieko nebuvo. Sustojo gatvėje greta Bederio 
chemijos, prie arčiausiai tamsiųjų kambarių esančio įėjimo. Norė- 
jo pasakyti Rebai, jog yra čia, jog laukia, kol ji baigs darbus, kad 
parveš namo. Didžiavosi nauja galimybe rinktis. Norėjo ja nau- 
dotis. 

Kol lauks, gali iš savo laboratorijos pasiimti keletą daiktų. 

Bederio chemijoje švietė tik keletas langų. 

Rebos tamsusis kambarys buvo užrakintas. Švieselė virš durų 
nebuvo nė žalia, nė raudona. Nedegė. Dolarhaidas paspaudė skam- 
butį. Jokio atsako. 

Gal Maklein paliko žinutę jo kabinete? 

Koridoriuje išgirdo žingsnius. 

Pro tamsiuosius kambarius nesidairydamas praėjo Bederio val- 
dytojas Deindridžas. Žengė greitai, po pažastimi nešdamas nema- 
žą šūsnį asmens bylų. 

Dolarhaido kaktoje susimetė nedidelė raukšlelė. 

Deindridžas jau buvo perkirtęs pusę stovėjimo aikštelės. Ėjo 
link Gežvejaus pastato. Dolarhaidas išėjo iš Bederio paskui jį. 

Aikštelėje stovėjo pora furgonų ir tuzinas lengvųjų automobi- 
lių. Šitas Biuikas priklausė Fiskui, Geitvėjaus personalo direkto- 
riui. Ką visi čia veikia? 

Geitvėjuje nebuvo naktinės pamainos. Didžioji pastato dalis 
skendėjo tamsoje. Eidamas savo kabineto link Dolarhaidas orien- 
tavosi pagal raudoną išėjimo lemputę koridoriuje. 

Šviesos plieskė tik už matinių stiklinių personalo skyriaus du- 
rų. Dolarhaidas girdėjo balsus. Išskyrė Deindridžo ir Fisko. 

Pasigirdo artėjantys moters žingsniai. Priešais Dolarhaidą iš už 
kampo į koridorių pasuko Fisko sekretorė. Virš plaukų suktukų 
ryšėjo skarelę, iš buhalterijos nešėsi sąskaitų knygas. Skubėjo. Kny- 
gos buvo sunkios, jų daug. Į Fisko kabineto duris pabaksnojo koja. 

Duris atidarė Vilas Greihamas. 

Dolarhaidas sustingo tamsiame koridoriuje. Ginklą paliko fur- 
gone. 

Kabineto durys vėl užsidarė. 

Dolarhaidas skuodė, sportbačiai slydo lygiomis grindimis. Pri- 
spaudęs veidą prie stiklinių išėjimo durų, nužvelgė stovėjimo aikš- 
telę. Kažkas judėjo, pasišviesdamas žibintuvėliu. Kažkoks žmogus 
vaikščiojo aplink vieną tiekimo furgoną ir švietė žibintuvėliu. Kaž- 
kas pliaukštelėjo. Žmogus barstė šoninį veidrodėlį, ieškodamas 
pirštų atspaudų. 

Už Dolarhaido, kažkur koridoriuje, pasigirdo žingsniai. Trau- 
kis nuo durų. Spruko už kampo ir žemyn laiptais į rūsį, į katilinės 
patalpą priešingoje pastato pusėje. 

Pasilipęs ant suolelio galėjo pasiekti aukštai esančius langus, 
atsiveriančius prie pat žemės, už krūmokšnių. Persisvėrė per pa- 
langę ir nuropojo pakrūmėm, pasiruošęs bėgti arba kautis. 

Šioje pastato pusėje niekas nejudėjo. Dolarhaidas atsistojo, įsi- 
kišo ranką į kišenę ir nužingsniavo per gatvę. Ten, kur šaligatvis 
buvo tamsus, bėgo, pro šalį riedant automobiliams ėjo. Apsuko 


didelį lankstą aplink Gežtvėjų ir Bederio chemiją. 

Jo furgonas vis dar stovėjo prie šaligatvio krašto greta Bederio 
chemijos. Vieta gana atvira, pasalos neturėtų būti. Puiku. Perskuo- 
dęs. per gatvę, įšoko į automobilį ir griebė lagaminėlį. 

Apkaba pilna. Įstūmė šovinį į lizdą ir padėjo pistoletą ant prie- 
taisų skydo, pridengęs marškinėliais. 

Lėtai nuvažiavo — kad tik neužstrigus degant raudonai — lėtai 
pasuko už kampo ir įsiliejo į negausų automobilių srautą. 

Privalėjo galvoti. Galvoti buvo sunku. 

Šitai turėtų būti dėl juostų. Greihamas kažkaip suprato apie 
juostas. Greihamas žinojo — Au7. Bet nežinojo — kas. Jei būtų ži- 
nojęs, argi būtų reikėję personalo bylų? Bet kam reikalingos bu- 
halterijos knygos? Dėl išeiginių, štai dėl ko. Sulyginti išeigines su 
dienomis, kai smogė Drakonas. Ne, tai buvo šeštadieniais, išsky- 
rus Laundsą. Laisvadieniai prieš tuos šeštadienius, štai ko ieškos. 
Na ir sėkmės — už viršvalandžius duodamų laisvadienių vadovybė 
nežymi. 

Dolarhaidas lėtai važiavo Lindbergo prospektu, pamąstymus 
palydėdamas energingais rankų mostais.. 

Farai ieško pirštų atspaudų. Bet jis nepaliko pirštų atspaudų, 
galbūt tik ant plastikinio leidimo Bruklino muziejuje. Skubėda- 
mas griebė bet kaip, nors iš pradžių laikė tik už kraštelių. 

Argi farai turi atspaudų? Kam ieškoti atspaudų, jei neturi su 
kuo jų palyginti? 

Ieškojo atspaudų ant furgono. Neturėjo laiko pasižiūrėti, ar 
farus domino ir lengvieji automobiliai. 

F urgonas: Su furgonu atvežė prie vežimėlio pririštą Laundsą — 
štai už ko anie užsikabino. O gal kas nors Čikagoje pastebėjo fur- 
goną? Geitvėjuje buvo daugybė furgonų — tiek tarnybinių, tiek 
asmeninių. 

Ne, Greihamas tiesiog žino, jog Drakonas turi furgoną. Grei- 
hamas žino dėl to, kad žino. Greihamas žino. Greihamas žino. 
Tas kalės vaikas — tikras monstras. 

Rytoj turės visų Geitvėjaus ir Bederio darbuotojų atspaudus. Jei 
nesuseks jo šį vakarą, suseks rytoj. Dabar privalės amžinai slapsty- 
tis. Jo ve/44 iškabins kiekvienoje paieškos lentoje, kiekviename 
pašte, kiekvienoje policijos nuovadoje. Viskas byra į gabalus. Prieš 
farus jis buvo niekingas ir menkas. 

Reba, — ištarė garsiai. Dabar Reba nebegalėjo išgelbėti. Farai 
artinosi, o jis tebuvo niekingas kiškiai... 

— DABAR GAILIESI, KAD IŠDAVEI MANE? 

Drakonas suriaumojo kažkur iš gilumos, iš vidurių, kur buvo 
sumaitotas paveikslas. 

— Neišdaviau. Tik norėjau pasirinkti. Vadinai mane... 

— DUOK MAN, KO NORIU, IR IŠGELBĖSIU TAVE. 

— Ne. Pabėgsiu. 

— DUOK MAN, KO NORIU, IR IŠGIRSI GREIHAMO 
STUBURO TRAKŠTELĖJIMĄ. 

— Ne. 

— AŠ SUŽAVĖTAS TUO, KĄ ŠIANDIEN PADAREL. DA- 
BAR MES DAR ARTIMESNI. VĖL GALIME BŪTI VIENIS, 
AR JAUTI MANE VIDUJE? JAUTI, ARGI NE? 

— Taip. 

— IR ŽINAI, JOG GALIU TAVE IŠGELBĖTI. JUK ŽINAI, 
JOG JIE TAVE ĮKIŠ Į DAUG BLOGESNE VIETĄ, NEI PAS 
BROLELĮ BADĮ. DUOK MAN, KO NORIU, IR BŪSI LAIS- 
VAS, 

= NE; 

— TAVE NUŽUDYS. TEBŪSI MĖSGALIS ANT ŽEMĖS. 

— Ne. 

— KAI TAVES NEBELIKS, JI DULKINSIS SU KITAIS, JI... 

— Ne! Užsičiaupk. 

— SULĖTINK, IR TAIP NEBEKALBĖSIU. 

Dolarhaidas patraukė pėdą nuo akseleratoriaus. 

— DABAR GERAI. DUOK MAN, KO NORIU, IR NIEKO 
NEATSITIKS. DUOK, IR VISADA LEISIU TAU RINKTIS, 
GALĖSI VISADA RINKTIS, PUIKIAI KALBĖSI, NORIU, 
KAD PUIKIAI KALBĖTUM, LĖČIAU, VISKAS GERAI, MA- 
TAI REMONTO DIRBTUVES? PASUK TENAI, NORIU SU 
TAVIM PASIKALBĖTI... | 

Greihamas išėjo iš kabineto, kad koridoriaus prietemoje pail- 
sėtų akys. Buvo sudirgęs, nepatenkintas. Viskas truko per ilgai. 

Krofordas tris šimtus aštuoniasdešimt Geimvėjaus ir Bederio tar- 
nautojų tikrino taip greitai, kaip tik įmanoma - jautėsi, jog žmogus 
patyręs — bet laikas slinko ir paslaptį išlaikyti darėsi vis sunkiau. 

Darbo grupę Gertvėjuje Krofordas sumažino iki minimumo. 
(„Norime žudiką surasti, o ne išgąsdinti, - pasakė darbuotojams 
Krofordas. - Jei pavyks šią naktį, galėsime sulaikyti ne laboratori- 
joje, galbūt namuose arba stovėjimo aikštelėje.“) 

Bendradarbiavo ir Sent Luiso policijos departamentas. Leite- 
nantas Fogelis ir vienas seržantas iš Žmogžudysčių tyrimo sky- 
riaus skubiai atvyko automobiliais be skiriamųjų ženklų. Atsivežė 
fakso aparatą. 

Prijungtas prie Gežtvėjaus telefono, faksas per kelias minutes 
persiuntė duomenis apie darbuotojus tiek FTB Identifikavimo sky- 
riui, tiek Misurio transporto departamentui. 

Vašingtone pavardės turėjo būti patikrintos tiek kriminalinė- 
je, tiek civilinėje pirštų atspaudų kartotekoje. Kad darbas paspar- 
tetų, Bederio darbuotojų, dirbančių su slapta informacija ir jau 
patikrintų saugumo, pavardės buvo atmestos. 

Transporto departamentas turėjo surasti furgonų savininkus. 

Į darbą buvo įtraukti tik keturi tarnautojai — personalo direk- 
torius Fiskas, jo sekretorė, Deindridžas iš Bederio chemijos ir Geit- 
vėjaus vyriausiasis buhalteris. 

Į šį naktinį susirinkimą darbuotojai buvo sukviesti ne telefo- 
nais. Agentai vyko į namus ir asmeniškai paaiškindavo reikalą. 
(„Atidžiai stebėkite, prieš paaiškindami, ko norite, - pasakė Kro- 
fordas. — O po to neleiskite prieiti prie telefono. Tokios rūšies 
naujienos greitai pasklinda. “) 

Pareigūnai tikėjosi greitai atsekti pagal dantis. Tačiau nė vie- 
nas darbuotojas tokio sąkandžio neatpažino. 

Greihamas žvelgė į ilgą, tik raudonos išėjimo lempelės teapš- 
viestą koridorių. Jautė, jog neklysta. 

Ką dar galėtų nuveikti šiąnakt? 

Krofordas pasirūpino, kad moteris iš Bruklino muziejaus — pa- 
nelė Harper - būtų atskraidinta, vos tik daktarai leis keliauti. Gal- 
būt net ateinantį rytą. Sent Luiso policijos departamentas turi pui- 
kų sekimo furgoną. Sėdėdama jame, moteris galės stebėti visus 
atvykstančius darbuotojus. 

Jei nenutvers žudiko šią naktį, visi operacijos pėdsakai turės 
būti panaikinti prieš Gežtvėjuje prasidedant darbo dienai. Greiha- 
mas neturėjo vilčių — pasisektų, jei galėtų padirbėti bent dieną 
prieš laboratorijoje pasklindant gandams. Drakonas labai įtarus. 
Jis išskris. 

Vėlyva vakarienė su Ralfu Mendžiu, atrodo, pavyko. Reba Mak- 
lein žinojo, jog kažkuriuo metu turės pasiaiškinti, be to, nemėgo, 
kai reikalai likdavo neišspręsti. 

Tiesą sakant, moteris galvojo, kad Mendis susipras, kai ji užsi- 
spyrė, jog kiekvienas mokės už save. 

Pasakė automobilyje, Ralfui vežant ją namo. Kad tai nieko ne- 
reiškia, kad puikiai praleido laiką, kad norėtų likti draugais, bet 
šiuo metu susitikinėja su kai kuo kitu. 

Ko gera, truputį įskaudino, bet žinojo, jog jam šiek tiek ir pa- 
lengvėjo. „Galų gale, - pagalvojo Reba, — vyriškis laikėsi puikiai“. 

Palydėjo iki durų, nepasisiūlė užeiti. Paprašė atsisveikinimo bu- 
činio, Reba maloniai sutiko. Atidarė duris, atidavė raktus. Palau- 
kė, kol Reba įėjo, uždarė duris ir užsirakino. 

Ralfui apsisukus, Dolarhaidas šovė jam į gerklę, po to du kar- 
tus į krūtinę. Trys šūviai iš pistoleto su duslintuvu. Ne ką garsiau, 
negu motorolerio burzgimas. 

Dolarhaidas lengvai nuvilko Mendžio kūną ir paliko gulėti 
tarp krūmų ir gatvės. 

Matant Rebos ir Mendžio bučinį Dolarhaidą perverė aštrus 
skausmas, bet greitai palengvėjo. 

Jis tiesiog atrodė kaip Eransis Dolarhaidas. Ir kalbėjo jo balsu — 
Drakonas puikus aktorius. 

Puikiai vaidino Dolarhaidą. 

Reba prausėsi veidą, kai išgirdo durų skambutį. Kol nuėjo, 
skambutis suskambėjo keturis kartus. Ji palietė grandinėlę, bet 
dar nenuėmė. 

— Kas čia? 

— Fransis Dolarhaidas. 

Ji pravėrė duris. Paliko tik grandinėlę. 

— Pasakyk dar kartą. 

— Dolarhaidas. Tai aš. 

Žinojo. Nuėmė grandinėlę. 

Reba nemėgo staigmenų. 

— Maniau, sakei, jog paskambinsi, Di. 

— Turėjau. Bet tai ypatingas atvejis, tikrai, — pasakė, žengda- 
mas vidun ir išsitraukdamas chloroformu sumirkytą audeklą. 

Gatvėje buvo tuščia. Dauguma namų - tamsūs. Nešdamas ją į 
furgoną matė iš krūmokšnių kyšančias Ralfo Mendžio pėdas. Juo 
Dolarhaidas nebesirūpino. 

Reba pabudo važiuojant. Gulėjo ant šono, skruostu jautė dul- 
kėtą furgono kilimėlį, ausyse garsiai zvimbė perdavimo svirtis. 

Pamėgino rankomis paliesti veidą. Nuo judesio sugėlė krūtinę. 
Rankos buvo surištos. 

Palietė rankas veidu. Jos buvo supančiotos nuo alkūnių iki rie- 
šų kažkuo minkštu, tarsi audeklo juostelėmis. Taip pat nuo kelių 
iki čiurnų buvo apibintuotos ir kojos. Kažkas spaudė burną. 

Kas... kas?.. prie durų buvo Di, o tada... Ji prisiminė, jog mėgi- 
no pasukti veidą ir milžinišką trukdančią jėgą. O, Dieve... kas tai 
buvo?.. Prie durų buvo Di, po to nupurtė kažkas šaltas, ji stengėsi 
nusukti veidą, bet galvą spaudė baisinga jėga. 

Dabar Reba buvo Di furgone. Atpažino variklio gausmą. Fur- 
gonui riedant jos baimė augo. Instinktas kuždėjo išlikti ramiai, 
bet gerklę graužė garai, benzinas ir chloroformas. Moteris pro kam- 
šalą sužiaukčiojo. 

Pasigirdo Di balsas: 

— Pakentek, ilgai netruks. 

Pajuto posūkį. Dabar važiavo žvyrkeliu, akmenukai daužėsi į 
taukšą ir dugną. 

Jis išprotėjo. Puiku. Taip ir yra: jis - beprotis. 

„Beprotis“ — kaip baisiai tas žodis skamba. 

Kas atsitiko? Ralfas Mendis. Di pamatė ją su Ralfu Mendžiu 
prie namų. Tai ir įsiutino Di. 

Jėzau Kristau, reikia būti pasiruošusiai. Kartą Reikerio Institu- 
te Rebą norėjo sučiupti vyriškis. Bet ji tupėjo ramiai kaip pelytė ir 
tas nesugebėjo jos rasti. Tiesa, anas taip pat buvo aklas. O šitas 
velniškai gerai mato. Būk pasiruošusi. Būk pasiruošusi kalbėti. Die- 
ve, Dolarhaidas gali mane nudėti net neištraukęs kamšalo iš bur- 
nos. Dieve, žudys ir net nesupras, ką sakau. 

Būk pasiruošus. Būk pasiruošus ir jokių „Ką?“ Pasakyk, jog jei 
liausis, niekam nepasiskųsi. Nekalbėk. Būk pasyvi, kiek tik gali, 
jei negalėsi būti pasyvi, palauk, kol suprasi, kur jo akys. 


274 THOMAS HARRIS 


Furgonas sustojo. Susiūbavo vyriškiui išlipus. Atsidarė šoninės 
durelės. Žolės ir įkaitusių padangų kvapas. Svirpliai. Dolarhaidas 
įlipo į furgoną. 

Nelauktai sau pačiai Reba cyptelėjo pro kamšalą ir nusisuko, 
kai jis ją palietė. 

Lengvas prisilietimas prie peties nenuramino. Nustojo inkšti 
gavus antausį. 

Stengėsi kalbėti pro kamšalą. Ją kėlė, nešė. Dolarhaido žings- 
niai nuaidėjo nuožulniąja plokštuma. Dabar Reba buvo tikra, kur 
esanti. Di namuose. Kur? Laikrodis tiks: dešinėje. Kilimas, po to 
grindys. Miegamasis, kur tai darė. Vyro rankose buvo suglebusi, 
po nugara pajuto lovą. 

Mėgino kalbėti į kamšalą. Dolarhaidas išėjo. Triukšmas kaž- 
kur kitur. Užsidarė furgono durelės. Jis atėjo. Pastatė kažką ant 
grindų — metalinį daiktą. 

Ji užuodė benzino kvapą. 

— Reba, — tai tikrai Di balsas, bet toks ramus. Toks gąsdinan- 
čiai ramus ir keistas. - Reba, nežinau, ką tau... pasakyti. Taip ge- 
rai jauti, bet nežinai, ką padariau. Suklydau, Reba. Susilpninai 
mane, 0 po to sužeidei. 

Ji bandė kalbėti į kamšalą. 

— Jei atrišiu ir leisiu atsisėsti, ar gerai elgsiesi? Nemėgink pa- 
bėgti. Galiu tave pagauti. Ar gerai elgsiesi? 

Moteris pasuko galvą balso pusėn ir linktelėjo. 

Šaltas metalas prie odos, peilio drykstelėjimas per audinį. Jos 
rankos buvo laisvos. Dabar kojos. Ištraukė kamšalą. Skruostai bu- 
vo drėgni. 

Reba lėtai ir atsargiai atsisėdo lovoje. Gerai nusitaikyk. 

— Di, - pradėjo, — nežinojau, jog taip smarkiai tau rūpiu. Labai 
džiaugiuosi, bet, žinok, šiek tiek mane įskaudinai taip pasielgdamas. 

Jokio atsako. Ji žinojo, jog D! yra šalia. 

— Di, ar tave įsiutino tas senas mulkis Ralfas Mendis? Ar matei 
jį prie mano namų. Juk taip, tiesa? Pasakiau, jog daugiau nenoriu 
jo matyti. Todel, kad noriu matyti tave. Neketinu daugiau susi- 
tikti su Ralfu. 

— Ralfas mirė, — pasakė Dolarhaidas. - Nemanau, jog buvo 
labai patenkintas. 

Fantazuoja. Duok Dieve, tikiuosi, jog taip ir yra. 

— Niekada neįskaudinsiu tavęs, Di. Ir niekuomet neketinau. 
Būkime draugai, pasimylėkime, puikiai praleiskime laiką ir pa- 
mirškime visa tai. 

— Užsičiaupk, — ramiai ištarė Dolarhaidas. - Dabar aš kai ką 
pasakysiu. Svarbesnio dalyko nesi girdėjusi. Svarbiau už Kalno 
pamokslą. Svarbiau už Dešimt Dievo Įsakymų. Pagavai? 

— Taip, Di, aš... 

— Sakiau, užsičiaupk. Reba, Birmingeme ir Atlantoje atsitiko 
svarbūs įvykiai. Ar žinai, apie ką kalbu? 

Ji papurtė galvą. 

— Daugybę kartų pranešė per žinias. Pasikeitė dvi grupės žmo- 
nių. Lidsai. Ir Džeikobiai. Policija galvoja, jog buvo nužudyti. Ar 
dabar žinai? 

Reba buvo bepurtanti galvą, bet staiga susivokė ir palinksėjo. 

— Ar žinai, kaip pavadino +3, kuris aplankė tuos žmones? Gali 
pasakyti. 

— Dantukų... 

Jos veidą sugriebė ranka, užgniauždama garsą. 

— Gerai pagalvok ir atsakyk teisingai. 

— Tai kažkoks Drakonas. Drakonas... Raudonasis Drakonas 

Dolarhaidas buvo labai arti. Jautė jo alsavimą. 

— TAI AŠ ESU DRAKONAS 

Išgąsdinta garso ir baisaus balso tembro moteris atsilošė ir atsi- 
trenkė į galvūgalį. 

— Drakonas nori tavęs, Reba. Ir visada norėjo. Nenorėjau tavęs 
Jam atiduoti. Šiandien padariau kai ką, kad Jis negalėtų tavęs tu- 
rėti. Bet apsirikau. 

Tai buvo Di, su Di ji galėjo kalbėti. 

— Prašau, prašau, neleisk jam mane gauti. Juk nenori, prašau, 
ne, juk nenori — juk esu :2v0. Pasilik mane. Aš tau patinku, žinau. 

— Dar neapsisprendžiau. Galbūt negalėsiu tau padėti. Neži- 
nau. Ketinu pažiūrėti, ar darysi viską, ką liepsiu. Ar darysi? Ar 
galiu tavim pasikliauti? 

— Pabandysiu. Pasistengsiu. Negąsdink manęs taip labai, neiš- 
tversiu. 

— Kelkis, Reba. Stok šalia lovos. Ar žinai, kurioje kambario 
vietoje esi? 

Ji linktelėjo. 

— Ir žinai, kurioje namo vietoje esi? Juk slampinėjai po namą, 
kol miegojau, tiesa? 

— Miegojai? 

— Nekvailiok. Kai kartu praleidome naktį, Juk vaikščiojai po 
namą. Ar radai ką nors keisto? Ar paėmei tai ir kam nors parodei? 
Ar tu tai padarei, Reba? 

— Tiesiog išėjau į lauką. Miegojai, o aš išėjau į lauką. Prisiekiu. 

— Tuomet žinai, kur yra paradinės durys, tiesa? 

Ji linktelėjo. 

— Reba, paliesk mano krūtinę. Lėtai pridėk rankas. 

Pabandyti akis? 

Dolarhaido nykštys ir pirštai lengvai apglėbė moters kaklą. 

— Nedaryk to, ką pagalvojai, arba spustelsiu. Tiesiog paliesk 
mano krūtinę. Netgi gerklę. Jauti raktą ant grandinės? Nuimk per 
galvą. Atsargiai... Gerai, dabar ketinu pažiūrėti, ar galiu tavimi 
pasitikėti. Eik tiesiai prie paradinių durų, užrakink ir atnešk raktą 
atgal. Pirmyn. Laukiu čia. Nemėgink bėgti. Galiu tave sugauti. 

Reba Maklein laikė raktą rankoje. Grandinė daužėsi į šlaunį. 
Su batais orientuotis buvo sunkiau, bet nenusiavė. Padėjo laikro- 
džio tiksėjimas. 

Kilimas, grindys, vėl kilimas. Sofos atkaltė. Suk į dešinę. 

Koks geriausias pasirinkimas? Kuris? Sutikti ar pasipriešinti? 
Ar kiti jam pakluso? Ji giliai kvėpavo, net apsvaigo. Neapsvaik. 
Nemirk. 

Priklausys nuo to, ar durys atviros. Kaip suprasti, kur jis stovi? 

— Ar einu teisingai? — ji žinojo, jog eina teisingai. 

— Dar kokie penki žingsniai. - Balsas atsklido nuo lovos. Puiku. 

Veidu pajuto lauko orą. Durys buvo pusiau praviros. Atsistojo 
tarpdury. Įkišo raktą į spyną po rankena. Iš išorės. 

Dabar. Per duris, kuo greičiau prasprūsti ir tuo pat metu pa- 
sukti raktą. Žemyn nuožulniąja plokštuma, be baltosios lazdelės, 
bandant prisiminti, kur stovi furgonas, bėgte. Bėgte. Į kažką - gal 
krūmą — dabar spiegti. Spiegti: „Pagalbos. Pagalbos. Pagalbos, pa- 
galbos“. Bėgte žvyrkeliu. Kažkur toli - sunkvežimio signalas. Va- 
dinasi, greitkelis — ten, greitu žingsniu, vėl bėgte, taip greit, kaip 
tik gali, pasisukus žolė vietoj žvyro, kaip trūksta lazdelės. 

Paskui žvyrkeliu ataidi sunkūs ir greiti žingsniai. Sustojusi pri- 
sirenka pilną glėbį akmenų, palaukia, kol vyras priartėja ir ima 
svaidyti, taikydama į veidą. Girdi, jog akmenys į kažką atsimuša. 

Rebą parbloškia smūgis į petį, didžiulė letena po smakru, ap- 
link kaklą, spaudžianti, spaudžianti, kol ima spengti ausyse. Ji spi- 
ria, bet tik pasitempia kulkšnį, tada pamažu nurimsta. 

Po dviejų valandų buvo sudarytas baltaodžių vyriškos lyties tar- 
nautojų nuo dvidešimties iki penkiasdešimties, vairuojančių fur- 
goną, sąrašas. Sąraše buvo dvidešimt šešios pavardės. 

Misurio transporto departamentas nurodė ir plaukų spalvą, bet 
tai nebuvo skiriamasis bruožas - Drakonas galėjo dėvėti peruką. 

Fisko sekretorė, panelė Trilman, padarė ir išdalino sąrašo ko- 
pijas. 

Leitenantas Fogelis kaip tik ketino peržiūrėti sąrašą, kai suz- 
vimbė pranešimų gaviklis. 

Fogelis trumpai persimetė telefonu su štabu, tada pridengė ra- 
gelį delnu. 

— Pone Krofordai... Džekai, toks Ralfas Mendis, baltasis, tris- 
dešimt aštuonerių, prieš kelias minutes buvo rastas nušautas Uni- 
versiteto miestelyje — tai centre, prie Vašingtono universiteto — 
gulėjo kieme prie namo, kuriame gyvena moteris, vardu Reba Mak- 
lein. Kaimynai sakė, jog dirba Bederyje. Durys užrakintos, jos nė- 
ra namuose. 

— Deindridžai, — šūktelėjo Krofordas. — Ką žinote apie Rebą 
Maklein? 

— Dirba tamsiame kambaryje. Akla. Iš kažkokio miestelio Ko- 
lorade... 

— Ar pažįstate Ralfą Mendį? 

— Mendį? - perklausė Deindridžas. —- Rendį Mendį? 

— Ralfą Mendį. Jis čia dirbo? 

Patikrinus sąrašą pasirodė, kad ne. 

— Gal sutapimas, — spėjo Fogelis. 

— Galbūt, — atsakė Krofordas. 

— Tikiuosi, Rebai nieko nenutiko, — pasakė panelė Trilman. 

— Ar ją pažįstat?— paklausė Greihamas. 

— Kalbėjausi keletą kartų. 

— O ką žinote apie Mendį? 

— Nepažįstu. Su Reba mačiau vienintelį vyriškį, mačiau ją li- 
pančią į pono Dolarhaido furgoną. 

— Pono Dolarhaido furgoną, panele Trilman? Kokios spalvos 
pono Dolarhaido furgonas? 

— Leiskit pagalvoti. Tamsiai rudas, galbūt juodas. 

— Kur dirba ponas Dolarhaidas? - paklausė Krofordas. 

— Jis - gamybos vadovas, — atsakė Fiskas. 

— O kur jo kabinetas? 

— Koridoriumi į dešinę. 

Krofordas atsisuko į Greihamą, bet šis jau ėjo. 

Pono Dolarhaido kabinetas buvo užrakintas. Pasitarnavo re- 
montininko visraktis. 

Greihamas pasiekė jungiklį ir įjungė šviesą. Tebestovėjo tarp- 
duryje, apžvelgdamas patalpą. Kabinetas buvo ypatingai tvarkin- 
gas. Niekur nebuvo matyti jokių asmeninių daiktų. Knygų lenty- 
nose stovėjo tik techniniai leidiniai. 

Stalinė lempa stovėjo kairėje kėdės pusėje, vadinasi, Dolarhai- 
das buvo dešiniarankis. Reiktų rasti šito dešiniarankio kairiojo 
nykščio atspaudą. 

— Patikrinkime bloknotą, — pasakė koridoriuje tebestovinčiam 
Krofordui. - Turėtų gnybtuką spausti kairiuoju nykščiu. 

Ėmė raustis stalčiuose, kol Greihamui į akis krito stalinis ka- 
lendorius. Pervertė atgal prirašytus puslapius iki šeštadienio, bir- 
želio dvidešimt aštuntosios, Džeikobių nužudymo dienos. 

Prieš šį savaitgalį nė ketvirtadienį, nė penktadienį kalendoriuje 
nebuvo jokių įrašų. 

Jis pavertė pirmyn, iki paskutiniosios liepos savaitės. Ketvirta- 
dienis ir penktadienis buvo tušti. Trečiadienį buvo pasižymėta: 
„Am 552, 3:45-6:15“. 

Greihamas nukopijavo užrašą. 

— Noriu sužinoti, kur šitas skrydis. 

— Leisk man, tvarkykis čia, — pasiūlė Krofordas. Nuėjo prie 
telefono. 

Greihamas žiūrinėjo protezų klijus apatiniame rašomojo stalo 
stalčiuje, kai nuo durų pašaukė Krofordas: 

— Tas skrydis - į Atlantą, Vilai. Ciupkime. 

Vanduo atvėsino Rebos veidą, nutekėjo plaukais. Galva vis dar 
svaigo. Nugara jautė kažką kieto, nuožulnaus. Pasuko galvą. Me- 
dis. Šaltas šlapias rankšluostis sudrėkino veidą. 

— Ar jau geriau, Reba? — pasigirdo ramus Dolarhaido balsas. 

Stengėsi išvengti garso. 

— Aha. 

— Giliai kvėpuok. 

Praėjo minutė. 

— Kaip manai, ar galėsi atsistoti? Pamėgink atsistoti. 

Prilaikoma galėjo atsistoti. Supykino. Jis palaukė, kol spazmai 
praeis. 

— Rampa aukštyn. Ar atsimeni, kur esi? 

Linktelėjo. 

— Ištrauk raktą iš durų, Reba. Eik į vidų. Dabar užrakink ir 
užkabink raktą man ant kaklo. Užkabink man ant kaklo. Gerai. 
Dabar įsitikinkim, ar tikrai užrakinai. 

Reba išgirdo pasukiojamą rankeną. 

— Puiku. Dabar - į miegamąjį, kelią žinai. 

Suklupo, parkrito ant kelių, nuleido galvą. Dolarhaidas ją pa- 
kėlė ir padėjo nusigauti į miegamąjį. 

— Sėskis į šią kėdę. 

Atsisėdo. 

— DABAR ATIDUOK JĄ MAN. 

Reba Maklein mėgino pakilti; didžiulės letenos spaudė pečius. 

— Sėdėk ramiai, arba nesuturėsiu Jo nuo tavęs, - pasakė Dolar- 
haidas. 

Pamažu ji viską prisiminė. Di nenorėjo. 

— Prašau, pamėgink, — paprašė moteris. 

— Reba, man galas. 

Jis vaikščiojo, kažką darė. Pasklido stiprus benzino kvapas. 

— Uždėk rankas, pajusk. Negriebk, tik pajusk. 

Ji pajuto kažką, panašų į plienines šnerves, maloniai glotnų 


viduje. Ginklo žiotys. 

— Tai šautuvas, Reba. Dvylikto kalibro magnum. Ar žinai, kam 
jis skirtas? 

Linktelėjo. 

— Nuleisk ranką. 

Šaltas vamzdis įsitaisė Rebos gerklės duobutėje. 

— Reba, taip tikėjausi, jog galėsiu tavimi pasikliauti. Taip norė- 
jau tavimi pasitikėti. 

Skambėjo taip, lyg jis verktų. 

— Buvo taip gera su tavim. 

Dolarhaidas verkė. 

— Ir man su tavim buvo gera, Di. Labai patiko. Prašau, nesu- 
žeisk manęs dabar. 

— Man galas. Negaliu tavęs Jam palikti. Ar žinai, ką Jis padarys? 

Dabar Dolarhaidas jau rėkė. 

— Ar žinai, ką Jis padarys? Mirtinai tave sukandžios. Geriau eik 
su manimi, 

Reba išgirdo brėžiamą degtuką, pakvipo siera, pasigirdo švil- 
pesys. Karštis kambaryje. Dūmai. Ugnis. Sito bijojo labiausiai vi- 
same pasaulyje. Ugnies. Bet kas buvo geriau negu tai. Tikėjosi, 
jog pirmas šūvis bus skirtas jai. Kojos pačios įsitempė bėgti. 

Dolarhaidas raudojo. 

— O, Reba, negaliu stovėti ir žiūrėti, kaip degi. 

Vamzdis pasitraukė nuo gerklės. 

Vos ji pašoko ant kojų, abu šautuvo vamzdžiai iššovė vienu 
metu. 

Užgulė ausis, moteris galvojo, jog nušauta, galvojo, jog mirusi, 
labiau pajuto, negu išgirdo, kaip kažkas sunkus dunkstelėjo ant 
grindų. 

Pilna dūmų, traška liepsna. Ugnis. Ugnis padėjo atsipeikėti. 
Jautė kaitrą ant veido ir rankų. Laukan. Žengtelėjo, suklupo atsi- 
trenkusi į lovos koją. 

„Pasilenk žemiau, — pasakė sau, — ten mažiau dūmų. Nebėk, 
atsitrenksi į daiktus ir mirsi“. 

Užrakinta. Užrakinta. Vaikščiojo pasilenkusi, rankomis graba- 
liodama grindis. Rado kojas — kur kitas galas? — rado plaukus, 
plaukuotą dangalą, uždėjo rankas ant kažko minkšto šiek tiek že- 
miau plaukų. Tik košė, aštrios kaulų skeveldros ir vieniša akis. 

Raktas aplink kaklą... paskubėk. Abiem rankom už grandinės, 
truktelėjo. Grandinė trūko, moteris griuvo atgal, vėl pašoko. Su- 


Raudonasis Drakonas 281 


trikusi apsisuko. Bandė susivokti, bandė pro liepsnų traškesį įsi- 
klausyti užgultomis ausimis. Lovos kraštas... kuris kraštas? Suklu- 
po ant kūno, bandė įsiklausyti. 

DIN-DON, išmušė laikrodis. DIN-DON, į didįjį kambarį, 
DIN-DON, dešinėn. 

Dūmai graužė gerklę. DIN-DON. Durys štai čia. Po rankena. 
Nepamesk. Pasuk spyną. Atplėšk duris. Oras. Žemyn nuožulnią- 
ja plokštuma. Oras. Nugriuvo ant žolės. Vėl pakilo, nuropojo. 

Atsiklaupusi suplojo delnais, sugavo aidą nuo namo ir vėl šliaužė 
tolyn, giliai kvėpavo, pagaliau pajėgė atsistoti, ėjo, bėgo, kol į kaž- 
ką atsitrenkė, vėl bėgo. 

Surasti, kur stovi Dolarhaido namas, nebuvo taip lengva. Gezt- 
vėjuje tebuvo užrašytas pašto dėžutės Sent Čarlise numeris. 

Net Sent Čarliso šerifo būstinės pareigūnai turėjo pasitikrinti 
elektros kompanijos paslaugų tiekimo žemėlapyje. 

Šerifo žmonės sutiko Sent Luiso specialaus padalinio vyrus ki- 
toje upės pusėje, ir visa vilkstinė pajudėjo devyniasdešimt ketvir- 
tuoju valstijos greitkeliu. Pirmoje mašinoje šalia Greihamo sėdėjo 
šerifo pavaduotojas ir rodė kelią. Tarp jų palinkęs nuo galinės sė- 
dynės įsitaisė Krofordas, vis traukiantis orą pro dantų švarplę. Šiau- 
rinėje Sent Čarliso dalyje eismas buvo nedidelis, sutiko pilną vai- 
kų pikapą, greitąjį tarpmiestinį autobusą, vilkiką. 

Išvažiavę iš miesto, pamatė švytėjimą. 

— Tai žen!/- sušuko šerifo pavaduotojas. — Tai ten, kur važiuojame! 

Greihamas nuleido kojas. Kol kaukdami lėkė greitkeliu, švytė- 
jimas ryškėjo ir plito. 

Krofordas sugniaužė mikrofoną. 

— Visiems padaliniams! Tai Dolarhaido namas dega. Reikia ste- 
bėti. Jis gali bėgti. Šerife, leiskite šitoje vietoje užblokuoti kelią. 

Aukštas žiežirbų ir dūmų stulpas, nešamas pietryčių link, jau 
kabėjo virš automobilių. 

= Cia pasakė šerifo pavaduotojas, — sukite į šitą žvyrkelį. 

Tada išvydo moterį. Juodą siluetą ugnies fone. Moteris išgirdo 
variklių gaudesį ir pakėlė rankas. 

Staiga namo vidų sudrebino stiprus sprogimas, liepsnos šoko į 
visas puses ir į viršų. Degančios sijos ir langų rėmai naktiniame 
danguje lėtai brėžė švytinčius lankus, liepsnojantis furgonas nu- 
virto ant šono, staigiai išryškėjo ir vėl aptemo oranžinis smilkstan- 
čių medžių ornamentas. Sprogimo banga sujudino žemę, kilstelė- 
jo net atokiau stovėjusius policijos automobilius. 

Moteris kniūbsčia parkrito ant kelio. Krofordas, Greihamas ir 
šerifo pavaduotojas iššoko iš automobilio, per kibirkščių liūtį nu- 
bėgo prie jos. Paskui paruoštais ginklais bėgo kiti pareigūnai. 

Krofordas prilaikė šerifo pavaduotojo pakeltą Rebą, atsargiai 
braukė jai iš plaukų kibirkštis. 

Laikė jos rankas savosiose, pasilenkė prie raudonai liepsnų nu- 
tvieksto veido. 

— Fransis Dolarhaidas, - pasakė. Atsargiai ją papurtė. — Fransis 
Dolarhaidas, kur jis? 

— Ten, - atsakė Reba Maklein, pakeldama purviną ranką kait- 
ros pusėn ir leisdama jai nukristi. - Ten, negyvas. 

— Ar tikrai tai žinote? - Krofordas spitrijo į nematančias akis. 

— Buvau su juo. 

— Prašau, pasakykite. 

— Nusišovė. Į veidą. Įkišau į tai ranką. Padegė namą. Nusišovė. 
Įkišau į tai ranką. Jis gulėjo ant grindų. Įkišau į tai ranką... ar galiu 
atsisėsti? 

— Žinoma, — atsakė Krofordas. Nusivedęs moterį ant galinės 
policijos mašinos sėdynės, apsikabino ir leido raudoti, įsikniau- 
bus į petį. 

Greihamas stovėjo ant kelio ir stebėjo liepsnas, kol veidas pa- 
raudo ir ėmė perštėti. 

Aukštai, blaškomi vėjo, mėnulio fone draikėsi dūmai. 

Šiltas ir drėgnas rytmečio vėjas supūtė debesų tumulus virš pa- 
juodusių Dolarhaido namo degėsių. Virš laukų dar sklandė leng- 
vas dūmelis. 

Pirmieji lietaus lašai šnypšdami krito į apanglėjusias liekanas, 
keldami lengvučius dūmų ir pelenų stulpelius. 

Greta stovėjo gaisrininkų automobilis su besisukančių švytu- 
rėliu. 

FTB Sprogmenų skyriaus viršininkas S. F. Einsvortas stovėjo 
šalia Greihamo ir iš termoso pilstė kavą. 

Einsvortas susiraukė pamatęs su žarstekliu į pelenus pėdinantį 
vietos gaisrininkų komandos viršininką. 

— Ačiū Dievui, čia dar per karšta, - puse lūpų burbtelėjo. Sten- 
gėsi būti mandagus su vietos autoritetais. Greihamui gi sakė, ką 
galvoja. — Turiu pradėti, velniai rautų. Po to, kai čia supuls visi 
specialieji atstovai ir konstebliai, baigs kepti blynus ir susirinks 
savo mėšlą, ši vieta atrodys kaip prakeiktas kvailių ūkis. Jie gi turi 
teisę padėti. 

Belaukdamas, kol iš Vašingtono atvyks sprogmenų paieškos 
furgonas, Einsvortas turėjo darbuotis su tuo, ką galėjo atsiskrai- 
dinti lektuvu. Iš patrulių automobilio bagažinės išsitraukęs jūrų 
pėstininkų krepšį, išsiėmė Nomex drabužius, asbestinius batus ir 
kombinezoną. 

— Kaip tai atrode, Vilai? 

— Stiprus šviesos blyksnis — ir nuslopo. Tada prie centro pa- 
tamsėjo. Išlėkė daugybė šlamšto: langų rėmai, plokšti stogo gaba- 
lai vartydamiesi nuskriejo į laukus. Buvo smūgio banga, tada — 
vėjas. Išpūtė, vėl įtraukė. Atrodė, jog išpūtė visą ugnį. 

— Kai sprogo, ugnis sustiprėjo? 

— Aha, plykstelėjo pro stogą, pro langus ir pirmam, ir antram 
aukšte. Užsidegė medžiai. 

Einsvortas du vietos gaisrininkus pastatė su žarnomis, o trečią 
greta savęs su keltuvu, tam atvejui, jeigu kas nors kristų. Nusivalė 
dabar jau iš kiemo matomus rūsio laiptus ir nusileido į juodų med- 

galių raizgalynę. Vienu kartu tegalėjo išbūti kelias minutes. Lipo 
žemyn aštuonis kartus. 

Viskas, ką pelnė šitaip besistengdamas, tebuvo sudraskytas me- 
talo gabalas, bet Einsvortas atrodė visiškai patenkintas. 

Paraudusiu veidu, šlapias nuo prakaito išsinėrė iš asbestinių 
drabužių ir atsisėdo ant gaisrininkų automobilio kopėtėlių. Ant 
pečių užsimetė gaisrininkų lietpaltį. 

Paguldė plokščią metalo gabalą ant žemės ir nupūtė pelenų 
sluoksnį. 

— Dinamitas, - pasakė Greihamui. — Pažiūrėk štai čia: ar matai 
ant metalo raštą, panašų į paparčio lapus? Šitas daikčiukas pui- 
kiausiai tiktų lagaminui ar kareiviškai skrynutei. Tikriausiai ji ir 
bus. Dinamitas kareiviškoje skrynutėje. Manau, jog sprogo ne rū- 
syje. Man atrodo, pirmame aukšte. Žiūrėk, kaip prakirstas medis 
čia, kur nukrito marmurinis stalviršis? Sprogo kažkur šalia. Dina- 
mitas buvo kažkur, kas iš pradžių jį saugojo nuo liepsnos. 

— O likučiai? 

— Daug nebus, bet visada ką nors surandam. Reiks viską kruopš- 
čiai persijoti. Surasime. Atnešiu vyruką mažame dailiame maišelyje. 


De Polio ligoninėje, paveikta raminamųjų, Reba Maklein auš- 
tant pagaliau trumpam užsnūdo. Prašė, kad prie lovos nuolat sė- 
dėtų policijos pareigūnė, moteris. Kelis kartus buvo pabudusi ir 
siekė policininkės rankos. 

Kai paprašė pusryčių, valgyti atnešė Greihamas. 

Kaip elgtis? Kartais būna lengviau, kai pareigūnas neprisistato. 
„Bet ne šiuo atveju“, — pagalvojo Greihamas. 

Pasisakė, kas esąs. 

— Ar pažįstate jį? —- paklausė Reba Maklein policininkės. 

Greihamas ištiesė pažymėjimą, bet neprireikė. 

— Pažįstu šį federalinį pareigūną, — atsakė moteris. 

Galiausiai mergina viską papasakojo. Viską apie kartu su Eran- 
siu Dolarhaidu praleistą laiką. Perštėjo gerklę, laikas nuo laiko 
pertraukusi pasakojimą, pačiulpdavo smulkinto ledo. 

Greihamas uždavinėjo nemalonius klausimus. Ji atsakinėjo. Tik 
kartą pamojo jam išeiti, o pareigūnė laikė dubenį, į kurį Reba 
išvėmė pusryčius. 

Kai grįžo atgal į palatą, mergina buvo išbalusi, tačiau švari, vei- 
das tarsi spindėjo. 

Uždavęs paskutinį klausimą, užvertė sąsiuvinį. 

— Nenorėčiau, kad dar kartą viską išgyventumėt, — pasakė Grei- 
hamas. — Bet norėčiau dar kada užeiti. Tiesiog pasisveikinti ir pa- 
klausti, kaip laikotės. 

— O kam? Na, žinoma, aš juk tokia žavi. 

Jis pirmą kartą pamatė ašaras ir suvokė, kaip ašaros ją graužė. 

— Atsiprašau, palikite trumpam mus vienus, pareigūne, — pa- 
prašė Greihamas ir paėmė Rebos rankas. - Paklausykit. Dolarhai- 
das pridirbo daug bjaurių dalykų, bet juk jūs visai kitokia. Sakėte, 
kad jis buvo malonus ir rūpestingas. Tikiu. Tai jūs suteikėte tuos 
bruožus. Galiausiai jis nebegalėjo jūsų nužudyti, negalėjo ir maty- 
ti mirštančios. Žmonės, tyrinėjantys tokį elgesį, pasakė, jog galbūt 
niekšas mėgino liautis. Kodėl? Nes jam padėjote. Galbūt išgelbė- 
jote keletą gyvybių. Nepakvaišote. Jūs pakvaišusį vyruką paguldėt 
ant menčių. Viskas gerai, mieloji. Jei manysite kitaip, būsite tie- 
siog kvaila. Rytoj vėl užsuksiu jūsų aplankyti. Visą laiką žiūriu tik 
į farus, reikia ir pailsėti - tik pamėginkite pasirūpinti savo plaukais. 

Reba Maklein papurtė galvą ir mostu paliepė išeiti. Galbūt net 
truputį šyptelėjo. Greihamas nebuvo tikras. 


Greihamas paskambino Molei iš Sent Luiso FTB biuro. Rage- 
l; pakele Vilio senelis. 

— Skambina Greihamas, Mama, - išgirdo Vilas. - Sveiki, pone 
Greihamai. 

Vilio senelis visą laiką vadino Vilą „ponu : Greihamu“. 

— Mama sakė, jog niekšas pats nusižudė. Žiūrėjo Donabju šou. 
Staiga laidą pertraukė ir paskelbė pranešimą. Velniškai pasisekė. 
Jūsų vyrukai išvengė pavojaus suiminėdami žudiką. Ir išgelbėjo 
mus, mokesčių mokėtojus, nuo dar kai kokių papildomų išlaidų. 
Ar galvažudys tikrai buvo baltasis? 

— Taip, pone. Blondinas. Panašus į skandinavą. 

Vilio senelis buvo skandinavas. 

— Atsiprašau, gal galėčiau pasikalbėti su Mole? 

— Ar dabar ketinate grįžti į Floridą? 

— Netrukus. Ar Molė yra? 

— Mama, jis nori pasikalbėti su Mole. Ji vonioje, pone Greiha- 
mai. Vaikaitis vėl valgo pusryčius. Išalksta jodinėdamas tokiame 
gryname ore. Turėtumėt pamatyti jį valgantį. Kertu lažybų, sudo- 
roja dešimt svarų. Štai ir Molė. 

— Klausau. 

— Sveika, šaunuole. 

— Geros naujienos, ar ne? 

— Ko gera. 

— Buvau sode. Mamama atėjo ir pasakė po to, kai pamatė per 
teliką. Kada? 

— Vakar vėlai vakare. 

— Kodėl nepaskambinai? 

— Mamama, ko gera, miegojo. 

— Ne, žiūrėjo Džonį Karsiną. Negaliu net nusakyti, Vilai, kaip 
džiaugiuosi, kad nereikėjo jo suiminėti. 

— Dar šiek tiek čia pabūsiu. 

— Keturias penkias dienas? 

— Nesu tikras, gal ne tiek ilgai. Labai noriu pamatyti tave, ma- 
žute. 

— Aš irgi noriu tave pamatyti. Bet pirma užbaik viską, ką turi 
padaryti. 

— Šiandien trečiadienis. Tikiuosi, iki penktadienio... 

— Vilai, kitą savaitę Mamama laukia iš Sietlo atvykstančių Vi- 
lio tetų ir dėdžių ir... 

— Velniai rautų tą Mamamą. Ir kodėl, po galais, „Mamama'“? 

— Kai Vilis buvo visai mažiukas, negalėjo pasakyti... 

— Važiuok su manim namo. 

— Vilai, 25 žavgs laukiau. Giminaičiai niekada nematė Vilio ir 
keletas dienų... 

— Viena atvažiuok. Palik Vilį tenai, o tavo buvusi anyta tegu 
įsodina į lėktuvą kitą savaitę. Žinai ką siūlau: apsistokime Nauja- 
jame Orleane. Ten yra tokia vietelė, vadinama... 

— Nemanau, jog tai — gera mintis. Aš dirbau — ne visą darbo 
dieną — miesto kaubojiškų prekių parduotuvėje ir turiu įsiparei- 
gojimų. 

— Kas atsitiko, Mole? 

— Nieko. Nieko neatsitiko... Man taip liūdna, Vilai. Žinai, at- 
važiavau čia po Vilio tėvo mirties, - Molė visuomet sakydavo „Vi- 
lio tėvas“, tarsi tai būtų kokios.pareigos. Niekuomet nevadindavo 
buvusio vyro vardu. — Ir visi buvome kartu — atsipeikėjau, nusira- 
minau. Ir dabar čia atsipeikėjau, ir... 

— Mažutis skirtumas: aš nenumiriau. 


— Nebūk toks. 

— Koks? Nebūk koks? 

— Pakvaišęs. 

Greihamas akimirkai užsimerkė. 

— Klausau? 

— Nesu pakvaišęs, Mole. Elkis kaip nori. Paskambinsiu, kai čia 
viskas susitvarkys. 

— Galėtum tiesiog atvykti čia. 

— Nemanau. 

— Kodėl? Čia daugybė kambarių. Mamama... 

— Mole, jie manęs nemėgsta, ir puikiai Žinai, kodėl. Kiekvieną 
kartą, žiūrėdami į mane, prisimena. 

— Tai nesąžininga ir toli gražu netiesa. 

Greihamas buvo labai pavargęs. 

— Gerai. Jie pilni mėšlo ir mane nuo to pykina — dabar jau 
geriau? 

— Nekalbėk taip. 

— Seneliams reikia berniuko. Tikriausiai ir tu jiems patinki, jei 
išvis kada apie tai galvoja. Bet nori berniuko, todėl pasiims ir tave. 
Manęs šiems žmonėms nereikia, ir man tai mažiausiai rūpi. Bet 
man reikia tavęs. Floridoje. Taip pat ir Vilio, kai pavargs nuo ponio. 

— Išsimiegojęs pasijusi geriau. 

— Abejoju. Klausyk, paskambinsiu, kai jau ką nors žinosiu. 

— Žinoma, — Molė pakabino ragelį. 

— Suns šūdas, - pasakė Greihamas. — Suns šūdas. 

Pro duris įkišo galvą Krofordas. 

— Man pasigirdo, ar sakei „Šunio šūdas“? 

— Sakiau. 

— Gerai, pralinksmėk. Iš vietos skambino Einsvortas. Kažką 
turi. Sakė, jog galėtume atvažiuoti: kažkokie trukdžiai su vieti- 
niais 

Kai Greihamas su Krofordu priėjo prie pajuodusių buvusio 
Dolarhaido namo griuvėsių, Einsvortas rūpestingai pylė pelenus į 
naują dažų skardinę. 

Buvo visas suodinas, prie ausies pūpsojo didžiulė pūslė. Sprog- 
menų paieškos skyriaus specialusis agentas Janovičius darbavosi 
apačioje, rūsyje. 

Greta dulkėto O/dsmobilio ant kelio nerimęs aukštas pilvūzas 
pastojo kelią kiemą kertantiems Krofordui ir Greihamui. 

— Ar jūs — Krofordas? 

— Teisingai. 

— Esu Robertas L. Daleinis. Esu koroneris, tai - mano juris- 
dikcijoje, - parodė kortelę su užrašu: „Balsuokite už Robertą L. 
Daleinį“. 

Krofordas laukė. 

— Jūsų žmogus surado kažkokių įkalčių, kurie turi būti per- 
duoti tiesiai man. Jis verčia mane laukti beveik valandą. 

— Atsiprašau už nepatogumus, pone Daleini, bet ponas Eins- 
vortas vykdo mano instrukcijas. Kodel jums neatsisėdus į mašiną? 
Tuojau išsiaiškinsiu. 

Daleinis vilkosi paskui. 

Krofordas atsisuko. 

— Atsiprašau, pone Daleini. Turite palaukti mašinoje. 

Skyriaus vadas Einsvortas šypsojosi, suodiname veide švytėjo 
balti dantys. Tikriausiai visą rytą žarstė pelenus. 

— Kaip skyriaus viršininkui man didelė garbė... 

— Atiduoti jums priešo skalpą, vis: tai jau girdėjo, — pasakė 
Janovičius, išlipdamas iš tamsaus rūsio keturkampio. 

— Tylėt, kai kalba aukštesnis pareigūnas, raudonodi Janovičiau. 
Atnešt vertingus radinius, — ir švystelėjo kolegai raktų ryšulį. 

Iš FTB sedano bagažinės Janovičius atnešė ilgą kartoninę dėžę. 
Prie dėžės dugno buvo pritvirtintas šautuvas sudegusia buože ir 
nuo karščio išsiklaipiusiu vamzdžiu. Mažesnėje dėžėje gulėjo pa- 
juodavęs automatinis pistoletas. 

— Pistoletas mažiau nukentėjo, - pasakė Einsvortas. — Balisti- 
kai galės net atlikti palyginamąją ekspertizę. Nagi, Janovičiau, ati- 
duokim. 

Iš Janovičiaus Einsvortas paėmė tris šaldiklio paketus. 

— Lygiuot, ramiai, Greihamai, - vienai akimirkai šypsena din- 
go iš Einsvorto veido. Įkalčių perdavimas priminė seną medžioto- 
jų ritualą. Greihamui atrodė, jog jam, tarsi jaunam kariui, tuojau 
kaktą pateps krauju. 

— Niekšelis buvo tikrai pašėlusiai gudrus, išpera, - Einsvortas 
padavė paketus Greihamui. 

Pirmame pakete buvo penki coliai apanglėjusio žmogaus šlau- 
nikaulio ir dubens sąnarys. Antrame - rankinis laikrodis. Trečia- 
me gulėjo dantys. 

Plokštelė buvo pajuodusi, sulūžusi, teliko pusė, bet būtent toje 
pusėje buvo nesupainiojamas smailus šoninis kandys. 

Greihamas suprato, jog turi kažką pasakyti. 

— Ačiū. Labai ačiū. 

Dabar jau galėjo lengviau atsikvėpti, atsipalaidavo. 

— ... Į muziejų, - kalbėjo Einsvortas. — Ir dabar mes viską turi- 
me atiduoti vietiniams, Džekai? 

— Šiaip tai taip. Bet žinai, Sent Luise dirba keletas tikrų specų. 
Jie galėtų atvykti ir pasidaryti liejinius. O originalą pasiliktume. 

Krofordas drauge su kitais susispietė aplink koronerio auto- 
mobilį. 

Greihamas liko vienas prie griuvėsių. Klausėsi kamine švilpau- 
jančio vėjo. Tikėjosi, jog pasveikęs Blumas čia atvažiuos. Turėtų 
atvažiuoti. 

Greihamas troško daugiau sužinoti apie Dolarhaidą. Geidė iš- 
siaiškinti, kas nutiko, kaip užgimė Drakonas. Bet dabar jau gana. 

Ant kamino nutūpė amerikinis strazdas. Ėmė švilpauti. 

Greihamas antrino. 

Važiuos namo. 

Greihamas nusišypsojo pajutęs, kaip didžiulis laineris kelia jį 
aukštyn ir tolyn nuo Sent Luiso. Saulės nušviestu dangumi iš pra- 
džių į pietus, po to — posūkis į rytus. Tiesiai namo. 

Ten lauks Molė su Viliu. 

— Netempkime gumos besiaiškindami, kuris buvo įskaudintas 
tr kodėl. Sutiksiu tave Maratone, mažiuk, - pasakė žmona telefonu. 

Dabar tikėjosi, jog teatsimins keletą puikių šio tyrimo momen- 
tų: pasitenkinimą dirbant su patyrusiais, puikiai darbą išmanan- 
čiais ir jam atsidavusiais žmonėmis, pasitenkinimą matant dirban- 
čius specialistus. Tikėjo, jog visur tokių žmonių galima sutikti, tik 
reikia atidžiai įsižiūrėti. 

Buvo pernelyg drąsu dėkoti Loidui Baumanui ir Beverli Kac. 
Tiesiog paskambino ir pasakė, jog buvo be galo malonu vėl dirbti 
drauge. 

Truputį nerimavo tik dėl jausmo, apėmusio, kai Čikagoje Kro- 
fordas pasisuko nuo telefono ir ištarė: „Geitvėjuje.“ 

Galbūt tai buvo pats stipriausiais, tiesiog laukinis džiaugsmas. 
Tokio anksčiau nebuvo pajutęs. Nepatiko, jog patį stipriausią gy- 
venimo jausmą patyrė tvankioje teismo salėje Cikagoje. O juk ir 
prieš tai žinojo, žinojo. | 

Neaiškino Loidui Baumanui, kaip jaučiasi. Nereikėjo. 

— Žinai, Pitagoras, įrodęs teoremą, paaukojo Mūzai šimtą jau- 
čių, — pasakojo Baumanas. — Nėra nieko saldesnio, tiesa? Neatsa- 
kyk — daug daugiau pasakysi tylėdamas. 

Kuo arčiau namų ir Molės buvo Greihamas, tuo labiau nekan- 
travo. Majamio angaro aikštelėje turėjo persėsti į „Tetulės Lulos“, 
senutėlio DC-3, skrendančio į Maratoną, bortą. 

Jam patiko DC-3. Šiandien Vilui viskas patiko. 

„Tetulė Lula“ buvo sukonstruota, kai Greihamui tebuvo pen- 
keri. Lėktuvėlio sparnai visuomet buvo padengti atgal iš variklių 
išpurškiamo tepalo plėvele. Labai juo pasitikėjo. Nubėgo prie „Te- 
tulės Lulos“, tarsi ji ką tik būtų sklandžiusi virš džiunglių ir išgel- 


bėjusi jam gyvybę. 

Po sparnais praplaukė Islamorados šviesos. Vis dar bolavo bal- 
tos bangų keteros Atlante. Po kelių minučių leisis Maratone. 

Lygiai taip pat, kaip ir pirmąjį kartą atvykstant į Maratoną. Tą 
kartą irgi atskrido „Tetule Lula“. Nuo tada ne kartą sutemose ke- 
liavo prie nusileidimo lauko pažiūrėti, kaip ji atskrenda, lėtai ir 
tolygiai, nuleistais sparnų skydeliais, iš išmetamojo vamzdžio žyb- 
si liepsnos liežuvėliai. O visi keleiviai — už apšviestų langų stiklų. 
Saugūs. 

Mėgdavo žiūrėti ir kaip mažasis lėktuvėlis kyla. Tačiau šiam 
ore nubrėžus didelį lanką šiaurės pusėn, tapdavo liūdna ir tuščia. 
Oras, pripildytas ką tik ištartų „sudie“, erzino ir dilgino. Labiau 
patiko stebėti nusileidimus ir pasisveikinimus. 

Taip buvo prieš sutinkant Molę. 

Baigėsi takas, lėktuvas pasuko prie angaro. Greihamas matė 
prie tvorelės po prožektoriumi stovinčius Molę su Viliu. 

Vilis lyg įbestas stovėjo Molės priešaky. Tol, kol priėjo Greiha- 
mas. Tiktai tada vaikas nuklydo pasidairyti, pasižiūrėti to, kas do- 
mino jį. Greihamui labai patiko toks berniuko elgesys. 

Molė buvo tokio pat ūgio, kaip Greihamas: penkių pėdų de- 
šimties colių. Todėl bučiniai viešoje vietoje visada maloniai su- 
jaudindavo, nes primindavo bučinius pataluose, kai nė vienam 
nereikia lenktis. 

Viliui pasisiūlius nešti krepšį, Greihamas akimirksniu padavė. 

Pakeliui į Cukraus galvą vairavo Molė. Greihamas prisiminda- 
vo iš tamsos automobilio žibintų išplėštus daiktus. Įsivaizdavo, 
kaip ilsėsis. 

Kieme, atidaręs mašinos dureles, išgirdo jūros ošimą. 

Vilis nuėjo į namą, krepšį nešdamas ant viršugalvio. 

Greihamas stovėjo kieme. Viena ranka abejingai vaikė nuo veido 
uodus. 

Molė paglostė skruostą. 

— Gal vis dėlto eime į vidų, kol uodai galutinai nesugraužė. 

Greihamas linktelėjo. Akys buvo drėgnos. 

Molė dar minutėlę palaukė, palenkė galvą ir pakėlusi antakius 
įsistebeilijo: 

— Tankerėjaus martinis, didkepsnis, glamonės ir visa kita. Tie- 
siog čia... ir sąskaita už šviesą, sąskaita už vandenį ir ilgas pokalbis 
su mano sūnumi, — pridėjo puse lūpų. 

Greihamas ir Molė norėjo, kad viskas liktų kaip buvę. Norėjo 
per daug. 

Pajuto, kad viskas nebėra taip pat. Neišsakyti žodžiai apsigy- 
veno namuose tarsi nekviesti svečiai. Savitarpio supratimas sugrįŽ- 
davo tik tamsoje. Dienos buvo kupinos keistos įtampos ir vertė il- 
getis sutemų. 

Molė niekada neatrodė tokia graži. Per skausmingą atstumą 
Greihamas stebėjo natūralų, nesuvokiamą žmonos grakštumą. 

Molė stengėsi būti maloni. Bet, pabuvusi Oregone, prikėlė mirtį. 

Vilis, visa tai jausdamas, buvo su Greihamu šaltas, perdėtai 
mandagus. 

Atėjo Krofordo laiškas. Mole, nepasakiusi nė žodžio, numetė 
voką į pašto krūvą. 

Laiške gulėjo Šermanų šeimos nuotrauka, išryškinta iš kino juos- 

os. „Ne viskas sudegė“, laiške aiškino Krofordas. Apieškoję aplin- 
kinius laukus surado šią nuotrauką bei keletą daiktų, sprogimo 
banga nublokštų tolyn nuo ugnies. 

„S1e Žmonės tikriausiai buvo žudiko maršruto tęsinys“, — rašė 
Krofordas. - „Dabar jau saugūs. Norėjau, kad žinotum.“ 

Greihamas parodė nuotrauką Molei. 

— Matai? Štai kodėl, — pasakė, — Štai kodėl buvo verta. 

— Žinau, - atsakė moteris. — Patikėk, tikrai suprantu. 

Mėnesienoje pliaukšėdavo melsvažuvės. Molė atnešdavo vaka- 
rienę, jie žvejodavo, kurdavo laužus, bet niekas nedžiugino. 

Senelis ir senelė atsiuntė Viliui ponio nuotrauką. Berniukas 
nuotrauką pasikabino savo kambaryje ant sienos. 

Penktoji diena namuose buvo paskutinė prieš Molei su Grei- 
hamu grįštant į darbus Maratone. Nužingsniavę pakrantės lanku 
ketvirtį mylios nuo namų, jie žvejojo vietoje, kurioje anksčiau bū- 
davo taip gera drauge. 

Greihamas buvo nusprendęs pasikalbėti su jais abiem kartu. 

Iškyla prasidėjo nekaip. Vilis demonstratyviai atidėjo Greiha- 
mo paruoštą meškerę ir pasiėmė naują, atsivežtą iš senelių. 

Tris valandas meškeriojo tylėdami. Greihamas kelis kartus bu- 
vo beprasižiojąs, bet vis pasirodydavo, jog dar ne laikas. 

Jis pavargo būti nepatenkintas. 

Ant kabliuko maudamas krevetes Greihamas sugavo keletą ly- 
nų. Vilis nesužvejojo nieko. Gaudė su senelio duotu tris trijų atša- 
kų kabliukus turinčiu didžiuoju Rapa/a. Žvejojo per greitai, vis 
užmesdavo ir užmesdavo, per anksti tikrindavo, kol visas nusvilo, 
o marškinėliai pradėjo trinti. 

Greihamas įsibrido į vandenį, pakapstė smėlį ten, kur baigiasi 
bangų mūša, ir grįžo su dviejomis krevetėmis. Krevečių kojelės 
karojo pro lukštus. 

— Ką manai, partneri? - paklausė rodydamas krevetes Viliui. 

— Naudosiu didįjį Rapalą. Jis mano tėvo. Ar žinojai? 

— Ne, - atsakė Greihamas ir pašnairavo į Molę. 

Ši sėdėjo apsikabinusi kelius ir stebėjo iš aukštai žvejojančią 
paukštę. 

Pašoko, nusipurtė smėlį ir pasakė: 

— Einu, paruošiu keletą sumuštinių. 

Kai Mole nuėjo, Greihamas ketino pasišnekėti su berniuku vie- 
nas. Ne. Vilis jaučiasi taip pat, kaip ir motina. Vilas palauks, kol ji 
grįš, ir pamėgins prašnekti abiems kartu. Šį kartą sugebės. 

Molė trumpai teužtruko. Grįžo be sumuštinių. Greitai žengė 
bangų suplūktu smėliu. 

— Skambina Džekas Krofordas. Pasakiau, kad perskambinsi, 
bet sake, jog labai skubu, — ištarė, atidžiai tyrinėdama nagų galiu- 
kus. — Geriau paskubėk. 

Greihamą perliejo karštis. Įsmeigęs meškerykotį į smėlį, pasi- 
leido per kopas. Pro čia daug greičiau, negu daryti lankstą pakran- 
te, ypač jei nesineši nieko, kas galėtų įsipainioti krūmokšniuose. 

Vėjas atnešė keistą švilpesį. Saugodamasis barškuolės, Greiha- 
mas, prieš žengdamas į kadagių brūzgyną, atidžiai apžiūrėjo žemę. 

Tarp krūmų išvydo batus, optinio taikiklio blykstę ir kylantį 
chaki uniformą dėvintį žmogų. 

Pažvelgus į gelsvas Fransio Dolarhaido lėliukes, širdis ėmė dau- 
žytis kaip pašėlusi. 

Spragtelėjo gaidukas. Greihamas spyrė į ginklą. Žiotys saulėje 
švystelėjo balsvai geltonu blyksniu, pistoletas nuskriejo į krūmus. 
Greihamas virto ant nugaros, kairiąją krūtinės pusę degino skaus- 
mas. Slydo nuo kopos galva žemyn. 

Dolarhaidas abiem kojom užšoko Greihamui ant pilvo. Išsitrau- 
kė peilį. Visiškai nekreipė dėmesio į nuo pakrantės sklindantį gar- 
sų klyksmą. Prispaudė Greihamą keliais, pakėlė peilį, smogdamas 
kriuktelėjo. Ašmenys įsmigo giliai į skruostą, bet nepalietė akies. 

Dolarhaidas pakilo, ketindamas visa jėga užgulti peilio ranke- 
ną ir perrėžti aukos galvą. 

Švystelėjo meškerė. Stipriai užsimojusi, Molė taikėsi Dolarhai- 
dui į veidą. Didžiojo Rapalos kabliukas įsmigo giliai į skruostą. 
Suzvimbė ritė. Molė bandė sukti, kad užmestų vėl. 

Dolarhaidas suurzgė, čiupo už veido. Kitas didžiulis kabliukas 
įsmigo į ranką. Vyras ištraukė peilį ir puolė prie Molės. 

Greihamas šiaip taip apsivertė, atsiklaupė, po to atsistojo, pa- 
klaikęs, krauju pasruvusiomis akimis. Bėgo, bėgo, bėgo nuo Do- 
larhaido, kol turėjo jėgų, kol nenugriuvo. 

Molė skuodė per kopas, Vilis - priešais. Tempdamas meškerę, 
artėjo Dolarhaidas. Meškerė kibo už krūmų ir stabdė, kol žudikas 
susiprotėjo nupjauti valą. 

— Bek, mažyli, bėk, mažyli, bėk! Nesidairyk, - dusdama švokš- 
te Mole. Nejausdama kojų stūmė pirmyn berniuką. Traškesys krū- 
muose vis artėjo. 

Dolarhaidas buvo už šimto jardų, kai baigėsi kopos. Kai pribė- 
go prie namo, žudikas teatsiliko septyniasdešimčia. Abu užsiropš- 
tė laiptais. Molė uždarė sūnų sieninėje spintoje. 

Nulipo žemyn, pasitikti žudiko. Žemyn į virtuvę, nepasiruo- 
šusi, krapštėsi užtaisinėdama. 

Pamiršo stovėseną, pamiršo taikiklį, bet tvirtai laikė pistoleto 
rankeną abiem rankom. Kai durys su trenksmu išlūžo, pirmą šūvį 
paleido į šlaunį. | 

— Memel! - suinkštė tas, o Molė šovė jam į veidą, vyras slydo 
siena pasisukęs į duris, o ji vėl šovė jam į veidą, kai tas jau sėdėjo 
ant grindų, moteris pribėgo ir dar du kartus šovė į veidą. Dolar- 
haidas sudribo prie sienos, galvos vietoje teliko skalpas su apsvilu- 
siais plaukais ant smakro. 

Vilis suplėšė paklodę ir nuėjo ieškoti Greihamo. Kojos tebed- 
rebėjo. Eidamas per kiemą, kelis kartus suklupo. 

Greitoji pagalba ir policija atvyko Molei dar net nespėjus pa- 
skambinti. Kai pareigūnai su paruoštais ginklais įsiveržė į namą, 
moteris maudėsi duše. Ji vis šveitė 1r šveitė nuo veido kraujo, plaukų 
ir kaulų bruzgus, o kai šerifo pavaduotojas pro dušo užuolaidą 
bande kalbinti, negalėjo nieko atsakyti 

Vienas pareigūnas galų gale susiprato pakelti tebesisupantį te- 
lefono ragelį. Kitame laido gale, Vašingtone, tebelaukė Krofor- 
das. Tai jis, išgirdęs šūvius, iškvietė pagalbą. 

— Nežinau, dabar kaip tik neša, — pasakė šerifo pavaduotojas. 
Dirstelėjo pro langą į neštuvus ir pridūrė: - Atrodo nekaip. 

Ant sienos lovos kojūgalyje kabėjo laikrodis. Skaičiai ant cifer- 
blato buvo pakankamai dideli, kad juos galėtų įžiūrėti vaistų pri- 
pumpuotas ir skausmo kamuojamas žmogus. 

Kai Vilas Greihamas pajėgė atmerkti dešiniąją akį, pamatė laik- 
rodį ir iš karto suprato, kur esąs — intensyvios terapijos palatoje. 
Žinojo, jog turi žiūrėti į laikrodį. Slenkančios rodyklės tikino, kad 
viskas pasibaigė, turėjo pasibaigti. 

Štai dėl ko laikrodis kabėjo čia. 

Rodė ketvirtą valandą. Koks skirtumas, dienos ar nakties, kad 
tik rodyklės judėtų. Vel prarado sąmonę. 

Kai dar kartą atsimerkė, laikrodis rodė aštuonias. 

Kažkas buvo greta. Atsargiai pasuko akį. Pro langą žiūrėjo Mo- 
lė. Buvo labai sulysusi. Greihamas pabandė kalbėti, bet, vos paju- 
dino žandikaulį, kairiąją galvos pusę nusmelkė baisus skausmas. 

Galva ir krūtinė nebesidarbavo sutartinai. Molei einant pro 
duris, Greihamas bandė sujudėti. 

Kai jį stumdžiojo ir traukiojo, pro langą liejosi šviesa. Tada dar 
kažką darė, aplink kaklą styrojo kieti tvarsčiai. 

Pro geltoną šviesą pamatė palinkusį Krofordą. 

Greihamas sugebėjo mirktelti. Krofordui nusišiepus, tarp dan- 
tų pamatė špinato gabalėlį. 

Keista. Krofordas paprastai vengdavo daržovių. 

Ant apkloto Greihamas ranka padarė keletą judesių, tarsi rašytų. 

Krofordas pakišo jam užrašų knygutę. Tarp pirštų įkišo rašiklį. 

„Vilis gerai“, — parašė. 

— O taip, jis jaučiasi puikiai, - atsakė Krofordas. — Taip pat ir 
Molė. Buvo čia, kai miegojai. Dolarhaidas negyvas, Vilai. Prisie- 
kiu, negyvas. Pats paėmiau atspaudus, atitiko Praiso rastuosius. 
Nebekyla klausimų. Jis tikrai negyvas. 

Ant lapo Greihamas užrašė klaustuką. 

— Viską sužinosi. Būsiu čia, galėsiu viską papasakoti, kai tik 
pasijusti geriau. Man skyrė tik penkias minutes. 

„Dabar“, — parašė Greihamas. 

— Ar gydytojas su tavimi kalbėjosi? Ne? Pirmiausiai — apie tave. 
Pasveiksi. Akis užtinusi nuo gilios durtinės žaizdos veide. Susiu- 
vo, bet šiek tiek užtruks. Pašalino blužnį. Bet kam reikalinga bluž- 
nis? Praisas savąją paliko keturiasdešimt pirmaisiais Birmoje, ir 
nieko. 

Į stiklą pabeldė seselė. 

— Turiu eiti. Jokie pažymėjimai čia negalioja. Pasibaigus laikui 
tiesiog išspiria laukan. Pasimatysim vėliau. 

Molė sėdėjo laukiamajame. Ten buvo daugybė pavargusių žmo- 
nių. 

Krofordas priėjo prie jos. 

— Mole... 

— Sveikas, Džekai, — tarė ji. - Ty tikrai puikiai atrodai. Ar galė- 
si Vilui duoti šiek tiek veido transplantacijai? 

— Nereikia, Mole. 

— Ar jį matei? 

— Taip. 

— Nemaniau, jog galėsiu pažvelgti. Bet sugebėjau. 

— Viską sutvarkys. Gydytojas sakė. Gali viską sutvarkyti. Gal 
nori, kad kas nors su tavimi pabūtų, Mole? Atsivežiau Filisę, ji... 

— Ne. Man daugiau nieko iš tavęs nereikia. 

Traukdama nosinaitę Molė nusisuko. Kai atvėrė rankinę, Kro- 
fordas pamatė laišką: brangų standartinio dydžio voką. Tokį jau 
buvo kartą matęs 

Krofordas to nekentė. Bet privalėjo padaryti. 

— Mole? 

— Ko dar? 

— Vilas gavo laišką? 

— Taip. 

— Ar tau jį davė seselė? 

— Taip, man jį davė seselė. Taip pat pas seselę yra daugybė 
gėlių nuo draugų iš Vašingtono. 

— Gal galėčiau pažiūrėti laišką? 

— Atiduosiu Vilui, kai pasijus geriau. 

— Prašau, leisk pažiūrėti. 

— Kodėl? 

— Todėl, kad Vilui nereikėtų gauti žinių iš... tam tikro asmens. 

Kažkas Džeko veido išraiškoje privertė Molę pažvelgti į laišką. 
Vokas iškrito iš rankų, viskas iškrito. Grindimis nusirito lūpdažis. 

Rinkdamas Molės daiktus, Krofordas girdėjo greitą tolstančių 
kulniukų kaukšėjimą. 

Rankinę atidavė budinčiai seselei. 

Krofordas žinojo, jog gauti tai, ko reikėtų Lekteriui, beveik 
neįmanoma. Bet rizikuoti nenorėjo. 

Rentgeno kabinete paprašė interno laišką peršviesti. Lenktiniu 
peiliuku atsargiai perbraukė visus voko šonus, tada atidžiai apžiū- 
rėjo vidų ir žinutę. Nebūtų prasprūdusi jokia dėmelė ar dulkelė. 
CČesapiko ligoninėje valymui naudojo šarmus, ten buvo ir medi- 
kamentų. 

Galiausiai apsiraminęs perskaitė: 


Brangus Vilai, 

Dabar mudu abu liūdime ligoninės palatose. Jūs kenčiate skaus- 
mą, aš kenčiu be savo knygų - gudrusis daktaras Ciltonas puikiai 
pasistengė. 

Gyvename primityviais laikais — argi ne, Vilai? — lyg ir ne pir- 
mykščiais, bet ir ne civilizuotais. Šių dienų matas — vidutinybė. 
Ber kuri išsivysčiusi visuomenė arba nudėtų mane, arba atiduotų 
knygas. 

Linkiu jums greitai sustiprėti ir tikiuosi, jog nebūsite labai bjau- 
rus. 

Dažnai apie jus galvoju. 

Hanibalas Lekteris. 


Internas žvilgterėjo į laikrodį. 

— Ar dar būsiu reikalingas? — paklausė. 

— Ne, — atsakė Krofordas. — Kur galėčiau šitai sudeginti? 

Kai po keturių valandų, sekančio lankymo metu, Krofordas 
sugrįžo, Molės nebuvo nė laukiamajame, nė intensyvios terapijos 
palatoje. 

Greihamas nemiegojo. Bloknote iš karto brūkštelėjo klaustuką. 

„Kaip mirė Di?“ — parašė po juo. 

Krofordas papasakojo. Greihamas gulėjo ramiai gal minutę. 
Tada parašė: „Kaip paspruko?“ 

— Ką gi, — atsakė Krofordas. — Sent Luisas. Dolarhaidas tik- 
riausiai ieškojo Rebos Maklein. Atėjo į laboratoriją, kai ten buvo- 
me, pastebėjo mus. Dolarhaido pirštų atspaudų rado ant atviro 
katilinės lango stiklo — iki vakar dienos dar nebuvo pranešta. 

Greihamas išvedžiojo: „Kūnas?“ 

— Manome, jog tai vyrukas vardu Arnoldas Lengas - jis laiko- 
mas dingusiu. Jo mašiną surado Memfyje. Buvo švariai iššluosty- 
ta. Po minutės mane išspirs. Leisk pasakoti viską iš eilės. 

— Dolarhaidas žinojo, kad esame ten. Parodęs mums nosį labo- 
ratorijoje, nuvažiavo į Servco Supreme degalinę du šimtai septy- 
niasdešimtajame federaliniame mazge. Ten dirbo Arnoldas Lengas. 

— Reba Maklein papasakojo, jog praeitą šeštadienį Dolarhaidas 
apsipyko su degalinės patarnautoju. Galvojame, jog tai ir buvo 
Lengas. Nudėjęs Lengą, parsivežė kūną namo. Tada nuvažiavo 
Rebos Maklein. Prie durų ši apsikabino su Ralfu Mendžiu. Nušo- 
vęs Mendį, nutempė į krūmus. 

Įėjo seselė. 

— Dėl Dievo meilės, tai tarnybiniai reikalai, — protestavo Kro- 
fordas. Už rankovės tempiamas prie durų greitakalbe tebebėrė: — 
chloroformu apsvaiginęs Rebą Maklein, parsivežė namo. Kūnas 
jau buvo ten, — iš koridoriaus pridūrė Krofordas. 

Tęsinio Greihamui teko laukti keturias valandas. 

— Dolarhaidas visko Rebai pripliauškė, pats žinai, „Nužudysiu 
tave ar ne?“, — pradėjo Krofordas, vos įžengęs pro duris. - Žinai 
viską apie sakcis ant kaklo — tai buvo tam, kad moteris tikrai pa- 
liestų kūną. Todėl galėjo mums pasakyti, kad tikrai jautė negyvą 
kūną. Ką gi, ir taip, ir kitaip, „Negaliu žiūrėti, kaip degi“, - pasa- 
kė Dolarhaidas ir ištaškė Lengo lavono galvą dvylikto kalibro dvi- 
vamzdžiu 

— Lengas puikiai tiko: jau neturėjo dantų. Galbūt Dolarhaidas 
žinojo, kad viršutinio žandikaulio skliautas praktiškai nedegus — 
kas dabar supaisys, ką tas išgama žinojo. Žodžiu, kai Dolarhaidas 
ji patvarkė, Lengas nebeturėjo jokio žandikaulio skliauto. Iššovė 
negyvam Lengui į galvą ir parvertė gal kėdę, gal kažkokį kitą sun- 
kų daiktą, imituodamas krintančio kūno bumptelėjimą. Užkabi- 
no raktus Lengui ant kaklo. 

— Taigi Reba graibo aplink, ieškodama raktų. Dolarhaidas iš 
kampo viską stebi. Jos ausys tebeužgultos po šūvio, negali girdėti 
niekšelio skleidžiamo silpno triukšmo. 

— Dolarhaidas jau padegė namą, bet dar degalų neužpylė, tik 
atnešė į kambarį. Reba puikiai išsigavo iš namo. Jei būtų supani- 
kavusi, pasiklydusi ar suakmenėjusi, manau, ponas Di būtų ją ap- 
svaiginęs ir ištempęs į lauką. Tikrai nebūtų susigaudžiusi, kaip ten 

atsidūrė. Reba Maklein būtinai turėjo ištrūkti, toks buvo planas. 
Velniai rautų, jau ateina seselė. 

Greihamas greitai brūkštelėjo: „O mašina?“ 

— Nustebsi, — atsakė Krofordas. - Dolarhaidas žinojo, jog fur- 
goną turės palikti prie namo. Negalėjo atvairuoti dviejų automo- 
bilių, be to reikėjo vieno sprukti. 

— Štai kaip padarė: privertė Lengą prikabinti furgoną prie tech- 
ninės pagalbos vilkiko. Nudėjęs Lengą, užrakino stotį ir pats nu- 
vilko furgoną prie namo. Tada paliko vilkiką purviname keliuke 
laukuose, grįžo į furgoną ir nuvažiavo Rebos. Moteriai išsigavus iš 
namo, atitempė dinamitą, aplink liepsnas palaistė benzinu ir spruko 
pro užpakalinę pusę. Nuvairavo vilkiką atgal į degalinę, paliko, o 
pasiėmė Lengo mašiną. Jokių palaidų galų. 

— Vos neišsikrausčiau iš proto, kol susigaudžiau. Dabar tikrai 
žinau, kad neklystu, nes ant vilkiko juostos radome porą Dolar- 
haido atspaudų. 

— Gali būti, jog važiuodami prie namo, susitikome jį pake- 
liui... Taip pone. Jau einu. Taip, pone. 

Greihamas dar norėjo paklausti, bet buvo jau per vėlu. 

Per kitą penkių minučių lankymą atėjo Molė. 

Ant Krofordo bloknoto Greihamas užrašė: „Myliu tave“. 

Ji linktelėjo. Laikė Vilo ranką. 

Po minutės jis vėl parašė: „Kaip Vilis?“ 

Molė linktelėjo. 

„Čia?“ 

Ji per greitai pakėlė akis nuo bloknoto. Lūpomis pasiuntė bu- 
činį ir parodė į besiartinančią seselę. 

Greihamas nepaleido jos nykščio. 

„Kur?“, — primygtinai klausė, pabraukė du kartus. 

— Oregone, — galų gale prisipažino žmona. 

Paskutinį kartą tą dieną atėjo Krofordas. 

Greihamas jau buvo pasiruošęs. Lapelis klausė: „Dantys?“ 

— Dolarhaido senelės, — atsakė Krofordas. — Tie, kuriuos sura- 
dome namuose, buvo senelės. Sent Luiso policijos departamentas 
atsekė tokį Nedą Vogtą — Dolarhaido motina buvo to Vogto pa- 
motė. Vogtas, būdamas vaikas, kartą matė ponią Dolarhaid ir nie- 
kuomet nepamiršo jos dantų. 

— Štai dėl to ir skambinau, kai užsirovei ant Dolarhaido. Prieš 
akimirką paskambino iš Smitsono. Galų gale atgavę dantis iš Mi- 

surio policijos, tyrinėjo savo malonumui. Pastebėjo, jog viršutinė 
dalis pagaminta iš vulkanito. O dabar visur naudojamas akrilas. 
Niekas jau trisdešimt penkerius metus nebegamina vulkanito 
plokštelių. 

— Dolarhaidas turėjo tokį patį akrilinį protezą, pritaikytą kaip 
tik jam. Naujieji ir buvo Dolarhaido burnoje. Smitsone įsižiūrėjo 
į kai kurias detales - dengimą, rifliavimą. Kinų gamybos. Senieji 
buvo šveicariški. 

— Su savimi ponas Di turėjo raktą nuo banko seifo Majamyje. 
Ten radome storą albumą. Lyg ir dienoraštį — pilnas pragariškų 
dalykėlių. Atnešiu, kai norėsi pasižiūrėti. 

— Klausyk, šaunuoli, turiu grįžti į Vašingtoną. Jei tik galėsiu, 
atskrisiu savaitgalį. Viskas bus gerai? 

Greihamas brūkštelėjo klaustuką, tada užbraukė ir parašė: „Ži- 
noma“. 

Krofordui išėjus atėjo seselė. Ji į veną suleido šiek tiek Dimed- 
7olio. Laikrodžio kontūrai išskydo. Greihamas niekaip negalėjo 
sugaudyti sekundinės rodyklės. 

Maąstė, ar Dimedrolis galėtų nuslopinti jausmus. Su tokiu vei- 
du Molę išlaikys labai trumpai. Tik tol, kol jį visiškai sulopys. Ir 
tik iš gailesčio. O ir kam ją laikyti? Greihamas ėmė snūduriuoti ir 
tikėjosi, jog nesapnuos. 

Tai buvo klajonė tarp prisiminimų ir sapnų, bet ne tokia jau ir 
bloga. Nesapnavo, nei kaip Molė j ji palieka, nei Dolarhaido. Tai 
buvo ilgas sapnas- prisiminimas apie Šailą!, įkvėptas į veidą plies- 
kiančios šviesos, oro trūkumo, kraujo spaudimo matavimo apara- 
to šnypštimo... 

Greihamas lankėsi Šaile pavasarį. Neseniai buvo nušovęs Ga- 
retą Džeikobą Hobsą. 

Buvo šilta balandžio diena. Jis perėjo asfaltuotą kelią, nuėjo 
prie Kruvinojo tvenkinio. Šlaitus buvo apaugusi jauna žolytė, vis 
dar vaiskiai žalia. Švarus skaidrus vanduo buvo pakilęs iki žolės, 
žolės kuokštai kyšojo iš vandens, vandenyje žolė leidosi žemyn, 
atrodė, kad žole apaugęs visas tvenkinio dugnas. 

Greihamas žinojo, kas atsitiko Šaile tūkstantis aštuoni šimtai 
šešiasdešimt antrųjų balandį. 

Atsisėdo ant žolės. Per kelnes jautė smelkiančią žemės drėgmę. 


! Mūšis prie Sailo — vienas didžiausių Amerikos pilietinio karo mūšių. 

Pravažiavo turistų automobilis. Ant kelio Greihamas pamatė 
keistą judėjimą. Automobilio pervažiuota agonijoje raitėsi jauna 
gyvačiukė. Ant asfaltuoto kelio ji raitė begalines aštuoniukes, at- 
sukdama tai juosvą nugarą, tai balsvą papilvę. 

Greihamas jautė bauginančiai stiprią vietovės įtaką, tarsi gau- 
bė vėsus gaubtas, nors švietė šilta pavasario saulė. Atsistojo. Kel- 
nės buvo sudrėkusios. Šiek tiek svaigo galva. 

Gyvatė pasismaugė savo pačios kilpoje. Pažiūrėjo į ją iš viršaus, 
tada pačiupo už glotnios sausos uodegos ir smarkiai užsimojęs plojo 
žemėn tarsi botagu. 

Smegenys nutiško į tvenkinį. Pajutę maistą iškilo karšiai. 

Anksčiau galvojo, jog Šaile pilna vaiduoklių, kad vietovės gro- 
žis — pikta lemiantis. 

Dabar, klajodamas tarp prisiminimų, sunkiame vaistų sukelta- 
me sapne Vilas Greihamas suprato, jog Sailas nebuvo pikta le- 
miantis. Buvo abejingas. Šailo grožis nieko neliudija. Nepamirš- 
tamas grožis dar labiau pabrėžia gamtos, ža/žojo mechanizmo, abe- 
jingumą. Šailo žavesys tiesiog mus pašiepia. 

Kilstelėjo galvą, stebėjo bereikšmį laikrodį, bet niekaip negalė- 
jo liautis galvojęs: 

„Žaliajame mechanizme nėra gailestingumo; gailestingumą su- 
galvojo žmonės. Gailestingumas evoliucionavo, kaip ir mes - nuo 
reptilijos iki žmogaus. 

Nėra žmogžudystės. Tai mes žudome, žmogžudystė priklauso 
tik mums.“ 

Greihamas per daug gerai žinojo, jog turi visas savybes, kurių 
reikia, kad galėtum nužudyti. Ko gera, ir gailestingumą. 

Puikiai suprato, jog per daug gerai išmano žmogžudystės pri- 
gimtį. Galvojo, jog galbūt dideliame žmogaus kūne, civilizuoto 
žmogaus smegenyse lindi žiaurūs potraukiai, kuriuos mes stengia- 
mės kontroliuoti. Instinktyvus šių potraukių buvimo žinojimas 
tarsi virusas mutantas, kuriam kūnas iš visų jėgų priešinasi. 

Pagalvojo, jog pirminiai siaubingi potraukiai ir yra medžiaga, 
iš kurio gaunama vakcina. 

Taip, jis klydo. Šaile šmėklos negyvena - šmėklų pilna žmoguje. 

ailui į mus nusispjaut. 

